
CUVÎNT ÎNAINTE 


Lucrarea Pe marginea prăpastiei (două volume) a apărut în anul 1941, 
avînd o motivaţie politică precisă: sublinierea meritelor generalului 
(devenit în august 1941 mareşal) Antonescu, a rolului său decisiv în 
salvarea patriei, împinsă de legionari în haos şi război fratricid. Cititorul 
vine pentru prima dată în contact cu această lucrare, ţinută pînă recent la 
„fondul special" al bibliotecilor, cu numeroase documente, care întregesc 
imaginea României din anii '30 şi primul an din deceniul următor. Cu 
deosebire, atenţia cititorului este atrasă de acele scrieri care jalonează 
concepția şi metodele de acțiune ale legionarilor, de documentele privind 


statul național-legionar și evenimentele din zilele de 21 -23 ianuarie 1941. 
x 


* sk 


Această problematică a format obiectul multor lucrări şi studii, publica- 
te în țară şi în străinătate, de istorici, politologi sau participant la eveni- 
mente. Amintim doar pe A. Simion, Gh. Buzatu, M. Fătu, I. Spălăţelu, M. 
Muşat, I. Ardeleanu, pe A. Hillgruber, Larry Watts, pe Gh. Magherescu, 
losif Constantin Drăgan, Mihail Sturdza, Platon Chirnoagă, Ștefan 
Palaghiță, George Barbul. O adevărată replică la cartea Pe marginea pră- 
pastiei a dat însuşi Horia Sima în lucrarea Era libertății. Statul național- 
legionar, publicată la Madrid în 1982. Punctele de vedere sînt atît de 
variate si contradictorii, încît pot deruta un cititor de bună credinţă, doritor 
să afle adevărul privind evenimentele din ianuarie 1941. De aceea, o 
succintă trecere în revistă a evoluţiei extremei drepte în România poate fi 
utilă pentru desluşirea contextului şi semnificației documentelor cuprinse 


în cele două volume ale lucrării Pe marginea prăpastiei. 
* 

După 1918 s-a pus cu acuitate întrebarea: Pe ce cale evoluăm? Cei mai 
mulți oameni politici şi de cultură au optat pentru o cale democratică, 


întemeiată pe votul universal, pe un sistem pluripartidist, pe respectarea 
drepturilor individuale, cetățenești. Această orientare și-a găsit expresia 
sintetică în Constituţia din 1923, care a stat la baza statului român pînă în 
1037. Adepții acestei orientări apreciau că, după făurirea Marii Uniri din 
1918, societatea românească avea mari perspective de dezvoltare, era o 
societate dinamică, aptă pentru progrese rapide, în toate domeniile de 
activitate. 

A existat şi un alt curent, la început firav, dar apoi tot mai consistent, 
promovat mai ales de unii intelectuali cu pregătire socio-umană, care 
considera că societatea românească de după 1918 era bolnavă, clădită pe 
o temelie putredă, de oameni bătrîni, incapabili să înțeleagă și să 
acționeze în conformitate cu specificul naţional. Din acest punct de vedere 
este semnificativă aprecierea făcută în Manifestul Crinului Alb, publicat în 
„„Gîndirea" din 1928: „Ne tutelează şi ne boscorodeşte o generație în care 
nimeni n-a gîndit cu adevărat. În capul lor domnește golul, un gol etern şi 
iritant, mascat de o vitrină de împrumut şi împrejmuit de colbul vechimii, 
al neaerisirii din casele părăsite”. Aceşti oameni aveau o caracteristică: 
„oneşti, blegi, jemanfișişti şi timoraţi". Pe aceşti oameni tineretul trebuia 
să-i „urască”, să-i scoată din „extazul lor porcin", să-i cheme în faţa 
„tribunalului revizuirii şi al grijii de onoarea națională”. O asemenea 
generaţie trebuia înlăturată, spre binele naţiunii, şi înlocuită cu una 
tînără, neprihănită şi plină de elan. 

Selecția valorilor nu putea fi realizată prin votul universal. Un „tînăr 
scria: „Democraţii privesc votul universal ca pe cel mai de preț cîştig al 
omenirii Ei uită însă că de îndată ce li se pune la dispoziție acest temut 
instrument de influențare a treburilor publice, masele acestea, lipsite de 
perspectiva istorică și fără simţul eternului naţional, se vor preocupa 
exclusiv de satisfacerea intereselor lor materiale şi vor obliga şi pe 
conducători să se devoteze realizării acestor interese”. Un popor trebuie 
condus de elite. Dar cum şi cine fixează elita, atunci cînd ea nu există? 
Răspunsul l-a dat Corneliu Zelea Codreanu, cel mai dinamic dintre 
promotorii liniei antidemocratice: „în cazul acesta elita se naşte din 


războiul cu elita degenerată sau falsă". lar un alt „tînăr” preciza: „De- 
mocraţia nu poate selecționa elitele. Elitele nu pot fi selecționate decît de 
aceia care le cunosc, adică tot de elite”. 

Lichidarea „bătrînilor ", a democraţiei impunea, desigur, sacrificii. Dar 
în acest caz, moartea era o binefacere pentru naţiune, era împlinirea unui 
ideal, era mai prețioasă decit însăși viaţa. O gazetă scria în 1937: „Tînărul 
naționalist de azi nu-şi aparține sieși, fel s-a dăruit de bună voie istoriei. 
Dăruirea lui este o jertfă de bucurie şi de sînge". lar Codreanu era şi mai 
explicit: „Legionarul iubeşte moartea, căci sîngele lui va servi pentru 
plămădirea cimentului României legionare”. Unul dintre cintecele le- 
gionare conţinea aceste versuri: „Dar vom plăti, dar vom plăti / Dar vom 
plăti noi tuturor / ludeo-franecmasonilor / Şi vouă liberalilor / Şi vouă 
țărăniş- tilor / Și tuturor partidelor / Nimeni nu ne-o scăpa din miini / Vă 
vom ucide ca pe cîini". 

De voința şi puterâa de sacrificiu a tineretului depindea soarta 
neamului. Într-o circulară-către studenti, Codreanu spunea: „Tot norocul 
viitorului acestui neam e angajat în lupta noastră, neamul nostru trăiește cu 
noi, biruiește prin noi - sau de vom cădea - moare cu noi". Marșul 
legionarilor din Echipa morții glăsuia: „Noi sîntem echipa morţii, / Din 
Moldova azi venim / Aruncat e zarul sorții / Or învingem, ori murim". 

Într-o societate măcinată de contradicții, în care partidele politice 
democratice se calomniau reciproc, în care presa cultiva senzaționalul şi 
denigrarea, în care promisiunile erau multe şi faptele puţine, o bună parte a 
cetăţenilor era dezorientată. Democraţia românească funcționa defectuos, 
iar liderii politici adoptau atitudini greu de înţeles. După 1918 s-a menţinut 
obiceiul, statornicit de regele Carol I, ca mai întîi să fie chemat la guvern 
un partid şi apoi să se „facă" alegeri parlamentare. Îndată ce se publicau 
rezultatele acestora, partidul de la putere declara că electoratul și-a 
exprimat în mod liber voinţa, în timp ce partidele din opoziţie susțineau că 
opțiunea acestuia a fost falsificată, iar parlamentul astfel ales nu avea 
îndreptăţirea să adopte legi în numele țării. Nu o dată, viața parlamentară 
era obstrucționată de opoziţie, care recurgea la metode diverse: vociferări, 

huiduieli, confruntări fizice, culminînd cu părăsirea Adunării Deputatilor şi 
Senatului şi constituirea unui parlament paralel, care exprima „adevărata 
voinţă" a oporului. 

Cînd după asemenea confruntări se realizau alianţe electorale, carteluri 
sau fuziuni, cetățenii nu mai înțelegeau nimic, iar Nicolae lorga afirma că 
la români politica se orientează după „mirosul de friptură". Credibilitatea 
oamenilor politici, a partidelor democratice avea mult de suferit, iar critica 
vehementă făcută de extrema dreaptă părea îndreptățită. 

Faptul că „tineretul" era gata să se sacrifice pentru „salvarea" națiunii, 
pentru lichidarea „destrăbălării democraţiei”, pentru o societate „nouă şi 
dreaptă” a început să fie privit cu interes de o parte a cetăţenilor. Legionarii 
promiteau „desființarea exploatării omului de către dm", a burgheziei, 
propagau lozincile „Omul şi pogonul", „Sufletul şi hectarul”, reîntoarcerea 
la morala creştină, încetarea „luptelor între frați", o societate a cinstei și 
muncii. „Să faci, Căpitane, o țară mindră ca soarele de pe cer” era 
sloganul cu care ei se adresau lui Corneliu Zelea Codreanu, şeful Gărzii de 
Fier. 

Criza democraţiei a fost un fenomen specific european, astfel că, rînd 
pe rînd, în majoritatea statelor de pe acest continent s-au instaurat regimuri 
dictatoriale, de diferite nuanţe. Încă din 1929, România era înconjurată, cu 
o singură excepție, Cehoslovacia, de state cu regimuri dictatoriale. 
Instaurarea hitlerismului la putere în Germania, în ianuarie 1933, a 
influențat puternic destinul politic al statelor europene, inclusiv al 
României. 

Urcat la tron în iunie 1930, Carol al II-lea nu s-a mulţumit cu rolul de 
arbitru între partide, ci s-a angajat într-o acțiune de compromitere și 
lichidare a acestora, pentru a asigura primatul monarhiei în viaţa de stat. El 
a sprijinit curentele şi organizaţiile ostile marilor partide democratice, a 
încurajat Garda de Fier, nutrind speranța că legionarii vor fi o masă de 
manevră în mîinile sale. Ulterior, cînd şi-a dat seama că, Corneliu Zelea 
Codreanu urmărea obiective politice proprii, Carol al II-lea n-a ezitat să 
ceară luarea de măsuri împotriva legionarilor. 

Pe fondul crizei sistemului partidist, al derutei corpului electoral, Miş- 
carea legionară a obținut în alegerile parlamentare din decembrie 1937 un 
număr de 478 378 voturi (15,58 % din total), clasîndu-se pe locul al 
patrulea în rîndul partidelor din România. Încurajat de acest rezultat, 
Codreanu a anunţat constituirea unor şcoli de primari și prefecți, a unei 
comisii pentru elaborarea „Constituţiei României legionare”, a Corpului 
militar „Moţa-Marin", ceea ce a creat impresia că Garda de Fier se afla în 
preajma cuceririi puterii politice. Pe acest fond, de profundă îngrijorare 
faţă de o eventuală dictatură legionară, Carol al II-lea a dat lovitura de stat 
de la 10 februarie 1938, prin care a pus capăt sistemului de guvernare 
întemeiat pe partidele politice. În 1938-1939, Carol al II-lea a promovat o 
politică foarte dură împotriva Gărzii de Fier, mergînd pînă la asasinarea lui 
Corneliu Zelea Codreanu în noiembrie 1938. 

Deteriorarea situaţiei internaționale, declanşarea celui de-al doilea 
război mondial, la 1 septembrie 1939, victoriile obținute de Germania pe 
frontul de Apus, capitularea Franţei (la 22 iunie 1940), presiunile tot mai 
mari exercitate la granița de Răsărit de Uniunea Sovietică l-au determinat 
pe Carol al II-lea să pornească pe calea „reconcilierii” cu legionarii, 
mergind pină la includerea lor în guvern (28 iunie 1940). Sfărîmarea 
integrităţii teritoriale a României, prin notele ultimative sovietice din 26-27 
iunie şi prin dictatul de la Viena din 30 august 1940, a generat o puternică 
stare de revoltă în întreaga tară, care a dus la abdicarea regelui Carol al Il- 
lea. 

În condiţiile în care liderii principalelor partide democratice au evitat 
să-şi asume răspunderea conducerii țării; puterea a fost preluată de 
generalul Ion Antonescu, care, în urma tratativelor purtate cu Horia Sima, a 
format un guvern întemeiat pe Mişcarea legionară. La 14 septembrie, 
România a fost proclamată stat naţional-legionar. Mişcarea legionară era 
singura mișcare recunoscută în noul stat, generalul Antonescu era con- 
ducătorul statului legionar şi şeful regimului legionar, iar Horia Sima era 
conducătorul Mişcării legionare. Din acest moment a început colaborarea, 
dar şi confruntarea dintre cele două forțe aflate la conducerea țării, cea din 

jurul lui Antonescu şi cea reprezentată de Horia Sima. 

Atît Antonescu, cît și Horia Sima apreciau că la 14 septembrie începea 
nu numai o guvernare nouă, dar şi un nou regim, că se rupea cu trecutul şi 
se edifica o formă nouă de societate. Modalitatea concretă de atingere a 
acestui obiectiv era privită diferit de cele două grupări. În timp ce 
Antonescu dorea o trecere treptată, în limite legale, în ordine, fără 
convulsiuni, fără violențe și răzbunări, Mişcarea legionară viza o 
modificare rapidă, cu lichidarea trecutului şi a celor legaţi de acel trecut. 

Pentru prima dată în România s-a experimentat Statul totalitar, statul- 
partid, primatul ideologiei asupra realităților (unele încercări, destul de 
incoerente, făcuse regele Carol al II-lea, care la 22 iunie 1940 înființase 
Partidul Națiunii, definit ca „partid unic şi totalitar”, dar n-a avut timpul 
necesar pentru a-l organiza). 

Încă de la început, legionarii au stăruit şi au reușit să obțină conducerea 
unor sectoare-cheie ale statului: Ministerul de Interne, Ministerul de 
Externe, Ministerul Educaţiei Naţionale, Ministerul Muncii, Sănătății şi 
Ocrotirilor Sociale, Subsecretariatul de Stat pentru Presă şi Propagandă, 
prefecturile de judeţe. Horia Sima era vicepreşedintele Consiliului de 
Miniștri şi comandantul Mişcării legionare, asumîndu-și rolul conducător 
în realizarea statului-partidi 

În calitatea pe care o avea, Mișcarea legionară se întreținea din fondu- 
rile statului, preluînd patrimoniul organizației Straja Ţării în valoare de 
circa un miliard de lei, bani lichizi, clădiri, aparatură etc. Profitînd de 
faptul că se află la conducerea țării, Mişcarea legionară a desfăşurat o 
intensă campanie de atragere a unui număr cit mai mare de membri, mai 
ales din rindul muncitorilor, înființind organizații (cuiburi) în aproape 
toate întreprinderile. Un fruntaş legionar (Ştefan Palaghiţă) avea să 
observe că primirile în Legiune se făceau fără nici un discernămînt si că 
permisiunea de a purta cămaşa verde „era dată oricui”. La uniforma 
obişnuită (cămașă verde, centură şi diagonală) s-a adăugat un element nou: 
pistolul, menit să exprime forță și puterea legionarilor. 

Aparatul de propagandă al statului a fost pus în slujba partidului unic. 

Semnalul la Radio a devenit melodia „Sfîntă tinereţe legionară", iar pro- 
gramul postului național a fost adaptat ideologiei legionare. Presa le- 
gionară a cunoscut o dezvoltare explozivă, devenind un mijloc 
fundamental de influențare a opiniei publice. Este semnificativ faptul că 
marele industriaș Nicolae Malaxa a „oferit" lui Horia Sima pachetele de 
acțiuni aparținînd fostei Societăţi anonime „Dimineaţa" şi „Adevărul din 
str. Sărindar, pe care le cumpărase după interzicerea acestor ziare de către 
guvernul Goga (decembrie 1937); aici, din octombrie 1940, au început să 
funcționeze „Imprimeriile Cuvîntul”. Organul central de presă al Mişcării 
legionare, „Cuvîntul", avînd ca director pe P.P. Panaitescu, se tipărea într- 
un tiraj de 120 000 de exemplare, devenind cel mai răspîndit periodic din 
România. Alături de acesta un rol important în propaganda legionară a avut 
„Bunavestire" (prim-redactor, Constantin Noica) şi „Axa" (director Pavel 
Constantin Deleanu). 

Istoria a devenit mijloc de propagandă politică: întreaga evoluţie a 
României mergea spre un singur țel: biruința Mişcării legionare şi a 
comandantului ei, Horia Sima. O gazetă legionară scria în decembrie 1940: 
„Horia zilelor noastre, firav ca pămîntescul ființei sale, e mai uriaş decît 
munţii. Are înfățișare de înger și spadă de Arhanghel. E comandantul vrerii 
unei generaţii întregi, este împlinitorul testamentului Căpitanului şi al lui 
Horea vremurilor apuse. Horia este gîndul, Horia este simțirea, Horia este 
lumina, voinţa şi braţul nostru al tuturor. În Horia am crezut cu fanatism şi 
în el credem pîriă la moarte”. 

Deoarece aparatul Ministerului de Interne era „vechi", înțesat cu cadre 
care participaseră la represiunile antilegionare, s-a hotărît constituirea unui 
organism nou, poliția legionară, care funcţiona paralel cu cea de stat. 
Poliția legionară avea dreptul de a face percheziţii la orice oră din zi şi din 
noapte, de a opera arestări, fără nici o formalitate „birocratică”, de a 
ancheta persoanele reținute. 

Şi economia naţională a fost supusă unui regim de radicală transfor- 
mare. În acest scop s-au instituit comisari de românizare, care exercitau 
„controlul şi supravegherea tuturor actelor de administraţiune”. Economia 

trebuia să fie modelată în conformitate cu necesitățile statului național- 
legionar. Horia Sima explica: „un regim legionar nu poate să dăinuiască cu 
o structură economică liberală", astfel că accentul „trebuie să cadă pe 
elementul politic în economie". Libera concurență, economia de piaţă, erau 
considerate forme depășite, materialiste, liberale, pe care un stat-partid nu 
le putea admite. 

Noul stat nu putea fi edificat decît prin lichidarea vechilor structuri şi a 
susținătorilor lor. Într-un astfel de stat, radical deosebit de cel anterior, 
Justiția era o instituţie anacronică, o frînă în calea pedepsirii „vinovaţilor”. 
De aceea, legionarii au decis să rezolve pe cont propriu această problemă. 
După o intensă campanie de presă, menită să pregătească spiritele, ei au 
trecut, în zilele de 26-27 noiembrie 1940, la pedepsirea „vinovaţilor". Că 
aceștia s-au numit Nicolae lorga, Gh. Argeşanu, Virgil Madgearu, Victor 
larmandi, Mihail Moruzov, aproape că nu conta. Că legionarii realizau 
performanța unică în Europa de a fi asasinat patru președinți ai 
Consiliului de Miniştri (|.G.Duca, Armand Călinescu, Nicolae lorga, 
Gheorghe Argeşanu) era o chestiune fără importanţă. Ca dovadă că presa, 
aflată sub o severă cenzură, nici nu a consemnat aceste fapte. 

În schimb, ziarele erau literalmente inundate de festivitățile consacrate 
exhumărilor, slujbelor religioase, înhumării noilor „eroi naţionali”, 
legioanarii lichidați în timpul regimului carlist. Asasinarul politic devenise 
o practică, pe care statul naţional-legionar o considera normală. Ministrul 
Poloniei în România avea să-i mărturisească fostului rege Carol al II-lea: 
„Viaţa oricui era în pericol. Dacă ieșeai seara pe stradă nu erai sigur că te 
întorci acasă”. 

În lunile septembrie-octombrie 1940 s-a înregistrat o adevărată afluire 
populară spre Garda de Fier. Motivele erau multiple: de la sinceritate şi 
credință autentică în „lumea nouă" promisă de Legiune, la interes și 
perversitate politică. Dar foarte curînd, oamenii au început să se dezme- 
ticească. Transa în care parcă intrase o întreagă societate a durat două-trei 
luni. Revenindu-și, oamenii au început să se întrebe: încotro? Cine ne sînt 
conducătorii? Ce urmăresc ei? Unde vor să ne ducă? 

Reacţia a fost mai întîi mută. Cu toată propaganda făcută de legionari, 
masa cetățenilor nu părea a fi convinsă. Intransigenţa, violenţa, intoleranţa, 
răzbunarea erau factori noi, nemaiintilniți la români. Formula: „Cine nu è 
cu noi e împotriva noastră” nu mai fusese experimentată pînă atunci în 
România. 

Concepţia legionară nu era acceptată de marea masă a cetăţenilor. Nici 
chiar intelectualitatea, din rîndurile căreia se autoproclamau „elitele", nu s- 
a arătat receptivă la noul experiment politic. Profesorul Constantin C. 
Giurescu scria că din cei 24 de profesori de la Facultatea de Litere din 
București numai unul a devenit legionar: P.P. Panaitescu, numit rectoral 
Universităţii : „Faptul era normal, deoarece nici programul acestui regim, 
care cerea, între altele, repudierea vechilor alianțe cu ajutorul cărora 
realizasem statui naţional unitar, înlocuindu-le prin alianța cu Germania 
hitleristă, nici metodele acestui regim - înlăturarea violentă, prin execuţii 
sumare, a adversarilor politici, după sistemul hitlerist - nu puteau fi primite 
de acei reprezentanți ai gîndirii românești care erau profesorii Facultăţii de 
Litere din Bucureşti. Ţin să adaug - preciza Const. C. Giurescu - că, în tot 
răstimpul de aproape cinci luni cît a ţinut regimul legionar, el n-a putut 
cîştiga nici un nou aderent printre profesorii acestei facultăți; pînă la urmă 
a rămas același partizan iniţial, altături de care n-a venit nici un alt coleg”. 
Situaţia era valabilă şi în privinţa muncitorilor, țăranilor şi funcționarilor. 

În timp ce Horia Sima căuta să asigure dominaţia partidului în toate 
sectoarele vieţii de stat, generalul Ion Antonescu considera că în guvernare 
„partidul nu se amestecă”. După ce a aprobat unele iniţiative legionare, 
generalul a urmărit limitarea şi chiar anihilarea lor. El s-a pronunţat, în 
repetate rinduri, „pentru respectarea legilor, împotriva abuzurilor şi 
violenţei legionare. Încă de la 21 octombrie 1940, Ion Antonescu îi scria 
lui Horia Sima: „Eu îmi asum răspunderea unui regim dacă sînt ascultat; nu 
pot însă să fiu prizonierul lui şi să mă prăbuşesc cu el dacă nu mă 
urmează". Şi conchidea: „Cu două capete nu se poate duce un singur corp, 
decît la dezastru”. La 31 octombrie generalul revenea asupra acestei idei: 
„Nu se poate ca un corp să meargă ca două capete. Un organism politic, 

social şi economic trebuie să asculte de o singură conducere”. 

Asasinatele din 26-27 noiembrie 1940 au amplificat divergenţele dintre 
Antonescu și Mișcarea legionară. Chiar a doua zi, la 28 noiembrie, 
generalul Antonescu a dat publicității decretul prin care se preciza: 
„Omorul cu premeditare se pedepsește cu moartea”. La 5 decembrie a fost 
desființată poliția legionară, la 10 decembrie s-a publicat ordinul prin care 
se interziceau violările de domiciliu, la 18 ianuarie erau desființați 
comisarii de românizare. Aceste acte vizau lichidarea regimului întemeiat 
pe partidul-stat, ceea ce nu putea fi acceptat de legionari. De aceea, ei și-au 
propus să-l înlăture pe Antonescu, pentru a edifica un regim nou, în care 
ideologia trebuia să primeze în activitatea de guvernare. 

O caracteristică esențială a regimului legionar a fost cultivarea terorii, 
a fricii, depersonalizarea fiinţei umane. Mijloacele de realizare a acestui 
obiectiv au fost multiple, dé la promovarea principiului potrivit căruia 
individul nu reprezintă nimic, societatea, națiunea fiind totul, pînă la 
teroare fizică, maltratare şi chiar asasinat. O statistică întocmită pentru 
provincie pînă în ianuarie 1941 indica 450 de cazuri de maltratări de 
persoane, 9 asasinate, 88 de violări de domiciliu, 323 sechestrări de 
persoane, 1 162 însuşiri de bunuri prin vînzări forțate, 1 081 confiscări de 
bunuri, 260 de ocupări forţate de imobile, 65 devastări, ceea ce însemna 3 
438 abuzuri şi ilegalităţi. Acestea erau cazuri ajunse în faţa justiției, dar 
trebuie precizat că foarte mulţi cetățeni nu au avut curaj să se plingă 
organelor în drept, temîndu-se de repercusiuni grave. Datele statistice 
indicau faptul că legionarii şi-au însuşit bunuri în valoare de peste un 
miliard de lei. Aceste date contraziceau flagrant jurămîntul legionar: „Să 
trăim în sărăcie, ucigînd în noi poftele de îmbogățire materială; să trăim o 
viață aspră şi severă, cu alungarea luxului şi îmbuibării”. 

x 

Cartea Pe marginea prăpastiei înfăţişează pe larg, prin documente 
autentice, pregătirea şi desfăşurarea rebeliunii legionare, crimele abomi- 
nabile săvârşite în acele zile. În același timp, reliefează prudența cu care a 
acționat generalul Antonescu, care a urmărit să-i compromită definitiv şi 

iremediabil pe legionari, tăind orice punte pentru o eventuală colaborare în 
viitor. 

Reţine atenția faptul că legionarii și-au concentrat efortul spre cucerirea 
şi menținerea instituţiilor de stat, în primul rînd a Ministerului de Interne și 
a Prefecturii Poliţiei” Capitalei, că au folosit ca masă de manevră pe 
studenți și pe muncitori, că au utilizat postul național de radio şi presa 
pentru a influența opinia publică, că nu s-au dat în lături de la incendierea 
unor instituţii şi chiar cartiere, de la atacarea organelor de ordine, inclusiv a 
militarilor în termen. În timpul rebeliunii au fost ucise 354 persoane, iar 
peste 300 au fost rănite. 

* 

Înfrîngerea rebeliunii legionare a avut ca efect dezagregarea aproape 
instantanee a Mişcării legionare, care si-a pierdut orice credibilitate în 
ochii cetățenilor români. Tot eşafodajuî ridicat timp de un deceniu de 
Corneliu 2elea Codreanu, de Horia Sima și colaboratorii lor s-a prăbuşit în 
zilele rebeliunii. 

În anii ce au urmat, Mişcarea legionară s-a fractional în diverse grupări, 
care luptau între ele pentru supremație, aruncînd vina una asupra alteia 
pentru eşecul guvernării din perioada septembrie 1940-ianuarie 1941. 

Desigur, au rămas mulți cu convingerea că principalul vinovat a fost 
Horia Sima, care s-a abătut de la crezul Căpitanului Corneliu Zelea 
Codreanu, că ideile promovate de legionari au fost juste, mai ales în ceea 
ce priveşte modul de organizare, formele de acțiune, combaterea supre- 
mației vulgului şi promovarea elitelor intelectuale în conducerea statului. 

Prin conținutul ei dens, prin bogăția informațiilor concrete, cartea Pe 
marginea prăpastiei oferă nu numai un număr însemnat de documente, dar 
şi prilejul unor reflecţii privind societatea românească şi lupta politică în 
general. De aceea republicarea ei, la cinci decenii după apariție, ni se pare 
binecuvenită. 


iulie 1991 
IOAN SCURTU 

ÎN LOC DE PREFAŢĂ 


O dată cu prăbuşirea granițelor țării, din vara anului 1940, cu 
inevitabilele consecințe - abdicarea regelui Carol al II-lea şi prăbușirea 
sistemului şi regimului politic care a patronat şi determinat aceasta - s-a 
pus, deodată, problema conducerii stalului, care nu îngăduia nici un fel de 
amîmare şi aceea a regimului care să guverneze ţara, în vremuri ații de 
vitrege. 

Lovitura din 6 septembrie, ca o dreaptă și firească soluționare, a adus la 
conducere pe omul cu cea mai vastă experienţă şi unanimă popularitate - 
generalul Antonescu, care timp de mai bine de zece ani a luptat și a suferit 
ca nimeni altul pentru salvarea țării. 

Cea mai grea problemă a fost aceea a regimului de guvernămînt. Nici 
unul din vechile partide nu mai avea încrederea naţiei. Orice încercare de a 
strînge în jurul conducătorului pe toţi oamenii de bine, rămași nepătaţi, nu 
rezolva decît parțial şi provizoriu problema. 

În căutarea unei echipe de lucru cu adînci rădăcini în masa poporului, 
se profila, plămădită din viitoarea atîtor ani de zbucium și de suferință, 
„mișcarea legionară". 

Cu argumentul tinereţii și al patriotismului zgomotos şi larg 
popularizat, această „mişcare", singura rămasă netrecută prin examenul 
greu al experienţei , justifica speranţele poporului, înşelat în aşteptările 
sale, de fostele partide politice. 

Spre a rupe cu un trecut şi cu un sistem perimat, generalul - după 
încercări neizbutite de a asocia la guvernare oameni competenţi, dar 
nepătați - cheamă pe legionari la guvern, instaurînd astfel „reginuil 
naţional-legionar . 

Nu a trecut mult timp şi atît naţia, cît şi generalul au început să 
constate, spre uimirea şi disperarea lor, că legionarii nu aveau conducători 
şi că acei care se improvizau ca atare în ultimul moment erau sau 
ncpricepuţi, sau de totală rea-credinţă. 

La adăpostul uriaşei personalități a conducătorului şi sub forma unei 
aparenţe de patriotism exaltat - cu toată apriga sa împotrivire - legionarii s- 
au dedat la abuzuri și ilegalităţi din ce în ce mai mari, pînă la rebeliunea, 
fără precedent în istoric, din ianuarie 1941. 

x 

Ceca ce a urmat se cunoaște. 

Pentru a înșela opinia publică şi a ațîța spiritul de răzbunare asupra 
„conducerii statului”, foştii rebeli și netrebnici au lansat şi întreținut zvonul 
că: 

- generalul Antonescu, care a fost ridicat şi adus la putere de 

legionari, este mason şi unealtă a vechilor partide şi, în consecință, 

-  atrădat „legiunea”. 

x 

Pentru lămurirea opiniei publice de la noi şi de pretutindeni se tipăreşte 
această carte, care are ca scop să demonstreze: 

- că generalul Antonescu a venit la putere prin încrederea poporului 

şi armatei, după ce a dat singur lovitura de stat din 3-6 septembrie 
1940; 

- că legionarii au fost adusi la guvern de general, ca singura 
organizație politică dinamică nccompromisă; 

- că legionarii au devenit odioşi întregului popor, scurt timp după 
instalarea lor în guvern, prin încălcările cele mai flagrante și mai 
îndrăzneţe ale legilor țării şi prin abandonarea tuturor principiilor 
cu care şi-au făcut popularitatea. 

- că ei sînt aceia care au conceput, au pregătit, au organizat şi 
executat rebeliunea din 21-23 ianuarie 1941, avînd ca scop 
uzurparea conducerii statului, deşi de nenumărate ori au jurat 
credință şi ascultare generalului. 

x 

Lucrarea va mai demonstra cîtă lipsă de simţ național şi de 
discernămînt patriotic au avut conducătorii mişcării legionare, atît în ceea 
ce priveşte metodele, cît şi influențele din afară. 

Dar pe deasupra acestui tragic rechizitoriu al unor rătăciți sau înstrăinați 
de sufletul naţiei, lucrarea va mai demonstra un lucru de o importanță 
covîrşitoare: că toți aceia care s-au îndoit un moment de sentimentele și 
reflexele sănătoase alc acestui cuminte popor, s-au înşelat amarnic. 

S-au înșelat şi s-au sinucis. 

Generalul le-a dat în această privință nenumărate semnale de alarmă şi 
între patru ochi, şi public. 

Dovada o fac următoarele îndemnuri din cuvîntarea sa ţinută la 1 
decembrie, la Alba-Iulia. 

„Toţi trebuie să păstrăm încrederea în drepturile neamului, să ducem o 
luptă dc credință, de muncă si de jertfă, şi prin jertfă să ne cîştigăm 
dreptatea. Fiindcă dreptatea străjuiește iumca. Şi dreptatea lumii va fi 
dreptatea noastră”. 

„Legionari, România naţional-legionară şi viitorul întreg al neamului 
depinde astăzi de fapta voastră de mîine". 

„Adevăratul legionar, legionarul legendar, serveşte însă ţara sa numai 
prin muncă, numai prin ordine, numai prin supuncre oarbă la legile si la 
chemările țării". 

„Am suferit pentru voi, am luptat pentru voi, mi-am sfărîmat în ţăndări 
o carieră strălucită pentru voi şi am pătimit pentru voi. Am nu numai 
dreptul, dar si datoria să vă cer şi ascultare neșovăitoarc, și dăruire 
completă. V-o cer eu, fiindcă prin mine v-o cerc ţara. Ascultaţi-o. Lucraţi 
în ordine, în linişte, în înfrățire şi în armonie. Numai așa vom putea scoate 
țara din zbuciumul de restriște, numai așa îi vom dura viitorul şi îi vom 
asigura biruința”. 

Era un avertisment dat și celor din afară, dar şi celor dinăuntru. 

Avertismentul pentru cei dinăuntru urma imediat după odioasele crime 
de la Jilava. 

x 

În pragul noului an, generalul se adresează iarăşi legionarilor într-un 
apel direct, din care reținem: 

„Duşmanii voştri, duşmanii țării, se bucură dc excesele unora dintre 

Vol. 

Mă doare să vă văd alunecînd de pe culmile jertfei spre adîncurile 
neînțelegerii și greşeli. 

Țineţi seama că răspunderea mea faţă dc istorie şi de ţară trebuie să 
găsească în voi ecoul faptei, ca să putem sluji neamul. 

Dc aceea, în prag de an, vă spun răspicat: 

Vestejesc orice ură, condamn orice răzbunare, mă despart de orice faptă 
de necinstire a vieții, onoarei şi averii altuia. 

Şi am datoria să asigur viitorul vostru şi al ţării, lăsînd toate puterile de 
muncă să se dezvolte, o aşezare economică sigură şi cinstind toate 
categoriile sociale şi pe toţi românii curați şi întregi, cărora mîine țara le va 
cerc jertfa. 

Iar voi aveţi datoria să vă plecaţi acestei porunci naționale". 

x 

Cămăşile verzi nu au înțeles nimic din aceste cuvinte şi interpretînd 
tactul şi răbdarea drept slăbiciune, iar avertismentele drept vorbe goale, au 
continuat. 

Au continuat, fiindcă în realitate erau roşii în marea majoritate a 
cazurilor. Prin purtarea lor au distrus o speranţă și aù prăbuşit un ideal. 

Datorită armatei, în prăbuşirea lor nu au atras şi țara. 

A fost o experienţă dureroasă, dar necesară. 

Experiență din care vitalitatea neamului a ieşit întreagă și generalul 
poate spune în cuvîntarca sa de la 25 martie 1941: 

„În drumul către veșnicie şi în lupta pentru înfrățire şi pentru întregire, 
nația, fără să cîntărească şi fără să şovăiască, a semănat nenumărați martiri 
şi eroi în mersul ei istovitor, dar izbăvitor, către culmile de apoteoză către 
care o duce - greu, dar sigur, chinuitor, dar înălțător - și destinul şi dreptul 
şi străduinţa şi puterea. " 

Către aceste culmi vom ajunge, fiindcă nu poate fi şi nu va putea fi 
greutate care să ne împiedice. 

Am pus două mii de ani să ne apropiem de ele. 

Vom lupta de va fi nevoie încă un milion de ani, să ne urcăm pe ele. 

Nici zvîrcolirile, nici sălbăticiile, nici falsificările îndrăzneţilor nu ne 
intimidează. 

Acei ce au reînviat în lumea de azi, în raporturile lor cu acei lipsiţi de 
apărare, teroarea şi sălbăticia barbară a lumii de altă dată, vor fi să fie 
singurii înfierați de contemporani şi pedepsiţi de istoric după cum merită”. 

x 

Un număr bogat de anexe și fotografii însoțesc textul spre o mai clară 

şi completă documentare”. 


! Cîteva din ilustrațiile prezente în ediția din 1942 a cărții nu au mai putut fi 
reproduse în ediția de față din motive tehnice, datorită calității extrem de slabe a 
imprimării inițiale a unor facsimile, precum și imposibilității procurării clişeelor 
originale (nota editurii’). 

PARTEA I 
LOVITURA DE STAT 
DIN SEPTEMBRIE 1940 


CAPITOLUL 1 PRIVIRE GENERALĂ 


Privire generală 


În primele zile care s-au succedat abdicării regelui Carol al II-lea, 
Legiunea nu a revendicat guvernarea. Articolul d-lui I. Zelea Codreanu din 
„Porunca Vremii”, prin care cerea legionarilor timp spre a se pregăti 
pentru conducere, face parte din mărturiile făcute de şefii legionari în acest 
sens. 

Horia Sima a redactat însă un manifest prin care înfățișa abdicarea ca 
un rezultat exclusiv al acțiunii legionarilor, spre deosebire de adevărul 
arătat mai tirziu în manifestul generalului Antonescu, care prezenta opiniei 
publice faptele în mod cronologic, pe temeiuri ce nu puteau suferi 
interpretări şi care înlăturau contrazicerea. 

Repetarea editării şi afişării manifestului lui Horia Sima chiar după 
publicarea manifestului conducătorului, apare azi ca un indiciu că Horia 
Sima din primele zile a căutat să conteste şi acțiunea şi rezultatele obținute 
de generalul Antonescu. 

Totuşi, ca o manifestare publică de supunere față de general, apare 
actul solemn al declaraţiilor de la Predeal (20 septembrie 1940) cînd Horia 
Sima cerc legionarilor „recunoştinţă și credință faţă de generalul 
Antonescu pentru că i-a înălțat şi onorat cu participarea la guvernarea 
tării". 

Această manifestare a făcut probabil parte din planul de acțiune al 
legionarilor, întrucît, imediat a început opera de destrămare a 
administrației, abil camuflată sub necesitatea primenirii şi reorganizării 
statului, tinzînd la dominația politică internă prin acapararea tuturor 
posturilor de conducere de la autorităţi şi instituţii publice, urmărind în 
special instituţiile cu atribuţii administrative şi de ordine în stat. 

De asemenea, spre a încuraja zelul partizanilor și a crea datorii de 
recunoștință, se încep introducerile masive de partizani în posturile de 

conducere ale vieţii şi activităţii economice a ţării. 

În acelaşi timp, tot felul de cereri ale partizanilor sînt satisfăcute de 
autorităţi, fără nici o consideraţie pentru bazele legale, cu care de multe 
ori cererile erau în contradicție. 

Se începe recrutarea simpatizantelor pentru a se mări numărul de 
membri. Se remarcă, însă, cu această ocazie, un fapt important, care nu a 
fost observat la vreme: intelectualii nu sînt admiși în partid decit cu titlu de 
simpatizanți, în acest timp, oameni fără nici o instrucție sînt admişi ca 
membri, încadraţi în cuiburi și supuşi dresajului pentru ascultare, prin 
ședințele de propagandă în cuiburi, marșuri, cunoașterea armamentului, 
trageri etc. ” 

Se creează noi organizaţii legionare: 

- fie paramilitare, gen spărgătorii de fronturi, batalioane de şoc etc.; 

- fie de interes obştesc, gen poliția legionară, ajutorul legionar, 
cantinele legionare, cooperativele legionare, magazine legionare etc. 

Se trece în mod abuziv şi sub teroare la luarea în stăpînire a diferitelor 
locuinţe, magazine și industrii ale evreilor. 

Datorită acestui procedeu: 

- autoritatea de stat trece cu totul sub controlul şi conducerea 

legionară; 

- prestigiul autorităţii este scoborit prin exagerarea și generalizarea 

unor vinovăţii sporadice şi de multe ori fără importanţă; 

- autoritatea statului, din cauza lipsei de sancţiuni, este anulată prin 

acte abuzive şi ilegale, comise sub firma autorităţii de stat. 

Funcţionarii de stat sînt terorizați prin amenințări permanente, 
înscenare de anchete şi vinovăţii imaginare. Din această cauză nu se mai 
opun neglijenţelor şi devin cxecutanți pasivi ai conducătorilor legionari. Cu 
acest mod de lucru, greşelile şi abuzurile sînt din ce în ce mai mari. 

Conducătorii legionari puşi în fruntea direcțiilor şi instituțiilor de stat 
nu au calificare prin nici un fel de atribut de superioritate: studii, experiență 
sau prestigiu personal. Singurul titlu: „om de încredere” al lui Horia Sima; 
singurul merit: „a adus servicii legiunii”. 

Funcționarea aparatului de ordine şi siguranță devine cu totul subiectivă 
„urmărind numai scopurile particulare ale conducerii legionare: răzbunare; 
terorizare; acaparare şi stăpînirc de bunuri. 

Pentru aceasta, după instalarea legionarilor în posturile de conducere, 
se trece la înlocuirea personalului inferior, prin introduceri masive de 
legionari în corpul sergenților de oraș, corpul detectivilor etc. 

În poliţie, şefii de circumscripţii sînt dublaţi de comisari legionari. 

Armata însăşi nu a fost cruțată. Uzînd de încîntarca ideilor naționaliste 
şi-au recrutat simpatizanți, fie prin contact direct, fie indirect (soţie, copii, 
rude). 

Atenţia a fost îndreptată mai ales față de ofițerii tineri și elevii de la 
şcolile de ofițeri. Prezența în rîndurile armatei a legionarilor, ofițeri de 
rezervă şi trupă, au înlesnit convertirea şi adeziunea la mişcarea legionară a 
numeroși ofițeri şi subofiţeri activi, tineri. Au fost rătăciri și printre ofițerii 
superiori, care au mers pînă la a cere eliminarea din oştire a acelora care, 
păstrînd linia dreaptă a educaţiei militare, nu ar simpatiza acţiunea 
legionară. 

Propaganda legionară a fost cum nu se mai poate de insistentă asupra 
tineretului şcolar de ambele sexe, atît din învățămîntul universitar, cît şi din 
cel inferior.” 

Contînd pe sufletul nevinovat la vîrsta cînd cugetul nu este format, au 
reuşit să recruteze numeroşi tineri devotați pînă la exaltare. 

În lumea satelor, propaganda a uzat de eterna formulă demagogică, care 
atrage pe săteni: promisiuni pentru împroprietărire („omul şi pogonul”); 
numele conducătorului statului, care era foarte mult în circulație la oraşe 
unde presa este mai răspîndită, era aproape inexistent la sate, unde nu se 
vorbea decît de comandantul legiunii „Horia Sima”. 

Avînd ca partizani ofițerii de rezervă, instructori la premilitari, 
premilităria, deşi instituție de stat, devenise oficiul de recrutat clemente 
pentru mișcarea legionară. 

Ambiţia nemăsurată şi dorința lui Horia Sima de a rămîne în capul 
statului, l-a făcut să ia strinse legături cu lumea muncitorească, în 

majoritate alcătuită din comunişti recunoscuți. 

Aprobarea dată de Horia Sima ca reorganizarea Corpului Muncitorimii 
Legionare să fie făcută sub comanda lui Groza, militant comunist de 
notorietate, este un act foarte simptomatic. Înscrierile în acest corp sînt 
masive. Muncitorii, foști aderenţi ai partidelor socialiste sau democrate, 
sînt primiți, organizați în cuiburi, educați şi instruiți. 

Marea grabă și grija cc se pune în a cîştiga cît mai mulți aderenți este 
suspectă. Nu se ia în scamă nici o prevenire asupra faptului că între 
persoanele introduse în Corpul Muncitoresc Legionar, majoritatea o 
formează foştii partizani ai comunismului. Horia Sima permite o 
primenire, însă înscrierea de noi membri muncitori continuă. 

Dar faptul care aduce deosebită îngrijorare întregii opinii publice este 
înarmarea progresivă a legionarilor și spiritul de agresivitate manifestat 
în orice împrejurare, cu motiv, dar mai ales fără-motiv. Înarmarea s-a 
făcut cu armamentul depus la organele Ministerului dc Interne (chesturi, 
comisariate, jandarmi) şi la Parchete (corpurile delicte). Uniforma 
legionară capătă un nou atribut: pistolul. Îndrăzneala cadrelor legionare 
crește, datorită lipsei de sancțiuni pentru numeroase abuzuri săvirşite şi 
unanim cunoscute. Şi atunci legionarii adoptă un argument unic: 
amenințarea. 

De la amenințare, trec prin surprindere la acțiune, suprimînd deodată, 
fără judecată, pe foştii demnitari, închiși la Jilava și aflați în curs de 
cercetare. 

Opinia publică este în mare emoție. După abuzurile comise contra 
proprietăților evreieşti, după ridicarea de la domiciliu şi dispariția 
diferitelor persoane, uciderea în masă a deținuților de la Jilava reprezintă 
un act a cărui gravitate este excepțională. Opinia publică nu se sfieşte să-şi 
arate indignarea. 

Conducătorul statului îi dă însă o mare satisfacție prin desființarea 
poliției legionare. Drept urmare, Ministerul de Interne hotărăște ca întreg 
personalul component al acestei poliții să fie înregimentat în corpul 
poliției de stat. Pedeapsa se transformă, astfel, în recompensă. Fiind pînă 

ieri un organ tolerat, acum devine un organism de stat cu drepturi legale. 


Uciderea de la Jilava a fost patronată de fostul prefect de poliţie col. 
Zăvoianu şi comandantul Corpului Muncitoresc Legionar, Groza. 

Cu toate aceste procedee în afară de lege, extremiştii sînt nemulțumiți și 
propagă înlocuirea generalului Antonescu, din îndemnul lui Zăvoianu şi 
Groza. 

Parte din legionarii care trebuiau să fie dezarmaţi nu depun armele. 
Nemulţumirile clocotesc în rîndurile lor. Horia Sima nu stăpînește 
mişcarea. El lucrează însă pe căi ascunse spre a-şi ajunge scopul ambițiilor 
sale: să fie el conducătorul statului şi să aplice imediat şi integral 
principiile lui, care ar fi dus Ia distrugerea economiei ţării, la bolșevizarea 
neamului și la prăbuşirea statului independent românesc. 

Căutînd aderenți, află o serie întreagă de persoane interesate care 
ponegresc pe conducătorul statului sub tot felul de motive imaginare, sau 
prin calomnii grosolane. În acelaşi timp, încearcă a afla o formulă care să 
împace pe nemuițumiții rămaşi în afară de încadrarea în diferite posturi la 
stat şi particulari. 

În cele din urmă, Horia Sima s-a hotărît să ia măsuri spre a-şi întări 
poziţia, în acest scop: 

- găseşte explicații pentru îndrăzneala lui Zăvoianu de a se baricada în 
Prefectură şi a lui Ghika de a se baricada la Siguranţă, cînd conducătorul 
statului i-a înlocuit; 

- găsește explicaţii pentru ce se petrecea la Soc. de Gaz şi Electricitate, 
U.C.B. şi alte instituții; 

- menţine chestor la Brăila pe Mazilu, deşi conducătorul statului l-a dat 
afară din post, dînd şi un comunicat oficial în acest sens. 

Numai prin încuraţările lui Horia Sima s-a putut ajunge la situații atît 
de stranii, cu tendinţa vădită de a ruina prestigiul conducătorului statului. 
Pentru aceasta poate să facă orice, uzînd de orice mijloace: minte pe 
generalul Antonescu, îi nesocotește dispoziţiunile drepte şi aspre, 
îndeamnă să se comită toate fărădelegile. 

Caută apoi să-și asigure mijloace suficiente de acțiune: 

- întreg aparatul de ordine şi siguranță (mai puţin jandarmeria trecută 
supra M. Ap.N.); 

- formațiunile paramilitare legionare; 


Corpul Muncitoresc Legionar; 


cuiburile diferitelor organizaţii; 

- frățiile de cruce. 

Se hotărăște în sfîrşit să dea lovitura de stat sprea aşeza un „regim 
legionar integral. ” 

În acest scop, într-un cerc restrîns se încep pregătirile: 

- Horia Sima va conduce şi va executa propaganda în provincie; 

- generalul Pctrovicescu cu Al. Ghika şi Maimuca vor organiza 
înarmarea în București; 

- înarmarea în provincie se face dezarmînd jandarmii, poliția şi 
capturînd armele și muniţiile destinate apărării contra aeronavelor, a 
teritoriului şi care se aflau la fabrici și autoritățile Ministerului de Interne; 
de asemenea, prin atacul fabricilor de armament și dezarmarea prin 
surprindere a forţelor armate. 

Astfel, în Bucureşti, Horia Sima dă ordin, direct sau indirect, să se dea 
pistoale legionarilor... „cît de multe”. 

Poliția legionară, corpul spărgătorilor de fronturi, corpul muncitorilor 
legionari, cuiburile..., toți cer arme. Motivul: „să se apere contra 
masonilor,; să se apere contra evreilor”... 

Din magazinele de arme, munițiile şi pistoalele sînt vîndute 
legionarilor, care obţin autorizaţia de cumpărare. 

Depozitele aflate la polițiile din ţară, constituite în urma ordinelor 
generale pentru ridicarea şi predarea armelor, au fost încredințate 
legionarilor din oraşele respective, tot in urma unor dispoziţii date de 
Siguranţa Generală. 

Mai mult, armele sigilate în magazinele de vînzare au fost predate 
legionarilor, după ridicarea sigiliilor, tot în urma ordinelor Sigurantei 
Generale. 

Prin tot felul de vicleşuguri, se scoate la ordinele lui Horia Sima, 
Pctrovicescu, Ghika și Maimuca, întreg armamentul aflat disponibil la 
jandarmi, Siguranţă şi prefecturi. 

În provincie, înarmarea merge mai greu, dar organizînd operaţia 
capturării de arme din depozite şi dezarmarea forțelor publice (poliție, 
jandarmi, armată) se crede că vor afla arme suficiente. 

În rezumat: guvernul statului legionar înarmează propriii săi partizani. 

x 

Actul de o deosebită importanță al înarmării fiind terminat, se trece la 
organizarea propriu-zisă a execuției mişcării. 

Organizațiile din Capitală sînt pregătite pentru ieşirea în stradă. 

Mai trebuie însă ca și provincia să fie ațîțată, controlată şi îndrumată. 

Pentru aceasta Horia Sima porneşte în turneu de întruniri: la 14 de- 
cembrie, la Constanța; la 21 decembrie, la Pălîrlagele-Buzău; la 25 
decembrie, la Timișoara, Lugoj, Caransebeş; la 3 ianuarie, la Predeal. 

Opinia publică trebuie ațîțată, iar eventuale opoziții trebuie intimidate. 

Apare atunci comunicatul de la 13 ianuarie, referitor la descinderea de 
la sediul masonilor şi, apoi, comunicatul dat de Horia Sima, în care anunță 
că: „ S-a găsit un material extrem de important, care va dezvălui întregii 
țări, în scurt timp, groaznica operă de nimicire a neamului nostru, 
întreprinsă de masonerie şi masoni". 

De la început, atît în Capitală, cît şi în provincie, instrucția legionarilor 
a fost orientată către acte de rebeliune: 

- exerciții de tragere cu arma și revolverul se fac nu numai afară din 
oraş după executarea diferitelor marșuri, ci şi pe terenurile sportive din 
cuprinsul Bucureştilor, spre marea nedumerire a cetățenilor; 

- în cuiburi se face teorie şi aplicații pentru lupta de stradă, după cursul 
predat la şcoala de propagandă din Moscova. 

Evenimentele se precipită. 

Joi 16 ianuarie şefii de cuib din Bucureşti sînt adunaţi sub preşedinţia 
lui Pătraşcu. În ziua dé 19 ianuarie printr-o notă informativă „din cea mai 
bună sursă legionară" ni se comunică cele ce urmează: 

Joia trecută a avut loc şedinţa şefilor de cuib a Gărzii de Fier sub 
preşedinţia lui Pătraşcu, secretar general al Mișcării legionare. De 
menționat că unitatea cea mai importantă în legiune o constituie „cuibul” 
iar şefii de cuib sînt direct răspunzători de activitatea cuiburilor; familiile, 
subfamiliilc, diversele diviziuni etc., sînt considerate ca unități de plan 
secundar. 

Şefii de cuib au fost, deci, convocați pentru a fi încunoștințați de 
ultimele evenimente politice și a primi o îndrumare pentru acțiunea de 
viitor. 

Pătraşcu a declarat, între altele (dăm frazele cele mai tipice) că: 
„divorţul între legiune și general este iremediabil..., s-a săpat o prăpastie 
între legiune și generalul Antonescu... Revoluţia legionară este pătată de 
sîngele legionar şi nu contează suferințele generalului Antonescu pe lingă 
suferinţele legionarilor. Legionarii sînt mulţi și generalul Antonescu este 
singur. Știm că vom fi dominați de militari, a adăugat dînsul. Ştim că 
ofițerii superiori sînt cu el, dar ofițerii tineri sînt cu noi. Afară de asta să se 
ştie că avem numai în Bucureşti 21 000 de arme şi grenade şi din fiecare 
fereastră se va trage. Legionarii să se țină strînși uniți, căci numai unitatea 
îi poate scăpa de pericolul ce-i pîndeşte. 

* 

Spre a curma cu abuzurile, conducătorul statului decide desființarea 
comisarilor de românizare. 

În plin centrul Capitalei se petrece un atentat - asasinarea maiorului 
german Doering - la hotelul unde domicilia misiunea militară germană, 
fără ca Siguranța Generală şi Prefectura Poliției să aibă cel puțin un 
agent de supraveghere sau vreo informaţie de prevenire a atentatului. 

Aceeaşi lipsă de informație și măsuri de prevenire ca şi cu ocazia 
asasinatelor din noiembrie. 

Ministrul de Interne Petrovicescu este înlocuit; mai sînt înlocuiți 
directorul general al Poliţiilor Al. Ghika şi directorul Maimuca. 

Pentru a face impresie - atît asupra partizanilor, cît şi asupra opiniei 

publice, - se lansează afirmaţii că mișcarea legionară este sprijinită de 
germani, tar conducătorul statului nu s-ar mat bucura de încrederea 
Fiihrerului. 

Survine plecarea inopinată a conducătorului statului în Germania şi 
întrevederea cu Fiihrerul. 


Comandantul Legiunii refuză plecarea în Germania. Statul-major 
legionar se adună și deliberează. Deciziile sînt grave: vor căuta o primă 
ocazie spre a-l intimida pe general (care le-a iertat toate insultele, jafurile, 
abuzurile) şi vor cere constituirea unui guvern pur legionar"; altfel îl vor 
răsturna cu forțai. 

Între timp generalul se înapoiază. 

Sînt foarte surprinși de sosirea atît de precipitată a generalului. 

x 

Ar fi vrut, poate, să mai întirzie citeva zile, în care timp s-ar fi putut 
desăvirşi lovitura în perspectivă. 

Duminică 19 ianuarie se dă alarma legionară: toţi membrii cuiburilor 
trebuie să țină contactul din oră în oră cu comandanții direcți. Adunările 
ordonate pentru conferințele publice din acea zi, cu scopul de a propaga 
motivele unei noi ordini sociale în Europa, au avut dublul scop: a capta 
simpatiile germane; a avea un motiv pentru adunarea partizanilor, spre a le 
da mai ușor cuvîntul de ordine. 

Tot în acea zi, mai mulți comandanţi de cuiburi - apropiaţi ai lui Groza 
- au plecat cu misiuni în provincie. De notat că au fost aceiaşi care mereu 
făceau deplasări în ţară, fapt ce dă naștere la supoziţia că aceștia erau 
agenții de legătură şi organizatorii rebeliunii în diferite localități. 

În scara aceleiaşi zile, generalul Pctrovicescu ţine o conferință la radio 
de o vehemenţă şi cruzime nemaicunoscută în contra foştilor oameni 
politici, sfîrșind sarcastic, dar plin de ascunse înțelesuri: „dezbaterile vor 
continua", ceea ce a fost perfect adevărat a doua zi. 

Luni 20 ianuarie, generalul Petrovicescu este înlocuit. Horia Sima, 
bănuind că măsura aceasta ar putea avea urmări contra scopurilor sale şi 

spre a înfrîngc şi pe conducătorul statului, hotărăşte o desfăşurare de forțe, 
care să intimideze şi să exercite presiuni pentru menţinerea lui 
Petrovicescu, carc-i asigura păstrarea aceluiaşi aparat administrativ şi de 
siguranță. 

Horia Sima invită imediat pe comandanţi. Dictează lui V. Trifa textul 
manifestului pe carc-l tipăreşte în mii de exemplare, şi-i ordonă mișcarea 
studențimii. De asemenea, Groza primeşte dispoziția ca muncitorimea să se 
adune în strada Roma, pentru garantarea sediului comandamentului. 
„Răzleţii", „Vestitorii”, „Ajutorul Legionar", „Centrul Studenţesc", au 
ordin să se adune în Piaţa Universităţii. 

Parte din muncitorii din str. Roma au pornit spre Universitate. Se țin 
discursuri şi se răspîndesc cuvinte de ordine: 

- Vrem guvern legionar! 

- “Trăiască președintele Horia Sima, comandantul Legiunii! 

- Moarte masonilor și jidanilor! 

x 

Marţi dimineața urmează înlocuirea lui Ghika şi Maimuca, care, 
încurajați din trecut, nu vor să plece şi se baricadează în localul Sigurantei 
împreună cu 50 legionari. Se schimbă primele focuri de armă între aceștia 
şi trupa venită să-i evacueze. 

Se decide înlocuirea prefectților şi primarilor. 

x 

Rebeliunea era prevăzută de comandantul mişcării legionare, deoarece 
în toată țara se adoptă o acțiune identică: 

- baricadarea şi rezistența în incinta autorităților de stat; 

- manifestări ostile şi dezarmarea trupelor care ar încerca să pătrundă 
în administrații; 

- eventual, rezistență armată şi atac acolo unde se impun acțiunile 
ofensive; 

- mobilizarea partizanilor şi aducerea în oraşele de reşedinţă pentru a 
se mări forțele agresive; 

- întocmirea listelor de proscrişi care urmau a fi executați după 

biruinţa totală legionară. 
x 

Planul de acțiune al rebelilor a constat în principal din: 

- menținerea în stăpînire a principalelor autorități de ordine şi 
siguranță; 

- atacul instituțiilor importante, care erau de partea conducătorului 
statului; 

- intimidarea locuitorilor prin jafuri, incendii, ucideri; 

- baricadarea străzilor din Capitală, spre a împiedica mişcarea carelor 
de luptă şi mişcarea rapidă a forțelor militare; 

- ocuparea telefoanelor și a telegrafului, în oraş și la C.F.R., spre a 
împiedica transmiterea informaţiilor şi a ordinelor; 

- ocuparea depozitelor de carburanţi, spre a-si asigura o rezervă şi spre 
a împiedica rcaprovizionarea automobilelor autorităților; 

- ocuparea și folosirea staţiilor de radiodifuziune ale statului. 

În provincie, prefecţii au instruit pe primari asupra misiunilor ce le 
revin în cazul cînd regimul legionar ar fi ameninţat şi le-au dat ordinul să 
trimită la reşedinţă cîti mai multi legionari armati, spre a mări numărul 
celor de la oraş. 

Dările de seamă ale prefecților conţin toate indicațiile asupra acestui 
act. 

x 

Pregătirea mişcării s-a făcut cu o deosebită discreție; sînt foarte puține 
indicații scrise date de şefi. 

Totul s-a aranjat prin comunicări verbale între comandanţi, în exterior 
pregătirea limitîndu-sc numai la indicaţii care trebuiau, „să le se execute 
orbește”, după cum se arată în informaţiile primite ulterior. Sînt semnalate 
convocări de comandanți în Capitală şi provincie; se cunosc trimiteri de 
curieri pentru şefi. 

Executanţii, însă, trebuiau să păstreze ei contactul cu şefii de cuiburi 
spre a li se face comunicările. Din declarațiile cunoscute ale legionarilor 
necompromiși prin rebeliune, se constată evident că majoritatea 

executanţilor nu au știut rostul adunării lor pe străzi şi la centre, după cum 
nu au ştiut despre rostul aducerii sătenilor la oraşe. 

La ţară s-a spus: legionarii de la reşedinţă sînt atacați de jidani și de 
masoni. 

La oraşe s-a spus: generalul a trădat neamul, cedînd ruşilor - sub presiu- 
nea Fiihrerului - încă o bucată din țară. 

La București, însă, datorită faptului că asemenea zvonuri erau 
controlate imediat, conducătorii rebeli au uzat de un fapt pe care fatalitatea 
l-a aruncat în calea nefastelor lor ambiţii: asasinarea maiorului Doering. 

Deşi faptul trecuse în cercetarea autorităților, totuși trebuia găsit un 
motiv de scoatere în stradă a partizanilor, şi anume: înțelegerea româno- 
germană este periclitată de jidani şi masoni, care au ucis pe maiorul 
german. 

Textul manifestului semnat de Trifa este perfid şi ridicol. 

Oricîtă lipsă de discernămînt am atribui masei studențești, care a pornit 
la manifestaţie în urma acestui neserios manifest, nu găsim altă explicaţie 
decît că manifestul a fost numai „un pretext de adunare”, pentru o 
demonstraţie cu alte rosturi și dinainte pregătită. 

De altfel Ghika aranjase din vreme cu „tovarășul” Groza desfăşurarea 
demonstraţiei. 

* 

Insinuări răutăcioase s-au strecurat în cursul conferinţelor din ziua de 
19 ianuarie; aclamaţiile erau exclusiv pentru Horia Sima. 

Acesta, informat, socoteşte că momentul a sosit spre a îndrăzni actul 
cel mare, care urma să-i aducă omnipotența. Masele îl apreciază. 

Ajutoarele sale au fost lovite direct, prin măsurile de ordine impuse de 
conducătorul statului (desfiinţarea comisarilor de românizare, destituirea 
lui Petrovicescu, Ghika şi Maimuca, înlocuirea prefecților şi primarilor). 

Deci, suficiente interese au fost lezate spre a se justifica şi a se putea 
începe lovitura. 

Se aţiță spiritele contra conducătorului statului, se formează zeci de 
echipe ale morţii care să ucidă pe „trădători". Între primii sînt: ministrul 

Antonescu, Cancicov, Rioşianu şi directorul general Cristescu. Se 
pregătește uciderea în masă a foştilor conducători politici, acuzați că sînt 
masoni, precum și uciderea evreilor. 

x 

21 ianuarie: Horia Sima dispune convocarea Corpului Muncitoresc 
Legionar înarmat. Agenţii motociclişti circulă în mare agitație, făcînd 
legătura între şefi si agenți. Coloane armate de muncitori se îndreaptă spre 
str. Roma. La ora 11, Al. Ghika este la sediul C.M.L. şi dă dispoziţii. 

Ajutoarele sale sînt: Trifa, Găină și Cutzamina. 

De la Siguranța Generală, Maimuca îi face legătura cu exteriorul si îi dă 
informaţii. Inspectorul Baciu, care ocupă Siguranţa cu 50 legionari, îi ajută 
şi îl asigură pe Maimuca de reușită. 

Horia Sima nu poate fi găsit însă de autorități. De la Secretariatul 
General al Mișcării legionare au plecat toți şefii. 

Fiecare se află la sediul destinat prin misiune. Ultimele arme fuseseră 
ridicate de la Prefectura Poliției şi Siguranța Generală şi duse în strada 
Roma, sediul Gutenberg, Casa Verde şi Primăria de Albastru. 

Astfel, rebeliunea a început şi s-a desfășurat în condiţiile cunoscute. 

* 

Din analiza faptelor şi informaţiilor rezumate pînă aici, reies 
următoarele observații principale: 

1.Acțiunea de înlăturare a generalului Antonescu este concepută și 
pregătită de foarte mult timp, deoarece generalul nu admitea ca 
manifestarea regimului întronat la 6 septembrie să se facă pe cale de 
revoluţii, prin anarhic şi abuzuri. 

2. Pregătirea mișcării s-a făcut într-un cerc foarte restrîns de conducători 
şi numai prin comunicări şi înțelegeri verbale. 

3.Organele subalterne au executat dispoziții care, în mod aparent, nu 
aveau legătură între ele; în ansamblu însă acțiunea a fost bine închegată. 

4. Masa exccutanților a fost dusă în centrele de rezistentă fără a şti ce 
are de făcut 

5.Conducătorii nu s-au aşteptat la o rezistenţă și la o represiune atît de 

ferme din partea autorității de stat. 

6. Cadrele rebele erau de mult pregătite, nu însă complet; punerea în 
aplicare a planurilor, prin ocuparea autorităţilor publice, încadrarea în 
„alcazaruri “ şi lupta de stradă, s-a desfășurat după principiile troțchiste. 

7. Comandantul legiunii a dispărut din primul moment; comandanții de 
căpetenie de asemenea lucrau din umbră. 

8. Pe teren, la luptă, au rămas numai micii comandanţi de unități, 
muncitorii, femeile şi copiii. 

Jafurile,  asasinatele şi  devastările dau rebeliunii un caracter 
revoluționar comunist, explicabil, de altfel, prin primirea în Legiune a 
elementelor de stinga şi a celor de la periferia Capitalei. 

În concluzie, se constată că la guvern se găsea o organizaţie care se 
menținea pe baze conspirative-revoluționare ca și pe vremea cînd era în 
opoziţie. Mai mult, sub pretextul ridicol că va fi atacată de masoni şi jidani, 
se înarmează continuu. 

În realitate însă, înarmarea era îndreptată împotriva conducerii statului 


şi a armatei. 

CAPITOLUL 2 
LEGĂTURILE GENERALULUI CU GARDA 


Legăturile generalului cu Garda 


Prima opinie a generalului despre Codreanu datează din anul 1924 cînd, 
din Anglia, unde era ataşat militar, asista la crimele politice ce se petreceau 
atunci în ţară la noi. 

În anuî 1927 a revenit în ţară desconsiderînd acţiunea codrenistă, dar, 
ca militar activ, altele fiind preocupările sale decît politica, nu s-a ocupat 
mai mult de această chestiune. 

Ulterior, în contact mai strîns cu ţara şi cu nevoile ci, care pretindeau 
tot mai mult o redresare morală, părerile sale au evoluat, fără a aproba însă 
caracterul impulsiv al mișcării. 

Acest fapt reiese limpede din convorbirea pe care a avut-o cu regele în 
1933, cînd s-a înapoiat de la Geneva. 

Audienţa a durat 8 ore si suveranul a întrebat: 

„Ce crezi despre Garda de Fier?” 

„Nu pot da un răspuns categoric, pentru că şi vechile partide au 
putregaiul lor”. 

„Știu firma, dar nu ştiu ce este în spatele ei. Se pare însă că doreşte 
binele ţării”. 

„Eu Sînt cel mai mare adversar pentru aceia care tulbură viaţa internă 
a statului, oricine ar fi ei. Avem nevoie de unire pentru salvarea 
granițelor. Altfel, prăbuşirea este inevitabilă” 

Deci, nici un răspuns pozitiv, dar, încă de pe atunci generalul prevede 
dezastrul la care se va ajunge dacă întreg poporul român nu va fi călăuzit 
de același ideal şi dacă discordia va roade legăturile dintre frați. 

Mai tîrziu, ca şef al Marelui Stat Major, s-a văzut cu generalul Zizi 
Cantacuzino, fără a discuta chestiuni politice. 

Generalul Antonescu a cunoscut pe Corneliu Zelea Codreanu în iarna 
anului 1936. Nu a dorit şi nu a vrut această cunoştinţă, decît în urma 

insistentelor prietenului săli, d-l Nicolac Mareş, care, împreună cu 
generalul Zizi Cantacuzino, o pusese la cale, cu deplinul și prealabilul 
acord al lui Codreanu. 

Explicaţia următoare este necesară pentru înţelegerea deplină a 
lucrurilor: 

Mișcarea legionară, după procesul asasinării lui Duca, îşi reia normal 
activitatea ca partid politic în 1935. 

Dată fiind tinereţea cadrelor ei, proaspăta înjghebare, se resimțea de 
lipsa unor elemente experimentate şi de autoritate necontestată, care să-i 
dea şi greutatea morală, și seriozitatea necesară unei organizaţii cu pretenții 
de guvernămînt. 

S-a pus la cale, atunci, atragerea generalului Antonescu în „legiune". 

Chestiunea a fost discutată între generalul Zizi Cantacuzino şi 
Codreanu, de o parte, şi între Codreanu şi d-l N. Mareş, pe de altă, în anul 
1935. 

Prezintă interes dialogul următor: 

„Domnule Codreanu, ai 30 de ani de viaţă tînără şi entuziastă. 
Generalul are 50, cu un trecut și o experiență cum puţini o au sau au avut- 
o în Tara Românească. O asociaţie între dv. doi ar fi ceva remarcabil, ar fi 
ceva extraordinar pentru binele Patriei. Aveţi tinerețe şi elan, dar vă 
lipseşte un stat major şi nu aveți nici un program. Cum vreți să 
guvernați?" 

„Domnule Mareş, să nu crezi că este așa de greu să conduci un stat. 
Cit priveşte despre program, nu am nevoie de nici unul. Cînd voi veni la 
putere voi vedea ce este de făcut. Vreau, totuși, să cunosc și să stau de 
vorbă cu generalul Antonescu “ 

Așa s-au petrecut lucrurile pînă în toamna anului 1935, din propria 
inițiativă ă celor cu grijă pentru viitorul legiunii. 

Explicația că generalul Antonescu a constituit obiectul atenţiei 
oamenilor de bine ai'mișcării trebuia căutată în următoarele fapte relatate 
de d-l N. Mareş. 

Mulţi intelectuali de vază din fostul partid conservator au constituit 

Liga Vlad Țepeș, din care făceau parte: Grigore Filipescu, Alexandru 
Pcrietzeanu, Emil Ottulescu, Nicolae Mareş, Emanoil Hagi Moscu, 
Costache Sturdza, Zizi Cantacuzino ctc. Această Ligă s-a transformat apoi 
din nou în Partidul Conservator, sub președinția lui Grigore Filipescu, care 
a făcut parte din parlamentul Iorga de Ia 1931 pînă în aprilie 1932. 

După căderea guvernului Iorga, Grigore Filipescu a făcut cartel cu 
național-țărăniştii. Din această cauză mulți dintre fruntașii partidului s-au 
retras dorind să organizeze o nouă grupare politică. „Garda" constituia 
obiectul de atracție al acestora, căreia intenționau să-i dea un stat major de 
oameni cu experiență politică. 

Ei pretindeau însă la conducere un om de suprafață şi acesta, în 
concepția lor, era generalul Antonescu. 

Era totuşi militar activ. Trecutul său ostăşesc de înaltă ținută morală și 
conduita sa aspră de soldat i-au obligat la menajarea susceptibilităților sale. 
Au gîndit, așadar, şi au pus la cale intrarea sa în arena politică, timp de 
aproape 2 ani, fără ştirea sa. 

Toată ţara şi mai alea oamenii politici de suprafață știau zbuciumul 
carierei sale şi lupta dusă pentru a avea o armată bine încadrată, bine 
echipată, şi dotată, şi bine instruită, după cum tot așa de bine ştiau 
semnalele de alarmă date de el pentru catastrofa care ne pîndea de aproape. 

x 

Toată țara cunoştea munca sa fără preget în toate posturile de mare 
încredere pe unde trecuse: la Şcoala Superioară de Război; la Ministerul 
Apărării Naționale; la Marele Stat Major, iar ca rezultat pentru opiniile și 
atitudinea sa neînduplecată contra a tot ceea ce însemna indolență, 
incapacitate, rea-credință şi corupție, a fost pus în situația să-şi dea demisia 
de la Marele Stat Major şi astfel să fie scos de pe linia marilor 
comandamente. 

Răbdarea, tristețea și supărarea sa ajunsese aşadar, în 1934, la culme. 
Părăsirea cadrelor active ale armatei era aşteptată din zi în zi şi de amicii, şi 
de duşmanii săi. 

În aşteptarea acestui eveniment care nu s-a produs, prietenii şi 

binevoitorii „Gărzii” au întreprins acţiunea arătată mai sus, al cărui fir îl 
reluăm din nou. 

Aşadar, în primele luni de iarnă ale anului 1936, d-l N. Mareş, după o 
introducere dibace şi interesantă, îl pune în cunoștință cu dorința lui 
Codrea nu de a accepta o întrevedere. 

Dat fiind că nu era prima dată cînd a fost chemat şi consultat de 
oamenii politici ai țării, în special şefi de organizaţii; dat fiind bunele şi 
patrioticele idei la temelia noii organizaţii politice; dat fiind seriozitatea şi 
popularitatea ei în rîndurile tineretului, deci posibilitatea unei îndreptățite 
speranţe de a primi toate îndrumările şi modelările organice necesare unui 
factor de guvernămînt; dat fiind faptul că „Garda" era singurul organ 
politic rămas nepătat şi necompromis pînă la acea dată, iar pe de altă parte, 
gîndul că la un moment dat va fi nevoit să părăsească armata, a acceptat 
întrevederea cu Codreanu. 


Prima întîlnire cu Codreanu 


S-au întîlnit, aşadar, pentru prima oară, în casa d-lui Nicolae Mareş din 
Bucureşti, într-o după-amiază de iarnă. Conversaţia a durat aproape 5 orc. 
A fost o şedinţă de sondaj. Dorea să cunoască omul, ideile şi credințele lui, 
programul șî metodele de înfăptuire. 

Din discuţii a putut constata între altele: 

- Codreanu era un om încrezut. În cele mai multe cazuri rigid şi vedea 
greşit în multe privinţe. Era totuşi un om de acţiune. Ştia ce vrea şi mergea 
către scopul propus, cu orice risc; 

- ca organizator şi realizator, avea idei excelente. 

- pe plan intern nu avea nici un program; 

- pe plan extern era categoric pentru Axă. Cunoştea perfect stările de 
lucruri din Germania şi pregătirile formidabile care se făceau acolo în 
vederea războiului. 


x 


Încă 2-3 întîniri au mai avut loc la Predeal. 

Între altele este interesant de relevat următorul dialog între general şi 
Codreanu: 

„D-le Codreanu, eşti pregătit d-ta să vii la putere?" 

„Nu doresc acest lucru acum!" 

„Atunci de ce agiți masele? Cine să ia puterea? Dacă împingi țara 
la revoluţie, vei avea roadele culese de Kerensky, fără ca d-ta să fii un 
Kerensky. Nu ai nici cultura şi nici talentul lui oratoric”. 

„La putere vreau să veniți dv.! La adăpostul dv. doresc să-mi 
organizez partidul şi abia după aceea voi 'cere conducerea treburilor 
statului”. 


1937. Guvernul Goga 


La finele anului 1937, generalul Antonescu a fost solicitat să intre în 
guvernul Goga. 

Cu toate insistentele făcute a refuzat această cinste, ca mai lîrziu să o 
condiționeze de o lărgire a bazelor politice a noului guvern. 

Scrisoarea de mai jos clarifică şi mai bine această chestiune: 


28.X11.1937 

Mult stimate şi iubite d-le Goga, 

Din dorința de a servi ţara și pe d-voastră, şi numai din această dorință, 
am încercat, şi vă cer iertare dacă am greșit, o lărgire a bazei politice a 
viitoarei formaţiuni guvernamentale. 

Am eşuat. 

În faţa acestei noi situaţii și dat fiindcă văd, poate greșit, un pericol într- 
o consultare a corpului electoral înainte ca programul d-voastră, cu 
adevărat românesc şi creştin, să poată fi simțit de mase, că cel puţin în 
liniile lui mari a primit un început real de adevărate și cinstite realizări, vă 
rog să mă iertați dacă, după adîncă reflecţiune, sînt nevoit de a declina 
cinstea ce mi-ați făcut de a vă gîndi, din primul moment, și la mine. 

Vă voi rămîne adînc şi pentru totdeauna recunoscător şi pentru acest 
gest, dar mai ales pentru acela de a mă fi prezentat M.S. Regelui aşa cum 

ştiţi că am fost şi sînt ca sentimente pentru Coroană. 
Rugînd fierbinte cerul să vă ajute, vă rog să mă credeţi şi mai departe 
un foarte bun şi foarte devotat prieten. 
(ss) General Antonescu 


Fiindcă regele ţinea cu orice preț să dea guvernului Goga un element de 
prestigiu şi autoritate, a invitat pe generalul Antonescu la Palat, unde l-a 
întîmpinat cu următoarele cuvinte: 

-„ Regele României uită tot ce a fost între el şi generalul Antonescu și-l 
roagă să uite la fel”. 

-„ Sire, am fost tirît într-un proces de bigamie pe care l-am cîştigat la 
Casaţie într-o adevărată apoteoză. Am fost dat afară din Marele Stat 
Major, iar acum sînt chemat aici"!?!,, Nu mai am nimic de adăugat!" 

Prima invitaţie a rămas fără rezultat. A doua zi a fost din nou chemat la 
rege. 

- „Antonescu! Eşti soldat şi-ţi ordon să iei conducerea Ministerului 
Comunicaţiilor în guvernul Goga “ 

-„ Maiestate! În faţa ordinului, mă supun. Maiestatea Voastră ştie, însă, 
cîte nereguli sînt la acel minister. Punîndu-mă la conducerea lui, eu nu voi 
putea patrona necinstea încuibărită acolo şi deci, nu voi putea accepta 
contractele scandaloase și oneroase pentru țară încheiate la Ministerul 
Comunicaţiilor. 

Voi fi pus, așadar, în situaţia să plec repede de acolo și astfel, numirea 
mea să nu folosească guvernului; din contră. 

Socotesc, deci, c-ar fi mai bine să mă numiţi la Apărarea Naţională, 
mai ales că sînt și militar și sînt încă atitea lucruri mari de împlinit pentru 
armată ". 

Regele a acceptat fără nici un fel de obiecție propunerea și astfel, 
generalul Antonescu a primit, din înalt ordin, conducerea M. Ap. N. În 
guvernul Goga. 


44 


Alegerile Goga 


Guvernul Goga s-a constituit în ultimele zile ale anului 1937. 

Încă de la început, primul ministru era preocupat, după concepția 
epocii, cu pregătirea alegerilor. 

Nemulţumirile tuturor guvernelor trecute, alături de speranţele legate de 
entuziasta grupare legionară, dădeau încă de pe acum să se înțeleagă că 
alegerile vor da mult de lucru guvernului. 

Legionarii duceau campania electorală folosind abil faimoasa şi 
periculoasa lozincă: „omul și pogonul”. 

Regele însuși simțind pulsul real al lucrărilor şi pe drept cuvînt 
îngrijorat de perspectiva unor sîngeroase manifestări electorale, cheamă 
într-una din zile pe generalul Antonescu, de data aceasta ministru al 
Apărării Naţionale, şi-l întreabă: 

- „ Cunoști Situaţia politică din ţară. Dacă ai fi în locul meu, ce ai 
face?" 

-„ Una din două, Maiestate: sau trebuie să te mențţii pe linia 
constituțională, şi în acest caz este necesar să te sfătuiești cu acei care au 
dat jos guvernul Tătărăscu (d-l Maniu şi Codreanu); sau să dai o lovitură 
de stat, alegîndu-ți un om, cu care faci ce vrei!" 

Regele a preferat prima soluţie. 

„În acest caz, Maiestate, cred că ar fi bine să faceţi un guvern 
naţionalist cu baze lărgite: Goga-Vaida-Codreanu “. 

Se gîndea, aşadar, la o conciliere a tuturor partidelor de dreapta, atît 
pentru unirea lor şi, deci, încetarea sfişierilor inutile dintre ele, cu rezultate 
atît de catastrofale în trecut, cît mai ales pentru binele țării, ajunsă la 
culmea suferințelor şi răbdării. 

A fost însărcinat de rege să mijlocească şi să determine o audiență a d- 
lor Maniu şi Codreanu. 

S-a folosit de d-l Nicolae Mareş în ceea ce priveşte pe Codreanu. 

Era la Predeal. Întîlnirea cu Codreanu s-a făcut în vila sa proprie, de 
față fiind şi d-l N. Mareş. 

După ce i-a arătat scopul, l-a sfătuit să ceară audienţă la rege. 

„Nu cer acum această audienţă, fiindcă nu vreau să se spună că am 
fost influențat de Maiestatea Sa în atitudinea mea faţă de guvernul Goga 

„Rău faci, domnule Codreanu” - îl întîmpină Nicolae Mareş - „„nu 
vezi cum generalul Antonescu îți deschide drumul?" 

„Domnule Mareş, drumul mi-l deschid eu cu sabia" (schiţind cu 
braţul întins cîteva mişcări că şi cînd ar fi mînuit realmente o sabie). 

Generalul a asistat la acest dureros şi penibil dialog și a sfîrşit replicînd 
următoarele: 

„Domnule Codreanu, nu uita cuvîntul Sfintei Scripturi: cine trage 
sabia, de sabie va muri”. 

S-a sfîrşit în felul acesta, fără rezultat şi cu toată amărăciunea, 
întrevederea cu Codreanu, fără ca generalul să aibă intuiţia că profeția 
urma să se îndeplinească aşa de curînd. 

Pentru descrețirea frunților şi mai ales pentru eliberarea spiritului 
înnegurat de rezultatul întrevederii, au făcut o ieșire cu schiurile în natura 
liberă, largă și fermecătoare din jurul Predealului, la care a luat parte și d-l 
Stelian Popescu. 

Nu se ştie cărei întîmplări se datorează faptul că, în această ocazie, au 
fost filmaţi, ceea ce mai tîrziu a adus generalului atîtea suspiciuni și, deci, 
tot atîtea neplăceri. 

* 

Campania electorală a început fără ca regele să fi obținut concilierea 
dorită în cadrul grupărilor naționaliste. 

La întrunirea legionară de la Brăneşti-Ilfov, care, se pare, a contravenit 
măsurilor de ordine în vigoare la acea dată, doi legionari au fost împuşcaţi 
de organele forţei publice. Din această cauză era mare fierbere la legionari, 
care, în dorința lor de răzbunare, ar fi putut să aducă consecinţe grave 
pentru ţară. 

Conștient de pericol şi în calitatea ce avea de ministru al Apărării 
Naţionale, a chemat pe Codreanu şi atrăgîndu-i atenția l-a rugat „să nu 

sîngereze ţara, fiind hotărit să reprime cu ultima energie orice act de 
violenţă”. 

A avut satisfacția să constate că a fost ascultat, şi în ţară a fost linişte. 

A urmat demisia guvernului Goga şi formarea unui nou cabinet sub 
preşedinţia patriarhului Miron Cristea, în care generalul menţine 
portofoliul Apărării Naţionale. 

Între timp, Codreanu a trimis profesorului lorga o scrisoare ofensatoare, 
pe care acesta a adus-o la cunoştinţa regelui, cerînd arestarea şi judecarea 
autorului. 

Guvernul este sesizat si invitat să soluţioneze cazul. 

Acest fapt, constituind un abuz de putere din partea profesorului Iorga, 
care se bucura de o deosebită trecere la palat, întîmpină rezistenţa specială 
a generalului Antonescu, care, călăuzit întotdeauna de dreptate, se opune 
categoric arestării lui Codreanu, sub ameninţarea demisiei. 

După cîteva zile de frămîntări, provocate de această intransigență, 
primul guvern al patriarhului cade, pentru a se reconstitui imediat, sub 
aceeași conducere, fără generalul Antonescu. 


Urmează apoi arestarea şi procesul lui Corneliu Codreanu, cu tragicul 
sfîrșit al acestuia. 

CAPITOLUL 3 
LOVITURA DE STAT DE LA 3-6 
SEPTEMBRIE 1940 


Evenimentele premergătoare 


Scadenţele unui trecut plin de greşeli şi de acte condamnabile făcute în 
ultimii ani de către conducerea statului român, vin în 1940 să îndolicze 
întreg acest popor blînd, ascultător, muncitor şi sincer în toate manifestările 
sale. 

Necinstea şi nepriceperea unor oameni care puneau înaintea intereselor 
patriei pe acelea al persoanei lor, aduc țara în situația de la sfîrșitul lunii 
iunie 1940, cînd, văzînd că nimic nu mai este de făcut, cedează în fața 
presiunilor ruseşti și consimt la ciuntirea granițelor de N-E ale țării. 
Basarabia şi Nordul Bucovinei trec astfel din nou în sclavie, abia la 20 de 
ani după clădirea României Mari, cu prețul a 800 000 de vieți. 

Mutilarea teritoriului naţional, fără nici un gest de opunere din partea 
noastră, aduce cu sine slăbirea încrederii poporului în conducătorii lui şi, 
ceea ce este şi mai grav, în valoarea armatei. O îngrijorare totală 
pretutindeni şi în toate straturile sociale. Întregul popor român se simte fără 
nici un sprijin în faţa pericolului ce-l ameninţă din toate părțile. 

Armata - care nu avea altă vină decît de a executa ordinul să stea cu 
arma la picior în fața acestei îngrozitoare tragedii a românismului, dînd 
dovadă de o disciplină de fier - este hulită și privită cu neîncredere chiar de 
poporul căruia aparține. O grea încercare pentru ea, o nemaipomenită 
vitregie a soartei ca să asculte și să îndure toate umilirile şi disprețul 
poporului, din cauza unei laşităţi închipuite. Această armată care de mai 
bine de un an își părăsise căminele pentru apărarea fruntariilor, care se 
pregătea continuu de luptă şi care aştepta numai dezlegarea de a deschide 
focul, este obligată să se retragă din ordin în faţa dușmanului care ocupa 
fără luptă pămîntul sfint al ţării. 

Nimic nu poate fi mai grav şi mai demoralizant în acelaşi timp. Chiar în 
armată, încrederea în elementul de conducere a primit o grea lovitură. 

Refuzul de a accepta lupta pentru apărarea patriei, după ce pînă atunci 
lozinca era „nici o brazdă”, constituia o recunoaștere a slabei noastre 
pregătiri pentru război, cu repercusiuni atît de grave asupra moralului naţiei 
şi oştirii în special. 


Audienta la rege 


Către finele lunii iunie, generalul Antonescu a cerut o audientă la rege, 
cerere care i-a fost acceptată. 

Avea intenția ca o dată cu această audienţă să prezinte regelui un 
memoriu pe care îl pregătea. Evenimentele însă s-au succedat într-un ritm 
mai accelerat decît crezuse generalul şi memoriul (Anexa nr. 1)2 nu a putut 
fi terminat. 

La data cînd i s-a fixat audiența, prevederile sale deveniseră un fapt 
împlinit, şi memoriul nu mai era de actualitate. 

Generalul renunță a-l mai prezenta şi întocmeşte o scrisoare (Anexa nr. 
2), pentru a o preda Suveranului în locul acestuia, după cum se arată mai 
Jos. 

Prezenuindu-sc în ziua fixată, a trebuit să renunțe la onoarea ce i se 
făcuse, pentru lipsa de tact a celor din imediata apropiere a regelui. 

Lucrurile s-au petrecut astfel: 

Lacheul a întîmpinat pe general şi l-a rugat „să treacă" pe la adjutantul 
de serviciu, ceea ce - se înţelege - generalul a refuzat. 

Atunci a fost primit de mareșalul Palatului, Urdărcanu, care, fără să-i 
arunce măcar o singură privire, i s-a adresat maşinal: 

- „Domnule general, vă rog să spuneți subiectul audienței dv. la rege". 

- „La ce-ţi serveşte d-tale aceasta?" 

- „Aşa pretinde protocolul”. 

- „Tara se prăbușește şi dvs. vă ţineţi de protocol!" 


2 Anexele la sfîrşitul capitolului. 

Apoi generalul a părăsit imediat Palatul. 

Regele aflînd de cele întîmplatc a trimis şi a adus la audienţă în după- 
amiaza aceleiaşi zile pe general, printr-unul din ofiţerii săi adjutanți. 

A fost primit direct şi imediat. Au discutat asupra „cedării teritoriilor” 
din Est: Bucovina de Nord si Basarabia. 

„Aceasta fiind situația, ce vroiai să fac, Antonescu?" 

„Maiestate, trebuia cel puțin să se pună condiţii ca cedarea să se facă 
în termen mai lung, în 20 de zile, de exemplu, în loc de patru, adică cu 
ordine, cu socoteală, aşa fel încît nici moralul armatei să nu sufere, nici 
pierderi mari de materiale să nu avem“. 

- „Domnule general, știu că ai limbă tare. Spune la toţi că nu eu am 
consimţit la cedarea teritoriului, ci Consiliul de Coroană”. 

- „Sire, gîndind la eventualitatea că nu voi putea ajunge pînă la 
Maiestatea Voastră, am întocmit, în privința celor discutate, această 
scrisoare. V-o las ca să rămînă ca act în istoric". (ANEXA nr. 2). 

„Ai fost întotdeauna foarte brutal cu mine!" 

„Poate brutal, da, Maiestate, dar întotdeauna loial şi sincer”. 

Audienţa s-a terminat în felul-acesta, regele conducînd pe general pînă 
la ieșire, cu o deosebită atenţie și considerație pentru militarul de mare 
încredere şi temerar curaj. 


Arestarea generalului și domiciliul forțat la Bistriţa 


După cîteva zile, generalul Antonescu a fost ridicat de la vila sa din 
Predeal şi internat la Bistriţa. 
Era rezultatul audientei și ultimei scrisori înmînate regelui. 

Arbitrajul de la Viena 


Regele şi guvernul au continuat politica de distrugere a neamului, 
făcind şi după aceasta jocul dușmanilor. 

Cruda experiență din iunie nu a servit la nimic. Miopia politică a 
conducătorilor a dus țara pe aceeaşi pantă a prăpastici. Nici un efort din 
partea acestora de a o redresa. 

Incapacitatea și reaua-credință erau vădite. Și astfel, numai după două 
luni de zile o nouă frîngerc a trupului românesc este fapt împlinit. 
Arbitrajul de la Viena aruncă în iobăgie încă 1 400 000 români, o dată cu 
partea cea mai frumoasă și mai bogată a Ardealului, leagănul milenar al 
românismului. Prin intrigi, prin propagandă mincinoasă, prin manevre 
politice abile şi mai ales prin greşelile şi nepăsarea conducătorilor noştri, 
Ungaria obţine clemența juriului de la Viena. 

Verdictul redeschide rana, proaspătă încă, din sufletul românilor şi face 
să se piardă de data aceasta și ultima picătură de încredere în forurile 
cîrmuitoare ale țării. 

Orice speranţă în sprijinul regelui şi al guvernului lui este astfel distrusă 
şi o prăpastie adîncă se deschide între popor şi regele său. 

Opinia publică românească, într-o.unanimă pornire de suflare şi gînd 
național, protestează cu vehemenţă contra arbitrajului, contra acelora care 
admit, din nou ciuntirea graniţelor fără lupte şi contra executării clauzelor 
arbitrajului. 

Ardelenii şi intelectualii neamului sînt primii care dau semnalul de 
luptă şi cer unirea tuturor sufletelor româneşti pentru salvarea fraților 
aruncaţi în robie. Mari manifestații patriotice se desfăşoară în Capitală şi în 
majoritatea orașelor ţării, în special în Ardeal, și adeziuni sincere și 
spontane vin să mărească strigătul de alarmă al unui popor părăsit de 
aceia" carc aveau sarcina să-l sprijine şi să-l apere. 

Peste tot, strigătul: „Nu dăm Ardealul!", „Vrem război!" se reliefează 
tot mai mult. (Anexa nr. 3). 

Chemarea generalului la guvern 


În această situaţie, cînd toată ţara freamătă a război şi cînd guvernul 
Gigurtu, care a consimțit pentru a doua ciuntire, nu mai este în măsură să 
stea la cîrma ei, regele recurge la singurul om nepătat, cu mare autoritate 
morală şi cu o popularitate covîrșitoare - generalul Antonescu. 

În ziua de 4 septembrie, ora 12, este chemat în audienţă şi după ce i se 
prezintă situația țării, atît pe plan extern, cît şi pe plan intern, i se 
încredințează misiunea de a forma guvernul. 

Toate speranțele țării sînt îndreptate acum asupra unui singur om, 
întregul popor aşteaptă ile lă el salvarea patriei şi refacerea graniţelor. 
„Universul" din 6.IX.1940 îl prezintă astfel: 


„Jată-l: 

Este generalul Antonescu, omul în care de mult neamul românesc îşi 
pune nădejdile, omul care abia acum, de trei zile, a fost eliberat de la 
închisoarea de la Bistrița, unde era ţinut și fără lege și fără judecată, omul 
care abia cînd a ajuns cuțitul la os și hotarele în mare parte au fost 
pierdute, este chemat să aducă linişte și mingiiere unui neam amărit de 
guvernarea tiranică în care trăieşte de zece ani și în timpul căreia au fost 
omoriţi mișeleşte tinerii generaţiei naţionaliste şi au fost prădate 
miliardele ţării sub pretext de înarmare. 

Urăm să-i ajute Dumnezeul". 


Așadar, de la închisoare, generalul Antonescu păşeşte la cîrma ţării. 
Omul hulit nesocotit şi prigonit pînă ieri de oameni fără inimă, fără nici un 
simțămînt naţional şi fără frica de Dumnezeu, este chemat, în cele mai 
grele momente, pentru salvarea patriei şi a lor. 

Acei care se complăceau în necinste, risipă, neomenie şi lăcomie, care 
nu vedeau în posturile lor decît un mijloc de cîştig personal, chiar prin 
uzurparea şi înfierarea sentimentului național al poporului, se dau la o parte 
cînd ţara este în pericol, dovedindu-şi încă o dată şi incapacitatea, și 

necinstea. 

Consultările cu fruntașii vieţii politice, pentru formarea guvernului, duc 
la concluzia că nimic nu se mai poate face şi că întreaga opinie românească 
a pierdut complet orice legătură sufletească cu regele ci. Ultima picătură 
căzută în paharul suferințelor nației a adus revărsarea. Toți cei consultați 
nu admit colaborarea decît cu condiția abdicării. Orice încercare de 
reconciliere a regelui cu poporul său era de prisos, ruptura totală şi 
ireparabilă se produsese. 

La ora 21, generalul Antonescu se prezintă în audiență și aduce la cu- 
noştința regelui rezultatul consultărilor, după care depune mandatul cu care 
fusese însărcinat. 


Lovitura de stat 


Regele nu mai întrevedea nici o soluție. Prin imixtiunea sa în politica 
internă, prin procedeele întrebuințate în cursul celor 10 ani de domnie si 
prin alegerea colaboratorilor, nu reușește decît să învrăjbească nația, să 
umilească poporul şi să arunce ţara în anarhie. 

În continuare, generalul Antonescu, susținut de d-l Valer Pop, insistă să 
i se dea puteri depline pentru conducerea statului. Numai aşa mai vede o 
posibilitate de a-i salva ființa față de amenințările de descompunere ce 
deveneau tot mai grave. 

După îndelungate ezitări, regele cedează insistențelor şi încredințează 
generalului Antonescu, în dimineața de 5 septembrie, conducerea 
guvernului cu puteri dictatoriale. (Anexa nr. 4). 

Primul gînd al generalului se îndreaptă către ţară şi către popor. Într-o 
simțită proclamaţie (Anexa nr. 5) cheamă la muncă pe toți fiii neamului, 
bătrîni, tineri, bogaţi şi săraci. 

În această nouă situaţie, generalul Antonescu încearcă în tot cursul zilei 
constituirea unui guvern capabil să domine situaţia, care continuă să 
rămînă destul de tulbure, ba chiar cu tendinţe de agravare din moment în 
moment. 

Încercarea nu reuşeşte nici de data aceasta. 

Starea de spirit din ţară şi mai ales din Capitală devine din ce în ce mai 
încărcată şi mai amenințătoare. 

În seara zilei de 5 septembrie, la ora 21, focuri de armă se aud în jurul 
Palatului Președinției Consiliului de Miniştri. În aceeași clipă, mulţimea 
atacă Prefectura Poliţiei Capitalei şi alte focuri se trag în Piaţa Teatrului 
Naţional. Manifestanti se îndreaptă spre Palatul regal. 

Generalul Antonescu doreşte să se ducă în mijlocul manifestanţilor 
pentru a-i opri, dar în urma sfaturilor celor din jurul său renunţă la acest 
prim gînd. Se hotărăște însă să ceară abdicarea regelui, care pierduse 
complet asentimentul poporului său. 

La ora 21,20 intră în audiență și după o îndelungată şi dramatică 
discuţie, în care face întreg procesul a 10 ani de guvernare nenorocită 
pentru ţară, cere regelui să abdice, pentru a salva, cel puţin acum, statul pe 
care îl adusese în mizerie şi anarhie. 

Audienţa se termină la ora 23, după ce regele primeşte timp de gîndire 
pînă la ora 4 dimineaţa și învoirea de a se consulta cu oricine doreşte. 

La plecare, generalul Antonescu cere să vadă pe Voievod, căruia îi 
spune: 

Măria Voastră, 

„Am voit să mă prezint Măriei Voastre încă de ieri; evenimentele din 
aceste 48 de ore ; s-au desfășurat însă cu atita repeziciune, îneit nu am 
avut nici o clipă liberă. Situaţia este foarte gravă. 

Măria Voastră să nu fie însă îngrijorată; Vă dau asigurarea că 
generalul Antonescu îşi va sacrifica chiar viaţa pentru îmbunătăţirea 
acestei situații. 

Să trăiţi, Măria Voastră”. 


După această audienţă, regele se consultă cu generalul Paul Teodorescu 
şi generalii Mihail, care îl sfătuiesc să nu abdice. 

Generalul Baliff este și el consultat însă nu se cunoaşte consiliul pe care 
l-a dat regelui. 

George Brătianu, A. C. Cuza, Manoilescu și generalul David Popescu 
arată că abdicarea este singura soluție posibilă. 

Chiar după aceste consultări, regele continuă încă să ezite. Lt. colonel 
M. Eleftcrescu este trimis la palat la ora 4 fără 10 minute cu o scrisoare 
(Anexa nr. 6) prin care generalul Antonescu cere din nou abdicarea, cu 
ordinul de a aștepta răspunsul regelui cel mai tîrziu pînă la ora 6 dimineața. 

O ultimă tentativă a doamnei Lupescu de a aduce haosul în ţară prin 
insistența depusă pe lîngă rege de a lua în exil şi pe moștenitorul tronului, 
nu reuşeşte şi, sub presiunea evenimentelor, acesta abdică în folosul 
Marelui Voievod Mihai, la ora 6,10, adresînd poporului român un apel 
(Anexa nr. 7). 

Astfel, prin energia, tactul și patriotismul desăvârşit al generalului 
Antonescu, se pune capăt unei domnii de 10 ani, în care timp calomnia, 
lăcomia, linguşirea şi neomenia se încuibaseră pînă în cele mai înalte 
instituţii ale statului. În 10 ani ţara este sfirtecată, statul dezorganizat şi 
poporul demoralizat şi învrăjbit. 

Într-un articol publicat în ziarul „Universul" din 12 septembrie 1940, d- 
I. Maniu arată astfel cauzele abdicării: 


„Este o eroare să se creadă că regele Carol al II-lea a fost silit să 
abdice din cauza orientării politicii sale spre Anglia și Franţa, pe care nu 
a avut-o, sau din cauza vreunei greșeli de o clipă. 

Cauza abdicării este concepția sa generală de domnie personală, fără 
ideal, fără moralitate şi fără busolă sigură, în continuă oscilație 
oportunistă, practicată prin manevre şi abilități care au săpat prăpastia 
între Coroană şi Ţară şi care au trebuirsă ducă la falimentul și distrugerea 
politicii sale”. 


lată cum un singur om, fără concursul nici unui partid, fără să 
folosească armata și fără nici o tulburare a ordinii, a izbutit, prin curajul și 
acțiunea sa supraomenească, să înfrîngă un rege cu întreg aparatul său de 
stat. 

Așa s-a născut România Nouă! Fără vărsare de sînge, fără dezordini şi 
fără să se’spargă un singur geam. 


Evenimentele de la 6-14 septembrie 


Dar odată dărîmat, statul trebuie reclădit din temelii şi generalul îşi dă 
seama de necesitatea imperioasă a reconstrucției imediate și totale a 
acestuia. Nici un moment de ezitare şi nici o clipă de odihnă nu-i îngăduie 
conştiinţa sa. 

La ora 8, Voievodul Mihai depune jurămîntul în faţa generalului 
Antonescu, patriarhului ţării şi a d-lui Lupu, prim-preşedinte al Înaltei 
Curți de Casaţie și Justiţie”. 

În formula jurămîntului (Anexa nr. 8) națiunea este elementul esenţial 
şi cel mai înalt în fața căreia chiar regele trebuie să se închine. El este acela 
care trebuie să se încatireze spiritului şi năzuinţelor ei. 

Interesele naţiunii române sînt superioare dinastiei şi aceasta va avea 
sprijinul efectiv si necondiţionat, numai atunci cînd le va sprijini şi sluji cu 
sfinţenie. 

După depunerea jurămîntului nu se ţine nici un discurs. Nu este timpul 
vorbelor. Faptele au şi vor avea întîietâte de acum înainte. În momentul 
acesta solemn față de Țară şi Istorie și dramatic față de ceea ce se petrecea 
alături de Sala tronului, în apartamentele fostului suveran, generalul Anto- 
nescu face numai urarea: 

„Dumnezeu să ajute Naţiei, Maiestăţii Voastre şi mie“. 

Prin aceasta ceremonia ia sfîrşit şi M.S. regele Mihai I acordă prima sa 
audiență generalului Antonescu. Textul celor spuse de domnia-sa se 
găseşte la Anexa nr. 9. i .- 

Şi pentru că ființa oricărui stat se bazează, în primul rînd, pe credința şi 
jertfa armatei sale, prima proclamație a generalului se îndreaptă către 
armată (Anexa nr. 10), prin care ordonă depunerea jurămîntului de credință 
pentru noul rege, chiar în aceeași zi. 

Lansează apoi un apel (Anexa nr. 11), cerînd tuturor fiilor acestui neam 


56 


ordine, linişte şi unire pentru refacerea țării. 

Luînd conducerea statului, generalul Antonescu se adresează din nou 
țării, poporului și funcționarilor, reamintind și arătînd nevoia ca ţara să 
reintre în normal şi cere din nou, tuturor, ordine, liniște, legalitate, dreptate, 
muncă şi înfrățire. Acesta este programul de guvernare al generalului 
Antonescu. Toţi românii cinstiți şi iubitori ai acestui neam sînt invitati să-l 
urmeze în munca pentru redresarea şi refacerea țării. (Anexele nr. 12-17). 

În același timp, se iau măsuri pentru controlul gestiunilor tuturor 
ministerelor şi marilor instituții de stat pe ultimii 8-10 ani. De asemenea, 
controlul tuturor averilor foştilor mari demnitari, pentru ca toţi aceia care 
şi-au pus interesele lor mai presus de acelea ale statului să-şi primească 
pedeapsa pe care o merită. 

O deosebită grijă depune generalul pentru formarea echipei de 
guvernare cu oameni cinstiți, nepătaţi, tineri entuziaști şi naționaliști. 
Pentru aceasta se gîndeşte la legionari, pentru care a suferit, cărora le-a luat 
apărarea în timpurile lor de suferință şi care păreau că vor readuce cinstea, 
ordinea și dreptatea în instituțiile statului. 

De aceea, în toate apelurile şi în toate manifestările lui, generalul 
acordă legionarilor o desăvirşită încredere şi o deosebită îngăduință. 

EI, ca şi poporul, este convins că numai cu acest tineret, care a suferit, a 
sîngerat şi s-a sacrificat pentru credință și dreptate, pentru iubire și 
legalitate, vor fi odată chemați la posturile de răspundere ale statului cei 
mai aprigi apărători ai cauzei dreptăţii, legalităţii şi corectitudinii, pentru 
salvarea şi ridicarea neamului. 

Consecvent acestei credinţe şi doritor de a începe cît mai neîntîrziat 
munca constructivă cheamă, alături de el, tineretul legionar. (Anexa nr. 18). 

Cu ocazia serbării legionare din 13 septembrie 1940, apelul este citit 
acestora de către Horia Sima, iar în ziua următoare guvernul este constituit 
aproape exclusiv cu elemente legionare şi statul român este decretat stat 
național-legionar. (Anexa nr. 19). 

Cu această ocazie generalul Antonescu face apel încă o dată la toţi 
românii să se unească într-o singură voinţă, o singură credinţă şi un singur 

ideal, „fără ură, fără părtinire, fără nedreaptă lovire”, pentru a începe „o 
domnie nouă şi o guvernare nouă”. (Anexa nr. 20 ). 

Aşadar, abia după o săptămînă de la lovitura de stat, concepută şi 
realizată numai de general, fără nici un ajutor, pe care nu l-a cerut, pentru 
că nu voia să aducă ţara în anarhie, şi nu l-a primit, pentru că se bizuia pe 
voinţa şi pe credința nestrămutată că salvează cauza dreaptă a unui popor 
pentru care a suferit şi a luptat toată viaţa, generalul Antonescu se hotărăşte 
să cheme la conducere mișcarea legionară. Acest lucru este recunoscut 
public chiar de Horia Sima în apelul său către legionari din 15 septembrie 
1940 (Anexa nr. 21 ), în care declară: 

„Prin înţelepciunea conducătorului statului român și șeful regimului 
legionar, generalul lon Antonescu, singurul care prin suferinţă, luptă şi 
idei comune ne-a înţeles adinca noastră iubire de patrie, prigoana a 
încetat și tineretul României a fost chemat să clădească şi să asigure 
viitorul neamului nostru”. 

Mai departe, el cere tuturor legionarilor să fie vrednici de încrederea pe 
care le-o acordă M. S. regele şi generalul Antonescu şi să mobilizeze toate 
elanurile românești pentru refacerea ţării, prin munca aspră şi fără odihnă: 

„Va fi considerat dușman al neamului oricine disprețuiește munca, 
oricine părăseşte cinstea, oricine nu urmăreşte dreptatea în toate faptele 
lui, oricine risipește zăcămintele morale sau materiale ale neamului”. 

În sfîrșit, apelul se termină cu un impresionant jurămînt: 

„În fața naţiunii române și în fața generalului Ion Antonescu, 
conducătorul suprem al statului naţional-legionar, repetăm jurămîntul pe 
care Căpitanul l-a cerut elitei legionare în fața mormîntului lui Mofa şi 
Marin: 

1.Să trăim în sărăcie, ucigind în noi poftele de îmbogăţire materială; 

2. Să trăim o viaţă aspră şi severă, cu alungarea luxului şi a îmbuibării; 

3. Să înlăturăm orice încercare de exploatarea omului de către om; 

4. Să ne jertfim permanent pentru ţară, 

5. Să apărăm mişcarea legionară cu toată puterea noastră împotriva a 
tot ce ar putea s-o ducă pe căi de compromisuri sau compromitere, sau 

împotriva a tot ce ar putea să-i scadă măcar înalta linie morală. 
Cu aceste ginduri, pășim pe drumul nou al Istoriei”. 
Horia Sima 
București, 15 septembrie 1940 

ANEXE LA CAPITOLUL 3 


Anexa nr. ] 


Memoriul adresat regelui la sfîrşitul lunii iunie 1940, cu ocazia 
audienței 


SIRE, 

Faptul că am contribuit la înfăptuirea graniţelor de astăzi ale României, 
în măsura în care voluminoasa arhivă a statului o va dovedi și Istoria, 
totdeauna dreaptă şi nepărtinitoare o va confirma; 

Faptul că am fost însărcinat de nenumărate ori cu numeroase, grele și 
delicate misiuni în interiorul şi în afara acestor graniţe; 

Faptul că chiar Maiestatea Voastră m-a onorat cu încrederea de a mă 
numi: director al Școlii Superioare de Război; şef de Stat Major cu 
însărcinarea specială de a reorganiza armata; ministru al Apărării Naţionale 
şi al Aerului și Marinei, în contra voinţei mele exprimate verbal şi în scris 
Maiestăţii Voastre; 

Faptul că de două ori, în momente grele pentru ţară, s-a discutat cu 
mine şi eventuala formare și programul unui guvern sub președinția mea; 

Faptul că într-un moment şi mai greu pentru ţară, Maiestatea Ta a făcut 
apel şi la mine ca, împreună cu cei mai bătrîni şt presupuşi cei mai înţelepţi 
ai neamului, să salvăm statul din impasul în care intrase prin greşelile de 
guvernare anterioare; fac aluzie la lovitura de stat din februarie 1938, cînd, 
cu naivitate dar cu bună-credință, m-am făcut părtaş la o operă care a mărit 
catastrofa în loc s-o înlăture; 

Faptul că am văzut clar şi la timp şi în problema internă ceea ce mi-a 
atras - pe nedrept, evenimentele de ultimă oră au dovedit-o - urgia 
conducătorilor cu tot cortegiul de suferințe, încă necunoscute de mulți şi de 
umilinți îngrozitoare pentru mine; 

Faptul că în ultima analiză am fost o victimă a luptei deschise și 
curajoase pe care am dus-o, legal și pe față, în contra acelora care cu fapta 

şi cu exemplul lor au împins zi de zi și ceas de ceas, cu îndrăzneală și cu 
sfidare la dărîmarea splendidei şi dreptei opere care se înfăptuisc după 
2000 de ani de luptă, de pătimiri, de speranţe şi de nenumărate sacrificii; 

Îmi dau dreptul astăzi, cînd am ajuns numai la începutul catastrofei care 
a venit la scadență, să mă adresez direct Maiestăţii Voastre şi să-i vorbesc, 
cu respectul cuvenit şi datorat, de la om la om, de la soldat la soldat, de la 
român la român, aşa după cum am făcut-o de atîtca ori în trecut cînd 
Maiestatea Ta sta 4-5 ceasuri neîntrerupte de vorbă numai cu mine. 

* 

Sire, înainte de a spune fără patimă, însă deschis ceea ce am de spus în 
acest ultim ceas, nu pentru a lovi în cineva, ci pentru a ajuta pe toţi, prin 
aducerea la realitate - cer voie respectuos Maiestăţii Tale să anexez la 
această ultimă scrisoare a mea către Maiestatea Ta numai cîteva dintr-o 
vastă scrie de documente şi de scrisori care arată zbucimul unui om pentru 
cauza țării care era şi a Maiestăţii Tale, zbucium care fiind incorect 
interpretat de cei vizați de mine ca vinovaţi, a atras în ultimii 10 ani cea 
mai groaznică urgie în contra mea. 

Citindu-le în acest ceas suprem şi decisiv al fiinţei noastre ca națiune 
liberă şi ca oameni conștienți de răspunderile grele cu care ne-am încărcat 
pentru vecie umerii, veți vedea, Sire, că ele sînt o tragică realitate. 

Dacă cel puțin în această ultimă clipă va dispărea patima cu care 
interesații şi vizații au prezentat Maiestăţii Tale toate strigătele mele de 
alarmă din trecut date numai - V-o mărturisesc pe cruce - pentru a scoate 
țara şi Coroana din gheara care s-a înfipt de atîta vreme în gâtul nației, se 
va vedea, chiar din aceste cîteva documente? că a fost un om care a strigat 
cu disperare, la timp de nenumărate ori şi la toate urechile, că se va 
aprinde casa; că el a arătat cauzele care ne împingeau vertiginos şi sigur 
către prăpastie și că a indicat şi calea care ar fi putut, dacă o luam, cel 
puţin din 1934, nu numai să ne oprească din alunecarea ameţitoare în care 
eram angajaţi pe un plan înclinat, dar să ne şi redreseze. 


? Fiindcă mai sînt încă foarte multe altele din care se va face la timpul său dovada 
de cînd şi de cîte ori am dat cu disperare un strigăt de alarmă. 

Cum însă, Maiestatea Ta nu va găsi în aceste momente - în care 
prăbuşirile se vor succeda într-un ritm vertiginos şi colții fiarelor duşmane 
şi a lichelelor vor începe să apară chiar în Capitala ţării pe la toate colțurile 
- timpul să le citească şi liniştea sa mediteze asupra lor, iau eu, cu 
îngăduinţa  Maiestăţii Voastre, libertatea de a cita numai cîteva 
fulgerătoare, dar edificatoare fraze, atît în privința alarmei pe care am dat-o 
asupra stării dazastruoase a armatei, cît şi în privința fărădelegilor şi 
greşelilor care se comiteau față de acei care nu aveau altă vină decît că 
luptau - cu metode poate greşite în unele privinţe - pentru idealul național, 
pentru dreptate şi pentru redresarea morală pe care o întreagă nație o 
reclama în zadar de la toţi conducătorii. 

Citez deci: 

1. In privința stării dazastruoase a armatei. 

Maiestatea Voastră își reamintește - nu se poale să nu-și reamintească - 
mandatul imperativ pe care mi l-a dat în decembrie 1933 să reorganizez şi 
să redresez armata noastră. 

Maiestatea Ta nu a uitat, desigur, lunga discuţie avută în această 
privinţă în care i-am arătat starea detestabilă a armatei, cauzele acestei stări 
şi principiile tehnice, morale şi naționale de care eram călăuzit. Maiestatea 
Voastră a aprobat în totul vederile mele, m-a asigurat de sprijinul său în 
toate şi în contra tuturor. 

Armat cu asigurările şi sprijinul regal am pornit la o muncă titanică. 

A doua zi toate forțele oculte, toți beneficiarii incorecţi ai unor situații 
preponderente, toţi invidioșii, toţi acei care făcuse dovada incuriei, 
nepriceperii şi neputinței lor în redresarea statului şi a armatei s-au coalizat 
pentru a dărîma prin intrigă şi ură pe aceia care știau că venise să-i scoată 
cu biciul din viața politică românească pentru că o dezonorau şi o duceau 
cu vorbe sonore, încet dar sigur, la picire. 

Ajungînd după cîteva luni de luptă, de perseverenţă şi de umiliri la 
convingerea că nu eram susţinut, după cum mi se promisese şi de 
Maiestatea Sa şi solemn de primul ministru, am trimis, la cererea d-lui 
Tătărăscu, prin scrisoarea oficială nr. 31 din 20 iunie 1934, „Prefaţa la 

planul general de reorganizare a armatei" anexa nr. 1. Prefaţa era o sinteză 
a studiului pe care-l pregătisem Maiestăţii Tale în ianuarie 1934. 


Anexa nr. 2. 


lată Maiestate ce am scris textual în primele trei pagini din această 
„Prefaţă": 

„Armata este cum se ştie din cauza: 

-haosului pe care l-a produs legislația numeroasă improvizată şi 
nearmonizată, rău studiată şi rău aplicată; 

- hidrocefaliei; 

- birocraţiei care s-a dezvoltat şi continuă să se dezvolte în detrimentul 
corpului principal al oștirii; 

- Servituților care au supt toată seva şi care au sporit şi sporesc 
continuu în detrimentul armatei pe care se sprijină cu adevărat apărarea 
națională şi care astăzi primeşte resturile și chiar deşeurile naţiunii; 

- bugetului rău studiat şi rău aplicat; 

- lipsei unui plan precis de ansamblul pregătirii statului pentru 
apărarea lui; 

- lipsei unui plan propriu de organizare, de dotare, de încadrare și de 
pregătire de război adaptat condițiilor generale, nevoilor şi posibilităților 
actuale; 

- lipsei continuității în toate ramurile de activitate care privesc, direct 
şi indirect, vastul organism de care depinde, direct şi indirect, apărarea de 
astăzi și de mîinc a statului”. 

Din aceste cauze, schiţate numai în liniile lor generale, toate sacrificiile 
materiale făcute, de la război, de stat cu armata; tot timpul pierdut de 
cetăţeni, în instituțiile militare, în timpul serviciului lor sub drapel; toate 
energiile consumate, pe toată scara, de la soldat la general, pot fi trecute, în 
bilanțul general al statului, total la capitolul pierderi de timp, de bani, de 
energii şi de bune intenţii, cînd şi unde au fost. 

Țara este astăzi într-o totală imposibilitate de a se apăra dacă va fi 

atacată. 

Armata ei este complet dezarmată, pseudoinstruită şi demoralizată. 

Dacă va fi chemată, în situația de astăzi, să apere trontierele, va fi, cu 
toate sacrificiile de vieţi care se vor face - şi vor fi pe cît de numeroase pe 
atât de inutile - un dezastru militar unic în istoria popoarelor. 

După el va urma cu siguranță, la scurt, foarte scurt interval de timp, 
dezastrul social şi politic, care ne va costa nu numai granițele României 
Mari, dar ne va duce chiar la situaţia de a nu ne putea opri nici la acelea ale 
României de la 1916. 

Situaţia este cunoscută. Se pot găsi în această țară oameni conștienți 
care să nu fie îngrijoraţi şi care să nu se întrebe în fiecare zi, și de mai 
multe ori pe zi, cu inima strînsă şi cu fruntea încrețită, ce ne facem dacă ne 
surprind evenimentele în halul și haosul de astăzi? 

Cohorta lor este nenumărată şi întreabă, au dreptul să întrebe şi la ziua 
judecății supreme vor întreba: ce au făcut atîția ani de zile conducătorii? 

Răspund eu. 

S-au certat; au discutat; au făcut, rînd pe rînd, proiecte peste proiecte şi 
cu aceeași uşurinţă cu care le-au făcut unii, cu aceeaşi ușurință le-au rupt 
alții, s-au acuzat şi continuă să se acuze reciproc de nepricepere, de 
necinste, de rea-credinţă etc., etc. 


La fel s-a întîmplat la Roma, cînd ea ardea şi cînd barbarii răsturnau, 
unul după altul, hotarele Imperiului. 

La fel s-a întîmplat cu Bizanțul, cînd turcii erau deja pe ulițele 
Constantinopolului. 

La fel au făcut nobilii polonezi şi curtenii în timp ce vecinii tăiau cu 
spada vaste teritorii din frumoasa lor țară. 

Dacă vrem să ajungem la aceleași rezultate nu avem de făcut nici un alt 
efort decît să continuăm sistemul. 

Vrem să evităm finalul tragediei, care este evident, trebuie să-l 
abandonăm fără tăgadă. 

- Dacă o facem imediat avem putinţa, sper eu, de redresare. 

Nu trebuie pentru aceasta bani aşa de mulți cum s-a spus și nici numai 
bani, fiindcă oricîţi am avea, cu sistemul actual de întrebuințare a lor, vom 
ajunge matematic unde simțim cu toţii că mergem: la dezastru. 

Pe lîngă bani trebuie: 

- o voinţă fermă conducătoare; 

- un plan clar, complet şi metodic de refacere; 

- continuitate şi energie în aplicarea lui; 

- înlăturarea, cu biciul şi fără milă, a farsorilor, a fait-neanţilor şi a 
prevaricatorilor care, ridicîndu-sc la treptele de conducere prin alte 
mijloace decît acelea pe care le dă trecutul, meritul şi munca lor, n-au făcut 
decît să anihileze acțiunea celor animați, desigur foarte mulți, de alte 
sentimente, dotați cu alte calități şi în plus apți de o muncă încordată, 
modesta, dezinteresată și discretă. 

lată, Maiestate, cum tot ce am prevăzut în iunie 1934, este în pragul 
realizării, punct cu punct, în iunie 1940. 

Maiestate, cînd un şef de Stat Major scrie cele arătate mai sus primului 
ministru al ţării, din trei, una: ori este un nebun, ori este un calomniator, ori 
spune un adevăr. 

Faptul că nu am fost imediat internat pentru demenţă şi faptul că nu am 
fost pus imediat sub acuzare pentru calomnie, cît și faptul că am fost 
menținut mai departe în capul instituției, fac dovada că spuneam un adevăr, 
un trist şi dureros adevăr. 

Dar, deşi adevărul era evident, avertismentul dat de mine, o repet, în 
iunie 1934, nu a avut nici un ecou în inima şi sufletul d-lui prim-ministru. 

Sînt în drept să afirm aceasta fiindcă şi cu şi ministrul Apărării 
Naţionale, generalul Angelescu, am rămas la locurile noastre şi măsurile 
odioase de sabotare ale acestuia în contra acțiunii titanice de redresare a 
armatei pe care o duceam la Statul Major cu cunoştinţa şi aprobarea 
Maiestăţii Tale, continuau şi creșteau în intensitate. 

Exasperat şi convins că orice perseverență a mea era nu numai inutilă, 
dar şi pernicioasă moralului armatei şi încrederii ci in şefi, am preferat să 
plec. Am scris, în aceste împrejurări, d-lui prim-ministru scrisorile de la 7 

şi 8 decembrie 1934. 

Sînt scrisorile care au provocat explozia. 

Plecarea mea de la Statul Major, furtunoasa ședință a Parlamentului în 
favoarea acțiunii mele şi începutul de agitație a străzii, cu care nu aveam 
absolut nici o legătură, ele nefiind călăuzite decît de instinctul de 
conservare pentru că simțeau de ce parte era răul şi încercau să salveze pe 
duşmanii lui. Încercare zadarnică, fiindcă în contra ostilităților tuturor răul 
a triumfat. 

Eu am fost sacrificat şi generalul Angelescu cu consorțiul Uică, Glatz, 
colonel Tătărăscu, Moruzof, a continuat opera ale cărei roade au ajuns 
astăzi la deplină maturitate. 

Romania a început să se prăbușească. 

Această prăbușire am prevăzut-o. 

Într-adevăr, iată Maiestate, ce-i scriam d-lui Tătărăscu, în scrisoarea de 
la 7 decembrie 1934 : 

„Dat fiind această situație care mă împiedică total a lucra, fiindcă 
trebuie să mă apăr la fiecare pas, găsesc că a mai persevera în a mai rămîne 
în capul instituţiei, este a contribui la anihilarea activităţii ei, tocmai în 
perioada cînd ea trebuie să fie mai intensă şi a mă face părtaş la dezastrul 
moral și militar pe care-l pregătim cu astfel de ignobile și criminale 
procedee". 

Şi mai departe: 

„Putregaiul este aşa de mare, încît a rămîne în mijlocul lui înseamnă a- 
mi lega şi eu numele de un dezastru care este inevitabil, dacă continuăm 
sistemul şi metodele de lucru actuale. Acei care au adus oştirea în halul 
actual nu pot s-o îndrepte și împiedică pe alţii s-o facă”. 

„Inevitabilul" a venit, Maiestate. 

Putregaiul a continuat opera lui şi astăzi trei milioane de romani, care 
20 de ani au crezut, au contribuit cu obolul lor la înarmarea ţării și au 
sperat în armata lor, se văd aruncați prin surprindere în ghearele suferinţei, 
ale ruinei, ale întunericului şi ale morţii. 

Reflectează cineva, Maiestate, din cei vinovaţi, ce se petrece în aceste 

tragice şi blestemate momente în sufletele acestor nenorociţi şi către cine s- 
ar îndrepta dinții lor răzbunători dacă ar putea să apuce şi să rupă? 

Eu, deşi cu nimic nu sînt vinovat, reflectez şi-mi sar tîmplele din loc de 
ruşine, de durere şi de umilință. 

De la generalul Măldărescu pînă la generalul Samsonovici, de la 
generalul Uică pînă la generalul Angelescu, de la acesta pînă la Argcşanu 
toți miniștrii de război, de la unul pînă la toţi şi de la toți pînă la unul sînt 
vinovați. 

Toți şefii de Stat Major de la război şi pînă astăzi, toți fără nici o 
excepție, în cap cu mine trebuiesc dați în judecată. 

Către noi toți se îndreaptă în aceste momente pumnii încleștați de ură a 
16 milioane de români. 

Am arătat Maiestate în „Prefaţa” mai sus-amintită că în 1934: „Armata" 
era „complet dezarmată, pscudo-instruită şi demoralizată”. 

Şi, ca o concluzie, am subliniat că: 

„Dacă va fi chemată în situația de astăzi să apere fruntariile, va fi cu 
toate sacrificiile de vieți care se vor face - şi vor fi cu atît de numeroase pe 
atît de inutile - un dezastru militar unic în istoria popoarelor”. 

Astăzi după 6 ani de sacrificii materiale care au stors toată vlaga naţiei, 
după declaraţii făcute zilnic şi la toate răspîntiile că „nu vom ceda nici o 
brazdă", după informaţii şi sfidări aruncate celor care ne înconjoară şi după 
asigurările date şi publicitățile făcute de serviciul nostru de propagandă că 
avem cele mai formidabile fortificaţii, - cedăm fără luptă şi leagănul celor 
mai glorioase şi înălțătoare timpuri din viața poporului român şi nefericita 
Basarabie. 

Care este românul care să nu se cutremure, Maiestate, cînd vede astfel 
de rezultate şi care să nu aștepte cu groază şi alte prăbuşiri pe alte graniţe. 

Am scris Maiestate, în aceeași amintită „Prefaţă" în continuarea celor 
reamintite mai sus: 

„După el va urma cu siguranţă la scurt, foarte scurt interval de timp 
dezastrul social şi politic, care ne va costa nu numai granițele României 
Mari, dar ne va duce chiar la situaţia de a nu ne putea opri nici la acelea ale 

României de la 1916". 

Actul întîi al prevederilor mele s-a consumat deocamdată Maiestate. 
Alte generaţii cu blestemul lor în suflet în contra noastră se vor strădui, vor 
suferi și vor sîngera să repare opera noastră. 

Trebuie însă să facem totul cît mai este timp, dacă mai este timp, să nu 
se consume şi actul al 2-lea. 

Stăm şi în Capitală, mai ales în Capitală, şi în toate centrele mari ale 
țării pe un vulcan. Am arătat tot în 1933-1934 că în toată structura statului a 
pătruns şi s-a instalat pînă la locurile cele mai delicate de conducere cît şi 
în masele lucrătoare elemente etnice dușmănoase, fiindcă sînt străini de 
sufletul și de inima neamului romanesc. 

Acei care m-au acuzat atunci de xenofobie au primit de-abia acum 
răspunsul. 

Ce s-a petrecut în Norvegia, în Olanda, în Belgia, în Polonia și chiar... 


2. Trec acum, Sire, la partea a 2-a şi ultima a acestui raport. 

Trebuie să lămuresc şi atitudinea mea în chestiunea internă fiindcă din 
aceasta s-a bătut cunoscuta monedă care a justificat, în faţa publicului - 
totdeauna gata a crede orice - fără a se informa precis, prigoana în contra 
mea. 

Maiestatea Voastră îşi reamintește că nu am intrat în guvernul Goga 
decît cu condiția să fiu autorizat, şi am fost, a încerca gruparea forţelor 
naționaliste sub un singur steag. 

În baza acestei autorizaţii şi deci cu știința Maiestăţii Tale am tratat cu 
Corneliu Codreanu. 

Datorită insistenței mele, Codreanu a consimţit să se retragă din 
campania electorală, în urma sîngeroaselor începuturi ale unei lupte 
electorale care ne împingeau direct în prăpastie. 

Cu această ocazie Codreanu mi-a luat cuvîntul că voi sări în ajutorul lui 
în cazul cînd dezarmat fiind va fi la discreția totală a autorităților. 

Avînd cuvîntul lui Goga și al lui Armand Călinescu şi fiind de bună- 
credință i l-am dat. 

D-l lorga a împiedicat alegerea mea la Academie în primăvara anului 
1938, dcclarînd textual că „a fost chemat de d-l Urdărcanu, care i-a spus că 
M. S. Regele ar interpreta... 


Anexa nr.3 
Scrisoarea adresată regelui în primele zile ale lunii iulie 1940 


MAIESTATE, 

Țara se prăbușește. 

In Basarabia şi în Bucovina se petrec scene sfişietoare. 

Mari și mici unități, abandonate de şefi şi surprinse fără ordine, se lasă 
dezarmate la prima ameninţare. 

Funcţionarii, familiile lor şi ale ofițerilor au fost lăsate pradă celei mai 
groaznice urgii. 

Materiale imense şi depozite militare, acumulate acolo din incurie și 
menținute pînă în ultimul moment din ordin, au rămas în mîna inamicului. 

lată, Maiestate, schițat din fugă, numai un capitol al tragediei şi al 
calvarului unui neam, care este numai la început. 

Poporul și armata au fost dezarmaţi fără luptă. Demoralizarea lor este 
fără limită. Lipsa lor de încredere în conducători este totală. Ura lor în 
contra vinovaţilor, a tuturor vinovaţilor de ieri şi de azi, creşte. 

Consiliul de Coroană v-a hotărît să cedați. Decizia a dezlănţuit haosul. 
Consecința lui, anarhia şi anarhizarea sînt însă numai la începutul lor. 

Țara care simte, ţara care vede, ţara care presimte, ţara toată este 
consternată Și în panică. 

Este consternată și în panică fiindcă a auzit de repetate ori pe primii 
miniştri şi pe miniştrii ei declarînd că: „sîntem înarmați pînă în dinți", că 
„nu vom ceda nici o brazdă", că să avem încredere oarbă şi fără control în 
şefi şi în priceperea şi în înțelepciunea regelui. 


+ Din cauza evenimentelor („pierderea Basarabiei") memoriul nu a fost terminat. 
Tot astfel se explică întreruperile din text. 

Nici o replică nu a fost tolerată. Orice strigăt public de alarmă a fost 
înăbușit, adesea sîngeros. 

Țara a mai avut încredere, fiindcă generalul pe care Maiestatea Ta l-a 
acoperit cu cea mai mare încredere a declarat la un banchet că sînteți „cel 
mai puternic rege din Europa" şi în neuitata şi recenta declarație de la 
Chişinău - fiind desigur indusă în eroare - a asigurat-o că a încins-o cu un 
stăvilar de foc, de fier şi de beton, peste care nimeni nu va putea trece. 

Realitatea însă s-a răzbunat. 

S-a răzbunat fiindcă era alta, cu totul alta. 

Dar, Maiestate, toate acestea sînt fapte consumate, nu putem stărui 
acum asupra lor, nu ne îngăduie nici timpul şi nici evenimentele. Dar chiar 
dacă ne va îngădui, nu am face-o. 

Am contribui conştient la precipitarea catastrofei și pe plan intern. 

Acum trebuie să ne întrebăm: ce facem?; şi avem datoria să strîngem 
rîndurile. Abandonăm totul şi ne răfuim între noi, ori încercăm chiar şi 
imposibilul? 

Aceasta trebuie să facem; opera va fi grea, dar nu imposibilă. Trebuie 
să o încercăm, încercarea însă nu o pot face tot acei care sînt vinovaţi de a 
fi pregătit şi dezlănţuit catastrofa. Ei ar spori-o. 

Trebuie schimbat imediat şi sistemul, şi oamenii. 

Dacă Maiestatea Ta nu va apleca nici în acest ceas suprem urechile la 
durerile neamului, prăbuşirea totală, prăbuşirea iremediabilă - cu tot 
cortegiul ei sinistru de crime şi de distrugeri - va urma. 

Am prevenit de ani de zile, în scris şi verbal şi guvernele şi pe şefii 
militari răspunzători, şi pe Maiestatea Ta că va veni catastrofa de azi. 
Metodele întrebuințate în selecționare şi în conducere trebuiau să ne ducă 
fatal la această scadenţă. 

Am fost însă socotit ca răzvrătit şi lovit ca atare. 

În faţa catastrofei am uitat totul. 

Sînt gata să dau concursul, dar la atitudine cinstită trebuie să mi se 
răspundă cu atitudine cinstită. 

Nu mă voi răzbuna și nu voi răzbuna pe nimeni. Voi încerca numai să 

salvez ce mai este cu putință de salvat din Coroană, din ordine şi din 
graniţe. Ascultă-mă cel puţin în acest ceas, Maiestate. 

Nu am fost un duşman al Maiestăţii Tale. Am fost un slujitor fanatic al 
acestui neam. Am fost înlăturat prin intrigă şi calomnie de acei care au dus 
țara unde este şi de forţele oculte. Nu mai asculta de aceştia, Maiestate. 

Ei te-au adus unde eşti şi nc-au adus unde ne găsim. 

Este ultimul meu strigăt de alarmă, Maiestate. 


București, iulie 1940 
Anexa nr.3 
Opinia publică românească și verdictul de la Viena din august 1940 


„Universul, 3 septembrie 1940 
La statuia lui Mihai Viteazul. 
La domiciliul d-lui luliu Maniu. 
Cuvîntarea d-lui Sever Bocu. 


Un numeros grup de ardeleni, la care s-au alăturat cetăţeni din toate 
straturile societății românești, a manifestat aseară în fața statuii lui Mihai 
Viteazul. 

Grupul a pornit apoi pe b-dul Brătianu, cu intenția să manifesteze pe 
calea Victoriei, prin str. C. A. Rosetti. Aci au intervenit forțele polițienești, 
spre a împrăștia pe manifestanți. 

Mulțimea a luat-o pe b-dul Brătianu, calea Dorobanţilor, pînă la 
domiciliul d-lui luliu Maniu. 

Aci, un ardelean, d. Alexandrescu a rostit cîteva cuvinte, mulțimea 
strigînd: Nu dăm Ardealul! S-a cîntat apoi „Deşteaptă-te române" și „Pe al 
nostru steag”. 

D-l Sever Bocu, fost ministru, a spus că toată ţara trebuie să fie în 
picioare, ca un singur român. Toată populaţia Capitalei trebuie să arate țării 
întregi că nu se poate lăsa să dispară Ardealul, care este leagănul 

românismului. „Toată ţara să fie mobilizată. Ardealul nu poate fi dat". 

„Treziţi-vă din letargie ca să salvăm Ardealul. Duşmanii neamului 
româncscau văzut cum am părăsit Bucovina şi Basarabia, şi că acum 
părăsim Ardealul. Prea de mult tăcem, prea de mult patriotismul este 
încătuşat". 

„Poporul român nu poate fi dezonorat. A fost destul ruşinea care am 
suferit-o, că fără vărsare de sînge am dat Basarabia”. 

De la locuinţa d-lui Maniu manifestanti s-au îndreptat spre legația 
Ungariei, unde au manifestat ostil. 


Românii ardeleni şi verdictul de la Viena 


„Universul", 6 septembrie 1940 
(...) „Membrii uniunii asociaţilor fostelor gărzi naționale ardelene, 
luptători pentru întregirea neamului din 1918-1919, protestează cu toată 
energia şi revolta sufletească împotriva ciuntirii Ardealului, prin care 
dictatul ne nesocoteşte drepturile firești bimi lenare istorice şi etnice ale 
poporului românesc de pc acele plaiuri.“(...) 
Dr. Aurel Dumitraş 
fost comandant de gardă 
Preşedintele Asociaţiei, secția Bucureşti 


Baroul român și „sentinţa" arbitrajului de la Viena 
EJ $ J 


„Universul", 6 septembrie 1940 

(...) Corpul nostru, care prin natura lui este un apărător al dreptății, 

mcrgînd pînă la apărarea din oficiu a tuturor criminalilor şi infractorilor, 

are cu atît mai mult impresia şi sfînta datorie să apere dreptatea neamului 
nostru. (...) 

Avocat, 

Traian Martinescu 

(...) Consiliul ordinului avocaţilor primului barou al Ţării (...) 

În cuvinte reținute, dar neechivoce, corpul avocaţilor protestează cu 
toată energia contra hotărîrii din 30 august a.c., pronunțată cu violarea 
dreptului sacru al apărării, hotărîre care constituie o revoltătoare nedreptate 
făcută statului şi națiunii române. (...) 

(ss) Decan, C. Stoicescu 
(ss) Secretar general, Mircea lonescu 


Protestul românilor din ţinutul Zarandului contra ciuntirii 
Transilvaniei 


„Universul", 6 septembrie 1940 

D-l ministru, prof. Mihai Manoilescu, a primit din partea românilor din 
ținutul Zarandului următoarea telegramă de protest contra arbitrajului de la 
Viena: 

„Noi românii din ţinutul Zarandului respingem cu indignare nedreptatea 
arbitrajului de la Viena. Ciuntirea Transilvaniei, prin înstrăinarea unui 
milion două sute de mii de fraţi pentru satisfacerea pretențiilor nejustificate 
ungurești, făcută arbitrar şi fără cunoașterea realităților locale, nu poate 
constitui fundamentul unei păci durabile în Sud-Estul european”. 

„Urmaşi ai celor din 1784 și 1848, nu uităm pe fraţii rupți din trupul 
neamului. Sîntem gata în orice moment a pleca la dezrobirea lor”. 

Delegații comunelor din ţinutul Zarandului: protopop Candin Ciocan, 
profesor - Brad; Clej Gheorghe, miner - Brad; Faur Leontin, agricultor - 
Brad; Niculae Petru, miner - Brad; Stola Petru, miner - Brad; Codreanu 
Gli., miner -Taraţel;, Ometea Ioan, miner - Taraţel;, Pleșea Gh., miner - 
Criştior, Romcea Nicolae, miner - Zdrapţi;, Circo Nicolae, miner - 
Bucureşti; Miclea loan, miner - Brad; Cor. Tănase, miner - Crişan; Bota 
Nicolae, Emil Rovina, Circo Avram, mineri - Șesuri. 

Protestul Federaţiei Funcţionalilor Publici 


Consiliul general al Federaţiei generale a asociaţiilor profesionale de 
salariați publici din România, întrunit în prezența delegaților tuturor 
asociațiilor alcătuitoare, adînc îndurerat de nedreptatea rară de precedent ce 
s-a săvîrşit împotriva drepturilor imprescriptibile ale neamului românesc, 
ridică protestul ei hotărît împotriva ciuntirii sălbatice a teritoriului patriei 
noastre, întregită etniceşte prin jertfele înaintaşilor noştri. 


Adunarea convocată la Alba-Iulia nu se mai ţine 


„Universul", 14 septembrie 1940 

D-l lulu Maniu, preşedintele Partidului Naţional-Ţărănesc, a dat 
următorul comunicat: 

Faţă de apelul către ţară al d-lui general Ion Antonescu, conducătorul 
statului şi preşedintele Consiliului de Miniştri, 

Considered că în clipa de față este o supremă datorie de a nu se da nici 
un protest pentru tulburarea liniştii şi ordinii interne, 

Adunarea de protestare împotriva cedării unei părți din Ardeal, care 
urma să aibă loc duminică 15 crt. la Alba-Iulia, se amină. 

Iuliu Maniu, Preşedintele Partidului Naţional-Ţărănesc 


Anexa nr.4 


Înaltul Decret nr. 3 052 din 1940, prin care se acordă generalului 
Antonescu depline puteri pentru conducerea statului roinăn 


CAROL al II-lea, 

Prin grația iui Dumnezeu şi voinţa naţională, rege al Romanici, 
La toți de faţă şi viitori, sănătate: 

Avînd în vedere decretul-legc nr. 3052 din 5 septembrie 1940, 
Am decretat şi decretăm: 

Art. 1. - învestim pe d-l general Ion Antonescu, preşedintele Consiliului 
de Miniștri, cu depline puteri pentru conducerea statului român. 

Art. 2. - Regele exercită următoarele prerogative regale: 

a) El este capul oștirii; 

b) El are dreptul de a bate monedă; 

c) El conferă decoraţiile române; 

d) El are dreptul de grațiere, amnistie şi reduceri de pedepse; 

e) El primește şi acreditează ambasadorii şi miniștrii plenipotenţiari; 

î EI încheie tratate; 

g) Modificarea legilor organice, numirea miniștrilor și subsecretarilor 
de stat se va face prin decrete regale contrasemnate de preşedintele 
Consiliului de Miniștri. 

Art. 3. - Toate celelalte puteri ale statului se exercită de preşedintele 
Consiliului de Miniștri. 

Dat în Bucureşti la 5 septembrie 1940. 

(ss) CAROL 

Preşedintele Consiliului de Miniştri, 

(ss) General Ion Antonescu 


Anexa nr.5 
Proclamaţia generalului Ion Antonescu către ţară 


ROMÂNI, 

În aceste ceasuri de zdruncinare a României şi de sfişiere a neamului, 
am luat conducerea statului, prin înţelepciunea M. S. Regelui. 

Nu este un guvern nou, ci un regim nou. 

Nu vorbe, ci acţiune. 

Nu şovăire, ci faptă. 

Un trecut grav şi dureros s-a închis. 

Peste el nu voi trage vălul uitării, ci al dreptății. 

Dar azi trebuie să salvăm statul şi națiunea. 

Cu toată conştiinţa şi strădania trebuie să-i ştergem rănile, să-i adunăm 
puterile, să-i ridicăm onoarea şi să-i asigurăm viitorul. 

Într-o suferință, dar și într-un gînd, într-o singură putere. 

Durerea trebuie să ne învețe, să ne înalțe. Popoarele adevărate își torc 
din înfrîngeri marile destine. 

ROMÂNI, 

Vrajba să înceteze. De oriunde și prin oricine. 

Lupta să fie numai pentru stat. 

Înțelegerea şi clemenţa regală au înlesnit ca şi ultimele frământări să se 
închidă fără sancțiuni într-un suflu de libertate. Prigonirile au încetat. 
Acum, tineretul, nădejdea curată a neamului, trebuie să-și împlinească 
datoria. 

Faţa lumii se schimbă. Națiunea noastră să-şi dovedească prezenţa în 
istorie. 

ROMÂNI, 

Numai prin jertfă şi prin muncă vom putea birui. 

Vă cer tuturor grija şi fapta. 

Mă îndrept spre inimile voastre şi vă cer iubirea pentru ţară; mă adresez 
cugetelor voastre şi vă cer încrederea în neam; mă adresez puterilor voastre 
şi vă cer să le dați patriei, muncii noastre comune. 

Funcţionarii statului să înțeleagă că pe ei se reazemă totul. Să-și merite 
răspunderea. Cinstea, legalitatea, dreptatea și munca să le îndrumeze 
acțiunea. 

O cer tuturor. 

Voi constitui guvernul pe baze noi. 

Programul vi-l voi prezenta, ca să-l judecaţi toți. 

El va izvori pe de-a-ntregul din crezul naționalist integral. 

Treptat vom proceda la reforma statului. 

Vom adînci bazele legăturilor noastre de azi. 

Cu credința în Dumnezeu, în dreptul sfînt nepieritor al neamului, 
înainte la datorie! 

Bucureşti, 6 septembrie 1940 

Nr. 1 
Anexa nr.6 


Scrisoare trimisă regelui, prin care cere abdicarea 


SIRE, 

„M-am angajat să apăr cu trecutul, cu cinstea și cu viața mea, țara şi 
tronul. 

Încercările mele de a găsi oameni cu adevărat patrioţi şi pricepuţi, cu 
care să fac o echipă nouă de redresare a statului și de reînfrățire a 
Maiestăţii Tale cu ţara, au eşuat. 

Toţi cer abdicarea Maiestăţii Tale. 

În faţa acestei situaţii şi a agitaţiilor pe care eu nu pot să le înec în 
valuri de sînge, pentru a arunca ţara într-un război civil şi a determina 
ocupația străină, mă simt dator să supun şi în scris Maiestăţii Tale, glasul 
țării. 

Cine afirmă altfel face o crimă. 

Atrag însă serios atenția Maiestăţii Tale, în privinţa răspunderilor grave 
care vor apăsa pe vecie asupra Maiestăţii Tale dacă nu dă ascultare imediat 
şi fără ezitare cererii mele, care este a armatei şi a țării”. 


Anexa nr.7 
Manifestul către ţară al regelui Carol al II-lea, cu ocazia abdicării 


ROMÂNI, 

Vremuri de adîncă tulburare şi îngrijorare trec peste scumpa mea ţară. 
De acum 10 ani cînd am luat locul de adîncă răspundere de a fi cîrmaciul 
patriei mele, fără răgaz, fără odihnă şi cu cea mai desăvîrşită dragoste m- 
am străduit de a face tot ce conștiința mea îmi poruncea pentru binele 
României. 

Azi, zile de vitregie nespusă îndurerează ţara, care se găsește în fața 

unor mari primejdii. 

Aceste primejdii vreau, din marea mea dragoste pentru acest pămînt în 
care am fost născut şi crescut, să le înlătur trecînd astăzi fiului meu, pe care 
ştiu cît de mult îl iubiţi, grelele sarcini ale domniei. 

Făcînd această jertfă pentru salvarea patriei, înalt cea mai caldă 
rugăciune ca ea să fie cît mai folositoare. 

Lăsînd poporului meu pe scumpul meu fiu, rog pe toți românii să-l 
înconjoare cu cea mai caldă şi mai desăvîrşită credință şi dragoste, ca să 
poată găsi în ele reazemul de care are atîta nevoie greaua-i răspundere ce 
de azi înainte apasă pe umerii săi fragezi. 

Țara mea să fie păzită de Dumnezeul părinţilor noştri, care să-i 
hărăzească un cît mai falnic viitor. 

Trăiască România! 

CAROL R. 

București, 6 septembrie. 1940 

Nr.2 


Anexa nr.8 


Textul jurămîntului depus de M. S. Regele Mihai I, la urcarea pe 
tronul României 


„Jur credință națiunii române. 
Jur să păzesc cu sfințenie legile stalului. 
Jur să păzesc şi să apăr fiinţa statului şi integritatea teritoriului 
României. 
Aşa să-mi ajute Dumnezeu”. 
MIHAI 

Anexa nr.9 


Declaraţia făcută de generalul Antonescu, M. S. Regelui Mihai I, în 
prima audienţă ce i s-a acordat 


SIRE, 

Acum, după ce ați depus jurămîntul, aţi pășit într-o viață nouă. 

Soluția prin care s-a ajuns la situaţia de astăzi, a fost singura care ducea 
la salvarea ţării, neamului şi dinastici. 

Două scopuri voi urmări în zilele ce mi-au mai rămas să le trăiesc: 

Întîi, ridicarea morală a acestui popor din mocirla în care s-a zbătut 
atîția ani, cum şi unirea tuturor românilor împrejurul ideii de cinste, muncă 
şi dreptate. 

Vă asigur că acest rezultat îl voi obține. 

În al doilea rînd, repunerea țării în drepturile ei veşnice. 

Acesta este adevărul şi ordinea cronologică în care s-au desfăşurat 
evenimentele în cursul celor două lovituri de stat date în zilele de 5 şi 6 
septembrie; lovituri care au înlăturat pentru totdeauna posibilitatea de a 
mai veni la cîrma statului un regim ca acela care a fost spulberat. 

Este timpul ca să înceteze orice vorbe de violenţă după o luptă care a 
fost încheiată. Dacă n-am putut să le opresc pînă azi, cer ca de acum 
înainte să se înconjure tronul cu respect, iar trecutul cu tăcerea 
condamnatoare și loială. 

Preşedintele Consiliului de Miniştri 
ŞI 
conducătorul statului român 


General lon Antonescu 

Anexa nr.10 


Proclamaţia generalului Antonescu către armată, la 6 septembrie 
1940 


OFIŢERI, SUBOFIŢERI, CAPORALI ȘI SOLDAȚI, 

Maiestatea Sa regele Carol al II-lea a abdicat astăzi 6 septembrie 1940. 

Marele Voievod Mihai de Alba-lulia, s-a suit pe tronul regilor 
României. 

În aceste vremuri de zbucium și fărîmare, inimile noastre se liniştesc 
unite în nădejdea pe care un neam întreg o pune în noua domnie. 

Armata jură credință noului rege Mihai I al tuturor românilor. 

Dumnezeul strămoşilor noştri şi ai domnitorilor bravi ai acestui neam 
să-i ajute ca domnia lui să-i fie plină de fapte vrednice, de biruință şi de 
glorie şi întotdeauna să-l înconjoare iubirea și încrederea supuşilor săi. 

OSTAȘI, 

Armatele au fost întotdeauna cele dintîi care au depus legămîntul de 
credinţă făcut tronurilor. 

De aceea, chiar azi, în orice situație s-ar găsi trupele, vor închina 
jurămîntul lor pînă la ora 18 cel mai tîrziu, noului nostru rege. 

Ordon să se raporteze executarea imediat Ministerului Apărării 
Naţionale. 

Trăiască regele Mihai I. 

Trăiască armata sa. 

General lon Antonescu, 

Preşedintele Consiliului de Miniştri 

Bucureşti, 6 septembrie 1940 

Nr.3 

Anexa nr.1] 
Apelul către români, la 6 septembrie 1940 


ROMÂNI, 

Ordinea făcută sus, cere ordine jos. 

Numai ordinea poate să fie răspunsul pe carc-l dă azi națiunea actului 
pe care l-a primit. 

Nici o zbuciumare. 

Ajunge! 

Tineretul a sîngerat desigur şi a suferit adînc. Am suferit și eu. 

Dar sîngele nu poate fi răscumpărat cu sînge şi nici suferinţa prin noi 
suferinţe. 

Nu-şi iubeşte țara, nu cinstește neamul și nu respectă ceasul, cel ce face 
altfel. 

Nici o violență, în contra nimănui, cu atît mai puţin în contra 
ncvinovaţilor soldaţi sau gardieni aflaţi la datorie. 

Aceasta nu este o faptă, ci o crimă pc care nu pot decît să o pedepsesc 
grav şi imediat. 

Pentru ca ordinea să fie imediat dobîndită şi nici un dușman lăuntric să 
nu încerce să folosească dezordinea, opriți manifestaţiile şi nu lăsaţi pe 
provocatori să calce în numele vostru prima lege: disciplina. 

Cinstiţi lecţia pc care a dat-o destinul și meritaţi-o. 

General lon Antonescu, 
Preşedintele Consiliului de Miniştri 
Bucureşti, 6 septembrie 1940 
Nr. 4. 

Anexa nr.12 
Chemarea generalului către ţară, la 7 septembrie 1940 


ROMÂNI, 

După zbuciumări adînci care ne-au dus la sfișierea națiunii, la pătarea 
onoarei şi la amenințarea existenței statului, Dumnezeu ne-a ajutat să 
curmăm o stare care tulbura grav destinul românesc. 

Astfel, un trecut dureros s-a închis. El nu se va mai deschide decît 
pentru judecarea răspunderilor - nu din dorința răzbunării, ci pentru ca 
aceasta să servească drept învăţămînt generaţiilor ce vor veni. 

Am arătat ţării întregi, cu toată conștiința şi cu toată durerea, lupta pe 
care a trebuit să o dau pentru ca să pot izbăvi țara. 

În acest ceas, am îngenuncheat alături de voi toți fiii neamului ce v-aţi 
adunat în bisericile credinţei, pentru ca să vă rugaţi Domnului să ajute şi să 
lumineze viitorul țării şi al regelui Mihai I. 

Simţiţi-mă lîngă fiecare din voi. Simțiţi că tot ceea ce am făcut este 
pentru a izbăvi neamul și a-i asigura viitorul, 

În această unire a suferinţei și a credinţei noastre, din topirea pioasă a 
gîndului nostru închinat Domnului şi ţării, să iasă sufletul de mîine al 
acestui neam. 

Această unire să oprească orice vrajbă, de oriunde şi prin oricine. 

Mă îndrept spre inimile voastre şi vă cer iubirea pentru ţară. 

Mă adresez cugetelor voastre şi vă cer încredere în neam. 

Îmi unesc puterea de puterile voastre şi vă cer să daţi patriei munca şi 
fapta voastră. 

Am început totala înnoire a statului nostru. 

Am decis cercetarea trecutului, pentru ca acei care ne-au dus la umilire 
şi la pierderea graniţelor, la sărăcie şi la risipă să-şi primească răspunsul 
faptei. 

Citiţi măsurile pe care le-am luat şi aşteptaţi cu încredere pe acelea ce 
le voi lua încă, pentru ca statul să fie salvat şi națiunea să-şi regăsească 

puterile. 

Iar acum, în Casa Domnului, jur, în faţa lui Dumnezeu, a nesfîrșitelor 
cohorte de martiri şi de eroi ai neamului și în faţa voastră a tuturor, că voi 
servi şi de acum înainte cu fanatică dîrzenie, cu nețărmurită energic şi cu 
neclintită voinţă, linia dreaptă pe care m-am aşezat de la începutul carierei 
mele și de la care pînă azi nu m-a putut abate nici o furtună. 

Credinţa şi dreptatea, legea şi munca, cinstea și conştiinţa, ordinea și 
omenia vor fi de azi înainte, de la cel de sus pînă la cel de mai jos servitor 
al patriei, cartea sfintă a îndatoririlor noastre. 

Plecat cu smerenie spre trecutul de glorie de altădată şi privind cu 
încredere deplină către viitor, nu voi înceta lupta şi nu voi opri fapta, pînă 
cînd nu vom ajunge să avem o altă ţară, un alt suflet şi o altă conştiinţă. 

Aşa să-mi ajute Dumnezeu! 

Bucureşti, 7 septembrie 1940 

Nr.6 


Anexa nr.13 
Apelul conducătorului statului către români, la 7 septembrie 1940 


ROMÂNI, 

Cu copiii şi cu bătrînii noştri să mergem miine, 8 septembrie 1940, la 
ora 11, în bisericile noastre, şi îngenunchind în fața altarelor şi cu fruntea 
lipită de pămînt, să ne mustram pentru greşelile de care sîntem cu toții 
vinovați. 

Să cerem iertare nefericiților noştri frați, care prin vitregia vremurilor şi 
din propria noastră vină, au fost rupți din trupul nostru îndurerat; să 
aruncăm blestemul nostru asupra marilor vinovaţi; să plîngem morții și 
martirii care au căzut şi au suferit pentru că au voit şi au dorit, şi care au 
luptat pentru o Romanie cu adevărat mare, pentru o Românie curată, pentru 
o Românie respectată, pentru o Românie tare; să ne luăm solemn 
angajamentul că de azi ne unim în muncă și în frăție, în gîndire şi în 

simtire, în dreptate și în lege, în disciplină și în cumpătare, în ordine și în 
credință, pentru ca prin muncă să ne întărim, să prosperăm şi să fim gata. 
General lon Antonescu 
Bucureşti, 7 septembrie 1940 
Nr.8 


Anexa nr.14 
Apel către ţară al generalului Ion Antonescu, la 9 septembrie 1940 


FRAȚI ROMÂNI, 

Fac din inima mea îndurerată un apel să uitaţi totul și să vă strîngeți în 
jurul tînărului şi iubitului nostru rege, să intrați în ordine și să vă puneţi pe 
muncă. 

Trăiască România! 

General lon Antonescu 

București, 9 septembrie 1940 

Nr.9 


Anexa nr.15 


Un comunicat al conducătorului statului şi preşedintele Consiliului 
de Miniştri, general Ion Antonescu 


Cu sufletul încărcat de durere pentru tot ce au suferit o parte din fiii 
acestei ţări în închisorile noastre, din partea unora dintre organele de poliție 
şi jandarmerie, suferinţe pe care şi eu, printr-o tragică și neînțeleasă soartă, 
le-am îndurat într-o anumită măsură, țin să aduc la cunoştinţa ţării, în 
legătură cu aceasta, o mustrare, un îndemn și un angajament. 

O mustrare pentru toți acei care, neînțelcgîndu-şi menirea, au călcat în 
picioare, cu toată brutalitatea, demnitatea omenească, şi prin vexaţiunile și 
schingiuirile de orice fel, în loc să se facă operă de îndreptare, de 

reeducare, au distrus deseori tot ce are omul mai frumos şi mai sănătos în 
ființa sa. 

Un îndemn pentru toţi acei care dețin o parte cît de mică de autoritate, 
în cadrul organizării noastre de siguranţă şi poliție, şi anume acela de a 
trata pe toţi acei care cad în anumite greșeli, cu o înțelegere profund umană 
şi cu voinţa şi dorința de a contribui la îndreptarea lor, într-un cuvînt: 
civilizat, fără a face nici o deosebire de clasă socială. 

Ţin să se ştie că voi fi alături de toți acei care, pe nedrept şi în mod 
inuman, sînt expuşi la vexațiuni și schingiuiri, şi că voi distruge orice 
tendință de întrebuințare de mijloace neomenești. 

Conducătorul statului român 
Preşedintele Consiliului de Miniştri, 
General lon Antonescu 


Anexa nr.16 


Apelul la ordine şi muncă al conducătorului statului din 11 
septembrie 1940 


ROMÂNI, 

- Mi-am pus în cumpăna soartei viața mea ca să o scap pe a voastră. 

- Dumnezeu care a fost cu voi și cu mine m-a ajutat să spulber în două 
zile un regim tiranic şi odios. 

- Scopul meu nu a fost însă numai să sparg în țăndări un sistem, ci acela 
db a crea altul. 

- Un regim nou de viață curată; un regim de viață armonioasă şi 
frățească între conducători și conduşi; un regim de viață plină de ideal, de 
cuget curat şi de forţă creatoare, în sfirşit un regim în care de la cel mai 
tînăr dintre voi pînă la cel mai în vîrstă dintre noi să muncim cu patimă, să 
muncim cu dragoste, să muncim fără preget pentru a reclădi de la bază 
statul nostru, pentru a face din el ceea ce doriți voi şi ceea ce am visat eu. 

- Este o muncă grea, neînchipuit de grea care cere de la voi şi de la 

mine gîndire, organizare, metodă, ordine, disciplină, neslăbită voinţă şi 
dîrzenic. 

- Ajutați-mă și ascultați-mă. 

- Dacă o faceți cinstit, dacă nu umblaţi după foloase personale sau de 
castă, dacă nu vă uitaţi cu ochi răzbunători în trecut, dacă întindem o mînă 
frățească tuturor care sînt în stare să pună sufletul, priceperea, cinstea, 
munca și patriotismul lor în slujba patriei, dacă lăsăm ambițiile şi păstrăm 
proporțiile, în sfîrşit, dacă începeți să daţi tot sufletul, toată energia și toată 
munca voastră în folosul țării noastre, voi reuși. 

- Puneţi deci frîu bucuriei care v-a cuprins că ne-am descătuşat şi 
începeți munca constructivă. 

- În fiecare săptămînă, de luni dimineaţă și pînă sîmbătă seara să 
transformăm statul într-un stup de înțelepte şi harnice albine. 

- Orice secundă pierdută în intrigă şi luptă strimbă, poate să ne fie 
mortală. 


TINERI LEGIONARI, 


- Am înţeles și înțeleg explozia voastră de mulțumire, pentru că fără să 
fiu dintre voi, am suferit cumplit cu voi şi pentru voi. 

- Am suferit cu voi fiindcă doream ceea ce doreaţi voi, gîndeam ceea ce 
gîndeaţi voi. 

- Doream ca România Mare să fie o Românie tare. 

- Doream să fac, după cum doreaţi să faceți, ca în această ţară să 
domnească dreptatea, să fie stăpînă numai legea, să conducă numai meritul 
şi să se bucure de bunul trai nu numai unul, ci toţi. 

- Am suferit şi ați suferit luptînd pentru aceleași simple idealuri. 

- Am uitat. Să uitaţi. 

- Nu se clădește cu răzbunare, ci cu muncă; nu cu dezordine, ci cu 
ordine. 

- Am lăsat liberă explozia voastră de bucurie și de entuziasm fiindcă am 
înțeles-o și o înțeleg. 

- Nu uitaţi însă că în acest ceas, pe tot întinsul ţării noastre, sînt ţărani 
care suferă de lipsuri și-i amenință foametea; sînt victimele greșelilor 
noastre; sînt loviți de soartă și nefericiții noştri frați care au părăsit 
pămîntul lor strămoşesc, icoanele lor sfinte, casele lor dragi, avutul lor 
agonisit cu trudă, amintirile lor scumpe, mormintele străbunilor și 
speranţele lor în dreptate. 

- Sînt muncitori de la orașe și năpăstuiți de soartă care se zbat după o 
neagră și amară pîine; în sfîrşit, sînt familiile şi bisericile, școala şi armata 
pe care trebuie să le refacem, să le dăm un nou suflu de viaţă și să le redăm 
avîntul pentru ca prin ele să redăm naţiunii demnitatea și puterea, speranța 
în viitor şi credinţa în biruință. 

- Gîndiţi-vă la ce vă spun. Socotiţi și alegeți între agitaţii şi ateliere. 

Eu am ales. Am ales munca și vă pot asigura că tineretul va lua parte 
activă, după pregătire, competenţă şi puterea fiecăruia, la această muncă de 
reconstrucţie. 


ROMÂNI, 


- în timpul săptămînii, nimeni nu face altceva decît muncește pentru 
nație şi muncind pentru nație, munceşte pentru el. 

Nu așteptați să vă vină totul de la mine. 

Daţi-mi răgaz să-mi formez echipa şi să încep adevărata muncă 
constructivă. O voi face în cîteva zile. 

Greutățile în care se zbate neamul sînt atît de mari şi treburile publice 
atît de încurcate, îneît descurcarea lor cere timp. Am pornit la muncă 
numai cu un singur om. Nu am avut nici o organizație în spatele meu. 

Fiţi siguri că cu nu dorm, nu mă plimb şi nu petrec. 

Dacă veți găsi altul mai priceput şi dacă mi-o veţi cere, mă voi da 
singur la o parte şi la timp. 

București, 11 septembrie 1940 

Nr. 10 

Anexa nr.17 


Apelul către ţară al generalului lon Antonescu din 11 septembrie 
1940 


- în țară şi mai ales în Capitală au început să se agite unele mișcări cu 
caracter anarhic. 

- Am redat poporului libertăţile care i-au fost smulse. Am făcut-o 
pentru ca aceste libertăţi să fie folosite numai la ridicarea statului. 

- Cine le foloseşte la prăbuşirea lui prin anarhie, devine duşmanul nr. 1 
al acestui neam. Generalul Antonescu nu ameninţă pe nimeni, dar nici nu 
şovăie. El a venit: să facă tuturor dreptate; să dea tuturor putinţa să trăiască 
omeneşte; să facă să înceteze dezmăţul sus şi să înceapă bunul trai jos. 

- El va reclădi statul începînd de la temelia sa. 

- După el, la temelia statului au stat şi vor sta întotdeauna muncitorul 
agricol de la țară și muncitorul de la oraşe - funcţionar şi lucrător. 

- De la ei voi porni şi pe ei voi organiza toată forța de producţie şi de 
rezistenţă a viitorului stat. 

- Dintre ei voi da putinţa să se ridice elitele sănătoase ale producţiei şi 
conducătorii de mîinc ai statului. 

- Însă, pentru ca să pot să înfăptuiesc această sfîntă datorie către voi și 
către istorie, îmi trebuie linişte şi ordine, îmi trebuie să-mi dați timp și 
ascultare. 

- De aceea anunţ pe toți, oricine ar fi el şi pe oricine s-ar rezema, să 
intre imediat în ordine. 

- Independenţa și libertățile noastre vor fi primejduite dacă ţara nu intră 
în ordine, nu se pune pe muncă şi dacă nu reconstituie repede forţele care îi 
pot asigura şi rezistenţa şi înălțarea. 

- Pentru a atinge acest ţel, trebuie o singură mînă conducătoare care să 
transforme într-o singură voinţă şi o singură forță creatoare toate puterile și 
toate voințele răzlețe ale acestui neam. 

- Nu încercaţi să slăbiţi, prin dezordine, această mînă. 

- Ea va alina cu părintească dragoste, atît cît îi este cu putință, în 
lipsurile şi dezordinea actuală, toate suferințele; dar va pedepsi cu toată 
asprimea toate încercările ce s-ar face de a se da ultima lovitură statului. 
Fiindcă trebuie să oprim prăbuşirea în anarhic şi sclavie. 

General lon Antonescu, 
Conducătorul statului român 
Preşedintele Consiliului de Miniştri 
București, 11 septembrie 1940 
Nr.11 
Anexa nr.18 


Apelul generalului către legionari din 12 septembrie 1940 


PREŞEDINŢIA 
CONSILIULUI DE MINIȘTRI 


Dragi legionari, 

Puterile răului au fost pentru totdeauna înfrânte. 

Cu ajutorul destinului, învierea patriei a venit şi cu ea biruinţa voastră 
şi a mea. Îngenunchcaţi și cinstiţi cu pietate ziua Căpitanului vostru de ieri. 

Jertfa lui o merită cu prisosință. 

Îndemnul meu este să faceţi, o dată cu această închinare, și legămîntul 
că, prin ordine, prin disciplină, prin credință nelimitată în destinele 
glorioase ale patriei, şi prin muncă neșovăielnică, veți dovedi țării şi lumii 
întregi că sînteți cu adevărat păstrătorii unei mari și neuitate moşteniri. 

Este datoria voastră de mîine. 

Țara vă cere să începeți alături de mine, fără șovăire și fără precupeţire, 
în unire și iubire, munca de îndreptare şi de reconstrucție la care am pornit. 

Este îndemnul meu de astăzi. 

Ascultați-mă și urmaţi-mă. 

General Antonescu 
Bucureşti, 12 septembrie 1940 , Nr. 12 

Anexa nr.19 
Statul român devine stat național-legionar 
„Universul”, 16 septembrie 1940 


COMUNICAT 
16 septembrie 1940 


Preşedinţia Consiliului de Miniştri, comunică: 

|. Domnul general Antonescu, conducătorul statului român şi 
preşedintele Consiliului de Miniștri, a adresat ţării și Mişcării legionare, o 
chemare la unire şi acțiune pentru întărirea statului. 

n. Mişcarea legionară a răspuns la acest apel, prin următoarea 
declaraţie: 

„Mişcarea legionară răspunde cu toată însufleţirea şi toată bucuria la 
chemarea generalului Antonescu, fiind gata să-l urmeze în orice 
împrejurare şi să se identifice cu fiinţa noului stat". 

i. Următor acestui legămînt, şi ţinînd seama de nevoia schimbării 
aşezămintelor românești, şi a înseși temeliilor statului, pentru a asigura 
viitorul neamului nostru, unitatea în libertate şi autoritatea cu 
consimțămîntul tuturor, s-a dat următorul înalt decret: 


MIHAI I, 

Prin grația lui Dumnezeu şi voința naţională, rege al României, la toți 
de faţă şi viitori sănătate. 

Am decretat şi decretăm: 

1. Statul român devine stat național-legionar. 

2. Mişcarea legionară este singura mişcare recunoscută în noul stat, 
avînd ca ţel ridicarea morală și materială a poporului român şi dezvoltarea 
puterilor lui creatoare. 

3. Domnul general Ion Antonescu este conducătorul statului național- 

legionar și şeful regimului legionar. 
4. Domnul Horia Sima este comandantul Mişcării legionare. 
5. Cu începere de la data acestui înalt decret, orice luptă între frați 
încetează. 
Dat în Bucureşti, la 14 septembrie 1940 
MIHALI 


Conducătorul statului român 
şi 


Preşedintele Consiliului de Miniştri, 
General lon Antonescu 


Anexa nr.20 


Apelul generalului către români, după constituirea guvernului 
legionar 


FRAȚI ROMÂNI, 

Geniul răului a fost smuls din inima noastră, de pretutindeni și pentru 
totdeauna. 

De sus şi pînă jos, de la tînăr pînă la bătrîn, din colibă pînă la palate, 
purificare totală, purificare desăvîrşită, purificare în tot şi în toate se va 
face. 

Ea se va face fără ură, fără părtinire, fără nedreaptă lovire. 

Justiția prin tot ce are ea mai înalt, mai priceput, mai curat șt mai 
onorat, va veghea la aceasta. 

ROMÂNI, 

Ceasul datoriei vă cheamă. 

Ceasul muncii a sunat. 

Ceasul unirii nu mai poate întîrzia. El cere imperios şi impune sever 
celor cu gînd curat să vină cu toții fără şovăire, în unire şi înfrățire, să 
reeducăm familiile noastre, să întărim biserica noastră, să reconstruim 
şcoala noastră, să îmbunătăţim soarta ţăranilor, muncitorilor şi a 
funcționarilor noştri, să alinăm suferințele săracilor noştri și loviţilor de 

soartă, să sporim bogățiile noastre şi să întărim forțele noastre morale, 
politice şi militare, pentru că numai astfel România de mîine va putea să fie 
o Românie respectată și stimată, o Românie ascultată şi folosită. 

ROMÂNI, 

Din ceea ce aţi citit, din ceea ce ați văzut, din ceea ce ați simţit, aţi 
putut să vă dați seama, într-o singură săptămînă de guvernare, ce gîndesc 
să fac pentru ţară şi ce doresc sa daţi voi pentru ea. 

Eu cu voi și voi cu mine, cît voi fi vrednic, să ascultăm, cel puţin în 
acest ultim ceas, porunca de dincolo de mormînt a strămoşilor şi martirilor 
noştri şi să nu uităm datoria sacră pe care o avem de a trece copiilor noștri 
o țară frumoasă, o țară puternică înăuntru și respectată în afară, în sfîrşit, o 
țară la care am aspirat cu toţii şi pentru care am pătimit cu toții. 

Legea credinţei, legea dreptăţii, legea disciplinei, legea muncii, legea 
educaţiei severe, legea tăcerii, legea solidarităţii naționale şi a sprjinului 
reciproc şi legea onoarei vor fi legile de temelie ale statului de mîine, legile 
călăuzitoare ale statului național-legionar. 

Numai astfel va veni şi ziua biruinţei. 

ROMÂNI, 

După înfrigurate aşteptări şi grele suferințe, azi începe în această țară o 
domnie nouă şi o guvernare nouă. 

Începe domnia pe care aţi voit-o, aţi dorit-o și ați cerut-o. 

După o lungă și dureroasă pribegie, Augusta mamă a tînărului nostru 
rege s-a întors. 

Un imperativ de înaltă morală în stat impunea aceasta. 

Familia regală va fi de acum înainte, prin exemplul de moralitate, de 
sobrietate, de nepărtinire, de modestie, de conștiință civică şi de ținută 
patriotică, simbolul din care se inspiră veşnic familia româneasca, pe care 
eu o consider cheia de boltă a rezistenței și a prosperității neamului nostru. 

Să urmați exemplul. 

ROMÂNI, 

Țara începe noua domnie cu o nouă echipă de guvernare. 

Am ales tot ce am găsit mai curat ca trecut şi mai promițător ca viitor. 

Sînt, desigur, în această țară şi alții tot aşa de buni, și alții și mai buni. 

Începînd cu mine și terminînd cu cel mai tînăr din echipă, care nu va 
dovedi prin muncă, prin energie, prin pricepere, prin conştiinţă că a meritat 
locul ce i s-a dat, îl va ceda altuia. 


ROMÂNI, 

V-am vorbit de la suflet la suflet, de la inimă la inimă, de la român la 
român. 

Sînt sigur că m-aţi înțeles, după cum vă asigur că v-am înţeles. 

Treceţi la muncă. 

Generalul Antonescu vă asigură că proprietatea voastră va fi respectată, 
libertățile voastre vor fi garantate, munca voastră va fi răsplătită şi 
dreptatea voastră vă va fi dată. 

Cu Dumnezeu înainte. 

Conducătorul statului român 
ŞI 
Preşedintele Consiliului de Miniştri, 
General lon Antonescu 
București, 15 septembrie 1940 
Nr. 13 


Anexa nr.2] 
Apelul lui Horia Sima către legionari, la 15 septembrie 1940 


„Universul", 17 septembrie 1940 


LEGIONARI, 

După 13 ani de la întemeierea mișcării legionare, după jertfe 
nenumărate şi suferinde cumplite, România legionară a devenit o realitate. 
Prin înţelepciunea conducătorului statului român și şeful regimului 
legionar, generalul Ion Antonescu, singurul care, prin suferință, luptă şi 

idei comune, ne-a înţeles adînca noastră iubire de patrie, prigoana a încetat 
şi tineretul României a fost chemat să clădească și să asigure viitorul 
neamului nostru. 

Acest act istoric al proclamării României legionare înseamnă totala 
eliberare a poporului românesc din tirania unui trecut întunecat şi 
realizarea destinului său istoric după propria sa voinţă și putere. Prin actul 
său istoric, generalul Antonescu a dat posibilitate sufletelor româneşti să 
crească în duhul nou al vremii, în spiritul legionar, a creat cadrul de 
reînnoire morală pentru întreaga națiune. Dar se cere şi din partea noastră a 
tuturor o mare putere de înţelegere, spre a ne da seama de sensul nou al 
acestei schimbări şi a ne încadra în noua ordine morală. Numai cînd 
întreaga națiune română va fi legionarizată se va putea vorbi de biruința 
deplină a mișcării. Spre acest scop suprem se îndreaptă gîndul generalului 
Antonescu: o transformare a sufletelor spre a se realiza o naţiune legată 
numai de interesele nepieritoare ale patriei. 

După răsturnarea de la 6 septembrie, pe tronul României se află un rege 
tînăr, legat de generaţia noastră prin vîrstă, legături sufletești și înconjurat 
de iubirea unei mame fericite că revine în patrie, după un lung exil. Regele 
Mihai I este regele generaţiei tinere, în el întruchipăm toate biruinţele de 
mîine ale poporului nostru și este aşezat în inima noastră a tuturor. 

LEGIONARI, 

Să fim vrednici de cutremurătoarele jertfe ale martirilor şi eroilor 
noştri, de nădejdile îndurerate ale neamului întreg, de încrederea Maiestăţii 
Sale regelui şi a marelui ostaș, generalul Ion Antonescu, salvatorul patriei 
în ceasurile cele mai grele ale existenţei ci, al cărui nume trece azi ca o 
binecuvîntare a lui Dumnezeu peste întreg poporul românesc. 

După ce am fost împiedicaţi permanent pînă astăzi să ne mîntuim 
patria, sub noua conducere ostășească a generalului Antonescu începem 
mobilizarea tuturor elanurilor româneşti, încep ceasurile grele ale tuturor 
jertfelor pentru refacerea țării şi cucerirea ei în adîncuri, începe munca 
aspră şi fără odihnă, începe organizarea în locul haosului care ne-a stăpînit 
pînă acum. Va fi considerat dușman al neamului oricine dispreţuieşte 

munca, oricine părăseşte cinstea, oricine nu urmărește dreptatea în toate 
faptele lui, sau oricine risipeşte zăcămintele morale sau materiale ale 
neamului nostru. 

În faţa naţiunii române şi în faţa generalului lon Antonescu, 
conducătorul suprem al statului naţional-lcgionar, repetăm jurămîntul pe 
care căpitanul l-a cerut elitei legionare în fața mormîntului lui Moţa şi 
Marin: 

1.Să trăim în sărăcie, ucigînd în noi poftele de îmbogăţire materială; 

2. Să trăim o viaţă aspră şi severă, cu alungarea luxului şi a îmbuibării; 

3. Să înlăturăm orice încercare de exploatarea omului de către om; 

4. Să jertfim permanent pentru țară; 

5. Să apărăm mișcarea legionară cu toată puterea noastră împotriva a tot 
ce ar putea s-o ducă pe căi de compromisuri sau compromitere, sau 
împotriva a tot ce ar putea să-i scadă măcar înalta linie morală. 

Cu aceste gînduri, păşim pe drumul nou al istorici. 

Horia Sima 


București, 15 septembrie 1940 

PARTEA a Il-a 
GUVERNAREA NAȚIONAL- 
LEGIONARĂ 


CAPITOLUL 4 


GUVERNAREA NAȚIONAL- LEGIONARĂ 


ROMÂNIA STAT NAȚIONAL-LEGIONAR 
Formarea guvernului 


În ziua de 14 septembrie 1940, o dată cu proclamarea României ca stat 
național-lcgionar, s-a constituit guvernul legionar prezidat de conducătorul 
statului, generalul Antonescu. 

Cu excepția ministerelor economice şi militare toate departamentele au 
primit titulari legionari. 

Problema Apărării Naţionale a fost luată în mîini de către însuși 
generalul Antonescu, conccentrînd în cadrul aceluiaşi minister toate 
subdepartamentele militare: armata de uscat, aviația, marina și 
subsecretariatul înzestrării. 

Chemarea unor personalități nelegionare în fruntea departamentelor 
economice s-a făcut avîndu-se în vedere nevoia ca noul regim să profite de 
pe urma experienţei anumitor tehnicieni verificaţi. Aceasta corespundea, de 
altfel, punctului de vedere al conducerii legionare, care își dădea seama - şi 
a spus-o în repetate rînduri în vara anului 1940 - că regimul legionar va 
avea nevoie la început, pînă îşi va forma elitele la aspra școală a 
experienţei guvernamentale, de concursul specialiștilor recrutați în afara 
mișcării. 

La fel s-a procedat şi în celelalte state totalitare: Italia şi Germania. 
Ducele Mussolini a avut pînă încă acum câtiva ani un ministru de finanțe 
evreu, pe d-l lung, iar cancelarul Hitler a preluat în guvernul său mai mulţi 
specialisti neîncadrați în partidul său, din care unii sînt păstraţi chiar pînă 
astăzi. Astfel este cazul ministrului de finanţe al Reichului. De asemenea, 
armata a fost ferită de imixtiunile politice, lăsînd să fie condusă de șefi 
ieşiţi din vechile cadre ale Rcichswehrului. A preferat chiar să-şi 
desființeze propriii oameni - cazul economistului Gottfried Feder şi cel al 
lui Röhm - decît să pericliteze buna funcționare a economici sau armatei și 

prin aceasta buna stare și siguranţa statului german. 

În ceea ce priveşte pe ceilalți miniştri, ei au fost numiţi de către 
conducătorui statului, după propunerea comandantului Mişcării legionare, 
Horia Sima, căruia 1 s-a lăsat, astfel, dreptul exclusiv de a promova valorile 
şi elitele de care dispunea fosta Gardă de fier. Tot Horia Sima a indicat pe 
subsecretarii de stat şi secretarii generali legionari, chiar şi la 
departamentele economice pentru motive uşor de înţeles. 

Generalul Antonescu a acceptat aproape fără excepție oamenii indicaţi 
de legiune, iar aceasta a avut întreaga libertate să-şi aleagă elitele creatoare, 
cu singura condiție: să-și asume răspunderea pentru cei numiți. 

Astfel, în şedinţa din 18 septembrie 1940, răspunzînd unui ministru 
care vorbea de colaboratorii ce avea de gînd să-și ia, conducătorul șistului 
declară: 

„ Acestea sînt lucruri care te privesc pe d-ta şi răspunzi faţă de mine 
dacă persoanele pe care le-ai ales sînt rele, după cum d-l Sima răspunde 
față de mine dacă persoanele pe care le-a ales sînt rele. Las latitudine 
desăvîrşită în această privinţă. Nu mă amestec în detalii. Poate am să fac 
sugestii; să-mi arătaţi şi mie pe cine ați propus". 


PRINCIPII SI METODE DE CONDUCERE 
Orientare si colaborare 


Între generalul Antonescu şi Horia Sima a intervenit o înţelegere 
precisă în privinţa orientării și colaborării politice. 

În aceeași şedinţă a Consiliului de Miniştri (18 septembrie 1940), 
generalul ţine să precizeze aceste chestiuni esențiale: 

„Noi ne-am aşezat pe Axa Roma-Berlin. Mergem sută în sută şi cu cea 
mai marc cinste în această direcție. Am pornit aşa, nu ne mai uităm la 
dreapta sau la stinga. 

Cine intră în statul național-legionar însă, acela trebuie să meargă 
cinstit pe direcția şi acțiunea noastră, fiindcă aceasta se face în mod cinstit 

de către noi. 

Deci, punctul nostru de reazem, în afară, este Axa; iar înăuntru, regimul 
național-legionar. 

O a doua chestiune: facem statul cum dorim să-l facem. Nu există nici 
trădarea mea față de d-l Sima, nici a d-lui Sima față de mine. Acestea sînt 
prostii ale vieții omeneşti. Noi mergem în frăția cea mai deplină, pentru că 
eu toţii sîntem români, vrem binele acestei țări, vrem ordine. Şi ordinea 
vrem s-o stabilim prin acest regim. 

Acest lucru l-am pus la punct cu d-l Sima. 

Nu este nici o diferenţă între noi în această privinţă”. 

Această înțelegere este definită încă o dată la 21 septembrie 1940, cînd 
se arată nevoia ca nici o injoncțiune de partid să nu lie tolerată la nici un 
departament. Cere legionarilor disciplină şi se arată preocupat de 
organizarea tineretului, indicînd rolul factorului timp în cristalizarea 
forțelor regimului: 

„Acum trebuie să pun la punct o chestiune cu d-l Sima. Aţi văzut, noi 
am transformat statul într-un stat național-legionar. Eu sînt şeful regimului 
legionar, iar d-l Horia Sima este comandantul Mişcării legionare. Cu d-l 
Sima sîntem înţeleşi că toată partea politică o face Mişcarea. În guvernare, 
însă, partidul nu se amestecă; nu se amestecă decît d-l Horia Sima prin 
raporturile directe pe care le am cu d-sa şi împreună căutăm să dirijăm 
stalul în direcția cutare şi cutare. Cădem sau nu cădem de acord, pînă acum 
am căzut de acord în toate problemele şi cu siguranţă că tot aşa se va 
întîmpla şi de aici înainte. 

Aşa încît, acestea sînt raporturile noastre. 

Aţi văzut că deja a apărut comunicatul privitor la acei care se prezintă 
sub formă de legionari etc. Va să zică dvs. nu puteți să suferiți, în nici un 
fel de la nimeni, opresiunea şi injoncțiunea partidului, nici de sus, nici de 
jos, în conducerea departamentului dv. D-voastră sînteţi responsabili şi nu 
puteți să spuneţi că a venit cutare şi v-a sugerat cutare lucru. Sugestiile se 
fac de d-l Sima şi noi le acceptăm cu toții sau nu. Deci, nu au voie 
legionarii să intre oricînd în minister, cum s-a întîmplat la început. A fost o 

perioadă romantică, explicabilă: un tineret comprimat pînă la refuz şi 
căruia, cînd i s-a dat drumul, a sărit în sus şi i-a pocnit pe mulți. Acum însă 
intrăm în ordine şi legalitate. 

De altfel, cu această organizare a tineretului, noi vom face foarte multă 
treabă în această țară. Ne trebuie însă o organizare temeinică. Am discutat 
unele linii diriguitoare cu d-l Sima și mai avem încă multe de înfăptuit. 
Dumnezeu a făcut în 7 zile pămîntul; cu nu pot să reclădesc ţara în 7 zile”. 


Nevoia unei depline armonii 


Lipsa de armonie a fost şi va rămîne eterna cauză a tuturor acțiunilor 
bune care nu au reuşit. De aceea, conducătorul, chiar din prima şedinţă a 
Consiliului de Miniştri (18 septembrie 1940), îndeamnă guvernul la o 
colaborare armonioasă, spunînd: 

„Lucraţi cu toții în armonie perfectă. Solidarizaţi-vă. Uitaţi ce ați fost în 
trecut. Sudaţi-vă în spiritul nostru de lucru de acum. 

Toţi sînteți acum în guvernul generalului Antonescu şi ca generalul 
Antonescu să poată să reușească și să reuşim cu toţii, trebuie să lucraţi în 
armonie perfectă. Căutaţi contactul între dv. Armonizaţi-vă între dv. Şi 
numai dacă nu reuşiţi să vă armonizaţi, atunci veniţi la mine. Șapte zile să 
fie într-una singură, şi tot n-aş putea rezolva singur totul”. 


Executarea ordinelor 


Arată apoi că în guvernare execuția ordinelor trebuie urmărită cu 
stăruință, servind în acelaşi timp un avertisment acelora care n-ar înțelege 
acest lucru: 

„Urmăriţi executarea, nu numai să daţi ordine. Tot ceea ce spun aici 
trece la execuţie şi se urmăreşte şi mi se spune dacă s-a executat, sau nu. 
Eu ţin minte totul. Am o memorie de drac. Se poate întîmpla să întreb peste 
trei luni ce s-a făcut cu o problemă şi controlez executarea". 


Adevărata educaţie politică: iniţiativă, libertate şi răspundere 

Fiindcă cei mai mulți dintre miniştri și subsecretari de stat erau oameni 
tineri, nu numai fără experiență, dar adesea fără nici un contact cu 
problemele administraţiei publice, conducătorul statului ţine dese şi lungi 
consilii de Cabinet şi de Miniştri, în care toate problemele sînt discutate 
amănunțit, însoțite de îndrumări ample cu privire la metodele şi procedeele 
ce se impun în rezolvarea lor. 

lată, de exemplu, la 21 septembrie 1940, cum s-a discutat problema 
prefecților, care în urma desființării ținuturilor primeau din nou o misiune 
esenţială în administrația statului: 

„Noi trebuie să-l facem răspunzător de toată administraţia din județul 
lui. El trebuie să se sesizeze de tot ceea ce se petrece în judeţ; să nu aştepte 
ca organele militare, de exemplu, să se sesizeze că un cutare tîlhar își bate 
joc de națiune ş.a.m.d. Aşa înţeleg cu: să-i dăm răspunderea completă, dar 
şi libertatea și inițiativa completă. Dacă nu dai libertate şi inițiativă totală 
cuiva, el nu poate să răspundă total. Prin urmare, principiul să fie acesta: 
prefectul avînd libertate şi inițiativă totală, are și răspundere totală. 

Eu vreau să fie trecută în lege ideea aceasta, a inițiativei totale şi a 
răspunderii totale... 

Eu vorbesc cu o vastă experiență administrativă. D-l general 
Petrovicescu știe că în şcoala militară eu am pierdut galoanele de sergent 
major pentru acte de inițiativă, făcute în cadrul drepturilor mele. 

Eram şef de promoţie la şcoala militară, dar tot pentru asemenea acte de 
inițiativă am fost dat de două ori afară. Restul îl știți din cariera mea. 
Niciodată nu veţi găsi un subaltern care să se plîngă de generalul 
Antonescu; dar cei mai mari s-au plîns mereu. Aceasta a fost lupta pe care 
am dus-o în viață şi tot ce am reproșat corpului ofițeresc este că n-a avut 
curajul să spună unui superior: aceasta nu se poate, aceasta este nelegal. Eu 
duc lupta aceasta de 40 de ani. Am spus și regelui Carol, cînd am fost 
ministru şi şef al Marelui Stat Major: «N-ai dreptul să faci aceasta, fiindcă 
nu este legal». 

Prin urmare, dacă am răspundere, trebuie să-mi lași toată inițiativa. 

Fiecare trebuie să ne luăm răspunderi istorice astăzi, nu numai răspunderi 
politice. Se poate întîmpla să greşim, dar să răspundem. Să nu ținem ţara în 
loc, de teamă că vom răspunde mai tîrziu. Dacă sîntem de bună credinţă în 
actele noastre, istoria nu ne poate condamna. 

Prin urmare, să se accentueze că prefectul are toată inițiativa în cadrul 
legal, însă el trebuie să uzeze de această inițiativă la maximum, fiindcă 
răspunde la maximum. Aceasta este fraza pe care trebuie să o trecem 
acolo”. 

Presa şi propaganda 


În aceeaşi şedinţă, generalul Antonescu dă ample instrucţiuni cu privire 
la felul cum trebuie organizată propaganda națională: 

„Domnilor, am convocat la acest consiliu de cabinet, prin excepţie, pe 
d-l Constant, care este subsecretar de stat la Presă şi Propagandă. Ţin să 
ştiţi că d-sa are instrucțiuni precise în privința modului cum trebuie să 
conducă presa română și străină, pentru că toate problemele pe care avem 
să le atacăm, să le prevenim și să ducem în privința lor o campanie 
perseverentă, iar nu cîte un ziar să atace aceste probleme din proprie 
inițiativă... 

Sînt şi alte probleme de ordin economic, juridic, administrativ, politic, 
care interesează toată ţara românească şi pentru care opinia publică trebuie 
pregătită într-un sens sau altul. 

Deci, dv. cînd aveți astfel de probleme, să nu lăsaţi ca ele să ni se 
impună de jos, ci trebuie să le preveniţi. Astfel noi trebuie să aducem o 
modificare a structurii economice a statului. Opinia publică trebuie 
pregătită printr-o propagandă care să fie susținută de toate jurnalele. Atunci 
rog să dați elementele necesare pentru propagandă, d-lui Constant. Prin 
urmare, nu aşteptaţi dv. ca presa şi opinia publică să vină cu probleme de 
stat, care trebuie să pornească de la dv. 

Deci, eu voi da directive d-lui Constant ca să atace problemele mari de 
stat din vreme, cu o lună, două şi chiar trei înainte... 

O altă chestiune în legătură cu presa: sînt semnalele de alarmă pe care 

presa le dă zilnic şi eu am cerut să se facă un tabel, prin care să se 
repartizeze ministerelor de resort problemele ridicate, care le interesează. 
De exemplu: zilele acestea presa a atras atenţia asupra agriculturii, asupra 
chiriilor şi altor lucruri. Eu imediat reacționez în această direcție şi dau 
presei un răspuns, arătînd că o anumită chestiune stă așa şi nu altfel. 
Fiindcă lăsînd un articol fără răspuns, în opinia publică se creează curentul 
că noi sîntem vinovaţi într-o chestiune oarecare. Nu știu dacă sînt trei 
săptămîni de cînd am venit aici. Eu urmăresc zilnic și dau răspunsuri, 
atunci cînd văd că se formează un curent de opinie publică. Astfel, am 
văzut că între funcționari, între militari se formează un curent de 
nemulțumire. Am intervenit cu comunicatul pe care l-ați văzut. Aşa trebuie 
să faceți şi dv. la fiecare departament, prin d-l subsecretar de stat Constant. 
Apoi pe lîngă fiecare departament va fi un reprezentant al fiecărui ziar, dar 
nu în serviciul dv., ca să vă facă propagandă personală, - nu vorbesc de azi; 
aşa se făcea pînă acum. Toate aceste lucruri trebuie să înceteze. Ei vor fi pe 
lîngă dv. ca să vă informeze, să vă aducă ecoul străzii asupra unor 
probleme, de care vă rog să ţineţi socoteală, fiindcă eu consider presa în 
stat ca un organ absolut indispensabil, îndrumător al opiniei publice și 
chiar al acțiunii guvernamentale. 

Tot ce va fi incorect, necinstit, în presă, va fi dat afară. Mai întîi presa 
trebuie curățată de toți analfabeți şi de toate elementele necinstite. 

Astfel, s-a început o campanie în contra Patriarhului. Eu nu dau voie la 
astfel de lucruri, pentru că distrugerea prestigiului Patriarhului - nici nu-l 
cunosc, nu știu dacă este vinovat sau nu - și diminuarea patriarhului 
înseamnă în acelaşi timp diminuarea instituției pe care o reprezintă şi 
distrugerea credinţei. Patriarhul dacă este vinovat, presa să nu atace această 
chestiune cu ușurință, în termeni care să zdruncine temelia instituției 
bisericeşti şi fără a da vreo preciziune.... 

Noi avem o presă dirijată, într-un stat dirijat. Deci această presă să 
termine cu dezmăţul din trecut. 

Acelaşi lucru cu crimele: să nu mai văd în jurnale descrieri de crime, 
care excită sentimentele bestiale ale oamenilor. Sînt apoi procesele 

senzaţionale. Nu are voie nimeni să le comenteze în presă, ci să se redea ca 
în Anglia, sentința judecătorească, pur şi simplu, iar nu să se umple 
coloane întregi de ziare cu comentarii neserioase; fiindcă în lipsă de 
colaboratori serioşi, pe care ziarele nu-i pot plăti, ele sînt nevoite să publice 
lucruri de acestea senzaţionale. Este uşor să scrii despre lucruri de acestea, 
dar pentru problemele de stat, pentru probleme economice importante, 
pentru probleme politice şi istorice, trebuie un om cu cap, care să le 
studieze, trebuie deci un om plătit, şi gazetăria noastră nu plăteşte. Atunci 
omul trăiște din şantaj prin excitarea opiniei publice. 

De aceea ești d-ta acolo, domnule Constant, pentru ca presa să fie 
dirijată în această privință. Cine nu execută, trage consecințele. 

Acum cred că dv. sînteți edificaţi că în afară de problemele mari, pentru 
care se deschide campania cu cîteva luni înainte, sînt alte probleme pentru 
care trebuie să pregătiți şi opinia publică. Bineînţeles, cînd anumite 
probleme ating politica generală a statului trebuie să le puneţi în Consiliul 
de Cabinet, ca să fim cu toţii de acord. 

Tot în chestiunea presei, vă atrag atenția că generalul Antonescu nu a 
atacat încă toate problemele mari în stat, fiindcă eu am această școală a 
tacticianului și strategului, care ştie că dacă atacă pe toți inamicii în acelşi 
timp şi cu forțe reduse, este menit a fi doborit. Și atunci eu n-am atacat 
problema masoneriei, n-am atacat problema evreiască, nici problema 
comunistă în țara românească. Aţi văzut într-un singur comunicat pe care l- 
am dat în această privință o singură săgeată de avertisment. Aceasta nu 
înseamnă însă că nu lucrez pentru ca să ajungem la scopul urmărit. Vom 
discuta, la timp, în Consiliul de Cabinet şi problema evreiască și problema 
masonică şi cea comunistă. Însă, presa în această privință trebuie să fie 
dirijată şi d-ta d-le Constant trebuie să ţii cumpăna în această privință. Nu 
trebuie violență, fiindcă prin aceasta n-am rezolvat niciodată nimic. După 
cum regele Carol n-a putut să distrugă cu glonţul ideea legionară, către care 
se îndreaptă ţara vertiginos, noi, nu cu violența vom rezolva problemele de 
stat. Or, violenţa apare în primul loc în presă şi trebuie evitată, fiindcă 
apare imediat replica în domeniul economic şi ne doboară pe toți. 


104 


Deci în problemele interne nici o violență. O presă decentă, ca presa 
engleză; în toate articolele de presă prima datorie este să păstrezi decenţa. 
Deci, d-le Constant, cenzorul d-le, dacă nu se identifică cu d-ta și d-ta cu 
generalul Antonescu - şi, prin urmare, presa cu generalul Antonescu - este 
cineva vinovat. 

Deci, dv. trebuie să-mi asiguraţi această atitudine a presei. 

Acum în privința vecinilor noştri, același principiul... 

Însă toate problemele în legătură cu graniţele noastre, cu drepturile 
noastre, cu aspiraţiile poporului român trebuie tratate de presa noastră şi nu 
abandonate. Toată presa noastră trebuie să vorbească despre drepturile 
românilor de peste tot - drepturi culturale, spirituale, libertăţi politice şi 
administrative. Toate acestea trebuie susținute de presa românească, pentru 
românii care au rămas în afara granițelor noastre actuale. Deci, aceasta 
priveşte pe românii din Basarabia şi Bucovina, cît şi pe cei din 
Transilvania... 

Prin urmare, la toate semnalele de alarmă pc care le dă presa trebuie 
răspuns printr-un comunicat care pleacă de la ministerul respectiv prin d-l 
subsecretar de stat Constant, ca să apară în toată presa și să se formeze 
astfel o opinie publică justă. 

Trebuie o atitudine foarte corectă față de presă. Nu avem să ne umilim, 
să cerem bunăvoința nimănui! Noi pretindem recunoştinţa tuturor pentru 
faptele noastre de buni români și sacrificiile pe care trebuie să le facem. 
Eu, la vîrsta mea de aproape 60 de ani, dorm numai 4 ceasuri pe noapte, la 
4 dimineaţa sînt la birou şi atunci vă rog să cereţi acest spirit de sacrificiu 
din partea tuturor... 

Faţă de Axă, v-am spus: noi mergem 100% pînă la moarte alături de 
Axă. Ori triumfăm cu Axa, ori cădem cu Axa. Dacă vom cădea cu Axa, pe 
hartă nu vom dispărea, după cum nici Italia, nici Germania nu vor putea să 
dispară, o naţiune constituind o realitate, peste care nu se poate trece”. 


Instituţiile fundamentale 

În ce priveşte instituțiile de bază ale statului, biserica, şcoala, 
magistratura, armata, conducătorul statului ţine să impună o notă de 
continuitate și legalitate, statul naţional-legionar trebuie să fie un stat 
puternic şi un stat de ordine; or, prima condiţie pentru a obţine un astfel de 
stat, este de a asigura funcționarea perfect legală a instituțiilor de bază ale 
țării... Legile depășite, inoperante sau nepotrivite cu noile scopuri ale 
politicii naționale, trebuie schimbate, dar nu călcate, dînd primă de 
încurajare spiritului de samavolnicie! În manifestele sale, în scrisori și 
cuvîntări ocazionalc, conducătorul statului revine mereu asupra acestei 
probleme, dînd sfaturi și avertismente. În dezbaterile Consiliului de 
Miniștri se oferă numeroase ocazii să intervină cu toată hotărîrea: 

„Armata, magistratura, școala sînt instituții cu tradiţie și bază serioasă. 
Dacă perturbăm armata, magistratura, școala, toată clădirea statului se 
abate peste noi. În instituţiile acestea trebuie procedat cu mult tact. Sînt 
oameni care sînt vinovaţi - şi este cazul profesorului Iordan, cunoscut -, în 
legea învăţămîntului aveţi posibilitatea să aplicaţi sancțiuni”. 

- D-l.prof. Traian Brăileanu, ministrul Educaţiei Naţionale, Cultelor şi 
Artelor: „Pentru atitudine politică n-am posibilitatea să cercetez”. 

- D-l general Ion Antonescu, conducătorul statului: 

„Această chestiune nu o poate decide un singur om. D-ta trebuie să fii 
acoperit de lege. 

Călinescu, regele Carol al II-lea, Gavrilă Marinescu s-au crezut eterni şi 
de aceea au făcut ceea ce au făcut. Eu nu pot face aceasta, căci nu vreau 
mîine să mă duc în fața comisiilor de anchetă. 

Nu pot face lucruri care mîine pot fi condamnate ca arbitrare. D-ta vrei 
să suspendăm inamovibilitatea timp dc un an de zile”... 

- D-l prof. Traian Brăileanu, ministrul Educaţiei Naţionale, Cultelor şi 
Artelor: „Domnule general, s-au făcut formalități la Universitate pentru 
numirea unor profesori". 

- D-l general Antonescu, conducătorul statului: 

„Tot în legătură cu ce spuneam: Noi să lăsăm pe cei care au făcut 

ilegalităţi să-i condamne istoria. Eu vreau să fac să arate istoria ca dv. ați 
fost o grupare de oameni care nu v-aţi pierdut în lucruri mici. Noi vom 
triumfa mai greu, dar vom triumfa sigur, pentru că toată lumea îşi va da 
seama că noi putem face mult rău, să răzbunăm, să distrugem, dar n-am 
vrut. Dacă dv. începeţi cu răzbunări şi cu loviri, vă creați curente contra dv. 
Eu nu-i acopăr pe liberali, cei dîntîi liberalii și masoneria au vrut să mă 
distrugă. Nu-i încurajez. Dar nu vreau să prindă rădăcini din nou prin 
greşelile făcute de dv. Nu faceţi acte arbitrare şi de răzbunare, pentru că 
ridicați anumite curente de opinie împotriva dv. Noi trebuie să facem 
lucruri de utilitate generală. Cînd o lege este reclamată de o măsură de 
utilitate generală, să o facem, dar să fim împotriva a tot ce este măsură 
reclamată dc interesul unei persoane, pentru că în acest caz, încetul cu 
încetul, vă faceți odioşi și cîştigă dușmanii dv. de astăzi. Oamenii cînd 
vedeau că nu găsesc dreptate în regimurile trecute, la dv. au venit, pentru 
că ceilalți oameni nu-și făceau datoria în stat. Noi să nu facem această 
greşeală. Aceasta spre binele dv. Eu sînt bătrîn și curînd dispar; dv. 
rămîneți". (Ședința din 29 octombrie 1940.) 


Probleme economice 


Consultările sale cu şefii departamentelor ce au răspunderea economică 
sînt dese şi problemele sînt supuse unui aprofundat examen înainte de a 
încuviinţa soluţiile piupiisc. Asupra acestui capitol revine şi în Consiliul de 
Miniștri. Astfel, chiar la începutul guvernării, atacă problema scumpirii 
traiului şi insistă pentru ca specula să fie energic combătută. Este invitat la 
mai multe şedinţe și primarul general al Capitalei şi alți demnitari din afara 
guvernului. 

În ședința din 11 octombrie 1940, generalul Antonescu constată, mai 
întîi, că nici o schimbare față de vechiul regim nu se observă în acest 
domeniu: 

„D-lor, iată ce se întîmplă: trăim exact ca şi sub vechiul regim, pentru 
că viaţa şi la București şi la ţară în loc să se ieftinească, se scumpește. Tot 

negustorii scumpesc aceste mărfuri. Cum procedează? Mie mi-a spus 
nevasta. Cînd trece controlorul, prețurile afișate de negustor sînt cele fixate 
de autorități: 15 lei, 17 lei, 20 lei, la fiecare fel de marfă. După ce trece 
controlorul negustorul schimbă imediat preţurile şi pune: 20 lei, 25 lei, 30 
lei în locul celorlalte. Celor care protestează, li se spune: dacă vă place..." 

Se impune, conchide generalul, o reorganizare a controlului, făcîndu-l 
real și eficace. Ministrul economiei naționale arată că, în acest caz, trebuie 
schimbată legea, trecînd organelor administrative dreptul de a închide 
imediat prăvăliile celor găsiți vinovaţi. Generalul replică energic: 

„Eu nu sînt jurist ca să găsesc modalitatea legală, dar cu cît se va da 
mai repede soluţia, cu atît va fi mai bine. 

lată, să vă povestesc o scenă la care am asistat pe cînd eram la Londra. 
Mă găseam la o stație de bus-uri împreună cu mai mulți alții şi făceam 
coadă, cînd am văzut pe un agent secret, îmbrăcat civil, că pune mîna pe 
ceafa unuia. Am rămas uimit. Agentul a făcut un semn şi individul acela a 
scos din buzunar ceea ce băgase acolo. El furase ceva din geanta unei 
cucoane; era un pick-pocket. Cum eram acolo vreo cinci inși, am fost duşi 
toți la un comisariat, care era la vreo doi paşi, şi pe loc hoţul de buzunare a 
fost condamnat la 6 luni închisoare, fără drept de apel. Iată o scenă pe care 
am văzut-o eu. 

Or, cum vreţi ca, cu sistemul nostru de control, să meargă lucrurile 
bine? Nu veţi găsi pe nimeni altul care să dorească mai mult decît mine o 
soluţie mai rapidă”. 

În dezbateri prelungite, această problemă este amplu discutată, 
generalul stăruind asupra soluţiilor de eficacitate: interzicerea exportului, 
chiar a trimiterilor de pachete familiale; blocarea şi stocarea cerealelor, a 
grăsimilor etc.; aprovizionarea armatei din timp şi într-un fel care să nu 
stingherească aprovizionarea populației; respinge ideea cartelelor, dar cere 
organizarea aprovizionării şi raționalizare. 


Raporturile economice cu străinătatea 

În colaborarea economică cu străinătatea, generalul dă întotdeauna 
sfaturile şi îndemnurile ca miniștrii săi să nu se jeneze şi să nu obosească 
niciodată în apărarea intereselor româneşti. lată mai jos, în termeni precişi, 
condiţiile în care înțelege să îndrumeze rodnica cooperare cu Reichul, de 
care se felicită: 

„În primul rînd generalul Antonescu nu va consimţi şi nu consimte să 
altereze fondul bogățiilor românești. Deci, orice angajament economic de 
orice natură ar fi şi oricum s-ar numi el - convenție, tratat, protocol - 
trebuie să respecte principiul de bază că generalul Antonescu, prin aceasta 
nu trage nici o poliţă asupra viitorului. În această privinţă este un principiu 
net şi categoric pe care l-am pus în scrisorile din Bistriţa şi pe care 
germanii l-au admis. 

Al doilea punct, tot principiul a fost că neamul românesc, oricare ar fi 
regimul lui politic, înţelege să-şi rezerve dirijarea economici sale naționale. 
Deci, oricare ar fi limita de pătrundere în domeniul industrial, în domeniul 
agricol sau în cel capitalist, România, în toate aceste domenii, oricare ar fi 
pătrunderea germană sau italiană la noi, înțelege să păstreze dirijarea 
economiei sale naţionale. 

Acestea le-am spus clar şi categoric şi au fost acceptate din partea celor 
doi conducători ai celor două mari popoare. 

Al treilea principiu pe care l-am pus a fost ca germanii şi italienii să nu 
pătrundă în economia noastră națională decît în înțelegere deplină cu noi şi 
numai în limita pe care o fixăm noi. 

Prin urmare, dacă s-au produs incursiuni, care au depăşit aceste 
principii de bază, pe care le-am pus şi careau fost acceptate, lucrurile se vor 
rectifica pentru că aceste principii au fost admise întocmai de cei doi 
conducători şi eu nu mă jenez să le reamintesc atunci cînd îmi veți releva 
că n-au fost respectate. 

Aceste principii au fost acceptate cu deplină înțelegere şi fără nici o 
dificultate şi ele trebuie să fie respectate şi în aplicarea lor practică. 

Deci, în toate tratativele dv. de aici înainte pe chestiunile de detaliu 

care se încadrează în acest acord economic, trebuie să aveți fiecare din dv. 
În vedere că acestea sînt principiile care stau la baza raporturilor noastre 
politice şi economice cu Germania. 

Pe plan politic le-am arătat independenţa totală politică a neamului 
românesc, oricare va fi structura politică pe care o va lua Europa de mîine. 
Eu nu m-am dus să dau această generaţie şi acest regim, care deschide o 
eră epocală din toate punctele de vedere, nu m-am dus să o dau legată 
germanilor, sau cum s-ar zice să-mi vînd neamul românesc. 

Prin urmare, sub raportul politic v-am arătat situaţia. Sînt lucruri pe 
care nu le pot da încă la iveală, dar sub raportul economic situaţia este 
precizată în mod perfect prin acordul încheiat și pe care trebuie să-l 
ratificăm în cel mai scurt timp şi la a cărui execuţie trebuie să trecem cu 
toată priceperea. Aşadar, în această privință, nici o îndoială şi nici o abatere 
de la principii, căci dacă va fi, vina este a dv., a executanţilor. 

Noi nu trebuie să ne jenăm de a ne apăra drepturile noastre în cadrul 
acestor principii, dar apărarea trebuie să se facă în mod civilizat. Se poate 
să se comită greşeli de o parte şi de alta, dar noi să căutăm prin mijloace 
civilizate să le înlăturăm. 

Se poate să se comită lucruri care să indispună fie o parte, fie alta, dar 
dificultățile pot fi înlăturate”. (Şedinţa Consiliului de Miniştri din 10 
decembrie 1940.) 


Colaborarea Legiunii în domeniul economic 


Generalul Antonescu invită pe legionari să-şi dea contribuţia la 
acțiunea economică a guvernului. O întîie contribuţie ar fi organizarea 
aprovizionării: 

„Domnule Sima, ia dispoziție ca în toate județele, în locul samsarilor, 
să fie un legionar”. 

- D-l Horia Sima, vicepreşedintele Consiliului de Miniştri: 

„Trebuie pus un şef al aprovizionării în fiecare judeţ". 

- D-l general Ion Antonescu, conducătorul statului: 

„Da, dar să nu uitaţi şi reversul medaliei: trebuie procedat cu multă 
omenie şi cap. Nu mai insist asupra cuvîntului omenesc, pe care îl știți. 
Cap, vă spun ce să înţelegeți prin aceasta. Vă dau un caz concret. La o 
moşie din Dîmboviţa s-au dus legionarii să ridice tot prisosul de acolo. Li 
s-a spus: îmi trebuie cartofi pentru sămînță. I s-a răspuns, însă, să-i dea pe 
toți. Să vă spun şi numele: primarul de la Titu a dat ordin să se ia toți 
cartofii. Prin urmare trebuie procedat cu cap." (Şedinţa din 24 octombrie 
1940.) 

Aprovizionarea este sabotată, şi din această cauză trebuie efectuată prin 
stăruință: 

„Vă atrag atenţia în general asupra aprovizionărilor, căci sîntem 
boicotați. Este în această privință o mentalitate de ordin general: măsurile 
noastre sînt boicotate atît de evrei, contra cărora am luat cascada de măsuri 
pe care le-am luat, cît şi de anumite cercuri ale regimurilor care au murit, şi 
dv. trebuie să combateţi această mentalitate printr-o activitate şi printr-o 
supraveghere foarte intensă. Ochii şi urechile dv. trebuie să simtă totul. Nu 
trebuie să lăsaţi această subminare să facă progrese, şi aceasta nu se poate 
combate decît prin activitatea, prin înţelepciunea şi energia dv. Prezența 
dv. să fie zilnic în mijlocul locuitorilor, să rezolvaţi toate problemele, să nu 
mai așteptați de la centru toate măsurile". (Şedinţa din 14 octombrie 1940.) 

„Am trasat în primul rînd un scop: trebuie să salvăm ţara. Ne 
interesează deci bazele economice, ţinînd scama în cea mai largă măsură 
de cadrul ideologiei noastre politice. Dar acest cadru ideologic politic să nu 
răstoarne principiile prin care trebuie să salvăm statul”. 


Comisarii de românizare 


Conducătorul statului fiind informat că unii din comisarii de 
românizare fac abuzuri, iar alții chiar s-au pus de acord cu patronii, 
deservind cauza pe care sînt puşi s-o apere, pune problema în Consiliul de 
Miniștri din 13 decembrie 1940. 

D-l Mircea Cancicov, ministrul economiei naţionale, fiind întrebat, 

răspunde: 

„Am auzit că s-au făcut abuzuri, însă nu mi s-au adus nume. Cînd m- 
am întors de la Berlin, colaboratorul meu, d-l Petra, mi-a făcut un rezumat 
al problemei. I-am cerut să mi-l facă în scris. D-sa mi-a spus: ne curățăm 
dacă mergem înainte cu comisarii. S-au făcut o mulțime de hoţii și pătăm 
regimul. 

Trebuie să reglementăm aceasta chestiune. L-am rugat pe d-l Petra s-o 
pună în studiu şi i-am cerut și opinia lui. Cazuri concrete, nume, nu mi-a 
adus. Mi-a arătat numai că sînt unii care fac şantaj, alţii care s-au dat cu 
patronii în defavoarea statului. Am cerut d-lui Petra ca împreună cu d-l 
Crişan să facă un control discret şi să meargă cît de adînc. 

Chestiunea aceasta trebuie dusă la o soluţie. Să se găsească o procedură 
mai bună, dar fără să se deservească ideea controlului și a românizării 
întreprinderilor”. 

- Domnul general lon Antonescu, conducătorul statului: 

„Sînt şi eu informat că serviciul acesta, a cărui idee a fost minunată, ca 
execuţie poate să ducă la catastrofă. Și atunci nu putem să continuăm pe 
calea aceasta, din cauza persoanelor. 

Prin urmare, chestiunea comisarilor trebuie privită sub trei laturi mari: 

Mai întîi, trebuie să facem ceea ce n-a făcut d-l Leon: instrucțiuni, în 
raport cu categoriile de afaceri şi de acțiuni, care cad în atribuțiile lor. 

În al doilea rînd, trebuie să ne asigurăm că instrucţiunile acestea, care 
trebuie făcute cît mai repede, nu rămîn literă moartă. Trebuie ca Ministerul 
Economiei Naţionale să organizeze un sistem de controlori pe regiuni sau 
pe categorii de industrie, cărora comisarii de românizare și patronii să fie 
obligaţi să le dea toate relațiile de care au nevoie. 

A treia latură a problemei este schimbarea tuturor acelora care nu sînt 
de acord cu noi. Nu ne uităm la persoane şi la cine le-a recomandat. Am 
convenit cu d-l Horia Sima că tot ce este rău plasat în administrația statului 
şi în industrie să fie înlocuit. Nu este nici o piedică în această privință. ŞI e 
mai bine ca s-a sesizat d-l Petra de chestiunea comisarilor, ca să facem 
purificare acolo, printr-un om dc-al lor. 

Chestiunea aceasta trebuie tratată cu energie şi cu repeziciune, pentru 
că se petrec lucruri neplăcute: unii comisari, în loc să ţină în loc pe jidani, 
s-au pus de acord cu ei”. 


Asistenţa legionară 


Dar conducătorul statului recunoaşte cu toată înţelegerea rolul pe care l- 
ar putea îndeplini Legiunea în organizarea asistenţei sociale şi aceasta chiar 
de la începutul guvernării, interesîndu-se în acelaşi timp de conflictele de 
muncă şi de problema muncitorească: 

„Domnilor o altă chestiune: trebuie asigurată asistenţa legionară; în 
primul rînd în centrele industriale, unde încep mișcări comuniste, 
Timişoara şi în alte oraşe". 

„Este un conflict de muncă între brutari și patronii brutari”. 

- D-l general Const. Petrovicescu, ministrul Afacerilor Interne: 

„Am făcut cunoscut la Ministerul Muncii”. 

- D-l Horia Sima, vicepreşedintele Consiliului de Miniştri: 

„În principiu noi trebuie să înclinăm balanţa spre muncitori, fiindcă ei 
au fost năpăstuiți”. 

- D-l general Ion Antonescu, conducătorul statului: 

„Sînt o serie dintre aceştia care au fost concentrați, care acum vin la 
Bucureşti, dar cei care au rămas, nu vor să le mai cedeze din locuri. A 
început o luptă care se va sparge în capul nostru, al guvernului. De acord 
cu d-l Iaşinski, d-ta, d-le Petrovicescu, trebuie să cauţi împreună cu dînsul 
să rezolvaţi problema aceasta. În loc ca unul să lucreze 10 ore şi altul 
nimic, să lucreze fiecare cîte 6 ore. Trebuie repartizaţi toți lucrătorii, nu 
numai brutarii, din toate părțile; căci un conflict de muncă este la Vulcan, 
altul la Fichet şi sînt altele în altă parte. Toate acestea vor începe să se 
aprindă. Ele trebuie prevenite. Cum? Să le cunoaştem din vreme şi să luăm 
dispoziții împreună cu Ministerul Muncii, pentru ca oamenii aceştia să fie 
plasați”. (Ședinfa Consiliului de Miniştri din 3 octombrie 1940.) 

Problema muncitorească 


Cu aceeaşi grijă caldă şi omenie, generalul vede problema 
muncitorească. El cere pentru muncitori nu un salariu mai bun, ci 
asigurarea unui standard de viață ridicat. 

„În afară de ceea ce am spus altădată, adaug astăzi: minimul de salariu 
pe care-l prevăd eu, nu este acela care asigură existența lucrătorului, ci 
acela care dă muncitorului posibilitatea să aibă un standard de viață mai 
ridicat, pentru ca, prin ridicarea standardului de viață al lucrătorilor de la 
sate şi de la orașe, ci să poată avea posibilitatea să cumpere produse 
fabricate, ca să poată fi o circulaţie vie și activă, cum spuneți dv. în 
economia politică. 

Numai după ce vom asigura această circulație vom putea scădea 
impozitele, pentru că vom lua impozite mai mici de la mai multe feluri de 
activitate economică şi de la mai multe materii, în loc să luăm impozite 
mari de la un număr redus de materii. În loc să faci marfa prohibitivă la 
preţ pentru toți, din cauza impozitelor, iei impozite de la mai mulți și faci 
marfa accesibilă pentru toți. Aceasta nu este o idee originală a mea, ci este 
rezultatul celor studiate şi urmărite de mine". 

- D-1 Gh. Leon, ministrul Economiei Naţionale: 

„Domnule general, ceea ce afirmați dv. este posibil într-o economie mai 
liberă. Dar acum, cînd trăim într-o economie închisă..." 

- D-l general Ion Antonescu, conducătorul statului: 

„Dar ce am făcut noi. Am închis această economie, suprimînd nişte 
decalaje, pe care noi trebuia să le introducem”. 

- D-1 Gh. Leon, ministrul Economiei Naţionale: 

„Cînd posibilitățile de aprovizionare cu materii prime nu sînt normale 
şi cînd nu sînt normale și o întreagă scrie de condiții care determină 
producția, eu mă întreb dacă nu cumva o ridicare a salariilor aduce și 
ridicarea de preţuri, pe care noi vrem să le comprimăm?" 

- D-l general Ion Antonescu, conducătorul statului: 

„Acest lucru nu-l voi lăsa să se producă. Aici este rolul de dirijare a 

statului; aici intervenim noi. Eu ridic salariul lucrătorului de jos, dar pe 
fabricant nu-l las să mărească, plafonul preţurilor”. (Ședința din 11 
octombrie 1940.) 


Ajutorul legionar 


Generalul Antonescu recunoaşte importanța misiunii sociale ce-şi 
propunea să-şi asume „Ajutorul Legionar” şi consimte să-l sprijine, dar nu 
admite nici un fel de privilegiu, nici măcar sub forma unei scutiri de taxe. 
Discutînd această chestiune, conducătorul statului face în şedinţa din 3 
octombrie 1940 a Consiliului de Miniştri cîteva enunţări de principiu. 

- D-l general Ion Antonescu, conducătorul statului: 

„Se propune scutirea organizaţiei «Ajutorul Legionar» de impozitele 
prezente şi viitoare către stat, comună şi judeţ. 

Eu sînt contra excepțiilor, fiindcă pe poarta acestor excepții ne-am 
strecurat și am săvîrșit toate neregulile de ordin financiar și economic în 
această țară. Deci, mai bine îi dăm un ajutor decît să-l scutim. Să n-avem 
aerul că creăm ceva privilegiat în stat. Am impus Palatul Ia impozite. 
Astăzi regele îşi pune timbrul pe scrisori, plătește benzină ca și noi. Prin 
urmare nu pot să fac lucruri de acestea, mai bine dăm un ajutor”. 

- D-l George Cretzianu, ministrul Finanţelor: „Deocamdată este scutită 
şi Crucea Roşie”. 

- D-l general Ion Antonescu, conducătorul statului: 

„Mai bine plătesc și Crucii Roșii - fac un fond de ajutoare anuale -, 
decît să creez situaţii privilegiate în stat. Din moment ce am luat toate 
privilegiile Curţii domnitoare, să nu mai facem lucruri de acestea, care ar fi 
rău văzute de opinia publică. 

Regimul se încadrează în stat ca orice altă instituţie, însă noi avem 
posibilitatea să ajutăm regimul, dîndu-i sub formă de ajutor cota parte de 
impozite; să vedem cît are nevoie în această privință. Eşti de acord, d-le 
Sima?“. 

- D-l Horia Sima, vicepreşedintele Consiliului de Miniştri: „Da“. 

- D-l Corneliu Georgescu, subsecretar de stat la Ministerul Economici 
Naţionale pentru colonizare și populaţia evacuată: 

„În trecut s-a abuzat într-adevăr de scutiri, însă cred că pentru Palatul 
regal şi alte instituţii este mult mai practică scutirea, fiindcă se realiza 
automat, decît acordarea unei subvenţii pentru acoperirea eventualelor 
cheltuieli, care rezultă din impozite”. 

- D-l general Ion Antonescu, conducătorul statului: 

„Am studiat în Franța, în Belgia și în Anglia toate problemele acestea 
de ordin economic, politic şi social, n-am făcut studii speciale, dar m-am 
interesat de ele şi am stat de vorbă cu oameni competenţi. Ei bine, acolo 
dacă au reuşit să ducă o viaţă sănătoasă în toate domeniile, este că nu există 
absolut nici un privilegiu. 

Acum să nu credeți că îl voi pune pe rege să scoată cinci parale din 
buzunar pentru timbre etc., dar am pus un barem. Dacă l-ai depășit, te 
priveşte. 

Deci, vă rog să mă lăsați pe principiul acesta. Nu mai veniți cu 
privilegii, fiindcă atunci degeaba mă zbat aici”. 


Nici privilegii, nici hatîruri personale 


Generalul Antonescu nu admite privilegii şi nici abuzuri în cazuri 
personale, cum este acel al lui Greceanu, care cumulează în mod 
incompatibil funcția de ministru plenipotenţiar cu preşedinţia consiliului de 
administraţie de la „Reşiţa": 

„Dar d-l Greceanu, ministrul nostru la Berlin, este preşedinte la 
«Reşiţa» şi la «Astra»”. 

- D-1 M. Sturza, ministrul Afacerilor Străine: 

„A renunţat la orișice apuntamente". 

- D-l general Ion Antonescu, conducătorul statului: 

„Totuși, este împotriva principiilor regimului nostru legionar. 

Au să audă germanii că ministrul nostru de la Berlin este preşedinte la 
aceste societăţi”. 

- D-1 M. Antonescu, ministrul Justiţiei: 

„Să numim, de acord cu d-l Greceanu, o altă persoană ca 
vicepreşedinte, care să fie om de legătură între aceste societăți şi d-l 
Greceanu". 

- D-l general Ion Antonescu, conducătorul statului: 

„„Cădem exact în greşeala vechiului regim, care avea pe d-l Urdăreanu 
la «Reşiţa». (Ședinfa Consiliului de Miniştri din 11 octombrie 1940.) 


Nevoia controlului 


Controlul este necesar în toate. 

- D-l general Ion Antonescu, conducătorul statului: 

„Deci control la fiecare loc. Mi se semnalează că într-o comună din jud. 
Brăila, prefectul a pus ca primar pe văcarul satului. 

Rog pe d-l ministru să constate ce este adevărat din această reclamaţie. 

Asemenea lucruri ne fac pe noi nepopulari. 

Nimic să nu treacă cu uşurinţă la coş". (Şedinţa Consiliului de Miniştri 
din 22 octombrie 1940.) 


Politica de stat a generalului şi colaborarea cu Mişcarea legionară 


Politica de stat a generalului Antonescu se inspiră din principiile celui 
mai ardent naționalism și ale celui mai înalt patriotism. Suportul acțiunii 
sale este conştiinţa că guvernarea sa este chemată să aşeze temeliile unei 
țări noi. 

Scos din închisoare şi chemat la guvern în momentul prăbuşirii 
granițelor ţării, cînd haosul intern lua proporții tot mai îngrijorătoare, 
generalul Antonescu a întins - liber, de nimeni silit - mîna sa de ostaş 
întreg, patriot fără prihană și naționalist intransigent, Mișcării legionare, 
persecutată şi ea, sub vechiul regim, pentru elanul ei renovator. 

Personal, cu desăvîrşire dezinteresat, conducătorul statului a oferit ca 
sub scutul său puternic, renașterea românească să se transforme într-o 
izbîndă legionară. Atintit asupra viitorului, voia sincer ca acest viitor al 

țării să fie viitorul marilor realizări legionare. 

Cunoştea prea bine pe oamenii vechiului regim pentru ca să se aştepte 
de la ci la orice tresărire de elan creator. Ţara îi repudia, în vreme ce, 
dimpotrivă, ea îşi proiecta nădejdile de îndreptare tot mai mult asupra 
legionarilor. 

Am văzut înţelegerea realizată între generalul Antonescu și conducerea 
legionară reprezentată prin Horia Sima. Generalul nu a precupețit nici un 
efort pentru a îndruma colaborarea sa cu legionarii ne un drum constructiv. 
Le-a dat nu numai posibilitatea de a guverna, dar a cheltuit neîncetat timp 
şi energie pentru a lace tinerilor miniştri legionari școala politică şi 
guvernamentală care le lipsea cu desăvîrșire. 

Îi învaţă, îi povăţuieşte, iar cînd greșelile devin periculoase îi 
admonestează şi-i amenință cu destituirea. Țara şi interesele ei, înainte de 
toate. Aceste interese nu pot fi lezate fără pedeapsă. Şi dacă o greşeală din 
inexperiență se poate ierta, apoi repetarea ei sau greșeala cu voia, deci 
răsplătirea loialității conducătorului cu cea mai vinovată rea-credință, nu 
putea fi tolerată. 

Pătrunzînd în tainele nedezvăluite marelui public ale acestei colaborări, 
îți dai seama de atmosfera de înalt patriotism și nationalism pe care o 
întreține generalul, dar, în acelaşi timp, se evidenţiază şi întreg zbuciumul 
său sufletesc. 

Căci, colaboratorii săi nu sînt însuflețiți de același idealism, nu-și dau 
seama în aceeași măsură de gravitatea situației țării și nu sînt la fel de 
hotărîți s-o servească în mod dezinteresat. Ei nu sînt la fel de loiali faţă de 
conducătorul statului, căruia i-au jurat credință; dimpotrivă, au încurajat 
dintru început spiritul de frondă în sînul Legiunii, care trebuia să ducă în 
mod fatal la deznodămîntul din ianuarie. 

Dar cinci luni de zile, generalul Antonescu nu oboseşte să lupte pentru 
prevenirea răului sau pentru curmarea lui, dacă făptuirea nu a putut fi 
stăvilită. 

Problema ordinii l-a preocupat în mod cu totul deosebit, căci de ea 
depindeau în primul rînd realizările guvernului şi în funcție de ea era și 

creditul nostru peste hotare, unde aveam de apărat interesele milioanelor de 
români de sub stăpînire străină. Ordinea era însă importantă şi pentru 
consolidarea regimului politic; regimul care tolerează abuzul, rămîne 
condamnat să sfirşească în haos. 

Mai sus s-a văzut că generalul Antonescu a luat act chiar de la început 
de samavolniciile şi imixtiunile elementelor nedisciplinate legionare. 
Recomandă miniștrilor să ia măsuri pentru ca ele să înceteze. Măsurile n- 
au fost luate din vreme şi abuzurile au luat proporții; în cele din urmă s-a 
putut observa că personalitățile oficiale chemate să stăvilească răul, îl 
stimulau prin atitudinea lor de pasivitate binevoitoare, pentru ca să 
sfirşească cu rebeliunea. 

Din paginile ce vor urma reiese că Horia Sima, fie că n-a avut 
autoritatea necesară, fie că n-a putut sau - mai târziu - n-a vrut, n-a stăpînit 
situația în Legiune, deși rolul lui exclusiv era de a se ocupa de 
reorganizarea Mişcării. Promisiunile sale de a interveni pentru curmarea 
abuzurilor nu au avut niciodată urmare; pe de altă parte, lua întotdeauna 
apărarea abuzivilor. 

La fel, fostul ministru de Interne, generalul Petrovicescu, și ajutoarele 
sale, directorul general al polițiilor, Al.Ghika, şi prefecții de poliţie, 
colonelul Zăvoianu și Radu Mironovici, au ezitat de la început să-și facă 
datoria în reprimarea abuzurilor, pentru ca, în cele din urmă, să se 
dovedească, dimpotrivă, că le acoperă, stimulează şi chiar le patronează. 

Lista abuzurilor și fărădelegilor comise de membri ai asa-zisei poliții 
legionare este nesfirșită. Descinderi, arestări ilegale, schingiuiri, deposedări 
de averi, făptuite împotriva evreilor şi a creştinilor, a unor supuși străini și 
împotriva românilor celor mai neaoşi, mobilul fiind răzbunarea politică, 
răzbunarea personală și pofta de jaf. 

După desfiinţarea poliţiei legionare, în urma masacrului de la Jilava, la 
sfîrşitul lunii noiembrie 1940, abuzurile de acest soi au continuat, fiind 
comise de indivizi ocupînd diferite grade în Legiune, cu sau fără 
autorizaţie, îndeplinind mai mult sau mai puţin o misiune din partea 
ierarhiei legionare. De cele mai multe ori poliția de stat, încadrată cu șefi 

legionari, știa de ele, dar rămînea pasivă sau chiar colabora la comiterea 
lor. 
Fărădelegile legionare 


Un tablou al samavolniciilor legionare 


Parchetele generale au înregistrat din diferitele judeţe abuzurile mai jos 
notate, făcute de legionari avînd calitatea de membri ai poliţiei legionare, 
sau de șefi şiagenți ai autorităţilor publice, ori pur şi simplu pe'cont 
propriu, dar invocînd o misiune din partea organelor legionare, sau simpla 
lor calitate de legionari. 


Seches- „ Violări Însuşiri Con- IOcupări 
Maltra-| |. Asasi- r Devas- 
Județul sie trări de lde do- [de fiscări forţate de i 
Nr. i tări nate ai ; e ări 
persoane miciliu bunuri |de imobile 

1 Alba 13 4 z 4 | 64 |87 : E 
2  |Arad 12 4 - - 61 27 - - 
3 Argeş - - - - 2 - - 1 
4 Baia 6 3 - - 14 - - 2 
5 Bihor 9 1 - - 11 41 - 1 
6 Bacău 1 3 2 29 1 1 - 
7 Botoşani 26 5 - - 32 43 43 9 
8 Brăila 13 14 - - 8 18 - 1 
9  |Braşov 3 2 - - 49 61 - - 
10 Buzău 41 - - 1 - 15 - - 
11 Cîmpulung - - - 16 - =) - - 
12 [Caraş 2 5 - - 108 20 - - 
13 [Constanţa 19 16 - - 15 1 3 1 
14 Covurlui - - - - 3 6 - - 
15 |Dîmboviţa............ 13 7 - - 8 - 1 26 
16 Dolj. - 2 - - 85 18 - - 
17 Dorohoi... - - - - 4 - - 
18 |Făgăraş.............. 2 - - - 3 51 - - 
19 Fălciu „eee 64 31 - 1 120 - 87 14 
20 Gorj 2 - - - - 20 -. - 
21 |Hunedoara............ 14 53 - - 171 69 - - 
22 Ialomița 29 3 - - 48 1 - - 
23 lași 8 - - 33 1 10 1 
24 Mfov «9 5 4 3 23 10 1 - 
25 [Mehedinți 2 4 - 14 4 3 - - 
26 Muscel - 5 - - - - - 1 

27 |Neamţ 21 - - - - 44 96 - 
28 Olt 9 18 2 17 - 3 - - 
29 Prahova 2, 45 3 - 18 27 3 - 
30 Putna 10 3 - - 10 19 - 5 
31 [Rădăuţi 1 - - - 3 93 - - 
32 [Rîmnicul Sărat - - - - 18 6 - 2 
33 Roman 6 6 - 20 - - - - 
34 Romanați 23 10 - 3 13 9 - 1 
35 Severin -- 33 - 57 54 - - 
36 Sibiu 1 3 - 3 1 - - - 
37 Suceava 18 3 - - 17 14 - - 
38 |Tîmava Mare 9 - - - 5 57 - 
39 Tîmava Mică 2 - - - 2 66 7 - 
40 [Tecuci - 17 - - 4 10 - - 
41 [Teleorman 6 - - - 11 5 - - 
42 Timiş 3 1 - - 15 1 - - 
43 Tulcea 3 3 - - 15 7 - - 
44 |Tuiova 4 4 - - 4 19 - - 
45 Turda 5 1 - 2 25 22 - - 
46  |Vîlcca 19 - - - 19 - - - 
47 [Vaslui 16 9 - 1 33 79 8 - 
48 |Vlasca 4 - - 1 6 17 - - 
Total 450 323 9 88 1162 | 1.081 260 65 


Au fost, deci, maltratate 450 de persoane, sechestrate 323, ucise 9, au 
fost violate 88 de domicilii dintre care majoritatea aparținînd românilor; în 
1162 cazuri bunurile altora au fost însuşite pe temeiul unei vînzări de 
formă, pe un preț derizoriu, adesea neachitat; în alte 1 081 cazuri au fost 
confiscate bunurile fără nici o formalitate, mărfuri, aparate de radio etc.; 
260 de locuințe au fost ocupate cu forța; au fost semnalate 65 cazuri de 
devastări. În total 4308 cazuri de abuzuri diferite, făptuite toate înainte de 
rebeliune. 

Evident, nu toate cazurile de abuzuri au ajuns la cunoştinţa justiției, 
victimele numai rareori au avut curajul să se plîngă și cînd au informat 
autoritățile au ezitat să depună în scris. De altfel, cîtă vreme autoritățile 
administrative au avut șefi legionari, abuzurile au fost trecute cu vederea, 
dacă nu chiar puse la cale tocmai de aceștia. Aşa încît, e uşor de înţeles că 
această listă este departe de a reprezenta realitatea în toată tragedia ei. 

Asasinatele au fost notate numai cele întîmplate pînă la rebeliune, ex 
cluzînd, de asemenea, masacrul în masă de la închisoarea Jilava. 

Schingiuirile la care își supuneau legionarii victimele sînt demne de 
antologia faptelor de tortură ale inchiziţiei medievale; bătăile erau alternate 
cu legarea la „stîlpul infamiei”, pe frig mare, îmbrăcat sumar; sfîrşitul era 
adesea moartea. (Vezi Anexa nr. 1 r 

N-a scăpat nici statul de acest soi de abuzuri. Astfel, poliția legionară 
din Tulcea a confiscat, în noiembrie 1940, o cantitate de 3500 kg chefal, 
proprietatea statului, pe care l-a vîndut refuzînd să indice temeiul legal al 
acestei procedări. 

Ocupările forțate de imobile sînt un fel de rechiziționare de case, în 
care şi-au instalat sediile legionare. (Vezi Anexa nr. 2) 


Insuşirile de bunuri 


Un aspect cu totul special al abuzurilor comise de legionari îl oferă 
însușirile de bunuri, prin vînzări impuse, în favoarea a diferiți membri ai 
Mişcării. Mijloacele pentru obținerea semnăturii „vînzătorului" erau cît se 
poate de expeditive şi eficace: intimidarea cu revolverul, bătaie, închisoare 
şi alte forme ale teroarei; proprietarul vechi era întotdeauna „convins" că 
este mai bine să aleagă „vînzarea", decît o altă urmare. (Vezi Anexele nr. 3, 
4, 5) 

lată mai jos o statistică incompletă, privind numai provincia, a 
bunurilor astfel însuşite, ele reprezentînd valoarea reală și totală de 
1.018.624.911 lei, cumpărate prin terorizarea proprietarilor, pentru 
216.750.483 lei, adică cu 21,28% din valoarea reală, din care s-au plătit 
însă numai 52.176.763 lei, adică 5,12% din valoarea reală şi 24,07% din 
preţul contractual. 

Printre bunurile astfel însușite, multe au avut proprietari români, cum 
este, între altele, cazul fabricii „Letea“, reclamată de d-l Dinu Brătianu, 
fost ministru» şi şef al Partidului Naţional Liberal. Legionarul Bocru a 


5 Anexele la sfîrșitul capitolului 

preluat fabrica de” cartoane Scăcni, care are o valoare reală de peste 50 
milioane, numai cu 5 milioane, achitînd în realitate 500 000 lei, deci o 
sumă simbolică; intrarea în posesiune a fost imediată, Bocru constituind un 
Consiliu de Administraţie si Direcție a fabricii cu oamenii săi. 


TABEL de proprietăţi mobile şi imobile achiziţionate forţat de 
legionari, înainte de rebeliune 


fe aha EE Ş Cu cît s-a A 
Nr.crt | Valoarea proprietăţilor achiziţionate | Valoarea reală Sei Sumele achitate 
achiziționat 


Imobile, prăvălii, laborator, 

trăsuri, cai, acţiuni etc., Arad 
28 prăvălii, 18 imobile, Reșița... 
| Casä mobil, Caracal | 1420000 | 20000 | - 
e | magazine, Severip | 38854423 | 25% | - | 
7 | 26 magazine, Caransebeş | 29671000 | 4060000 | - 
e | 6imebie, 1 Tbräre Sighişoara | 9880000 | 1370000 | 160000 | 


Selnereiegrale d magazin, 26 460 000 | 1000000 | 1500000 
1 distil. lași 
15000000 | - | = ë |] 


Imobile și gospodării de la germanii 100 000 000 


repatriați 
Imobile, acțiuni ale Soc. Transilv. 
Alba lulia 


Fabrica de mezeluri Codlea .. 3 000 000 


| 14_|Fabrica de surogat cafea, Ghimbav |3 000 000 


[18 941 600 [10 402 300 

16 b80 imobile şi mobilă, Caraş. [56276950 [14 208 763 [4 463 000 

20 [Mobi 
2720000 enro | 
os7z05 paez F | 
mæ peoo FO o 

pon 000 coer 805 |3 027 805 


41 038 594 15 652 419 |2 259 578 


| 28 [1 fabrică postav, mobilă, Lugoj 45200000 [1830000 F | 


14 656 000 |2 394 969 


239 837 428 |29 001 815 |3 673 480 
Total 1018 624 911 |216 750 483 |52176 763 
„21.28% 24.07% 5.12% 


În același fel necinstit au fost mînuite, de altfel, şi fondurile Mişcării 


legionare, cum sînt acelea ale Ajutorului Legionar unde n-a existat 
contabilitate, chitanțierele se dădeau fără să se mai însemneze numele 
primitorului, iar fruntașii organizaţiei ridicau sume de sute de mii fără să 
dea contra chitanță. Cazul secțiunii din Prahova a Ajutorului Legionar este 
semnificativ şi caracteristic în această privinţă. ( Vezi raportul lui Bite 
Stoicescu la Anexa nr. 6. ) 


Percheziţiile ilegale 


În ceea ce priveşte percheziţiile, ele au fost infinit mai numeroase. 
Astfel, la Craiova s-au făcut, la 6 ianuarie 1941, percheziţii în aproape 
toate casele, deși în listă nu figurau. La fel s-a întîmplat şi în alte localități. 

Pretextele invocate pentru percheziții au fost dintre cele mai diverse, 
obiectul adevărat însă era adesea altul. 

Astfel, sub cuvînt că urmăressc pe francmasoni, au fost percheziționate 
la Buzău locuinţele ofițerilor de rezervă, între care trei colonei care nu au 
avut niciodată de-a face cu francmasoneria, confiscîndu-li-se revolverele. 


Jaful organelor poliţiei legionare 
Cînd nu căutau revolverele ofițerilor de rezervă, cazul chestorului de 
poliție llie Stângă demonstrează că vajnica poliție legionară căuta şi 


altceva. Stângă şi-a însușit, cu ocazia descinderilor făcute de el şi oamenii 

lui, sume considerabile în toate valutele europene şi americane, şi anume: 

- 1901 064 lei în bancnote românești; 

- 92 300 franci francezi în bancnote; 

- 6000 franci francezi în aur (piese de cîte 20 fr. francezi); 

- 340 otomane; 

- 1415 dolari; 

- 110 lire engleze; 

- 8 pfunzi englezi; 

- 200 lire elveţiene; 

- 140 franci elveţieni; 

- 5 franci elveţieni de argint; 

- 1515 lire sterline; 

- 20 lire italiene de argint; 

- 500 leva bulgare; 

- 3400 dinari iugoslavi; 

- 10 pnegò argint; 

- 50 fileri argint. 

De asemenea, la domiciliul fostului chestor Stângă s-au găsit acte 
secrete sustrase de la Direcţia Generală a Poliţiei, Ministerul Afacerilor 
Străine și Marele Stat Major. 

La fel ca Stângă, au procedat și alţii. Cercetările de după rebeliune au 
dovedil-o cu prisosinţă. 


Persecuţie politică 


Dar pentru a vedea ce fel de inamici urmăreau legionarii, vom mai cita 
din multele cazuri semnalate pe acela al văduvei unui profesor, pentru 
motivul că răposatul a fost... cuzist. (Vezi plîngerea d-nei Aura Cârlan din 
Suceava, la Anexa nr. 7.) 

Sectarismul politic a fost mobilul unei acțiuni permanente de persecuții 
şi samavolnicii împotriva foștilor oameni politici, chiar şi a acelora care 
niciodată nu au adoptat o atitudine împotriva Legiunii. Naţionaliştii 

neîncadrați în Legiune au fost principalul obiectiv al prigoanei. Cazul 
doamnei Aura Cârlan din Suceava nu este singurul. Alţi cuziși au fost 
urmăriți. (Vezi Anexa nr. 8.) 

O descindere în condiţii deosebit de neomenoase s-a făcut la 5 ianuarie 
1941, de către organele legionare la d-l Voicu Niţescu, luptător ardelean cu 
merite deosebite la Unirea din 1918. Dacă nu i s-a întimplat personal o 
nenorocire, se datereşte numai faptului că în momentul acela nu se găsea 
acasă. (Vezi Anexa nr. 9.) 


Masacrul de la Jilava şi Prefectura Poliţiei 


Asasinatele în masă din noaptea de 26/27 noiembrie 1940 au constituit 
un moment culminant în lanţul samavolniciilor legionare. (Anexa nr. 10.) 

În acea noapte au fost omoriţi, la închisoarea Jilava, toţi cei instruiți de 
Justiție pentru participare la prigoana regimului Carol împotriva 
legionarilor. Asasinatul în masă a fost executat de un grup de legionari 
veniţi, în frunte cu Dumitru Groza, anume în acest scop. Legionarii care au 
participat la deshumarea osemintelor lui Corneliu Codreanu nu au avut - 
contrar celor susținute în comunicatul dat de Ministerul de Interne - nici un 
amestec în acest asasinat. De pregătirea lui au ştiut însă mai mulți şefi de 
mîna întîi din Mișcare, chiar înalți demnitari. 

Se relatează următorul fapt precis: 

În ziua de 30 septembrie, d-l general Dona, prefectul Poliţiei Capitalei, 
a avertizat pe ministrul de Interne, general Petrovicescu, în faţa lui Ghika și 
Rioşianu, că are ştiri precise „că o echipă de legionari din afară de 
Prefectura Poliţiei vor să asasineze pe toți cei închiși la Jilava, fiindcă nu 
au încredere în justiția care temporizează". 

După relatările d-lui general Dona, Petrovicescu a luat în rîs 
întîmpinarea făcută şi l-a întrebat: „care ar fi soluția?" 

- „Să se dea un comunicat din partea Ministerului de Interne, sau 
Preşedinției Consiliului de Miniștri, în care să se arate că justiția își 
urmează cursul si că cei vinovaţi își vor lua pedeapsa, dar să nu se recurgă 

sub regimul generalului Antonescu la asasinate fără judecată, căci acestea 
vor compromite regimul”. 

Petrovicescu n-a făcut nimic; n-a dat nici comunicat şi nici n-a informat 
pe mareşal. 

Comunicatele care s-au dat în legătură cu această chestiune nu au fost 
în nici un caz inspirate sau provocate de generalul Petrovicescu. 

O probă în plus despre aceasta cste omorîrca, în aceeaşi noapte a 
asasinatelor de la Jilava, a mai multor întemnițați politici din beciurile 
Prefecturii Poliţiei Capitalei. 

În aceeaşi zi au fost asasinați în condiţii monstruoase profesorii N. 
Iorga şi Virgil Madgearu. (Vezi Anexa nr. 11.) 

Se proiectase de altfel exterminarea, cu această ocazie, a cîtorva mii de 
persoane, foşti demnitari sau care au jucat cel mai neînsemnat rol în viata 
publică a ţării, pretinși dușmani ai Mişcării legionare. Intervenţia energică 
a generalului Antonescu a înlăturat primejdia. 

Această înlăturare trebuia să fie însă, pentru legionari, numai o 
amînare. Spiritul de răzbunare era cultivat chiar de Horia Sima. 


Ce se pregătea pentru noaptea Anului Nou 


În curînd a fost ales un nou moment pentru consumarea unei răzbunări 
integrale. Pentru noaptea Anului Nou s-a proiectat asasinarea tuturor 
foştilor oameni politici pentru ca ţara să înceapă Noul An „purificată de 
lepra trecutului”. Numai intervenţia energică a subsecretarului de stat 
Rioşianu şi alarmarea armatei au împiedicat ca noaptea Anului Nou să fie o 
noapte a Sfîntului Bartolomeu legionar. 

lată textul ordinului telegrafic cifrat nr. 6 087 din 29 decembrie 1940, 
adresat - în urma unei consfătuiri la care au participat organele superioare 
ale Sigurantei - tuturor prefecților din ţară: 

„Ministerul avînd informaţii că în ajunul Anului Nou şi în noaptea 
Anului Nou s-a hotărît executarea oamenilor politici ai vechiului regim din 
judeţul dv., vă invit ca de urgență, împreună cu Comandamentul 

garnizoanei şi Comandamentul Legiunii de jandarmi, să luaţi cele mai 
severe măsuri pentru garantarea vieții tuturor acestor oameni politici ce sînt 
în acel judeţ. 

Se vor supraveghea locuinţele lor în așa fel ca la prima tentativă de 
dezordine să se ia măsurile cuvenite. 

Ministerul Apărării Naţionale şi Inspectoratul General al Jandarmeriei 
au ordin să vă pună la dispoziție trupa necesară pentru asigurarea pazei și 
ordinii. 

Vă invit ca prin măsurile ce veți lua să asiguraţi ordinea și liniştea cea 
mai perfectă în județul dv. 

Toţi cei care se vor abate de la ordinele şi dispoziţiile în vigoare vor fi 
imediat arestați și deferiți instanţelor judecătoreşti. 

În caz cînd se vor opune cu focuri de armă, se va trage. 

Sînteți și rămîneți direct răspunzători de tot ce se va întîmpla în județul 
dv. 

Luaţi măsuri să se evite orice alarmă inutilă, ordinul rămînînd strict 
secret şi numai pentru dv. şi comandanții unităților de ordine. 

Confirmaţi telegrafic, pînă la 30 decembrie, ora 8, primirea prezentului 
ordin". 

Pus la curent cu acest pas al autorității încredințate cu asigurarea 
ordinii, Horia Sima, care se afla in provincie, s-a întors brusc în Capitală. 
Ca întotdeauna, a făcut toate sforțările spre a dovedi că nu există aceste 
intenții teroriste, acoperindu-şi oamenii. Armata era la datorie, luase toate 
măsurile, în multe părți în colaborare cu prefecții, cînd aceştia au primit 
următoarea telegramă a fui Horia Sima: 

„Pe baza unei informaţii false s-a transmis un ordin din partea 
Ministerului de Interne prefecţilor de judeţ ca să vegheze la viaţa foştilor 
oameni politici ai vechiului regim, care ar fi amenințată. 

Ordinul, în forma aceasta, trebuie considerat nul şi neavenit. 

Viaţa nimănui din foştii oameni politici nu este amenințată, astfel ca 
măsurile de pază ordonate sînt complet inutile şi nu se vor pune în aplicare. 
Prefecții de judeţ trebuie să vegheze însă ca anumiţi agenți provocatori să 

nu profite de sărbători și sa provoace turburări". 
(ss) Horia Sima 
Vicepreşedintele Consiliului de Miniştri 


Maltratarea supușilor străini şi a membrilor corpului diplomatic 


> 


Abuzurilor şi ilegalităţilor poliției legionare sau ale legionarilor 
singuratici nu au scăpat nici supușii statelor străine şi nici chiar membrii 
legaţiilor străine, lezîna legile ospitalităţii şi dreptul ginţilor. 

lată o listă incompletă a acestor abuzuri semnalate de legaţiile 
respective: 

1.Legaţia Argentinei se plînge că unui supus argentinian i s-a confiscat 
automobilul. 

2.Legaţia Braziliei reclamă rechiziționarea vilei ei de la Predeal, 
transformată în sediu legionar, precum şi mai multe descinderi la locuinţa 
primului secretar al Legaţiei. 

3. Legația Britanică reclamă arestarea a 8 supuşi britanici, între care un 
funcționar al Legaţiei; maltratări de persoane, confiscări de automobile; că 
s-au tras focuri de armă asupra locuinţei a doi membri ai Legaţiei. 

4.Legaţia Franţei reclamă arestarea şi dispariția unui supus francez, 
expulzarea altuia şi rechiziționarea unei sufragerii. 

5.Legaţia Greciei reclamă răpirea mai multor supuşi greci de către 
tineri legionari; sechestrarea şi maltratarea a doi cetățeni şi confiscarea de 
marfă. 

6.Legaţia U.R.S.S. reclamă că secretarul Legaţiei a fost apostrofat, iar 
grădinarul Legaţici arestat şi reținut cîteva zile. 

7. Legația Statelor Unite are două reclamaţii. 

8.Legațţia Turciei reclamă maltratarea şi jefuirea mai multor 
comercianţi turci. 

Legionarismul otrăveşte şi dezorganizează școala 


Au fost dezorganizate toate instituţiile publice. Toate departamentele au 
fost găsite, la îndepărtarea miniştrilor legionari, într-o stare haotică şi de 
destrămare completă. 

În ceea ce priveşte învățămîntul, vom reda aci o statistică incompletă ce 
prezintă următoarea situaţie a absențelor profesorilor și elevilor de la 
diferitele şcoli secundare din țară, motivate cu participarea la'activitatea 
legionară: 


Nr. prof, 
Ore Ore 
Inspectorate care au . 
p i absentate | ElEVi curs | absentate | Elevi curs | absentate 
activat Aici 
inferior superior 


Orc 
alaj 20| 350 | 30 | as | e% | 15310 
i 25404 
ova a634 
430 
4 942 


625 
| 617 | 


a ua oz ps e 537 
zi o | a | m ICE er 


Deci: 1109 de profesori au absentat în mai puțin de patru luni ale anului 


şcolar 1940/1941 2130 ore lăsîndu-şi cursurile, adică obligațiile legale, 
pentru a lua parte la diferite şedinţe legionare; 8976 de elevi din cursurile 
inferioare au absentat, cu aceeaşi motivare, 58078 ore de clasă; iar din 
cursul superior 9459 elevi, 97 902 ore. Haosul rezultat în urma acestei 
situații se poate bănui. Elevii dictau profesorilor. De altfel, însuşi ministrul 
şcoalelor, Traian Brăilcanu, a lansat cuvîntul de ordine: „profesorii 
trebuiesc reeducaţi de propriii lor elevi”. 

Şefii Legiunii nu au ezitat, de altfel, să amestece pe elevi şi eleve pînă 
şi în rebeliunea din ianuarie 1941. Mulţi au scăpat de urmărirea justiției. 
Au fost totuși, instruiți de organele justiţiei pentru participare la rebeliune: 
36 profesori, 117 învăţători şi 38 preoți; de asemenea 76 elevi etc. Numai 

elevi au fost găsiți grav vinovaţi şi condamnați la pedepse grele, mai mult 
de 20. 


REACȚIA CONDUCĂTORULUI STATULUI 


Generalul Antonescu a reacționat categoric chiar de la început 
împotriva tuturor abuzurilor, stăruind ca ordinea, siguranța personală şi 
averea fiecăruia dintre cetățenii ţării, de la cel mai umil pînă la cel mai cu 
stare, să fie garantate. Nu a precupeţit nici un efort pentru a sfătui, a 
convinge de nevoia consolidării spiritului de ordine în interesul însăşi al 
regimului; dar nu a ezitat să dea avertismente, să amenințe diferiți mari 
demnitari cu destituirea și să recurgă chiar la acte de autoritate. A angajat 
de la început o luptă acerbă împotriva spiritului de negație, dezordine şi Jaf, 
care nu a putut fi stăvilit, pînă în cele din urmă. 


Horia Sima în fruntea fărădelegilor şi a teroarei 


Generalul a purtat acest război începînd cu Horia Sima. Întrevederile 
lor au luat adesea o înfăţişare dramatică. Niciodată conducătorul statului nu 
a lăsat însă, pe comandantul Mişcării să rămînă în îndoială nici în privința 
obligaţiilor cc-şi asumase cu putere de jurămînt față de stat şi conducător, 
față de neamul sfîşiat, nici asupra măsurilor in extremis pe care generalul 
nu va ezita să le ia, dacă starea de lucruri nu se va îndrepta. 

Dar Horia Sima a continuat să aibă o atitudine ezitantă, pentru ca, în 
cele din urmă, să se facă exponentul elementelor extremiste din Legiune și 
al spiritului distructiv. 

Duplicitatea lui s-a evidenţiat întreagă cu ocazia asasinatului în masă de 
la Jilava şi a suprimării profesorilor N. Iorga şi V. Madgearu. 

Reacţia opiniei publice şi intervenția categorică a generalului 
Antonescu, care s-a gîndit la imediata înlăturare a guvernului legionar, l-au 
hotărît să dea un pas înapoi și să „reprobe” masacrul printr-un comunicat 
dat publicităţii, în acelaşi timp însă, a încuviinţat sărbătorirea la Casa 


131 


Verde a „Răzbunării”. 

La 10 decembrie 1940 a făcut, de altfel, singur apoteoza acestui act, ne 
care îl aprobă şi încearcă să-l justifice, în discursul rostit în faţa studenților 
din Bucureşti,cînd a spus: 

„Observatorul obiectiv poate să constate apoi, în lumea aceasta veche, o 
susceptibilitate aproape maladivă ori de cîte ori se întîmplă chiar și cea mai 
neînsemnată călcare a unui text de regulament. De unde a apărut acest simţ 
excesiv de legalitate şi dreptate? Să fie succesul regimului legionar care i-a 
schimbat atît de repede? De ce nu s-a manifestat înainte, cînd trupurile 
legionarilor zăceau azvîrlite pe străzi? 

Oamenii miilor de ilegalităţi şi crime cer de la legionari să fie sfinți şi 
zei, după ce ne-au ucis conducătorul care singur putea să-i ierte şi după ce 
douăzeci de ani acest tineret a fost umilit şi răstignit". 

Acelaşi ton amenințător l-a utilizat Horia Sima în comentariul la 
perchezițiile făcute la  „francmasoni”.  „Francmasonul, jidanul şi 
comunistul” erau titlurile care justificau pentru legionari toate 
samavolniciile, toate ororile şi toate ilegalitățile. 

Horia Sima, care s-a uns șef al Mişcării, în loc să o transforme și 
organizeze ca un puternic instrument de guvernare al națiunii şi al statului, 
a aţiţat pornirile de răzbunare şi a cultivat spiritul de frondă în sînul ei. 

Dar Horia Sima nu a avut acest rol distructiv numai în ceea ce priveşte 
ordinea publică şi disciplina națională, ci s-a amestecat şi în problemele 
economice, încurajînd şi aici acțiunile de dezordine şi dezorganizare pe 
care le mînau atît de intens legionarii săi din întreg cuprinsul țării. Abil, se 
pricepe chiar să arunce răspunderea asupra altora. Mijloacele sale sînt însă 
perimate şi demascarea este uşor de făcut. 


Schimb de scrisori 


Incă în a doua lună de guvernare legionară a avut loc un schimb de 
scrisori între generalul Antonescu și Horia Sima, în care întîiul își 
manifestă toată loialitatea lui față de colaborarea cu Legiunea, dar așază 

interesul tării, ciuntite și expuse, mai presus de orice considerație; iar al 
doilea se arată preocupat exclusiv de interesele Legiunii, aşa cum le 
înțelege el, „într -un spirit sectar de răzbunare împotriva foştilor adversari 
politici. 

Această primă ciocnire e aceea a patriotului şi naționalistului care 
priveşte problemele naţiunii în perspectiva devenirii ei istorice şi a 
aspirațiilor de viitor, cu sectarul politic pe carc-l preocupă exclusiv 
interesele de clan și mijloacele de a acapara puterea, toată puterea în stat. 


Domnule General, 

Ştirile care îmi parvin din domeniul economic sînt tot mai alarmante. 
Lipsă de coeziune şi unitate. 

Pînă cînd nu va exista un comandament unic în domeniul economic, 
pînă atunci lucrurile se vor înrăutăți pînă la faliment. E o criză care se 
apropie zi de zi. 

Explicația: un regim legionar nu poate să dăinuiască cu o structură 
economică liberală. Aici c dificultatea: două concepţii, două lumi care se 
lovesc. 

Accentul trebuie să cadă pe elementul politic şi în economie, aşa cum a 
fost şi în Italia, și în Germania. 

Trebuie oameni de suflet, dublaţi de tehnicieni. Tehnicianul singur şi cu 
judecata economică a veacului trecut ne duce de rîpă. 

Adaptarea la noua structură a statului trebuie să se facă repede și 
energic. Orice zi de întîrziere este fatală. E trist că orice vă semnalez în 
acest domeniu priviţi cu oarecare neîncredere. Cei din lumea veche chiar 
dacă sînt sinceri, nu pot să facă binele, pentru că nu știu să gîndească în 
spiritul economiei dirijate de stat. 

Aci e centrul nevralgic al problemei şi nicăieri în altă parte. 

Cu aceleaşi sentimente de devotament. 

Horia Sima 

16 octombrie 1940 


Domnule Sima, 

Am primit scrisoarea dv., prin care mă avertizați că vom merge la, 
„Jaliment” deoarece am pus la conducerea economică persoana care 
reprezintă corupţia liberală; atrăgîndu-mi atenția că „criza se apropie din zi 
în zi”, fiindcă nu am pus „accentul pe elementul politic” cum s-a făcut în 
Italia şi în Germania. 

Spre uimirea şi mîhnirea mea, dv. îmi spuneţi cu o brutalitate pe care, 
dacă o merit în formă şi fond, o las să o judece şi alții că „este trist că 
orice îmi semnalaji în acest domeniu, privesc cu oarecare neîncredere”. 

Nu ştiu dacă în Italia şi Germania s-a făcut astfel. Informaţiile mele sînt 
cu totul altele. 

Personal însă nu cred că în acest gingaş capitol şi vast domeniu al 
economiei trebuie să primim elemente care nu au fost verificate. 

Dv. aţi voit să-mi impuneți, printre alţii, pe d-l Manoilescu. V-am spus, 
şi nu mai revin, de ce, cu regret, nu am putut da curs acestei dorinţe. 

Mă supun şi în această privinţă la judecata tuturor. 

Fiindcă, fără să vă dați osteneala a vă sprijini pe fapte concrete, după 
cum ar fi corect, îmi aruncaţi cu atîta severitate şi uşurinţă, în faţă, 
răspunderea politică a „falimentului economic" pe care afirmaţi că-l 
provoc, sînt dator, nu să mă apar, ci să pun lucrurile la locul lor. 

„Falimentul", domnule Sima, va veni, dar nu din cauza nepriceperii sau 
relei-credinţe a generalului Antonescu, ci din cauza faptului că şi în 
administraţie şi în economie am introdus, la cererea d-tale, elemente care 
fac ceea ce zilnic semnalează şi Siguranţa şi strigătele de alarmă care ne 
vin din toate părțile. 

Doriţi dovezi? Le aveţi în rapoartele serviciilor de informaţii ale 
statului care zilnic semnalează ceea ce se petrece în ţară din cauza 
nemulțumirilor din ce în ce mai crescînde, provocate nu de greșelile 
generalului Antonescu, nici de reaua lui credință faţă de idealurile 


6 Atât revoluţia fascistă, cît şi cea național-socialistă nu numai că nu au dărîmat, 
ci s-au sprijinit pe economia biirghcză. Eu nu pot dărîma şi economia evreiască și 
pe cea liberală în acelaşi timp, fiindcă această economie este a burgheziei 
româneşti. 

legionare, nici de elementele pe care el le-a introdus în guvernul său, ca 
elemente cu experiență și ponderatoare. 

Cînd ajungeţi la astfel de acuzaţii grave, este necesar să aprofundați mai 
bine lucrurile. 

Sînt patruzeci de ani, domnule Sima, de cînd - întemeiat pe cariera mea 
militară - mi-am dat seama că rostul unui adevărat român este nu de a-şi 
crea o situaţie personală, ci de a lupta pentru ca întreaga națiune să nu se 
reazeme decît pe caractere, pe competenţe și pe valori de muncă, iar statul 
să nu fie condus decît cu autoritate şi prestigiu. 

După o trudă plină de jertfe şi chiar de umilințe pentru împlinirea 
acestui țel, am izbutit să creez în jurul numelui meu o atmosferă de 
încredere. 

N-o spun ca un titlu de închipuire, ci pentru că eu însumi consider 
această favoare drept o grea servitute a vieții. 

Cînd la începutul lunii septembrie am luat, tot prin luptă, răspunderea 
unei lovituri de stat, a unei domnii şi a creării unui nou regim, opinia 
publică sănătoasă şi masele legionare m-au întovărășit cu încrederea lor, 
sprijinindu-se, desigur, pe acest trecut. 

De atunci, zilele și nopțile mele le-am închinat strădaniei de a salva 
statul. 

Din primul ceas am solidarizat la această acțiune tineretul legionar, 
socotind că România nouă trebuie zidită în primul rînd cu aportul curat și 
dinamic al Mișcării legionare". 

De aceea am declarat statul naponal-legionar. 

Şi cu toate că aveam în acel moment la dispoziția mea alte personalități 
şi forţe politice, am preferat să pornesc la drum numai cu legionarii şi 
cîțiva specialişti aleși în afară de orice contingență politică, pentru că 
vroiam să-mi asigur o echipă de guvernare omogenă și unitară, ca să pot 
salva statul. 

Am întins, astfel, încrederea de care mă bucuram personal asupra 
întregii echipe de guvernare. 

Țara ne-a dat tot sprijinul și încrederea, lasîndu-ne să lucrăm. 

V-am sprijinit pătrunderea elementelor legionare în toate posturile 
administrative şi am lăsat Mişcării legionare toată libertatea de acțiune, în 
convingerea că purtate de entuziasm, dar şi de sentimentul răspunderii şi al 
ordinii, mă va ajuta la reconstrucția statului. 

Drept orice, dv. găsiți că trebuie să-mi faceţi lecții de conducere şi de 
organizare şi să mă faceţi răspunzător de ce se va întîmpla în ordinea 
economică, deși ați fost în fiecare zi alături de mine şi ați văzut toate 
măsurile ce am luat şi zbuciumul ce-l pun ca totul să fie executat. 

Ordinea economică este frămîntată, domnule Sima, pentru alte motive. 

Statul este dezmembrat şi secătuit. Neajunsurile evacuării nepregătite şi 
dezastuoase a unei treimi din teritoriu, reducerea încasărilor, povara 
refugiaților şi a funcționarilor evacuați, dezordinea provocată de 
predecesori, încurcăturile care decurg din concesiile nechibzuite şi 
dureroase care apasă economicul, pe care le-au făcut alții etc., toate 
acestea, reunite într-un an economic slab, ar fi constituit în împrejurări 
normale cauzele unei grave crize. Azi, cînd aceste împrejurări s-au îmbinat 
cu o schimbare radicală a regimului politic şi reformele severe pentru 
însănătoșirea vieții publice, ca şi măsurile de izgonire a evreilor din 
activitatea economică, criza economică a căpătat un cuprins mai grav. 

Eforturile ce fac pentru îndreptare sînt lovite şi de sabotajul unora şi de 
inerția şi nepriceperea altora, dar şi de atitudinea unora din elementele 
introduse de guvernarea noastră, la recomandarea d-tale, în economia 
națională. 

Voiţi, domnule Sima, cazuri concrete? Vi le voi da! 

Ele sînt numeroase. Multe mi-au fost semnalate chiar de unele elemente 
serioase ale d-tale, care sînt foarte alarmate de ce se întîmplă şi ce ne 
aşteaptă, dacă continuăm sistemul. 

Nu dărîmînd, nu lovind în fiecare zi, nu blocînd prin măsuri uşuratice 
activitatea economică a întreprinderilor dărîmate, nu așa se reface ordinea 
economică. Cu atît mai mult, cu cît aceasta ordine este legată pe plan 
internațional de alte elemente, pe care eu trebuie să le ţin în seamă şi să le 
organizez colaborarea cu noi, pentru ca să măresc interesul lor politic 

pentru ţara noastră, şi deci să asigur sprijinul lor. 

Astfel fiind şi judecînd cu calm, cred că în altă parte trebuiesc văzute 
cauzele și mijloacele: 

Rezistenţa unora, neîncrederea multora şi insuficiența elementelor 
recomandate de d-ta. 

Rezistența nedreaptă şi nepatriotică a unora o putem combate prin 
pedepsirea sabotajului. Şi ştiţi măsurile ce am luat în această privință. 

Dar, neîncrederea multora nu poate fi combătută numai prin represiune. 

V-am atras atenţia că în ţară cresc nemulțumiri în privinţa regimului. 
Că în fiecare zi, de la poliția numită chiar de dv., primesc informaţii de 
starea de numulțumire provocată în ţară de prea desele incidente. 

Pînă şi în armată, care mi-a dat toată încrederea ei - care mi-e scumpă - 
şi pentru care am făcut şi fac zilnic eforturi de îndreptare şi de ridicare, 
pînă şi aci se prinde neîncrederea şi cresc nemulțumirile lor pentru că 
legionarii cred că pot aresta şi maltrata ofițerii. 

Este ultima cauză care agravează criza şi pregăteşte „falimentul". 

Percheziții nedrepte, arestări insultătoare în contra ofiţerilor, străini de 
orice acțiune politică, confiscări de bunuri sau îndemnuri la dezordine, ca 
cel al „Bunei Vestiri", iată ce mărește neîncrederea. 

Izgonirea brutală din unele servicii şi întreprinderi a unora, fiindcă nu 
au fost legionari și imposibilitatea în care sînt puse clementele curate și 
întregi de a ne ajuta, iată ce se adaugă la această neîncredere. 

O seamă de experienţe uşuratice, de măsuri de blocare luate de comisari 
ai dv. la întreprinderi; imprudente gesturi şi greșeli ale d-lui ministru de 
Externe care, împreună cu actul neuman de brutalitate şi nelegal comis în 
contra unor supuși străini la Ploiești, au creat conflicte internaționale, care 
pot expune ţara chiar la un conflict armat. 

Zilnic îmi pierd cîteva ceasuri din timpul meu, atît de scurt pentru o 
muncă creatoare, cu aplanarea incidentelor și pe plan intern şi pe plan 
extern. 

În fiecare zi aflu un nou incident, descopăr un nou act de provocare, o 
nouă dezordine. 

Dacă continuăm așa, domnule Sima, nu numai ordinea economică, dar 
tot regimul legionar şi guvernul și țara se vor prăbuşi. 

În loc de a sprijini efortul pe care îl fac, îmi trimiteţi scrisori prin care 
îmi aruncaţi, sînt mîhnit să va repet, răspunderi pe care cred că nu le am. 

Domnule Sima, pentru ultima oară vă spun de astă dată în scris, fiindcă 
m-aţi provocat. 

În primul rînd să ieşim din vag. 

Citaţi-mi cazuri şi greşeli concrete ale miniștrilor economiei şi vă voi 
răspunde. Eu sînt gata să vă dau toate problemele pentru ce generalul 
Antonescu devine impopular şi regimul economic se agravează. La ele 
adaug informaţiile Serviciului Secret, care arată că criza şi neîncrederea vin 
de la faptele unor legionari nepregătiți şi, mai ales, dezorientați. 

Astfel nu mai merge. 

Avînd răspunderea totală în faţa țării, a conştiinţei mele şi a istoriei, eu 
trebuie să am întreaga libertate în conducere. Numai astfel pot da regimului 
naţional-legionar, toată forţa întregii națiuni, toată încrederea tuturor 
valorilor neamului. 

Plîngeri zilnice din ţară, datorită unor acte de dezordine, frămîntări 
secrete de grup şi chestiuni personale, intrigi nepotrivite şi diversiuni de 
scrisori, fără dovezi, atunci cînd eu v-am dat fapte - numai fapte precise - 
acestea nu mai pot continua. 

Eu nu vreau să repet păcatul şi nepriceperea celor ce m-au precedat. 

Am făcut Actul de la 6 septembrie ca să salvez statul din prăbuşire, ca 
să-l scap de anarhie sau de ocupaţie străină. Am făcut aceasta ca o 
concluzie a trecutului rtieu de ostaş și de român. Am făcut-o ca să-mi apăr 
țara, iar nu ca s-o prăbuşesc. 

Eu nu pot să-mi leg numele pe care l-am întemeiat în patruzeci de ani 
de muncă, pe ordine şi răspundere, de o prăbușire provocată chiar şi dintr- 
un sincer entuziasm. 

Aşadar, vă rog să alegeți: 

Sau vă luaţi singur răspunderea în faţa țării şi a istoriei, şi conduceţi 
țara după conştiinţa şi priceperea dv.; 

Sau îmi daţi toată libertatea şi toată autoritatea în conducerea țării, 
alegerea oamenilor şi reprimarea tuturor greşelilor şi tuturor dezordinilor. 

Eu îmi iau răspunderea să ridic un regim dacă sînt ascultat; nu pot însă 
consimți să fiu prizonierul lui și să mă prăbuşesc cu el, dacă nu mă 
urmează. 

Ştiţi că nu am oameni de căpătuit. Accept orice sugestii de persoane. 
Trebuie să am însă libertatea, fără a fi mereu suspectat în a le numi și a le 
înlocui cînd se vor dovedi a nu fi la înălțime, ca pricepere şi ordine. 

La fel am cerut şi pentru conducerea armatei în 1934 şi în 1938. Nu am 
fost ascultat și rezultatul se simte. 

Convocaţi-vă prietenii și hotăriţi! 

Cu două capete nu se poate duce un singur corp, decît la dezastru. 

Aştept răspunsul dv. şi vă rog ca el să nu întîrzie, fiindcă nu pot 
paraliza conducerea statului de aceste neînţelegeri şi a-l expune la ocupare 
străină, în caz cînd ele s-ar agrava. 

Fiţi sigur, însă, că generalul Antonescu nu are nevoie de depline puteri 
şi de deplină libertate în conducere şi acțiune pentru a favoriza elemente 
plutocratice şi a sugruma Mișcarea legionară, ci din contră, pentru a o 
folosi și a o ridica pe culmile pe care dorește sincer să o vadă ureînd. 

Pentru aceasta am nevoie de autoritate. 

Imixtiunea tuturor în numiri şi conducere nu poate duce decît la 
dezastru. 

General lon Antonescu 

21 oct. 1940 


P.S. Vă restitui scrisoarea şi vă rog să vă judecaţi singur, legionărește, 
şi să apreciaţi dacă generalul Antonescu, după ce a făcut ce a făcut pentru 
țară şi pentru voi, merită să fie astfel maltratat. 


Răspunsul generalului - o adevărată confesiune de credinţă -, masiv și 
tăios ca o stîncă în calea valului spumegînd și trecător, dezvăluie nu numai 
o perfectă informare şi părintească grijă de viața economică a statului, dar 

este şi o replică usturătoare celui ce aşa de ușuratic privea lucrurile, punînd 
organul politic mai presus decît interesele patriei. 


Al doilea schimb de scrisori 


Dar nu a trecut nici o săptămînă şi Horia Sima se vede obligat „să 
lichideze definitiv orice urmă de neînțelegere cu generalul", adresîndu-i o 
nouă scrisoare: 


Domnule general, 

Vă mărturisesc că intenția mea a fost ca astăzi să lichidăm definitiv 
orice urme de neînțelegere și să păşim pe un drum limpede și însorit. 

Toată neînțelegerea, domnule general, provine de la spirit, de la o 
concepţie, de la atmosferă sufletească şi nu de la oameni. Regimul legionar 
cerc guvernare în spirit legionar, guvernare totalitară. Guvernare totalitară 
înseamnă monopolul politic al unei mișcări, aceea care a biruit, 
exclusivitate dacă voiţi: aşa e în Italia, așa e în Germania. În România 
legionară nu mai există loc pentru nici un alt partid, pentru nici o altă 
grupare. Cine îndrăzneşte, trebuie să fie sancționat. Pentru că acest lucru e 
un atribut fundamental al statelor totalitare. 

La noi constatăm exact contrariul. Nu numai că vechile partide, asasine 
ale tineretului, odioase în fața opiniei publice şi răspunzătoare de dezastrul 
actual al țării, nu sînt puse la index, dar sînt încurajate şi, în taină, 
îndemnate să se reorganizeze. 

Cui foloseşte? Căci generalului Antonescu nu poate să-i folosească să 
se reorganizeze nemernicia societății omeneşti care a complotat permanent 
contra vieţii lui. În al doilea rînd, e o violentă călcare a decretului-lege prin 
care s-a instaurat regimul legionar, în al treilea rînd, orice încurajare a lor 
înseamnă pierderea încrederii în Axă, care se sprijină aci, în Romania, 
exclusiv pe cuvîntul de ostaș al generalului Antonescu și pe mișcarea 
legionară. 

Tot regimul legionar presupune presă dirijată. Presă dirijată înseamnă 

că nimic nu poate să apară ceea ce ar veni în contradicție cu regimul 
instaurat şi suprimarea a tot ce a fost excrescenţă şi ticăloşie a vechiului 
regim. Ce se constată? Ziare de şantaj ca „Porunca vremii" continuă să 
apară. Ziare comunizante ca „Limpul" etc. Ceea ce este mai grav, este că li 
se permite să scrie despre întrunirea diferitelor grupări, cum sînt cuziștii, 
care să afirme „expectativa lor binevoitoare". Acestea sînt semne de 
slăbiciune intolerabile. Oamenii complet descalificați azi au devenit 
insolenți și atacă regimul în văzul tuturor. 

În al treilea rînd, regim legionar înseamnă economie dirijată, total 
opusă economiei vechi liberale. Cine să realizeze aceasta? Oamenii 
vechilor partide? Specialiştii care trăiesc în contact permanent cu bancherii 
şi vechii oameni politici şi care primesc ordine de la aceste oficine? Toate 
ordinele şi dispoziţiile dv. rămîn ncîndeplinite, domnule general, în acest 
domeniu. 

Aici situația este aşa de alarmantă că, dacă nu se intervine în cîteva 
săptămîni, prăbuşirea este inevitabilă. Lumea veche opune o rezistență 
formidabilă, lumea nouă ar vrea să lucreze, să stabilească o nouă ordine, 
dar este oprită. 

Cui aparţine răspunderea? Dv. În toate ocaziile o aruncaţi pe legionari. 
Ca şi cum cele cîteva ilegalităţi ar fi decisive, şi acestea făcute, în cele mai 
multe cazuri, de perfectă bună-credinţă. 

Răspunderea aparţine: 1) guvernului, 2) dv. şi 3) Mişcării legionare. 
Alături de dv. se consumă în această guvernare o mişcare cu un trecut 
glorios, cum puţine ţări au avut. 

Să presupunem că vin reclamaţii contra legionarilor. Cazurile, evident, 
trebuiesc cercetate. Dar dv. sînteţi în fruntea statului legionar că să apărați, 
în primul rînd, pe legionari, pentru că ei nu știu osatura noului stat. 

În loc de aceasta, alarmă nejustificată şi toate reclamaţiile luate în 
considerare. Constat că toţi oamenii aceştia din lumea veche găsesc o largă 
înțelegere în sufletul dv. pe care îl speculează aceşti nemernici în 
detrimentul regimului. 

Domnule general, 

Să nu uitaţi că este regim legionar, că legionarii au întiietate, că ei 
trebuie ascultați mai întîi şi asupra lor trebuie să se îndrepte grija dv. 
părintească. Aceştia au fost loviți de 2 ani și iarăşi ei să sufere? 

Constatările mele finale sînt următoarele: 

1.Un mare asalt al lumii vechi, al plutocrației şi iudeo-masoneriei, ca să 
vă infiltreze idei şi oameni străini de spiritul legionar. 

2. Oamenii aceştia speculează bunătatea și spiritul de dreptate al dv. 

3. Dv. sînteți însuflețit de cele mai bune intenţii, care sînt contracarate 
de influenţe nefaste. 

4. Mulți dintre așa-zișii prieteni ai d-voastră vă fac cel mai cumplit rău, 
săpînd treptat şi metodic raporturile de încredere cu Mișcarea legionară. 

5. Singurii sprijinitori leali şi sinceri ai generalului Antonescu sînt 
legionarii. 

6. Numai cu legionarii, generalul Antonescu poate să ducă ţara spre un 
destin marc. 

7. Generalul Antonescu are în față cel mai marc moment din viața 
vreunui om de stat. 

8. Generalul Antonescu, dacă vrea să meargă la biruinţă, trebuie să 
conducă ţara în spirit legionar şi cu legionari. 

9. Mișcarea legionară nu se poate retrage de la cîrma țării, pentru că ea a 
venit împreună cu dv., biruind o lume veche. Duhul ei ne depăşeşte pe toţi. 

Ea trebuie să se împlinească. 

10. Orice împiedicare a revoluţiei legionare este fatală țării. 

11. De aceea vă implorăm să mergem înainte pe drumul Căpitanului, să 
ne dați libertatea să ne realizăm programul legionar, care încă nu a început, 
pentru că noi pînă acum am fost prizonieri ai propriului nostru guvern, 
situaţie pe care am suportat-o numai din dragoste şi respect pentru dv. 

Vreau lucrul acesta, pentru că răspunderea cade nu numai asupra dv. şi 
a mea, ci asupra întregii mișcări legionare cu toți morţii ei şi toți anii de 
suferință. 

Cu aceleaşi sentimente de devotament. 

Horia Sima 

București, 28 octombrie 1940 


P.S. Pentru orice nuanță de formă legată de rigiditatea a tot ce e scris, 
domnule general, vă cer scuze. 
Horia Sima 


Așadar, nu criminalii, nu borfaşii, nu cei care calcă legile şi suprimă 
libertăţile cetățenilor sînt vinovaţi de starea de lucruri şi spirit din ţară, ci 
generalul, fiindcă nu sè identifică total cu concepţia legionară de 
guvernare, fiindcă nu acordă exclusivitatea de viață și manifestări 
legionarilor, pentru a distruge tot ce este nelegionar. Acesta este, în esenţă, 
punctul de vedere al şefului Mişcării legionare, și, cum este şi natural, nu 
putea rămîne fără răspuns. 


Domnule Sima, 

Nu este timp de polemică între d-ta şi mine. 

Dacă continuăm, raporturile dintre noi, dintre mine și Mișcare se vor 
înrăutăți. 

De această situaţie vor profita dușmanii şi vor pierde ţara, Legiunea și 
noi doi. Conștient de această perspectivă, nu voi aluneca, în ceea ce mă 
priveşte, pe această pantă. Incontestabil că s-au făcut şi se fac greşeli. 

Sînt inerente moştenirii ce am primit, schimbărilor radicale ce au 
survenit într-un ritm ameţitor;, imposibilității în care ne-am găsit, și dv. și 
eu, în a ne căuta şi pregăti din timp cadrele, în a înfăptui colaborarea și 
programul și în a realiza sudura, atît de indispensabilă unei bune conduceri, 
între dv. şi mine. 

Întrebarea ceasului nu este însă cine sînt vinovăţii, ci ce facem? 

Continuăm cu metodele de pînă acum, ori ne oprim? 

Dacă continuăm, dezastrul este inevitabil. Nu se poate ca un corp să 
meargă cu două capete. 

Un organism politic, social şi economic, trebuie să asculte de o singură 
conducere. 

Aveţi teamă, o simt, că generalul Antonescu vrea să salveze vechile 
concepții, înecarea să acopere pe marii vinovaţi. 

Profundă eroare şi nemeritată ofensă. 

Generalul Antonescu vrea ceea ce vreţi şi dv, însă cu altă metodă şi în 
ritmul pe care-l reclamă înţelepciunea. 

Nu se poate dărîma totul într-o zi. 

Trebuie sistem, trebuie succesiune în eforturi. 

Trebuie dărîmat şi reclădit pe compartimente. 

Trebuie armonie în gesturi. Cum totul se înlănțuiește într-un organism 
viu, trebuie aprofundată orice problemă, înainte de a se trece la acţiune. 

Altfel, toată clădirea se dărîmă pe noi toţi. 

Generalul Antonescu este legat pe viaţă și pe moarte cu dv. 

Generalul Antonescu va realiza tot ce inima dv. tînără dorește, ceea ce 
sufletul dv. de buni şi mari români visează. 

Inima lui bate la unison cu a dv. Sufletul lui simte și dorește la fel cu al 
dv. 

Mintea şi energia lui sînt total puse în serviciul țării, deci și al dv. 

Dar, generalul Antonescu vrea să dărîme şi să reclădească cu experienţa 
omului matur, care cunoaște, a trăit şi a meditat profund și îndelungat 
asupra cauzelor care au provocat marile catastrofe sociale, politice şi 
militare şi la noi și la alții și astăzi şi în toate timpurile. 

Dacă sînt: două poliţii în stat; două Justiţii; două concepții și două 
conduceri politice şi economice; dacă toți se amestecă, dacă toţi ordonă și 
toți intervin - cînd vor şi cum vor - prăbuşirea, în circumstanţele interne şi 
externe în care se găseşte țara, va veni vertiginos. 

Trebuie unitate la conducere. 

Nu se poate doi şefi de orchestră să conducă, în acelaşi timp, aceeaşi 
orchestră. În primul rînd, trebuie separată guvernarea de partid. 

Trebuie ca atît guvernul, cît şi partidul să aibă încredere totală și să 
asculte în toate de același om. 

Astăzi, una hotărăsc şi alta se încearcă, de elemente fără răspundere, să 
se impună, de multe ori cu brutalitate, şefilor de autorități responsabili fața 

de mine şi de lege. 

Am acceptat tot ce mi-aţi cerut ca guvernare. 

Am primit pe cine aţi vrut. 

Trebuie însă să se ştie că toţi cei numiţi au datoria să se încadreze într-o 
singură lege, ca disciplină şi ca norme: aceea a statului. 

Ei trebuie să asculte şi să execute. 

Ei nu pot impune şefilor lor metode şi atitudini. Pot însă sugera, ca 
orice subaltern, orice idee bună. 

Cu sistemul care tinde să se generalizeze, anarhizăm aparatul de stat. 

Nu intru în precizări. Nu este timp. Cunoaşteţi însă destule cazuri. 
Cunosc şi eu foarte multe. 

Nu uitaţi că s-au strecurat intenționat în regim și în aparatul economic 
elemente vîrîte ca să ne încurce. Pînă la purificarea Legiunii, ele pot face 
mari ravagii. 

Generalul Antonescu nu poate lăsa ca atât el cît și Legiunea și țara, să 
cadă victima lor. În consecinţă, ce vă cere generalul Antonescu în interesul 
țării şi în interesul dv.? El vă cere să declaraţi: 

a) Că, conform I.D. nr. 3151, care este actul unic şi de bază ai 
constituirii politice a statului român, generalul Antonescu este şeful 
regimului legionar şi șeful guvernului. 

Avînd această dublă calitate, se înțelege de la sine că şi guvernul și 
regimul ascultă de generalul Antonescu; 

b) Că este separație, iar nu imixtiune între partid şi guvern; 

c) Că liniile principale de guvernare se hotărăsc în forurile politice 
conducătoare ale regimului, în înțelegere și cu aprobarea generalului 
Antonescu, care hotărăşte în ultimă instanță în privința dezideratelor, 
succesiunii şi ritmului aplicării lor; 

d) Că, plecînd de la liniile mari directoare stabilite cum am arătat mai 
sus, guvernul, avînd răspunderea totală, trebuie să aibă şi libertatea totală 
în guvernare; 

e) Persoanele de toate categoriile din Legiune, care sînt indicate, prin 
priceperea, puterea lor de muncă şi trecutul lor onest și curat, să ocupe 

funcţii în administraţiile publice de orice categorie, să fie desemnate numai 
de forul de conducere politică al regimului legionar și prezentate în scris, 
mie, pentru răspunderi, numai prin d-l Horia Sima, care este şi rămîne, sub 
direcția supremă a generalului Antonescu, comandantul Mișcării legionare. 

În consecință, este singur în drept să prezinte generalului Antonescu şi 
deziderate politice şi economice și recomandări de persoane pentru 
completarea şi purificarea aparatului de stat de sus şi pînă Jos; 

î Că, odată pe săptămînă sau de două ori pe lună, generalul Antonescu 
va prezida forul de conducere politică a regimului. 

Cu această ocazie se vor discuta toate problemele care privesc şi 
acțiunea regimului şi aceea a guvernului, penntru a face şi acordul perfect 
şi sudura totala între guvern și regim, între generalul Antonescu și dv. 

General lon Antonescu 


Citind numai această scrisoare, încă se poate face o idee justă de 
seriozitatea omului de stat în a privi situaţiile cele mai acute, covîrșitoare și 
gingaşe probleme, menite să înlăture anarhia, să restabilească autoritatea şi 
armonia, cu cei care așa de greșit au alunecat pe panta dezordinii și a 
abuzurilor de tot felul. 

De altfel, generalul a fost neobosit în a se strădui să facă rodnică 
colaborarea sa cu legionarii. Greutățile nu l-au făcut decît să-şi înteţească 
eforturile. 


REZOLUȚIILE GENERALULUI 


A intervenit energic pentru curmarea abuzurilor în toate cazurile ce i-au 
ajuns la cunoştinţă. Stăruinţele sale în audienţele acordate colaboratorilor 
săi, în Consiliile de Miniştri, sînt tot atît de elocvente ca şi rezoluţiile puse 
pe diferitele reclamatii ce i-au fost adresate. 

Legiunea şi instituţiile fundamentale 


Biserica 


Chiar la începutul guvernării, cînd 1 se aduce la cunoştinţă că Patriarhul 
țării este insultat de presa legionară, conducătorul statului ordonă: 

„D-l subsecretar al Propagandei va lua măsuri ca presa să nu mai atace 
pe nici unul din marii demnitari ai cultelor şi ai statului. 

Presa are libertatea să semnaleze cu decență eventualele greşeli şi 
abuzuri. 

Cine vrea binele statului nu compromite instituțiile de bază ale 
neamului atacînd pe conducătorii lor chiar cînd aceștia se fac vinovaţi. 

Instrucţiuni de la mine pentru alcătuirea unui comunicat cu indicații 
pentru viitor în această privință". 

Fără a acoperi pe vinovaţi, generalul Antonescu nu poate admite 
terfelirea instituţiilor de bază ale naţiunii, cum este biserica, prin atacuri 
sau măsuri necugetate împotriva reprezentanţilor lor. lată rezoluţia pusă pe 
plîngerea episcopului Gherontie de la Constanţa căruia i s-a retras, la 
intervenția unor agenți legionari, salariul printr-o dispoziție nelegală a 
Ministerului Cultelor: 

12 .X. 1940 

„Departamentul respectiv, relații. Rog pe viitor a nu se lua dispoziții 
fără prealabila aprobare a mea. Este periculos în momentul de față să se 
creeze o criză în Biserică. Problemele în stat se tratează pe rînd şi cu tact. 
Cu roşu pe verso este însemhat numele persoanei care a făcut demersuri pe 
lîngă episcop. 

Ministerul de Justiţie va dispune anchetarea cazului, în acord cu un 
inspector desemnat de Ministerul Educaţiei Naţionale, Cultelor și Artelor. 
Nedreptăţi şi acte de răzbunări de jos în sus duc la distrugerea ţării, dacă 
eventual ceea ce spune episcopul este exact”. 

Școala 


La fel intervine generalul Antonescu pentru legalitate și omenie în 
domeniul şcolii, în cazul directorilor şcolilor române de la Roma și Sofia, 
schimbaţi împotriva regulamentelor și cît nesocotirea tuturor formelor 
procedurale, numai pentru a face loc unor partizani politici. Procedeul 
întrebuințat a fost cam la fel cu acela ce a servit la comiterea jafurilor cu 
revolverul în mînă. 

Pe reclamația unui profesor universitar care se plîngea de nedreptatea 
ce i s-a făcut, generalul Antonescu dă Ministerului Educaţiei Naţionale 
următoarele instrucțiuni, cu un final profetic: 

12 decembrie 1940 

„Atrag atenția să nu se facă greşeli regretabile. Să se țină seamă că 
ştiinţa se deserveşte, iar nu se serveşte cînd se pune patimă. Poporul 
românesc nu are prea mulți oameni de ştiinţă. Și a fost o crimă care s-a 
comis de atîtea ori în trecut, tratîndu -se ştiinţa și figurile ei reprezentative 
prin prisma oarbă şi stupidă a prietenilor politici. Rog ca sub mine să nu se 
cadă în această profundă eroare, fiindcă voi plăti sau eu, sau acei care nu 
mă ascultă”. 

Profesorul Iacobovici, unul din cei mai distinși chirurgi ai ţării, este 
destituit din funcția de medic primar al Așezămintelor Brîncoveneşti, 
pentru a face loc unui partizan politic. Motivele invocate sînt neserioase. 

Sesizat, generalul Antonescu dispune o anchetă imparțială și îndreptare 
în cadrul legii, după cum se constată în rezoluția următoare: 

9 ianuarie 1941 

„Ministerul Justiţiei va numi pe cineva să studieze dacă dispoziţia este 
legală şi să refereze fără întirziere. Chiar dacă ar fi legală, este o crimă să 
ne batem joc de puţinii oameni de ştiinţă pe care-i avem. Cu astfel de 
sisteme se distruge totul. Nu pot să patronez astfel de mentalitate. Eu nu 
sînt o firmă închiriată de oameni care comit acte care depășesc ca arbitrar 
şi ca spirit de răzbunare actele fostului regim. Rog pe d-l ministru Iaşinschi 
să spună acestea d-lor de la Spitalul Brîncovenesc, care dacă nu înţeleg 

aceasta este că dovedesc că nu merită locurile pe care le-au ocupat și 
trebuie schimabți fără întîrziere”. 


Generalul nu protejează pe nimeni 


Generalul Antonescu nu înțelege să intervină niciodată pentru a proteja 
pe cineva. lată răspunsul dat unui profesor care protestează că un concurent 
al său a obţinut postul urmărit: 

29.X1.1940 

„Nu pot să mă amestec, fiindcă aş comite un act arbitrar. Forul 
competent şi autorizat de lege este singurul în drept a decide. Eu nu 
intervin decît în caz cînd acest for nu-și face datoria”. 

Cînd i se comunică abuzul unui individ care a îndrăznit să afirme că 
este protejatul generalului Antonescu, a scris: 

„Să fie dat pe mîna Parchetului. Urgent”. 

Ceea ce nu admite altora, nu-şi permite nici sieși. 


Chestiunea evreiască 


Generalul Antonescu păstrează în toate aceeaşi măsură şi acelaşi fel de 
a proceda. 

Astfel, în chestiunea evreiască este cel care preconizează şi ordonă ca 
toți evreii care se află în țară de-abia de cîțiva ani să părăsească teritoriul 
României în timp de două luni; cel care zădărniceşte această măsură este 
Ministerul de Interne, după cum vom vedea mai Jos. 

La fel în chestiunea şcolilor evreiești, generalul cere omenie, legalitate, 
dar nu admite călcarea intereselor româneşti pe care vrea să le ştie 
reoglindite în principiile ce stau la baza statului naţional-legionar: 

„D-l Brăileanu - pentru a studia şi proceda uman, fără a altera 
principiile de bază ale statului naţional-legionar”. 

Legionarii închid şcolile evreiești şi taie legăturile telefonice. Generalul 
trimite memoriul d-lui Corncliu Georgescu: 

9.X1.1940 

„D-l Corneliu Georgescu va ruga din partea mea să se trateze cu 
umanitate această problemă. Nu trebuie, prin măsurile ce luăm, să creăm 
butoaie cu pulbere în țară. Trebuie mers treptat, treptat la scopul unde vrem 
să ajungem şi unde vom ajunge, dar cu altă metodă". 

Preconizând toate măsurile legale împotriva evreilor, nu poate totuşi 
admite nici omeneşte şi nici ca bărbat de stat, avalanşa de samavolnicii 
comise împotriva lor. 

Ordonă cercetare, chiar cu participarea unui reprezentant al Legiunii şi 
măsuri severe de reprimare: 

„Ministerul de Interne, împreună cu un legionar din Forul legionar, 
desemnat de d-l Sima, vor cerceta urgent toate aceste cazuri. Constatările 
vor fi consemnate într-un articol care îmi va fi prezentat în cel mai scurt 
timp cu putinţă. În măsura în care se va constata exactitatea plîngerilor, va 
lua dispoziţii direct şi pe propria răspundere ca tot ce m-am angajat față de 
cetăţenii acestei țări că voi respecta şi tot ce s-a angajat Legiunea față de 
mine este o realitate, iar nu simple vorbe. Dacă astfel de acte continuă, eu 
nu pot tolera la infinit dezordinile, care dau peste cap ţara. D-l ministru de 
Interne mă asigură zilnic că este liniște şi nu se petrece nimic. 

Eu nu protejez pe jidanii care sînt vinovaţi în mare parte de nenorocirile 
care s-au abătut asupra acestei ţări. 

Dar nu pot să tolerez, ca șef al guvernului, acte care compromit 
acțiunea de redresare prin liniște şi prin ordine, pe care o duc și care este 
zilnic contracarată de acte ușuratice ale unor oameni care nu-şi dau seama 
cît rău fac şi țării, și Mişcării legionare. Atrag o ultimă oară atenţia tuturor 
ca să facă pe legionari - unii prin autoritatea pe care trebuie s-o aibă în 
cadrul Legiunii și alții (ministrul de In erne) prin răspunderea pe care o au 
în stat - să renunţe la aceste sisteme, care compromit totul şi nu dau nimic. 

D-l general Petrovicescu îmi va comunica astăzi, în scris, că a luat act 
de acest ordin şi măsura pe care a luat-o de executarea ei, imediat”. 

Confiscări de bunuri 


În toate cazurile de confiscări de bunuri ce i se semnalează, generalul 
intervine energic, dînd ordine imediate şi precise. lată cîteva rezoluţii puse 
pe plîngeri de această natură: 

Pentru confiscarea unui automobil. 

15.X. 1940 

„Ministerul de Interne 

Se va restitui imediat şi se va trimite o scrisoare de scuze. Se va restitui 
imediat, la toți, toate obiectele personale ridicate, o dată cu scrisori de 
scuze făcute de Ministerul de Interne". 


Societăţii dc telefoane i s-au confiscat două maşini: 

18.X. 1940 

„Ministerul de Interne pentru a-mi comunica ce măsuri a luat în contra 
acestor elemente care seamănă anarhia și provoacă dificultăţi guvernului. 
Va veni cu chestiunea la mine la ora 19“. 


Doamnei Margareta Oroveanu i s-a luat cu forța mașina de nişte 
derbedei în cămaşă verde: 

„Ministrul de Interne. În seria de scandaluri publice care vor avea 
consecințe grave asupra prosperității Mişcării legionare". 


La 'Turnu-Măgurele sînt jefuite magazinele: 
31.X.1940 

„Ministerul de Interne. 

Cînd o să înceteze această dezastruoasă procedare? 
Nu socotiți că răbdarea mea va avea o limită?" 


Unui om care a adus servicii țării, colonelul Aelidor Pika, i s-au 


confiscat bunurile și valorile din apartamentul său din strada Mureşanu nr. 
10: 

17 decembrie 1940 

„Cunosc pe col. Pika ca pe un om perfect onest. El a adus servicii ţării 
noastre. Doresc să fiu perfect informat în această privință. D-l ministru al 
Justiţiei va însărcina un magistrat să ancheteze reclamala și să-mi refereze 
în privinţa celor ce va constata. D-l ministru de Interne îi va da putinţa să 
facă în cele mai mici amănunte această anchetă”. 


Pentru redacția ziarului „Axa" s-a rechiziţionat o casă. Generalul 
ordonă Cercetare şi intrarea în legalitate: 

„Ministrul de Interne va cerceta şi va dispune intrarea în legalitate. 
Toate infracțiunile la legi și la omenie trebuie cercetate imediat. Va 
comunica rezultatul şi va lua instrucțiuni de la mine". 


Percheziţiile legionare 


Cînd casa doamnei Nina colonel Călătorescu este mereu 
percheziționată de poliția legionară, generalul scrie: 

17.X.1940 

„D-lui ministru de Interne pentru măsuri legale şi pentru a arăta şi acest 
fapt de indisciplină şi procedări ilegale care, adunat la atîtea altele, va duce, 
dacă sistemul va continua, la prăbuşirea regimului şi a țării". 

Perchezițiile se ţin lanţ. Generalul intervine, dar rareori își atinge 
scopul. 


Vom nota aci ordinul dat cînd ia cunoștință despre descinderea amintită 
de la locuința d-lui Voicu Niţescu. 

8.1.1940 

„D-lui general Petrovicescu, în copie, dacă mai are suflet de om şi de 
soldat onest să sufere ceea ce sufăr eu cînd citesc la ce acte dezonorante 
pentru ea şi pentru mine, se dedă poliția legionară, patronată de generalul 
Antonescu. 

Este odios. Este şi dureros. D-l general Petrovicescu va convoca 
subalternii săi şi le va citi şi plîngerca aceasta a unui frate, care şi-a servit 

neamul cu siguranță mai mult decît bestiile care comit astfel de acte. 

Fiindcă bestie este acela care pune revolverul în pieptul copiilor. 

Se poate face descindere şi în mod civilizat, cu politeţe, cu blîndcţe, cu 
omenie. Sînt aşa de revoltat îneît am să pedepsesc pe acei care umblă 
numai cu revolverul, fiindcă nu sînt în stare să umble cu altceva. 

Se va face o scrisoare de scuze d-lui V. Niţescu. 

Previn pe d-l Petrovicescu că am nenumărate plîngeri de această natură. 
D-sa să prevină pe autorii acestor acte, că toată ziua mi-o pierd cu astfel de 
probleme, în loc să mă ocup de problemele mari ale statului”. 


Stilpul infamiei 


„Stilpul infamici" era înfiinţat în foarte multe localităţi. Generalul 
Petrovicescu, ministru de Interne, primeşte ordin şi raportează asupra 
chestiunii, afirmînd că acest stîlp a funcționat numai în trei localități. 
Conducătorul este însă mai bine informat: 

„Nu sînteți bine informat. La 6 decembrie este încă stilpul la Azuga”. 

De altfel, cînd informațiile nu erau cum trebuie, generalul Petrovicescu 
îşi învăţa singur funcționarii să dea informaţii voite. 

Generalul a simțit nevoia să fie perfect informat şi a cerut tuturor 
organelor statului care aveau un raport cu ordinea publică să-l informeze. 
Procurorii generali sînt invitați să întocmească rapoarte și să se prezinte de 
două ori pe lună la Bucureşti: 

„Rapoarte în legătură cu ordinea publică. Se va face un dosar, la 
dispoziția mea, din toate aceste rapoarte. Procurorii generali să fie chemați 
de 2 ori pe lună la Bucureşti pentru a face raportul lor. Poliția trebuie 
imediat să intre în legalitate. Acolo unde nu se supune cererilor 
Parchetului, să fie imediat reprimată prin destituiri”. 

INTERVENŢIILE GENERALULUI ÎN CONSILIUL DE 
MINIȘTRI 


Intervenţiile generalului Antonescu în Consiliul de Miniştri erau tot atât 
de categorice. 
Eliminarea evreilor 


În chestiunea evreiască stăruieşte pentru plecarea din ţară a celor veniți 
clandestin; s-a dat un termen de două luni. În şedinţa din 29 octombrie 
1940, conducătorul reamintește ministrului de Interne că mai este doar o 
lună pînă la expirarea termenului: 

„Am dat termen două luni evreilor care au intrat fraudulos în ţară, ca să 
evacueze țara românească; cine nu evacuează, îl băgăm în lagăr. Deci, 
trebuie să ne ținem de cuvînt şi mai este o lună pînă la scadență. Deci ne 
trebuiesc două lucruri: să avem lagărele pregătite și, în al doilea rînd, 
situația exactă a evreilor intrați clandestin în ţară în ultimii cinci ani. 
Aceasta o puteți avea?" 

D-l general C. Petrovicescu, ministrul de Interne: 

„Lucrăm la ea.“ 

D-l general Ion Antonescu, conducătorul statului: 

„Lucrările acestea trebuiesc puse la punct mai rapid". 

Ministrul de Interne nu şi-a făcut, însă, datoria; termenul a trecut. În 
şedinţa din 10 ianuarie 1941, generalul Antonescu constată că un 
angajament luat faţă de ţară nu a fost ținut: 

„Mi-am luat un angajament față de ţară, pe care nu l-am respectat, 
pentru că n-am băgat în lagăre pe toți jidanii intraţi clandestin în ţară. De ce 
nu i-am băgat? De ce nu ţi s-a spus d-tale, domnule general Petrovicescu, 
de către funcționarii d-tale: d-l generali Antonescu a promis că va interna 
în lagăre pe toți jidanii intrați clandestin în țară. S-a arătat atunci că 
internarea va fi făcută pe socoteala lor, pentru că ei vor fi puşi să 
muncească. S-a făcut opera aceasta?". 

D-l general Const. Petrovicescu, ministrul Afacerilor Interne: 

„N-am făcut-o“. 

D-l general Ion Antonescu, conducătorul statului: 

„De ce nu s-a făcut? S-a mai reamintit lucrul acesta”. 

D-l general Const. Petrovicescu, ministrul Afacerilor Interne: 

„Am pregătit Cetăţuia de la Braşov”. 

D-l general Ion Antonescu, conducătorul statului: 

„Acum îți dau ordin categoric: băgaţi în lagăre pe toți jidanii intraţi în 
țară clandestin, pentru că s-au apucat de comerţ, de comunism, de tot felul 
de agitaţii. Să stea acolo în lagăre pînă cînd se vor hotărî să plece din ţară”. 

Spre sfirşitul şedinţei generalul aminteşte încă odată angajamentul luat 
față de tară!” 

„Eu trebuie să mă țin de cuvînt. Am anunţat un lucru pe care nu l-am 
făcut, iar jidanii își bat joc de mine. Am anunțat că toți jidanii intrați 
clandestin în țară vor fi puşi în lagăre. Trebuie să luăm această măsură și 
sa-i silim pe jidani să muncească, pentru că numai așa îi vom face să plece. 
Şi măsura aceasta trebuie luată nu numai pentru jidani, ci şi pentru toți 
ceilalți - greci, armeni, țigani - intrați clandestin în țară. 


Infiltraţia comunistă în rîndurile legionare 


Însuşi ministrul de Interne trebuie să recunoască într-un Consiliu de 
Miniștri infiltrația comunistă în Mişcarea legionară şi pericolul ei: 

„(...) de multă vreme avem informația - spune generalul Petrovicescu - 
că se produce o penetrație de comunişti în Mişcarea legionară. Am 
informat şi conducerea Mişcării. Pe aceşti comuniști îi urmărim 
îndeaproape . 

D-l general Ion Antonescu, conducătorul statului: 

„În ce priveşte chestiunea cu comuniștii să nu ne culcăm pe o ureche cu 
gîndul că în alți ani nu s-a întîmplat nimic. Anul acesta ei vor căuta să 
profite de faptul că situaţia nu este bine pusă la punct 

Domnule general Șteflea, te rog să iei măsuri ca armata să contribuie la 
menţinerea liniştii. Acţiunea poate începe și mai înainte de 8 noiembrie şi 
trebuiesc luate din timp măsuri. Domnul ministru al Justiţiei are dispoziţii 

de la mine să facă o lege pentru cei care sînt prinşi asupra faptului de a 
arunca manifeste cu caracter subversiv, în care lege să se prevadă: munca 
silnică pentru străini, şi pentru romanii noștri pedeapsa pînă la zece ani, și 
o procedură de judecată rapidă. Cine este prins asupra faptului, judecat și 
condamnat fără menajament. 

Prin urmare, trebuiesc supravegheate regiunile industriale mai 
aglomerate, cum sînt: Galaţii, Bucureştii, Timişoara, Aradul, Braşovul, 
Ploieştii. Acestea sînt centrele vulnerabile. Un mijloc împotriva 
comuniștilor va fi aviația şi mijloacele motorizate. 

Ce aţi făcut cu lagărele de concentrare? Le-aţi pregătit?" 

D-l general Const. Petrovicescu, ministrul Afacerilor Interne: 

„Chestiunea este în studiu la jandarmi." 

(Ședința Consiliului de Miniştri din 29 octombrie 1940) 


Problema ordinii 


Problema ordinii îl preocupă pe generalul Antonescu în mod cu totul 
deosebit, căci de rezolvarea ei depinde prosperitatea tării și viitorul regimu- 
lui. În şedinţa din 4 octombrie 1940 a Consiliului de Miniştri insistă asupra 
ei în legătură cu acţiunea de pedepsire a marilor vinovaţi pentru prigoana 
împotriva Mişcării legionare, in timpul vechiului regim: 

„O primă chestiune pe care vreau s-o pun la punct este aceea a erorii 
făcute şi care a dat naștere la agitaţii în țară. 

Noi am făcut un Decret-lege prin care am pus sub anchetă pe autorii 
principali ai crimelor politice care s-au comis, dar cuvîntul «principali» nu 
s-a publicat de ziare. Toată lumea a luat de bun că numai autorii principali 
şi pe la periferie s-au dezlănțuit o mulțime de acte extra-legale ale 
legionarilor contra jandarmilor, prefecților etc. 

În intenţia mea a fost să vizez numai pe autorii de sus. Nu pot merge la 
infinit pînă jos, fiindcă înseamnă să fac rău țării. De aceea mă adresez d- 
tale, d-le ministru de Interne, să pui la punct chestiunea aceasta, precum şi 
d-lui Sima, pentru că altfel se vor întîmpla multe lucruri. 

Același lucru este şi cu coloneii care au fost prefecți. Ei nu intră în 
această categorie. Au fost niște oameni care nu au cugetat serios cînd au 
executat un ordin de acesta, dar vor trage alte consecințe în cariera lor“. 

D-l general Const. Petrovicescu, ministrul Afacerilor Interne: 

„Comisia de anchetă a cerut un tablou de foştii prefecți, foştii 
comandanți de legiune etc." 

D-l general I. Antonescu, conducătorul statului: 

„Din cauză că nu a fost trecut în Decretul-lege cuvîntul «principal»". 

Urmarea a arătat că generalul Antonescu nu s-a gîndit nici un moment 
să scape pe vinovaţi. Dar lovind în păcătoşi, nu a voit să facă nici o 
nedreptate şi mai ales nici un rău ţării, zdruncinînd'temeiul legal al statului. 

Repercusiunile interne şi externe ale masacrului de la închisoarea Jilava 
au demonstrat cu prisosință acest punct de vedere. 

În interior au ridicat capul elementele teroriste și au început acele 
acțiuni de subminare a ordinii care au culminat, ca o concluzie firească, în 
rebeliunea de la 21 ianuarie 1941. Iar în afară, o bună parte a rezultatelor 
vizitelor de stat de la Roma şi Berlin au fost anihilate; s-a resimțit în 
special acţiunea pentru îmbunătăţirea situației românilor din Ardealul 
cedat. 

Odată instalată la putere, Mişcarea legionară nu mai avea nevoie de nici 
o bruscare a legii, dacă nu voia să-şi submineze propria existență. 

Conducătorul statului român s-a străduit cinci luni să convingă despre 
adevărul acestei teze pe fruntaşii ei, dar în zadar. 

„ (..) în beciurile poliţiei se petrec lucruri oribile. La Jilava era 
faimoasa celulă H! Să te duci domnule ministru şi să vezi ce este acolo. Să 
pui la toate închisorile oameni de omenie, să nu fie bestii,-ca cel de la 
Chişinău un anume Gustav. Mizerabilul acela, cînd m-am dus-fiindcă 
generalul Antonescu voia să dea drumul legionarilor - a făcut raport 
împotriva mea". 

(Şedinţa Consiliului de Miniştri din 21 septembrie 1940) 

Maltratarea supușilor străini 


Cetăţeni străini sînt arestați de poliția legionară și duşi la sediul 
partidului unde sînt maltrataţi. Un alt caz de abuz se petrece la Brașov. 
Generalul protestează chiar de la 22 septembrie 1940, în Consiliul de 
Miniștri. Părerea lui Horia Sima este diferită: 

D-l general Ion Antonescu, conducătorul statului: 

„O chestiune de ordine publică foarte gravă şi pentru care te fac 
responsabil: să se termine cu legionarii care fac acte de autoritate publică, 
să se termine în mod real, să nu mai ţineţi cazurile ascunse, căci orice lucru 
care se ţine ascuns mă supără și ori eu plec, ori dv. plecaţi. Nu vreau să am 
dificultăți cu englezii. I-au ridicat pe englezi, ce-au căutat?". 

D-l Horia Sima, vicepreşedintele Consiliului: 

„Autoritatea de acolo nu și-a făcut datoria”. 

D-l general Ion Antonescu, conducătorul statului: 

„Să-l dea la poliţia de stat. Am avut proteste şi am găsit o formulă ca să 
mă scap de punctul acesta slab. Am spus că erau în serviciul statului, 
fiindcă englezii au protestat spunînd că nu erau organe de stat. 

Dar ce s-a întîmplat? În loc să-l ducă la organele oficiale de siguranță, 
l-a dus la organele partidului”. 

D-l Horia Sima, vicepreşedintele Consiliului: 

„L-a dus la Palatul regal, fiindcă nu aveam unde". 

D-l general Ion Antonescu, conducătorul statului: 

„S-a întîmplat cazul de la Braşov. D-l Micescu nu-mi este simpatic; din 
cauza lui nu am format guvernul de Ia 1938; deci nu susţin pe cineva care 
mi-ar fi simpatic. 

Vasăzică s-a întîmplat cazul Micescu, de la Brașov, s-a întîmplat cazul 
dincoace. Îmi creaţi dificultăţi enorme în stat; toată lumea se repede aci şi 
nu văd să lucraţi. Deci aceste chestiuni să înceteze, căci, dacă nu încetează, 
încetezi d-ta de a mai fi la Ministerul de Interne. Nu glumesc în această 
privință. Aveţi toată latitudinea, dublaţi toate elementele de siguranță, de 
poliție, dublaţi cu legionari, să poarte cămașă albastră, verde n-am nimic de 

spus, dar să facă parte din aparatul oficial. Două poliții în stat nu se pot 
face, căci ajungem la anarhic. Am rugat pe d-l Sima ca să facă tribunalul 
legionar şi toţi oamenii care fac acte de asemenea natură, din proprie 
inițiativă, să fie dați înaintea tribunalului legionar și să fie judecaţi... 

Prin urmare, domnule Petrovicescu, nu mi se va ascunde nimic, pentru 
că eu descinderea de la Micescu am aflat-o de pe stradă”. 

D-l Horia Sima, vicepreşedintele Consiliului: 

„Cred că n-ar fi bine să mai apară şi în comunicat chestia aceasta, că se 
alarmează toată lumea". 

D-l general Ion Antonescu, conducătorul statului: 

„Bine, să se şteargă, şi să anunţi că ai constituit tribunalul pentru 
aceasta şi că ai asigurat disciplina legionarilor şi că toate actele de 
nedisciplină la dispoziţiile conducerii legionare se vor judeca de tribunalul 
legionar”. 


Împotriva simțului de bestialitate 


Se întîmplă însă, cu toate acestea, excese și chiar omoruri. În ședința 
din 27 septembrie, conducătorul statului intervine energic: 

„Nu permit să se excite simţul de bestialitate al nației, pentru că poate 
duce la o situație tragică neamul românesc. Să nu răscolim la infinit, a fost 
o tragedie pentru neamul românesc, am dat pe mîna justiției, să se termine 
cu această,campanie odioasă. 

Acelaşi lucru şi în privința memoriilor, să dăm dispoziţii cenzurii. 

Pe urmă, atacurile în contra oamenilor politici. 

N-am nimic care să mă unească cu d-l lorga. Totul mă desparte, îl 
detest, pentru că a dus o campanie oribilă în «Neamul Românesc», înainte, 
bineînţeles. Nu mă interesează, dar nu vreau ca oameni care au adus 
servicii neamului românesc să fie astăzi atacați; trebuie să avem o presă 
civilizată, nu sîntem un stat de sălbatici ca să se spună că d-l Iorga are o 
barbă de patru metri, d-l lorga e bătrîn etc. Calificative de acestea la adresa 
unui om bătrîn nu tolerez”. 

D-l Horia Sima, vicepreşedintele Consiliului: 

„Unul din ziarele acestea este «Porunca Vremii»". 

D-l general Ion Antonescu, conducătorul statului: 

„Te rog să aplici acest lucru, este o chestie de ordine internă, să se 
semnaleze numai fapte obiective, iar dacă nu înțeleg, să se confişte jurnalul 
şi să se dea comunicat pentru ce s-a confiscat. De altfel, am pus la punct 


niște directive, pe care le dau presei”. 


Prefectul abuziv de la Iași 


Ministrul Lucrărilor Publice semnalează de la Iaşi acte care contrazic 
nu numai spiritul de ordine, dar influenţează și viața economică. 

D-l P. Nicolau, ministrul Lucrărilor Publice: 

„De la Prefectura judeţului Iaşi am primit o informaţie, prin Direcţia 
Generală a Căilor Ferate, că prefectul a interzis încărcarea vagoanelor cu 
marfa venită de la evrei şi pe de altă parte a luat măsura să se constate dacă 
toți cei care cer vagoane sînt evrei sau nu. Oamenii se întreabă alarmaţi: Ce 
este aceasta?” 

D-l general Ion Antonescu, conducătorul statului: 

„La laşi se petrec lucruri grave din cauza prefectului. Am vorbit cu 
Rioşianu şi l-am rugat să se ducă acolo. A intrat în casă la evrei, a făcut 
năzbitii de natura aceasta. 

Prefectul d-tale, domnule ministru de Interne, face lucruri de acestea; 
provoacă criză economică. Omul cînd face ce face, ia măsuri de felul 
acesta, care nemulțumesc lumea”. 

(Şedinţa Consiliului de Miniștri din 11 octombrie 1940.) 


Impotriva abuzurilor și sectarismului 


În şedinţa din 14 octombrie, cazul de abuz de la Braşov, relevat de către 
generalul Petrovicescu, provoacă indignarea conducătorului statului, care 
face următoarele declaraţii cuprinzătoare privitoare la sectarismul condu- 
cerii legionare, mai multe pasaje îşi păstrează un rost profetic: 

„Mi-ai vorbit aseară de acest caz. Eu însă nu admit nici o injoncțiune a 
nimănui în treburile statului. Nu mai admit violări de domiciliu, pentru că 
inviolabilitatea domiciliului este asigurată prin Constituţie. Noi am 
protestat totdeauna contra actelor arbitrare ale regimului trecut şi acum le 
comitem pe o scară groaznică. 

Sînt regiuni în care legionarii se poartă foarte bine, sînt altele în care se 
prezintă oribil. De exemplu, concursul extraordinar de eficace al 
legionarilor din Teleorman, Constanţa şi Tulcea, de care îmi vorbea d-l 
ministru al Agriculturii, pe cînd în altă parte situaţia se prezintă detestabil. 

Este posibil lucrul acesta? Astfel, o violare de domiciliu a avut loc lîngă 
casa mea. S-au dus la Xeni, iar lui Lobey i s-a luat automobilul. Nu am 
acoperit pe d-l Lobey, nici nu-l cunosc la față. Dar este posibil să se 
întîmple asemenea acte arbitrare? Toate acestea ridică opinia publică în 
contra noastră”. 

D-l general Const. Petrovicescu, ministrul Afacerilor Interne: 

„Am redat automobilele". 

D-l general Ion Antonescu, conducătorul statului: 

„Fă un comunicat şi anunță: toate automobilele s-au redat 
proprietarilor. 

Sînt lucruri care trebuie să înceteze, pentru că altfel se creează în opinia 
publică un curent împotriva regimului. Sînt nemulțumiri care se nasc. Eu 
nu ştiu de la d-l Lobey lucrurile acestea, pentru că nu vine d-l Lobey să mă 
informeze. 

Au avut loc violări de domiciliu, în care se pătrunde cu revolverele în 
mînă, întocmai cum am văzut în filmele de cinematograf. 

Faceți, în felul acesta, odios regimul. Faceţi-l, dar pe generalul 
Antonescu nu-l amestecați. Nu sînt principiile mele acestea. Admit să fac o 
muncă de martir pentru redresarea statului, dar în timp ce pe de o parte 
ridic statul, pe de altă parte alții mă prăbuşesc. Nu poate să mai meargă așa. 
Îmi trebuie ordine, încrederea tuturor cetăţenilor, dar prin lege şi prin 
justiţie şi prin dreptate, iar nu prin acte arbitrare. 

Au intrat peste o femeie în camera de baie, care a leșinat cu copilul mic 

în braţe. De asemenea, s-au dus peste doi ofițeri, cu revolverul în mînă. 

Este posibil lucrul acesta? Este posibil să facem acte de natura aceasta? 
Şi cîte or mai fi încă pe care nu le cunoaștem. În felul acesta nu faceţi decât 
să prăbuşiți regimul dv. Sînt acte arbitrare incompatibile cu spiritul 
legionar. 

Eu, la bătrîneţea mea, am revăzut Cărticica șefului de cuib şi am văzut 
că acolo vi se recomandă mereu: Fiţi mărinimoși, fiți buni, nu fiți sectari". 

D-l general Const. Petrovicescu, ministrul Afacerilor Interne: 

„De vorbe, de versiuni şi de duşmănie nu vom scăpa, chiar dacă vom fi 
micii cei mai blînzi”. 

D-l general Ion Antonescu, conducătorul statului: 

„Eu nu afirm un lucru la întîmplare. Eu am vorbit cu aghiotantul regal. 
Acesta este om serios, nu este un om care minte. Mi-a spus exact cum s-au 
petrecut lucrurile. A trebuit să stea în faţa uşii şi să-i împiedice să pătrundă. 
Nu contest că ar fi spus politicos. Este un magazin romanesc, magazinul 
Neuman, care are numai firma evreiască. Dv. credeţi că se pot înlocui 
imediat toţi jidanii?" 

D-l V. lasinschi, ministrul Muncii, Sănătăţii si Ocrotirilor Sociale: 

„La Craiova a fost închisă o agenţie de loterie şi am dat dispoziţia să se 
deschidă”. 

D-l general Ion Antonescu, conducătorul statului: 

„D-ta ai dat dispoziţie să se deschidă, însă nemulțumirile s-au produs. 
Şi lumea se întreabă unde vor să meargă? Generalul Antonescu spune un 
lucru şi ceilalți alt lucru. 

Am dat un exemplu cu «Buna Vestire». Să-și permită domnul acela să 
spună că eu, generalul Antonescu, acopăr pe tîlhari? D-1 Manoilescu poate 
să spună că nu este ușă de biserică, să îndrăznească să spună să nu lăsăm 
totul pe justiţie, să ne răzbunăm noi. 

Am spus să fie dat în judecată, să fie sesizat Parchetul. Eu nu admit. 
Trebuie să dau cîteva exemple şi atunci se potolesc toți. Nu fac aceasta din 
răutate, ci o fac fiindcă vreau să aduc pe toată lumea la realitate şi aceasta 
în interesul dv. Eu sînt un om bătrîn. Dv. trebuie să mergeţi mai departe, 

însă cu mijloace de omenie, cum v-a învăţat conducătorul. Nu v-a învăţat 
cu mijloace de omenie? «Faceţi apel la toţi», «vom face apel la toți pentru 
îndreptarea țării». 

Or, dv. nici un cuzist nu vreţi să admiteţi. Nu se poate aceasta. 

Eu cunosc cîteva elemente de mîna întîi, cu care am fost în guvernul 
Goga. 

Aşa este Prelipceanu, care este invalid de război, şi un cap priceput. 
Mai sînt şi alţii. N-am încă lista lor, dar am să-i impun eu pe toți”. 

D-l V. lasinschi, ministrul Muncii, Sănătăţii şi Ocrotirilor Sociale: 

„Îi cunosc pe toţi, dar credeam că trebuie să mai treacă puţin timp". 

D-l general Ion Antonescu, conducătorul statului: 

„Pentru ce? Au fost în conducerea trecută şi unele elemente bune". 

D-l V. Iasinschi, ministrul Muncii, Sănătăţii si Ocrotirilor Sociale: 

„Sînt, necontestat”. 

D-l general Ion Antonescu, conducătorul statului: 

„Trebuie să aveţi încredere în generalul Antonescu și trebuie să-l 
ascultaţi...". 

D-l V. lasinschi, ministrul Muncii, Sănătății şi Ocrotirilor Sociale: 

„Avem toată încrederea". 

D-l general Ion Antonescu, conducătorul statului: 

„Pentru că nu se poate compromite, pentru că 40 de ani am luptat ca 
să aduc ţara unde am adus-o. Dv. aveţi patru, cinci ani de luptă, eu am 40 
de ani. 

În 1916, cînd am venit la Marele Cartier General, am găsit o situaţie 
foarte rea şi n-am schimbat totuși pe nimeni. Cînd am venit la Ministerul 
de Război şi la Statul Major, am găsit acolo pe toţi oamenii lui 
Samsonovici şi ai lui Paul Angelescu, şi n-am schimbat pe nimeni: 

Toată ziua mi se spunea: fă cutare, pentru că aceștia te sabotează. N-am 
schimbat însă pe nimeni. Şi acum, de cei care s-au purtat cu mine ca nişte 
canalii nici nu mă ocup. Pentru mine nu este scîrbă mai mare decît aceasta. 
Nu mă interesează aceştia. 

Ascultați-mă pe mine că sînt bătrîn. N-am nici o ambiție personală. 

Cînd un om a ajuns ceea ce am ajuns eu, ce să mai ajungă? Doar un nebun 
nu sînt să mă fac rege în Țara Romanească sau în Rusia. 

Ascultaţi-mă pe mine, pentru că eu lucrez în folosul dv. Nu mai puneţi 
oameni nepregătiți. Pot fi nelegionari, pentru că îi formăm noi. 

Sectarismul este tot ce poate fi mai rău. O să vedeţi dv. ce vă spune 
generalul Antonescu: Dacă mergeţi aşa, în trei luni nu mai reprezentați 
nimic în Ţara Românească". 

La sfîrşitul aceleiaşi şedinţe, generalul Antonescu îşi rezumă atitudinea 
de opoziţie categorică față de orice abuz: 

„Atentatele la libertatea individuală și violările de domiciliu trebuie să 
înceteze imediat. Cei mai mari tîlhari nu pot fi judecaţi şi nu se poate lua 
împotriva lor nici o măsură decît numai de justiție. Acestea sînt principiile 
melc şi din această cauză mi s-a luat comanda de la Chişinău, în urma 
raportului pe care l-am făcut. 

Şi acum să fac eu lucrul acesta? Pentru că faptul că se face de altul, la 
periferie nu însemnează că îl fac ei, ci generalul Antonescu". 


Mişcarea legionară nu trebuie să se compromită 


Conducătorul statului nu vrea compromiterea Mişcării legionare și dă 
sfaturi cum trebuie înlăturate învinuirile nedrepte, precum și calea cea'mai 
sigură pentru stîrpirea dezordinii din Legiune: 

„lată ce trebuie să faci d-ta, domnule Petrovicescu: Să faci un tabel de 
toate aceste lucruri şi de concluziile la care ai ajuns. Pentru că lumea 
exagerează unele lucruri, și în felul acesta se compromite Mișcarea 
legionară. 

Să faci un tabcl în care să arăţi: lată ce s-a spus, iată care e realitatea. 

Trebuie să dăm toate aceste lucruri publicităţii, pentru ca să arătăm 
opiniei publice, pentru ca să se compromită Mişcarea legionară, dintr-o 
chestiune de nimic se face un lucru nemaipomenit de mare, căruia lumea 
este gata să-i dea crezare. 

S-au comis şi acte de violare de domiciliu, însă noi facem eforturi mari 

să aducem pe toată lumea la realitate, şi în curînd toate lucrurile acestea 
vor înceta. S-au comis, de asemenea, şi alte acte, s-au luat automobile, dar 
de îndată ce autoritatea centrală a aflat, a dat dispoziţii ca ele să fie 
înapoiate proprietarilor lor. Trebuie sancționaţi cei vinovaţi de astfel de 
acte şi tribunalele dv. legionare să sancţioneze cîțiva". 

D-l V. lasinschi, ministrul Muncii, Sănătăţii şi Ocrotirilor Sociale: 

„Vom sancţiona pe vinovaţi”. 

D-l general Ion Antonescu, conducătorul statului: 

„Publicați ce sancțiuni s-au luat". 

D-l V. Iasinschi, ministrul Muncii, Sănătăţii si Ocrotirilor Sociale: 

„L-am văzut şi pe d-l Horia Sima foarte revoltat de anumite ieşiri ale 
legionarilor”. 

D-l general Ion Antonescu, conducătorul statului: 

„Trebuie să se procedeze cu energie”. 

D-l V. Iasinschi, ministrul Muncii, Sănătăţii si Ocrotirilor Sociale: 

„Vom proceda cu cea mai mare energie”. 

D-l general Ion Antonescu, conducătorul statului: 

„Pe de altă parte, să publicaţi în ce judeţe legionarii procedează cu tact. 
Pentru aceasta să iei d-ta domnule ministru al Internelor notă de Ia Nicolae 
Mareş, de aceste judeţe, şi să aduci, prin publicitate, mulțumirile mele 
pentru tot concursul dat, în această privință. 

Prin urmare, pe de altă parte pedepsesc, pe altă parte recunosc eforturile 
care se fac". 


Către prefecţii legionari 


În aceeaşi zi are loc la Preşedinţia Consiliului o consfătuire a prefecţilor 
din ţară. Generalul Antonescu se arată preocupat de aceeaşi problemă a 
ordinii, de chestiunile economice şi de îndrumarea generală a regimului: 

„Incontestabil că munca dv. este foarte grea, mai ales acum la început, 
într-un mediu de ostilitate creat de vechiul regim. Aceasta nu înseamnă că 
trebuie să ne speriem şi să dezesperăm. Omul este făcut ca să răstoarne 

greutățile din calea lui, căci altfel n-ar mai fi om şi dificultățile sînt create 
pentru oameni și noi trebuie să le învingem. După cum pentru mine nu 
există dificultate la conducerea statului, pe care să nu o pot învinge, cu atît 
mai mult nu trebuie să existe dificultate pentru dv., pe care să nu le 
învingeți. Dar pentru aceasta trebuie cap, energie, muncă şi organizare. 
Trebuie să ştiţi să vă înconjurați de oameni competenti care să pună 
devotament şi spirit de sacrificiu în rezolvarea şi înlăturarea acestor 
greutăți. 

Deci, în primul rînd, organizați-vă, aveţi metodă în lucru:. lucraţi cu 
energie şi fără pierdere de timp. 

Energie nu înseamnă mijloace brutale față de nimeni. Sînt oameni care 
în trecutul regim au comis erori mai mult decît vă închipuiţi. Dar dacă ne 
vom apuca să rezolvăm toate problemele dintr-o dată, cădem. Problemele 
de stat se rezolvă pe rînd. Întocmai ca în jocul de şah: dacă răsturnăm toți 
pionii, toate piesele dintr-o dată, nu facem nimic. Nu se mişcă toate piesele 
dintr-o dată, ci pe rînd, şi cu socoteală. Dv. vreţi să mișcăm toate piesele în 
statul acesta dintr-o dată. Atunci mergem la dezastru sigur. Nu faceţi acte 
de inițiativă. 

Afară de aceasta nu toţi sînt deopotrivă de vinovaţi. Noi îi urmărim pe 
marii vinovaţi şi trebuie să facem o gamă a greşelilor şi să mergem de sus 
în jos cu pedepsirea. N-ar fi săvîrşit nimeni crime dacă nu erau criminali 
sus. Dv. nu trebuie să faceți acte care să contracareze acțiunea guvernului 
şi fac regimul impopular și ridică din ce în ce mai mult nemulțumirea 
publică contra lui. 

Prima care produce cea mai mare nemulțumire este poliția legionară, 
care în dorinţa de a face bine, face numai rău. 

Dv. v-aţi ridicat în opinia publică din cauza indignării maselor, pentru 
că dv. erați tratați în mod arbitrar: eraţi loviți, schingiuiți pentru 
sentimentele dv. de buni români. Toate casele să se deschidă acum la prima 
bătaie a omului îmbrăcat în verde!? Ofiţeri, care sînt urmăriți şi arestați de 
dv. şi de poliţia legionară! Ofițerii spun: generalul Antonescu a venit ca să 
ne pună sub ordinele legionarilor, ceea ce nu este în intenţia noastră: nici a 

mea, nici a conducătorilor Mişcării. 

Deci, încă odată: nu faceți acte de inițiativă. D-ta care prinzi cu nereguli 
pe prefectul de Maramureş, l-ai trimis Parchetului, dar restul nu te mai 
priveşte. Justiţia este aceea care trebuie să facă dreptatea într-un stat 
organizat şi civilizat. Nu trebuie s-o facem fiecare din noi, căci atunci 
deschidem poarta arbitrarului, prin care se strecoară toate relele unei 
administrații. Mergi din sancţiune în sancțiune pînă ajungi la crime. 
Regimul din 1930 a pornit cu arbitrarul şi a terminat cu crima. Nu vă 
amestecați în lucruri care nu vă privesc. Politica în această ţară o duce 
guvernul. El hotărăşte cine trebuie să tragă consecinţele pentru greșelile 
trecutului; prin ce organe să le tragă, căci noi n-avem dreptul să ne 
amestecăm în mersul justiției. Ordinul pe care l-am dat primului preşedinte 
de la Casaţie este următorul: îţi dau ordin să nu execuţi nici ordinul 
generalului Antonescu! Și justiția odată sesizată, ea trebuie să-şi facă 
datoria, dacă nu-și face datoria, atunci intervin eu. Dar pînă acum n-am 
ocazia să mă plîng de justiție. 

Justiția însă nu poate da pedepse în 24 de ore. Ea trebuie să cerceteze, 
să se lumineze, pentru ca pedepsele aplicate să fie bazate pe realități. Deci 
este semnalul de alarmă pe care îl dau în interesul dv., în interesul 
regimului și în interesul țării. Ţara trebuie să meargă liniștită înainte. Nu 
puteți să vă amestecați în lucruri care nu vă privesc. V-am spus rîndul 
trecut: să separați omul politic în slujba statului. 

Deci, te rog pe d-ta, domnule prefect, să nu mai faci acte de acestea”. 

D-l prefect de Făgăraş: 

„ Dar, domnule general..." 

D-l general Ion Antonescu, conducătorul statului: 

„N-am nici o replică de primit. 

Nu este în căderea dv. să stabiliți cum trebuie pedepsit unul sau altul. 
Fiecare va veni la rîndul său să răspundă de actele comise, şi va veni la 
rînd cînd guvernul va hotărî. Noi nu putem primi la fiecare pas să 
satisfacem dorinţele fiecăruia din dv., sau din această ţară. Am răsturnat un 
regim nefast pentru țară şi nu putem crea un altul şi mai nefast şi regimul 

devine nefast atunci cînd elementele pe care se sprijină el, şi în special 
elementele de administraţie publică sînt arbitrare. 

Aveţi un domeniu larg de activitate. Nu te uita că te sfidează unul sau 
altul. Nu-l provoca să te sfideze pe d-ta; nu te preocupa decît de chestiunile 
care te privesc pe d-ta. 

Şi această lecţie pe care ţi-o dau d-tale aş dori să vă servească la toți. 

Domnilor, dv. trebuie să fiți adevărați părinți ai judeţelor dv. Regimul 
se sprijină pe dv. Fără dv. nu putem duce la bun sfîrşit sarcina luată. Dar 
pentru aceasta trebuie să cunoaşteţi bine legile de administrație publică şi 
să alegeţi elementele cele mai bune pentru ca să puteți administra. Nu fiţi 
sectarişti şi nu alegeți numai legionari, pentru faptul că au fost legionari. 
Cu atît mai bine dacă este legionar, dacă poate face treabă; dar dacă nu este 
capabil, să i se dea o altă cinstire, cinstirea care i se dă oricărui om de 
demnitate. Dacă nu este capabil să-și îndeplinească însărcinarea dată cît de 
mică, nu trebuie întrebuințat, pentru că acesta deserveşte țara. 

Problema cea mai grea este problema economică. Să văd care sînt 
soluţiile cele mai practice pentru judeţul în care activaţi, pentru că soluția 
diferă de la judeţ la judeţ: o problema economică se pune în Nordul 
Moldovei, alta în Muntenia, alta în Oltenia, alta la şes şi alta la deal ori la 
munte. Deci fiecare dintre dv. trebuie să aveţi soluții adecvate regiunii 
unde activaţi dv. şi această soluţie trebuie să o aprofundați nu atît cu 
entuziasm cît cu date pozitive și să veniți cu soluţii practice. lar noi, 
guvernul, trebuie să vă ajutăm în această privință, pînă cînd vom putea 
pune mîna pe funcţiile de comandă pe care le deţin astăzi elementele 
străine. Dv. vedeţi că toată strădania noastră este ca în locul elementelor 
străine să introducem elemente româneşti. Operaţie uşoară în teorie, dar 
greu de aplicat în practică. Aceasta ne va costa la început mulţi bani, pentru 
că sînt mulți oameni răi și printre comercianții noștri. Dacă am ști că banii 
se întorc înapoi, am putea da mult credit, totuși pe răspunderea dv. a 
prefecților şi a şefilor de regiuni. 

Domnule Sima, te rog să iei chestiunea aceasta în mîna d-tale. Să dăm 
credite pentru a servi drept capital de rulment, pentru ca să împiedicăm 

boicotul intermediarilor străini. 

Noi cunoaştem toate aceste probleme. Să nu credeţi că noi de aici le 
ignorăm. Nu, dar trebuie să le rezolvăm pe rînd. Avem o infinitate de 
probleme de rezolvat în această ţară. Avem probleme externe mari, foarte 
grele; avem problema evreiască, avem problema tilharilor, criminalilor şi 
nu putem să le atacăm pe toate într-o zi, căci atunci sfișiem statul şi-l dăm 
peste cap, deja am răvăşit foarte mult. Popularitatea pe care stăm este ca un 
cal care poate fugi de sub noi. Nu uitaţi că și generalul Averescu a venit cu 
o popularitate foarte mare, pe care a consumat-o în trei luni. Dar atunci 
avea rezerve. Astăzi nu mai avem rezerve. Dacă eşuăm noi, ţara merge la 
ocupaţie străină şi la dezastru. 

De aceea să mă ajutați și să terminaţi cu sectarismul. Faceţi apel la 
oameni care să servească nu regimul, ci ţara. 

Fiţi mărinimoși. Fostul dv. şef vă învaţă totdeauna să nu răspundeți 
celui care v-a maltratat cu o maltratare. 

Aceasta nu înseamnă să iertăm, dar să nu le răspundem cu ciomagul. 
Noi trebuie să mergem la redresarea țării din întinderea mîinii la toți acei 
oameni necompromiși, capabili ca prin munca, prin priceperea, prin 
trecutul lor și prin posibilitățile lor să constituie un ajutor pentru ţară şi 
pentru noi toţi”. 


Colaborarea cu Legiunea 


În același spirit de loialitate și de nădejde în îndreptarea lucrurilor, 
conducătorul statului face, în şedinţa Consiliului de Miniştri din 18 noiem- 
brie 1940, după întoarcerea sa de la Roma, următoarea declarație: 

„Acum, venind în ţară, din Italia, am văzut ce s-a petrecut aici. 
Bineînţeles că sînt lucruri care sînt îndreptate pe drumuri mai bune. N-am 
ajuns încă la liniștea şi ordinea pe care o doresc eu în această ţară, dar vă 
rog pe dv. să faceți eforturi pentru ca încet, încet, să strîngem rîndurile şi să 
eliminăm toate elementele de dezordine care ne împiedică să creăm şi ne 
fac o situație defavorabilă. 

Totuşi nu mă pot plînge că în absenţa mea s-au petrecut lucruri grave. 
Sînt lucruri inerente unei perioade post-revoluţionare. Domnii din afară, 
vinovaţi de situația de astăzi, ar vrea să vadă pe generalul Antonescu 
încăierat cu Mişcarea legionară. Dar el are tactul necesar ca această 
Mişcare să o dirijeze aşa cum trebuie pentru ca împreună cu ea și cu 
concursul ei şi cu dinamismul ei, să realizeze ceea ce trebuie și ceea ce țara 
întreagă așteaptă de la noi să realizăm". 


Sechestrarea supușilor greci 


Sc plîng însă şi grecii de dispariția unor supuși eleni. În aceeaşi şedinţă 
subsecretarul de stat Papanace face o ciudată mărturisire despre felul cum 
înțelege el și macedonenii săi din Legiune să respecte ordinea şi autoritatea 
statului. Generalul Antonescu constată că dacă șefii regimului nutresc o 
astfel de mentalitate, înseamnă că România condusă de ei este o ţară în 
plină anarhie: 

D-l Al. Rioşianu, subsecretar de stat la Ministerul Afacerilor Interne: 

„Am fost sesizat astă-noapte. Mi s-a spus că aceşti greci au fost luaţi de 
niște macedoneni şi duşi într-una din pădurile din jurul Bucureștilor. Am 
dat ordin Jandarmeriei să-i caute prin toate pădurile, dar n-au găsit pe 
nimeni. 

Pe de altă parte am informaţii că și de la Constanţa au dispărut 4 greci”. 

D-l Const. Papanace, subsecretar de stat la Ministerul de Finanţe: 

„În afară de aceste informaţii cu mai am și altele; fără să fie zonă de 
război, cîteva comune din regiunea Pindului au fost rase de greci. Astfel au 
fost comunele Samarina, Furca şi Pericoli. 

Aceasta arată că nu este vorba aci de o măsură de ordin militar ci de 
una care are de scop să desfacă populația aromânească din locurile unde 
este compactă. 

Cînd am venit azi dimineaţă, am găsit o foarte mare agitație printre 
tineretul nostru macedonean. Foarte mulți din aceşti tineri, care sînt la 
învățămînt aici, au părinții trimiși în direcţii necunoscute. 

Şi, aşa cum am spus altă dată, nu este exclus ca aceşti tineri, pentru a 
preveni astfel de acte din partea grecilor - nu pentru a face represalii, 
pentru că dacă se va repeta acest lucru, guvernul se va găsi într-o situație 
gravă, fiindcă tinerii noștri macedoneni nu vor admite ca părinții, fraţii şi 
surorile lor să fie măcelăriți în satele greceşti - nu este exclus, zic, ca aceste 
sechestrări de persoane să fi fost făcute de aceşti tineri”. 

D-l general Ion Antonescu, conducătorul statului: 

„Atunci sîntem o ţară de anarhie. Recunosc sentimentul acestor tineri, 
dar ca să arunce un întreg neam în război prin astfel de acte, să ne 
pomenim cu aviația engleză că vine şi bombardează sondele noastre, cu 
foarte multe victime, fără ca noi să ne putem apăra, aceasta nu se poate”. 

D-l Const. Papanace, subsecretar de stat la Ministerul Finanţelor: 

„Actele acestea de sechestrare sînt justificate numai din punct de vedere 
sufletesc". 

D-l general Ion Antonescu, conducătorul statului: 

„Să nu facă astfel de lucruri pentru că altfel îi consider ca dușmani ai 
patriei și iau măsuri împotriva lor. 

Este regretabil că se întîmplă lucrul acesta. Pentru o simplă presupunere 
nu se pot comite astfel de acte. Aceşti tineri au presupus că părinții lor au 
dispărut de la locuinţele lor”. 

D-l Const. Papanace, subsecretar de stat la Ministerul Finanţelor: 

„Sînt 400 de informaţii, domnule general". 

D-l general Ion Antonescu, conducătorul statului: 

„Sîntem în mijlocul Bucureștilor şi din o mie de informaţii, care se 
răspîndesc în fiecare zi, 999 sînt inexacte. 

D-ta ai spus că n-ar fi exculs ca aceste acte de sechestrare să fi fost 
făcute de acești tineri. Atunci se poate întîmplă să se spună că în ţara 
aceasta este un guvern care nu domină situaţia şi să se treacă la represalii”. 

D-l Const. Papanace, subsecretar de stat la Ministerul Finanţelor: 

„Eu am observat de rîndul trecut, de cînd a venit d-l Colas, că d-sa fără 
să folosească actualul conflict cu Italia, își pregătea toate alibiurile pentru 
această acțiune de nimicire a populației aromâneşti din Grecia”. 

D-l general Ion Antonescu, conducătorul statului: 

„Dar statul trebuie să ia măsuri în această privinţă, nu fiecare să facă ce 
vrea. Dacă se mai repetă asemenea cazuri de maltratare a populației 
aromânești, am să iau toţi grecii din România și am să-i bag în lagăre de 
concentrare. Și sînt destui greci la noi”. 

D-l Const. Papanace, subsecretar de stat la Ministerul Finanţelor: 

„Nici eu nu aprob această măsură. Fiindcă însă mi-aţi dat însărcinarea 
să cercetez acest caz, eu îmi arăt bănuielile de ce s-a putut întîmplă. Eu 
însă am spus: dacă au făcut tinerii noştri aceste acte, ei au comis o mare 
greşeala şi față de guvernul legionar și față de părinţii lor de acolo”. 

D-l general Ion Antonescu, conducătorul statului: 

„Se poate întîmplă ca părinţii lor să plătească cu viaţa de acum încolo 
aceste acte de sechestrare. Poate pînă acum au şi plătit unii, de acum 
înainte vor plăti şi alții. 

De aceea noi luăm o măsură şi sîntem responsabili în faţa istoriei pentru 
măsura luată". 


Imixtiunea legionarilor la vămi 


Dezordinile şi abuzurile continuă însă. În şedinţa din 26 noiembrie 
1940 este discutat un caz deosebit de grav de la Caracal. În aceeaşi şedinţă, 
ministrul de Finanţe, d-l Cretzianu, se plînge de imixtiunea așa-zisei poliții 
legionare la vămi; generalul Antonescu arată răbdare, dorind lichidarea 
abuzurilor: 

D-l George Cretzianu, ministrul Finanţelor: 

„D-le generai, o chestiune mai puțin agreabilă este aceea a conflictelor 
pe care le avem la vămi cu poliția legionară, care şi-a arogat anumite 
drepturi, ceea ce eu cred că nu este bine. V-am semnalat ce s-a petrecut la 
Constanţa - n-am să mai revin acum - avem un alt caz la Galaţi. Acolo 
vameşii, care au ordin să fie foarte stricţi, au făcut revizuirea unor jidani. 
Poliţia legionară a venit pe urmă, i-a debarcat pe aceştia din şlep, a făcut o 
nouă revizie și i-a lăsat pe aceşti călători numai cu hrana pe două zile şi cu 

strictul necesar de îmbrăcăminte. Or, noi avem interes ca oamenii aceștia 
să plece, ca și bulgarii, ca și englezii”. 

D-l general Ion Antonescu, conducătorul statului: 

„Dar ce au găsit ei?“ 

D-l Horia Sima, vicepreşedintele Consiliului de Miniştri: 

„La Constanţa s-au găsit la jidani cîte 15 costume de haine şi cîte 10-15 
perechi de ghete, în valoare de sute de mii de lei. Aceasta nu se poate”. 

D-l George Cretzianu, ministrul Finanţelor: 

„Să schimbăm funcţionarii de la vamă, dar această dublă autoritate cred 
că nu este bună”. 

D-l general Ion Antonescu, conducătorul statului: 

„Unde s-au mai întîmplat asemenea cazuri?" 

D-l general C. Petrovicescu, ministrul Afacerilor Interne: 

„Nu s-a mai întîmplat nicăieri, dar pot să dau detalii în ce privește cazul 
de la Constanţa. Acolo, dacă nu era Poliția legionară, Hurtig ieşea din ţară 
cu milioane. 

Tot la Constanţa s-au descoperit cazuri cînd unii dintre cei care urmau 
să plece cu vaporul, şi-au aruncat hainele, ca să anunţe la Constantinopol 
că le-au fost luate de legionari. Am luat măsuri ca să nu se atingă de 
oamenii aceştia nimeni, în afară de cazul cînd au prea multe efecte asupra 
lor”. 

D-l general Ion Antonescu, conducătorul statului: 

„Trebuie făcut un regulament de ce anume are dreptul să scoată cineva 
din ţară. Pe lîngă vameşi să fie încadraţi şi legionarii. Să se ia această 
dispoziție. Sînt, de asemenea, de părere ca jidanii să n-aibă dreptul să ducă 
cu ei decît maximum două costume de haine". 

D-l general C. Petrovicescu, ministrul Afacerilor Interne: 

„Dar chiar acum în cazul de la Galaţi, legionarii au fost la vamă cu 
inspectorul regional și cu chestorul". 

D-l C. Papanace, subsecretar de stat la Ministerul Finanţelor: 

„A fost de faţă şi o funcționară de la vamă". 

D-l general Ion Antonescu, conducătorul statului: 

„D-le Cretzianu, te rog să lămureşti chestiunea şi să arăţi pentru toate 
vămile cu ce are drept să iasă din țară fiecare străin care pleacă: atîta 
monedă, atîta îmbrăcăminte, pentru că altfel se creează la noi o altă criză 
sub raportul îmbrăcămintei“. 

D-l Horia Sima, vicepreşedintele Consiliului de Miniştri: 

„Se mai produce încă o confuzie: dacă un legionar, funcționar public, 
face o descindere, se spune despre el numai că este legionar, uitîndu-se că 
el este în acelaşi timp și reprezentantul unei autorităţi de stat“. 

D-l general Ion Antonescu, conducătorul statului: 

„Să se facă regulamentul așa cum am spus eu, ca să nu se mai poată 
scoate din țară aceste ultime lucruri care au mai rămas de scos. 

A fost un caz la Constanţa, care s-a lichidat; s-a mai produs altul la 
Galaţi, careva fi lichidat şi el“. 


Asasinatele de la Jilava 


Generalul a plecat şi la Berlin. În sfirsit, ţara avea dreptul să creadă că 
România generalului Antonescu a găsit înțelegere la noii aliați și că rănile 
adînci din vara anului de mare tragedie puteau fi tămăduite. Era în discuție 
în special soarta românilor din Ardeal în privinţa cărora guvernul maghiar 
aplica un plan de nimicire naţională. Dar întreg zbuciumul sufletesc al 
conducătorului, toate acţiunile lui şi nădejdile care începeau să încolțească 
în sufletul atît de chinuit al neamului, s-au dovedit a fi în zadar: asasinatele 
de la Jilava şi Prefectura Poliţiei, uciderea mișelească a profesorului 
Nicolae lorga, o mare figură națională, cu legături în cercurile savante din 
toată lumea, şi a fostului ministru Virgil Madgearu. 

Generalul s-a gîndit în aceste momente să ia măsuri radicale. Căci un 
grav principiu a fost lezat: principiul ordinii în stat, în care nici un organ nu 
se poate substitui autorităţii constituite; principiu de care este legată și 
funcționarea fără injoncțiuni a justiției. 

Cu acelaşi prilej s-a mai demonstrat un lucru: că șeful Mişcării și 
principalii săi locotenenţi, sau nu stăpînesc situația în propriul lor partid, 

sau sînt complici cu elementele teroriste în anumite scopuri proprii, dar 
care nu pot duce decît la distrugerea statului. 

Situaţia noastră externă s-a resimţit. Toate roadele acţiunii de redresare 
dusă de general şi care a culminat cu vizitele făcute în capitalele Axei, s-au 
năruit dintr-un moment. 

Conducătorul statului a reacționat de manieră categorică. A văzut a 
doua zi pe principalii şefi ai armatei şi a prezidat apoi un lung Consiliu de 
Miniștri. 

Toţi miniştrii legionari, în frunte cu Horia Sima, s-au desolidarizat de 
acțiunea teroriștilor și au propus să depună un nou jurămînt de credință 
generalului Antonescu. 

Au încercat să schițeze un gest de justificare, arătînd că „față de 
tărăgănarea justiției, mulți și-au pierdut încrederea în dreptatea pe care vor 
face-o organele judiciare”. 

În Anexa nr. 12 a acestui capitol este reprodus raportul preşedintelui 
„Comisiei Speciale de Anchetă Criminală", însărcinat cu instruirea celor de 
la Jilava, din care se poate vedea cît de laborios şi în același timp de 
conştiincios s-a lucrat pentru descoperirea şi pedepsirea celor vinovaţi de 
prigoana împotriva legionarilor. Dar pentru a face justiție adevărată, 
trebuie făcută o muncă completă. Comisia a lucrat într-un timp record; 
totuşi factorul timp nu putea fi evitat. 

Se poate spune, deci, cel mult că teroriștii din Mișcare şi-au pierdut 
răbdarea, care este necesară în orice organizație de stat. 

Generalul Antonescu a reacționat în Consiliul de Miniştri printr-un 
fulminant discurs. 

Cuvîntarea aceasta a sa nu a fost stenografiată, dar în rezumat conţinea 
următoarele: 

Respinge laudele ce-i aderesează miniștrii legionari în aceste momente; 
ar fi dorit de dragul tării să aibă mărturia dragostei lor, în aceea că ar fi 
împiedicat să se întimple ceea ce ei au condamnat în aşa măsură la vechiul 
regim. 

EI, generalul, este un luptător. A luptat şi va continua să lupte pentru 

neamul pe care vrea să-l reînalţe din decăderea în care l-au adus cei pe care 
legionarii îi imită astăzi. 

Dar tocmai pentru a-şi putea sluji neamul cum trebuie, va refuza să-și 
lege numele de crimele de la Jilava. 

Justiția şi-a făcut datoria şi ar fi continuat să şi-o facă. Generalul 
Antonescu nu poate admite nici o injoncţiune în mersul justiţiei. În cazul 
dat, nu a existat nici un temei de neîncredere. Generalul Antonescu a inițiat 
acțiunea împotriva asasinilor legionarilor și n-ar fi tolerat ca ea să nu fie 
dusă pînă la capăt. 

„Am spus tuturora: Aveţi încredere în mine! De ce nu aveţi încredere? 
Ce fapte ar fi putut motiva o neîncredere în mine? 

Mîna de nemernici care au făcut această crimă va fi pedepsită în mod 
exemplar” - a spus generalul. „Eu nu voi lăsa ca ţara și viitorul acestui 
neam să fie compromis de acțiunea unei bande de terorişti. Statul, al cărui 
conducător sînt, nu se va lăsa subminat de dezlănțuirea instinctelor de 
bestialitate ale unor descrcicraţi. 

Pedepsirea celor de la Jilava mi-o rezervasem eu prin justiția țării. 
Strada mi-a luat acest drept, venind să-şi facă singură dreptate". 

„Toată mindria mea era să nu am mîinile pătate. Mi-aţi nimicit cu 
fapta alor voştri această mîndrie”. 


Măsuri de reprimare 


Un comunicat a fost dat, prin care Horia Sima şi întreg guvernul se 
uneau pentru reprobarea celor întimplate. Poliţia legionară a fost 
desființată. Prefectul Poliţiei, colonelul Zăvoianu, a fost schimbat. Un 
decret pentru introducerea pedepsei cu moartea pentru astfel de acte a fost 
promulgat în aceeaşi zi. lar generalul Antonescu, care a consimțit, în cele 
din urmă, pe baza noilor jurăminte de credinţă ce i s-au făcut, să nu 
schimbe guvernul, s-a preocupat mai deaproapc de problema ordinii. 

Şedinţa Consiliului de Miniștri din 29 noiembrie 1940 este aproape în 
întregime consacrată problemelor ordinii publice. 

D-l general Const. Petrovicescu, ministrul Afacerilor Interne: 

„Rapoartele primite la ora 15,30 de la Inspectoratele de Jandarmerie 
îmi comunică că liniştea cea mai perfectă domnește în toată țara. Nu s-a 
semnalat nicăieri un incident. 

De la Siguranţă, am primit aceleaşi informații în ceea ce priveşte 
Capitala”. 

D-l general Ion Antonescu, conducătorul statului: 

„D-ta ai mai avut informaţii de linişte, şi ne-am pomenit cu ceea ce ştim 
cu toții. Nu este posibil să se pună la cale astfel de mișcări și noi să nu ştim 
nimic. După cît văd, Siguranţa nu funcționează. Admiţi d-ta să se pună la 
cale aceste mişcări și să se ridice atîția oameni, fără cunoștința organelor de 
Poliție și Siguranţă? 

Este cineva care a organizat toate acestea. Dacă aveam cea mai mică 
informație asupra celor ce se petrec, puteam împiedica totul. 

Deci, aceste rapoarte de linişte ale Siguranţei nu sînt crezute de mine. 
Am spus să luaţi măsuri serioase, să ştiţi ce se face în ţară şi de către toți. 
Siguranţa statului este pe deasupra tuturor intereselor colectivității, ea 
trebuie să intre în cadrul legilor și obligațiilor pentru ca statul să fie în tot 
timpul pus în cunoştinţă de tot ceea ce se pune la cale. 

Te rog să iei imediat măsuri, ca să se numească primari în toate 
comunele din țară numai oameni care corespund intereselor statului. Dacă 
sînt printre legionari oameni de seamă, buni gospodari, cu credință şi 
aptitudini legionare, atunci foarte bine. Dacă nu, să fie scoşi imediat şi să 
se numească cei mai bum oameni, cei mai gospodari şi cu trecutul cel mai 
nepătat. 

Această operaţie să se facă în maximum 20 de zile. 

Toţi acei care au fost numiţi şi de pe urma cărora prefecții au motive de 
nemulțumire, mai ales la sate, toți trebuie dați la o parte. 

La sate nu se face politică, ci se face gospodărie, se face administraţie. 

Să se pună ordine, de care am nevoie pentru dezvoltarea pe care am de 
gînd să o dau noului stat. Într-o asemenea comună, care este celula 
organică a statului, primarul trebuie să fie un om de seamă. 

Am văzut în unele regiuni prefecți mai înţelepţi şi cu o tradiție mai 
veche. Acolo nimeni n-a îndrăznit să schimbe primarul. 

În intervalul de 20 de zile vreau să am raportul d-tale în legătură cu 
ceea ce am spus. Vreau să ştiu ce primari erau în serviciu la data de 6 
septembrie, ce primari s-au schimbat, care este situația și ce primari se 
schimbă în urma ordinului dat. 

Pentru aceasta trebuie făcută o anchetă imparțială, pentru că sînt printre 
ei şi oameni care pot să vadă cum trebuie. Dar primarul nu trebuie să fie 
numit numai pentru că este legionar. Trebuiesc primari imparțiali, buni 
români şi dornici să servească interesele statului. Primarul trebuie să mai 
ştie care sînt și punctele de program ale generalului Antonescu. Comuna 
este celula de unde pleacă şi ordinea și dezordinea, şi impulsul de viață. 

Să nu ne jucăm cu lucruri care par neînsemnate în aparență. Această 
comună va fi făcută de mine celula sănătoasă din toate punctele de vedere. 

Am dat indicaţii în această privinţă, că la primării trebuie să se găsească 
toate elementele de administraţie, și în ceea ce privește premilităria, și 
recrutarea, şi rechizițiile, și fiscalitatea etc. Prin urmare, comuna trebuie să 
aibă întreaga administraţie în ea şi, deci, trebuie să aibă oameni capabili, 
înţelepţi şi în spiritul doctrinelor noastre. 

Al doilea, toţi jandarmii care au fost comandanţi de legiuni şi care au 
executat ordinele date împotriva legionarilor, acum, pentru că s-a terminat 
cu principalii vinovați, intenția mea era să-i dau afară din oştire, după ce 
vinovăţii principali erau condamnați de justiție. 

Acum, pentru că lucrul s-a consumat, trec la punctul al doilea. Pe 
aceștia să-i invitați să-şi dea imediat demisiile. Același lucru și cu toți 
ceilalți plutonieri din cadrul Jandarmeriei. 

Al treilea, toți comisarii, subcomisarii şi agenţii care sub trecutul regim 
au comis acte de violenţă și bestialitate, făcînd exces de zel, depăşind 
cadrul legal, să fie imediat scoși. 

Sub mine nu s-a executat niciodată un ordin nelegal. Au fost o mulţime 
de ordine, pe care eu le-am respins cînd erau nelegale. Regele Carol, cînd 
mi-a dat ordin nelegal, a primit răspunsul meu scris: «Ce ai cerut 


178 


Maiestate, este nelegal şi nu pot executa». 

Deci, așa trebuie să facă fiecare. 

Prin urmare, toți aceştia trebuiesc eliminați şi să înceteze orice 
sentimente de ură. Acelaşi lucru şi cu magistratura. 

Toţi acei care zilele acestea, au organizat revolte şi rezistenţe trebuiesc 
puşi sub urmărire. 

În statul acesta trebuie ordine şi cine n-o dovedeşte, trebuie arestat şi 
dat pe mîna justiţiei; orice situaţie ar avea în stat. 

D-voastră, domnule ministru de Interne şi subsecretar de stat pentru 
Poliție şi Siguranță, sînteți responsabil de orice acte s-ar comite de acum 
înainte. Nu este permis să se mai facă violări de domiciliu sau ridicări de 
persoane. Pentru toate acestea veți trage imediat consecinţele. 

Un alt punct, care constituie regula de acum înainte: la gări, la 
autorităţi, nu mai are ce căuta garda legionară. Autoritatea statului este 
păzită de organele de siguranţă ale statului. 

Deci, la radio, la poştă, telefoane, gări şi la orice alte autorităţi, n-au ce 
căuta aceste gărzi. Ele nu vor putea servi decît numai pentru serviciile lor 
legionare, pentru disciplina lor legionară. În stat, ordinea nu se ţine decât de 
organele statului, şi în Capitală și în provincie, şi peste tot. 

De asemenea, nu se mai poate tolera portul de arme decît numai cînd 
sînt încadraţi în unități constituite, sub comanda unui şef care răspunde. 
Izolaţi, pe stradă, nimeni nu are voie să poarte armă. 

Cine poartă armă, trebuie dezarmat imediat şi dat pe mîna justiției. Nici 
dv. nu aveţi voie să purtați armă, cu atît mai mult n-au dreptul s-o poarte 
copiii de 16 ani. 

În privinţa caselor care sînt ocupate fără dispoziţii legale, de către 
diferite persoane, veţi da ordine să fie imediat evacuate, pentru că statul va 
fi acel care va plăti. 

Am auzit că sînt şi miniștri care s-au instalat în asemenea imobile. 

Această stare de anarhie trebuie să înceteze. Trebuie să intrăm odată pe 
calea legală. 

Chiar casa lui Gavrila Marinescu de la Militari, să nu se ia pînă cînd nu 

se vor îndeplini formele legale. Nu poate nimeni să dispună de averea 
altuia, ca de averea lui”. 

D-l A. Rioșianu, subsecretar de stat pe lîngă Ministerul Afacerilor 
Interne, pentru Poliție şi Siguranţă: 

„Aţi spus, domnule general, că sîntem responsabili de ceea ce se 
întîmplă. Ca să fiu responsabil, cu ca ministru al Poliţiei, trebuie ca, atît la 
Siguranţă, cît şi la Poliţie, să am oamenii mei. 

Eu nu sînt sigur nici de d-l Mironovici, şi nici de d-l Ghika. 

Pentru actele dumnealor cu nu pot răspunde”. 

D-l general Ion Antonescu, conducătorul statului: 

„D-ta îmi vei raporta. 

Am auzit că şeful Siguranţei a scos din vamă 1 200 revolvere pe care 
le-a împărțit. Să faci anchetă şi să vezi dacă este exact. Omul ordinii nu 
poate împărți arme pentru dezordini”. 

D-l A. Rioșianu, subsecretar de stat pe lîngă Ministerul Afacerilor 
Interne, pentru Poliție şi Siguranţă: 

„D-l Ghika nici nu mai tratează cu mine. D-l prefect cel nou de Poliţie, 
pînă acum nici nu s-a prezentat la mine și nici jurămîntul nu l-a depus”. 

D-l general Ion Antonescu, conducătorul statului: 

„Să-l chemi la minister şi să pui lucrurile la punct. Dacă nu vine, sau 
dacă nu se aranjează lucrurile, vom pune un alt prefect. 

Pe d-l Ghika să-l încadrezi în ordinea legală. Dacă nu intră în ordinea 
legală, atunci să-mi propui un alt şef la Siguranţă”. 

D-l general Const. Petrovicescu, ministrul Afacerilor Interne: 

„La Siguranţă avem inspectori vechi de meserie, aşa că nu este situaţia 
la fel ca cea de la Poliție”. 

D-l general Ion Antonescu, conducătorul statului: 

„Să-l chemaţi imediat pe d-l Ghika şi să-i spuneţi că dacă nu intră în 
legalitate, va fi imediat destituit”. 

D-l general Const. Petrovicescu, ministrul Afacerilor Interne: 

„Eu am legături cu Ghika şi n-am avut a mă plînge de el pînă acum”. 

D-l general Ion Antonescu, conducătorul statului: 
„Nu trebuie să treacă peste ordinele date, căci atunci este anarhie. Cum 
şi-a permis, ca să nu dea curs unui decret semnat de mine?” 


În şedinţa Consiliului din 3 decembrie, problema este reluată, 
conducătorul statului cerînd informații precise în legătură cu toate 
abuzurile şi omorurile săvîrşite de legionari în ultimele săptămîni şi în 
diferitele regiuni ale tării, încă odată, generalul îşi propune să creadă că 
şefii Mişcării legionare îşi vor disciplina trupa și o vor curăța de infiltrații 
turbulente şi teroriste. 

D-l general Const. Petrovicescu, ministrul Afacerilor Interne: 

„Am vorbit şi cu prefecţii de Ilfov, Argeş și Prabova, şi situaţia este 
aceeași. Am cercetat la Prefectura Poliţiei, la Siguranța Generală şi la 
Jandarmerie, constatînd că nu este nimic de semnalat. 

De la Legația iugoslavă nu am primit nici o relație. Sînt în cercetare”. 

D-l general Ion Antonescu, conducătorul statului: 

„Legația a spus că dă o listă la Ministerul de Interne, cu sîrbii care sînt 
amenințați să fie goniți”. 

D-l general Const. Petrovicescu, ministrul Afacerilor Interne: 

„Toţi grecii au fost eliberaţi. 

Am vorbit cu d-l Papanace şi mi-a spus că a primit o nouă telegramă în 
care se arată că mai sînt persoane arestate și internate. Acest lucru poate 
produce reacție şi de aceea am spus d-lui Papanace să transmită telegrama 
d-lui ministru Sturdza. 

Aţi mai cerut să vâ dau o listă de persoanele omorite pe teritoriul 
judeţului Prahova. Este vorba de: David Friedman, Max Mendel, frizer din 
Focșani, Samuel $milovici, vînzător ambulant. 

Aceştia au fost din Tîrguşor, jud. Prahova. Apoi: Constantin 
Dăscălescu, Ion Predescu, losef Avram Margulius. Aceştia sînt la Prahova. 
Mai este avocatul Creţoiu”. 

D-l Vladimir Dumitrescu, secretar general la Ministerul Cultelor şi 
Artelor: 

„A fost ajutor de primar și a lovit şi pălmuit pe legionari”. 

D-l general Ion Antonescu, conducătorul statului: 

„Te rog să controlezi”. 

D-l general Const. Petrovicescu, ministrul Afacerilor Interne: 

„Eu am cerut o listă exactă”. 

D-l general Ion Antonescu, conducătorul statului: 

„Tot la Prahova au mai omorît și pe Iorga şi Madgearu". 

D-l general Const. Petrovicescu, ministrul Afacerilor Interne: 

„Aceștia contează printre cei din Bucureşti”. 

D-l general Ion Antoncscu, conducătorul statului: 

„Pe agenţi de ce i-a omorît?” 

D-l general Const. Petrovicescu, ministrul Afacerilor Interne: 

„Au vrut să se răzbune pentru persecuțiile din trecut. În dimineaţa zilei 
de 27 noiembrie, cînd s-au instalat gărzile militare la diferite autorităţi, 
lucrurile nu au decurs cum trebuia, după o prealabilă înţelegere, și atunci s- 
a dat loc la diferite incidente”. 

D-l general Ion Antonescu, conducătorul statului: 

„O măsură pentru apărarea statului se impune în momente grave, dar 
totul trebuie făcut cu tact”. 

D-l general Const. Petrovicescu, ministrul Afacerilor Interne: 

„Mai este o chestiune: am constatat în jurul Ministerului de Interne un 
automobil cu nr. 6698 PI. 

Erau în el, la pîndă, 4 inşi, care veneau și plecau. Am făcut cercetări şi 
am constatat că la Ploieşti nu există acest număr. 

Am mai constatat un lucru: că se schimbă numerele la automobile, şi 
atunci găsesc că este necesar ca să facem un recensămînt general al 
automobilelor. Acest recensămînt trebuie să-l facem pe toată ţara”. 

D-l general Ion Antonescu, conducătorul statului: 

„În urma măsurii d-lui Sima în chestiunea cămăşilor se va pune ordine. 

În afară de cei care au fost omoriţi, și pe care îi ştim, a mai fost omorît 

cineva?” 

D-l general Const. Petrovicescu, ministrul Afacerilor Interne: 

„A fost zvonul despre Alexeanu, dar s-a constatat că s-a sinucis”. 

D-l A. Rioșianu, subsecretar de stat pe lîngă Ministerul Afacerilor 
Interne, pentru Poliție şi Siguranţă: 

„La Poliție a mai fost omorît Ralet şi un legionar”. 

D-l general Ion Antonescu, conducătorul statului: 

„Trebuiesc luate măsuri pentru intrarea în legalitate. Nu ţi se întîmplă 
nimic cînd stai pe bază legală. Poți să greșești, dar cînd eşti de bună 
credință, nu se poate întîmplă nimic. 

Am făcut maximum ca să salvez ţara, dar nu se poate ca cineva să vină 
şi să spună că am tolerat crima, căci nu aş avea nici o scuză în faţa justiției. 

S-a întîmplat ce s-a întîmplat, dar trebuie să vină cineva, care să 
oprească masacrul. Nu mai pot trimite alți oameni la căsăpire, și nici nu pot 
tolera ca să se omoare între ei fraţii români, în timp ce jidanii să-și frece 
mîinile. Vedeţi că au murit 6 jidani, şi cîți români? 

În privinţa celor discutate cu generalul Petrovicescu, am dat instrucţiuni 
generalului Șteflea, ca să facă un ordin circular pe armată, în care să se 
spună ca toată lumea să aibă înţelegere, şi să caute să facă înfrățire cu 
Mişcarea legionară. Noi sîntem mai bătrîni şi trebuie să fim mai înţelepţi. 
Au fost numai cîteva cazuri în care neînțelegerile au fost mai evidente, 
între armată și Mişcarea legionară. Probabil, lipsa de tact a venit şi dintr-o 
parte, şi din cealaltă. 

Unde raporturile sînt bune, ele trebuiesc menținute, iar unde nu sînt 
bune, trebuie să facem să se vină la normal, să se facă înfrăţirea. 

În ceea ce priveşte politica în armată, am spus: cine este în armată, 
rămîne acolo, şi cine este în cuib, la fel. Armata trebuie să se mențină în 
spiritul ostăşesc. Spiritul legionar este una, și politica de cuib este alta. 

Faţă de cele petrecute acum două, trei nopți, prima datorie a mea a fost 
să chem pe ministrul Armatei de Uscat și să-i cer ca autoritatea să fie 
asigurată. 

Aceste elemente descreierate nu-şi dau seama că opera lor duce la 

dărîmarea statului. Noi trebuie să oprim acest lucru, şi trebuie să-l oprim cu 
toată înțelepciunea, cu tot calmul şi cu toată răbdarea. 

Atitudinea luată de d-l Ghika, dacă nu va fi schimbată, va fi imediat 
destituit. Omul dezordinii trebuie să stea afară, iar în aparatul de stat 
trebuie să rămînă numai oamenii de ordine. Nu este admisibil să se 
petreacă ceea ce s-a petrecut". 


Ziua următoare au venit în discuţia Consiliului noi abuzuri legionare 
împotriva supușilor străini şi chiar a unui ambasador: 

D-l general Ion Antonescu, conducătorul statului: 

„Trebuie să fie disciplinaţi. Am aflat lucruri care sînt complet 
extraordinare. S-au dus la Legația greacă şi l-au ameninţat pe ministru că-l 
omoară. Vedeţi că-mi creează situaţii în stat oribile. A apărut un jurnal 
macedonean la București, nici n-am ştiut de lucrul acesta, în care atacă şi 
ofensează pe ministrul de Externe - lucru absolut nepermis. Ei cred că îşi 
pot permite mijloace macedonene şi creează dificultăți în stat. Eu am 
raporturi economice și există atitudini care sînt absolut indispensabile 
pentru bunul trai al economiei statului. Sînt anume reguli pe plan 
internațional. N-are nimeni dreptul în statul nostru să-l ofenseze pe Collas. 
Miine, poimîine ma înjură şi pe mine la fel. Sînt convenții internaţionale pe 
care trebuie să le păstrăm”. 

D-l general C. Petrovicescu, ministrul Afacerilor Interne: 

„Această chestiune nu ține de departamentul meu". 

D-l general Ion Antonescu, conducătorul statului: 

„Ştiu, dar nu putem să acoperim toate năzbitiile pe care le fac 
macedonenii aici”. 

D-l Mihail Sturdza, ministrul Afacerilor Străine: 

„Să se dea instrucțiuni să nu se mai publice, şi dacă jurnalul acesta 
continuă s-o facă, să fie suprimat". 

D-l general Ion Antonescu, conducătorul statului: 

„N-am nevoie de conflicte diplomatice noi”. 

D-l Horia Sima, vicepreşedintele Consiliului de Miniştri: 

„Este regretabil că cenzura a lăsat să treacă". 

D-l general Ion Antonescu, conducătorul statului: 

„Să chemi şi pe Chiroiu; şi să vină şi Constant. Dar Constant nu prea 
domină situaţia la cenzură. 

Am dat ordin ca, comunicatele oficiale greceşti să nu se mai publice. 
Dacă se publică trucate, este o escrocherie. Mai bine să nu se publice. Am 
spus-o şi ministrului grec că nu se vor mai publica comunicatele grecești 
neadmiţînd ca acestea să fie trucate. Nu le pot publica integral, pentru că cu 
trebuie să-mi apăr ţara mea şi aceasta n-aş putea-o face lăsînd să se facă 
propagandă pentru d-ta. 

Sînt mijloace cu totul nepermise şi neadmisibile într-un stat organizat. 
Şi ce este această organizație în care fiecare este ridicat de acasă şi ascuns 
de cine vrea. Dacă nu se înţeleg, îi închid. Nu se poate să rezolvăm 
problemele cu pumnul şi nu se poate ca într-un stat organizat o minoritate 
infimă să ne terorizeze pe noi”. 


Metodele de guvernare ale d-lui lasinschi 


Ministru, cum este lasinschi de la Sănătate, legalizează abuzuri 
nemaipomenite. lată un caz adus în discuție de conducătorul statului, în 
şedinţa din 13 decembrie 1940 a Consiliului de Ministri: 

D-l general Ion Antonescu, conducătorul statului: 

„În legătură cu ministrul Sănătăţii. Am fost la Moroeni și am văzut ce 
este acolo. Soția mea a primit o scrisoare de la doctorul Costinescu. 
Doctorul Costinescu o fi avînd multe păcate, însă a muncit 30 de ani pentru 
această instituție, pentru care n-a cerut nici un ban de la stat. Prin munca 
sa, prin perseverenţa sa a realizat acele sanatorii minunate, așa cum nu a 
reuşit statul să facă niciodată. Două din aceste sanatorii le-a și pierdut în 
Basarabia, iar 3 au rămas aici. Este imposibil să găseşti o instituţie similară 
în străinătate în condiții mai perfecte şi mai proprii decît aceste instituții 
realizate de doctorul Costinescu la noi. Am fost acolo şi aţi citit în 

comunicatul dat ce am găsit. După atîtea decepții pe care le-am avut cu 
starea în care am găsit spitalele româneşti, am avut în sfîrșit satisfacția să 
găsesc o instituție admirabil condusă, organizată şi utilată din toate 
punctele de vedere şi am dat acel comunicat. 

Doctorul Costinescu a văzut acel comunicat şi i-a scris soţiei mele 
spunîndu-i «mă adresez dv. deoarece știu cât este de ocupat d-l general. Îi 
sînt recunoscător d-lui general pentru cele arătate în comunicat. Ţin să-i 
aduc la cunoştinţă însă cele ce s-au petrecut cu mine: ca un servitor am fost 
dat afară. Cel puţin să fi fost anunțat»". 

D-l V. lasinschi, ministrul Muncii, Sănătăţii si Ocrotirilor Sociale: 

„Domnule general, trebuie să țin seamă şi de pretenţiile doctorilor care 
vor să facă mai mult decît a făcut doctorul Costinescu”. 

D-l general Ion Antonescu, conducătorul statului: 

„Dar iată ce este: Opera aceasta este făcută cu banii statului ori este o 
inițiativă particulară, o energie particulară şi un înalt patriotism particular?" 

D-l V. lasinschi, ministrul Muncii, Sănătăţii si Ocrotirilor Sociale: 

„Este operă particulară". 

D-l general Ion Antonescu, conducătorul statului: 

„De ce să-l înlocuiești pe un om care este părintele acestei instituții. 
Este ca şi cum ai lua pe un părinte care a făcut şi crescut în condiții cum nu 
se poate mai bine cinci, şase copii, din care a făcut oameni de seamă și în 
locul lui să pui pe un altul, care nu ştii ce este în stare să facă. Te întreb eu 
pe d-ta este bine? D-ta faci o operă personală de importanță mare, la care ai 
muncit ani de zile și la realizarea căreia ţi-ai pus tot sufletul şi toată energia 
d-tale, iar după 7-8 ani vine cineva şi te dă la o parte. Nu este bine, 
domnule Iasinschi. De cine ai ţinut seama, cînd l-ai înlocuit? Cine sînt 
somitățile acestea care au cerut să-i ia locul? Ai făcut un plebiscit general 
pe ţară? Eu dezaprob înlocuirea doctorului Costinescu”. 

D-l V. lasinschi, ministrul Muncii, Sănătăţii şi Ocrotirilor Sociale: 

„Cei care ne-au cerut aceasta, spun că acolo sînt multe nereguli”. 

D-l general Ion Antonescu, conducătorul statului: 

„Le-ai constatat d-ta?“ 

D-l V. lasinschi, ministrul Muncii, Sănătăţii și Ocrotirilor Sociale: 

„Nu.” 

D-l general Ion Antonescu, conducătorul statului: 

„Cînd vei avea mai multă experiență, cînd vei trece prin ce a trecut 
generalul Antonescu, vei vedea că sînt foarte mulți oameni care bîrfesc, 
inventează fel de fel de lucruri pentru ca să ajungă cît mai sus. Un caz este 
acela al generalului Argeşanu, care dădea cu coatele ca sa ajungă cît mai 
sus, şi a ajuns prim-ministru acest om care nu citea măcar un ziar. 

A făcut cineva o anchetă ca să se vadă dacă există nereguli cum ți s-a 
spus d-tale?“ 

D-l V. lasinschi, ministrul Muncii, Sănătății și Ocrotirilor Sociale: 

„Acum se face”. 

D-l general Ion Antonescu, conducătorul statului: 

„Procedura este inversă: întîi ancheta şi apoi măsură. 

Dar eu m-am dus acolo şi te rog și pe d-ta să pierzi o zi, ducîndu-te 
acolo şi ai să te închini şi d-ta ca român în faţa acestei opere. Dacă ai fi 
văzut d-ta această operă înainte, nu te-ai fi luat după toate şoaptele. Aș fi 
fericit ca măcar 1% din ce este acolo să fie la toate spitalele noastre. Numai 
aşa nereguli să ne dea Dumnezeu să avem în Ţara Românească. Sub 
administraţia generalului Antonescu, nu urez să fie alte nereguli decît 
aceste nereguli de care spui d-ta că ar fi. Dacă prin neregulile semnalate de 
d-ta s-a creat această situație înfloritoare, eu sînt fericit. Cînd găsesc ceva 
bun, chiar la un adversar, îi recunosc meritul, iar cînd găsesc ceva rău, pe 
cel mai bun prieten nu mă sfiesc să-l înfierez. 

Te rog fă anchetă şi dacă vei copstata că acolo merge bine, să nu strici 
ce s-a făcut şi să lași lucrurile să meargă așa înainte şi aceasta nu pentru 
doctorul Costinescu, ci pentru un înalt principiu”. 


În politică, ilegalităţile se răzbună 


Dar generalul Antonescu nu lasă să treacă nici această ședință fără a 
cere informaţii și fără a înfiera abuzurile care continuă: 

D-l Al. Rioșianu, subsecretar de stat al Ministerului Afacerilor Interne: 

„S-au efectuat arestări şi s-a terminat cu cuibul de insurecție. Mai este 
de făcut regulă cu privire la maşini”. 

D-l general Ion Antonescu, conducătorul statului: 

„Nu este permis să se întîmple asemenea lucruri. A trecut o doamnă cu 
automobilul, a fost oprită, s-au urcat 2-3 cu cămaşă verde şi i-au luat 
automobilul. Acestea sînt acte de banditism de codru. Trebuie stîrpite 
asemenea acte”. 


În şedinţa Consiliului din 13 decembrie, generalul se vede silit să releve 
un ciudat caz de jaf în tren. 

„Trec acum la o altă chestiune. O sîrboaică s-a anunţat că va veni la 
mine.. Doamna aceasta, venind din Iugoslavia, s-a pomenit în tren cu doi 
indivizi care au intrat în compartiment și au început s-o jefuiască. Erau 
tilhari îmbrăcaţi în cămaşă verde. Nu le-a pus nimeni mîna în gît, pentru că 
dacă ar fi fost prinşi, s-ar fi văzut imediat că nu sînt legionari. Sîrboaica 
aceasta a fost jefuită. 

Descoperirea tîlharilor te priveşte pe d-ta, domnule ministru de Interne. 

Eu nu vreau să se vorbească despre mine mai tîrziu şi despre regimul 
nostru aşa cum se vorbeşte acum despre Gabriel Marinescu, care s-a dus la 
Cernăuţi împreună cu Hîrjeu şi alți tîlhari şi s-a instalat la un hotel. Mai era 
acolo şi jidanul Gretinger, care sta la ușă şi spunea fiecăruia cît aur trebuie 
să dea. Și după ce se aranja cu Gretinger şi cu Hîrjeu, cel interesat intra la 
Gabriel Marinescu, care semna. 

Eu, cînd eram la minister, unde aveam fonduri secrete, n-am semnat 
nici o hîrtie, dar l-am chemat pe Cusin, acum este la Curtea de Conturi - şi 
i-am spus: Dacă se va auzi vreo vorbă în ceea ce priveşte mînuirea 
fondurilor secrete, te împuşc cu mîna mea. D-ta ești contabil, şi trebuie să 
ai grijă de felul cum se mînuiesc aceste fonduri. Aţi auzit dv. vreo vorbă în 
ce priveşte mînuirea fondurilor secrete sau a celorlalte? N-am luat nici 
cinci parale, şi fondurile au fost mînuite aşa cum trebuie. 

Deci, să nu se vorbească şi de noi, mai tîrziu, așa cum se vorbeşte acum 

de Gabriel Marinescu şi de atîția alţii, care au dus neamul românesc acolo 
unde se găseşte. Trebuie să cerem control; să nu ne fie frică. Am cerut 
totdeauna, cînd eram comandant, să vină cineva să mă controleze. Eu nu 
sînt contabil şi puteam să nu greşesc în fond, dar să greşesc în formă. 

De aceea am debutat la Ministerul de Război, spunîndu-le celor de 
acolo: Vă fac responsabili pentru orice ilegalitate pe care aș săvîrşi-o şi 
privitor la care nu mi-aţi atrage atenția în scris. 

Acelaşi lucru și cu crimele care s-au petrecut sub regimul trecut. Dacă 
legea a obligat pe funcţionar să atragă atenţia în scris ministrului, atunci 
cînd acesta era pe punctul să săvirşească o ilegalitate, cu atît mai mult cei 
care au executat ordinele de împușcare trebuiau să spună: Aceasta este o 
ilegalitate şi nu pot s-o execut, pentru că se opune articolul cutare din lege. 
Toţi aceştia n-au nici o acoperire atunci cînd spun: am primit ordinul și 
trebuia să-l execut. 

Controlul nu trebuie să ne jeneze şi măsurile acestea de precauțiune, pe 
care le iau eu, trebuie să vă acopere pe dv. În primul rînd și pe urmă 
guvernul generalului Antonescu. Nu vreau să ies pătat de alți nemernici, 
care pe la periferie nu ştiu ce fac. Au protestat ruşii, au protestat germanii, 
au protestat grecii, pentru că s-au arestat și s-au sechestrat greci, au 
protestat bulgarii pentru alte chestiuni, a protestat America pentru 
americanul acela căruia i s-au luat banii. 

Să credeţi şi dv. că toate acestea mi-au ajuns pînă dincolo de cap“. 

D-l general Ion Antonescu, conducătorul statului: 

„Trebuie să ne gîndim la o clădire unde să fie găzduiţi străinii care vin 
să ne viziteze". 

D-l Al. Rioşianu, subsecretar de stat la Ministerul Internelor: 

„Era înainte una, dar a cumpărat-o domnul Mirto. Clubul miliardarilor 
este foarte propriu pentru așa ceva". 

D-l general Ion Antonescu, conducătorul statului: 

„Dar cum să-l luăm? Nu se poate. Aşa luaţi dv. totul. Dv. o să daţi într- 
o zi socoteală și o să intrați la Jilava. Așa a crezut şi regele Carol, că ceea 
ce face el, face pentru totdeauna. Aşa o să facă şi cu noi opinia publică. 

Trebuie să știți că opinia publică se ţine cu înfăptuiri, cu omenie și cu 
legalitate, cu respectul dreptului şi al legii, nu se ţine cu astfel de fapte: să 
intrăm prin casele tuturor şi să le luăm banii și acțiunile. Acestea sînt 
obiceiuri de gangsteri, care au să se plătească foarte scump. 

Eu nu pot să le patronez. Nici la jidani nu pot să le iau averea, pentru că 
este a lor. Generalul Antonescu a spus că garantează averea şi bunurile 
fiecăruia. Și vine unul în cămaşă verde și ia totul.,D-ta nu-l prinzi, 
dumnealui nu-l prinde, nici dumnealui, şi aceasta se continuă la infinit". 


Starea de lucruri de la Prefectura Poliţiei Capitalei 


„D-ta, domnule Mironovici, ce-ai făcut la Poliţie?" 

D-l Radu Mironovici, prefectul Poliţiei Capitalei: 

„Am scos cîțiva care erau mai dubioşi; am angajat mai mulți titrați şi 
tind să ajung ca majoritatea funcționarilor să fie titrați, iar agenţii să aibă 
cel puţin opt clase de liceu. Acum, mai este o problemă. În unele locuri nu 
putem angaja numai intelectuali. De exemplu, un intelectual nu se poate 
acomoda într-o fabrică printre muncitori și atunci aleg elemente bune, 
verificate, dintre legionari, pe care le angajez numai pentru lucrul acesta”. 

D-l general Ion Antonescu, conducătorul statului: 

„Eu sînt informat că au fost angajaţi 393 aşa-zişi legionari". 

D-l Radu Mironovici, prefectul Poliţiei Capitalei: 

„Tocmai de aceea i-am scos: pentru că erau angajaţi dinainte”. 

D-l general Ion Antonescu, conducătorul statului: 

„Noi am venit cu un regim de economie şi de ordine. Dacă venim cu un 
regim care risipește, nu mai facem nimic. Eu fac economii extraordinare, 
ca să dau trei miliarde jumătate funcționarilor, ca să ridic toate salariile 
pînă la 8 000 lei, - cel care are acum 2 000 lei lunar, va primi 4 000 lei -, ca 
să dau un miliard lei armatei pentru îmbunătăţirea hranei soldaților, fără să 
pun nici un impozit nou. Pe lîngă aceasta am să mai dau pensionarilor 600 
milioane lei, ca să fac dreptate în cadrul acestora, care de 20 de ani aleargă 
şi n-au găsit înțelegere la nimeni. 

De aceea trebuiesc făcute economii peste tot. Toată lumea să strîngă 
banii cu avariţie, cum fac eu. Or, d-l Zăvoianu i-a numit pe aceşti 393 de 
funcționari, crezînd că bugetul statului este sac fără fund. Va veni odată și 
vremea răspunderii noastre". 

D-l Radu Mironovici, prefectul Poliţiei Capitalei: 

„Eu nu mînuiesc nici un ban“. 

D-l general Ion Antonescu, conducătorul statului: 

„Să-i mînuiești dar cu zgîrcenia care trebuie acum. Eu nu umblu cu 
bani mulți în buzunar şi nici nu prea ţin socoteala exactă a banilor mei, dar 
banii statului îi ştiu pînă la ultima centimă, pentru că pe aceia îi mînuiesc 
eu. Vom răspunde odată şi noi“. 

D-l Radu Mironovici, prefectul Poliţiei Capitalei: 

„Eu am un ajutor, care rezolvă toate chestiunile băneşti”. 

D-l general Const. Petrovicescu, ministrul Afacerilor Interne: 

„Domnule general, eu cunosc bine această chestiune. Cifra aceasta de 
393 funcționari o aveţi dv. Noi am făcut un raport pentru 89 funcționari, și 
am cerut avizul Ministerului de Finanţe, care ne-a acordat creditul necesar. 

Totul s-a făcut cu respectarea formelor legale. Dacă însă s-a trecut la un 
număr de 393 funcționari, vom vedea”. 

D-l general Ion Antonescu, conducătorul statului: 

„S-au băgat o mulțime de agenți". 

D-l Radu Mironovici, prefectul Poliţiei Capitalei: 

„A venit şi d-l Horia Sima şi împreună cu el am stabilit cine rămîne şi 
cine pleacă". 

D-l general Ion Antonescu, conducătorul statului: 

„Da, dar între funcționarii d-tale sînt şi oameni de ai trecutului regim. 
ŞI unii dintre ei sînt numiţi cu respectarea formelor legale, licenţiaţi, titrați, 
care merită, aşa cum prevede legea. Ce faci cu ei? 

În afară de aceștia s-au mai numit și fel de fel de nespălaţi, unul pentru 
că era agentul lui Mirto, altul pentru că era agentul altcuiva, şi așa mai 
departe. 

lată că acum a venit legea care tinde să aducă la vistieria statului toate 

sumele luate prin fraudă. Să vedeţi cîte miliarde se vor întoarce înapoi. Dar 
tot aşa se va întîmpla şi cu noi; aveţi să vedeți. 

Dacă respectăm formele legale, nu se poate zice nimic despre noi. Eu 
nu pot să iau trei sute milioane lei din casa statului, fără să dau socoteală, 
aşa cum făceau alţii înainte. 

Eu nu cer nimic de la nimeni. Fondul acesta al meu de cinci milioane 
lei lunar îl mînuieşte casierul. Am cumpărat sanatoriul acela, am cupărat un 
cămin pentru studenți, și n-am cerut Ministerului de Finanţe să-mi 
deschidă vreun credit. 

Tot aşa să faceţi şi dv.: în cadrul bugetului Prefecturii, să vă încadrați 
cu funcţionari buni, să înlăturați tot ce era personal rău şi nemerituos şi să 
ţineţi la dv. numai oameni verificaţi, cu merite, care respectă cadrul legal, 
care au titluri, aşa cum spune legea şi care au fost triați, pe răspunderea dv. 
Va veni şi timpul cînd va trebui să dăm socoteală. 

Nu pot să schimb mereu pe şefii de departamente, dar după 6 luni voi 
face bilanţul. V-am spus: aveţi fiecare şef de departament libertate 
absolută, dar aveți în același timp şi întreaga răspundere. Eu vă las 
libertatea să vă alegeți personalul așa cum vreţi, dar dacă vă alegeți un 
personal rău, răspunderea o veţi avea tot dv. 

Prin urmare, nu cereți credite de la Ministerul Finanţelor, ci, în cadrul 
creditelor stabilite prin legea bugetară, faceţi operaţia pe care v-am arătat- 
o. 

D-l Zăvoianu, a creat un sistem care nu era legal. Dv. însă să căutaţi ca, 
în cadrul legal, să vă alegeți un personal bun. Sîntem de acord?" 

D-l Radu Mironovici, prefectul Poliţiei Capitalei: 

„Da, domnule general”. 

D-l general Ion Antonescu, conducătorul statului: 

„Prin urmare ai să scoţi pe comisarii tîlhari, după o anchetă prealabilă, 
nu singur, pentru că statutul funcționarilor garantează stabilitatea acestor 
funcționari. Deci, toţi aceștia vor fi dați afară, dar cu forme legale, pentru 
că altfel ei se vor duce la Contenciosul administrativ, şi dv. ştiţi că pentru 
mine justiția este justiție. 


192 


În ceea ce priveşte anchetele acestea, care se fac acum, toată lumea 
credea că eu voi muşamaliza lucrurile; se spunea chiar că generalul 
Antonescu şi cu Mihail Antonescu acoperă pe vinovaţi. Trebuie însă să ştiţi 
că sînt mii de dosare de cercetat. Acum încep să iasă vinovăţii, care vor fi 
judecaţi şi după aceea se va trece la confiscarea averilor lor. 

Toţi cei care vor fi dați afară, fără respectarea formelor legale, se vor 
duce la Contencios şi vor cîştiga procesele, pentru ca eu nu pot să mă duc 
la justiție şi să spun că cei îndreptățiți să nu fie lăsaţi să cîştige, aşa cum 
făcea regele Carol. Și dacă justiția îţi va impune d-tale să reintegrezi pe 
funcționarii concediaţi în mod ilegal, cine suportă paguba? Tot bugetul 
statului. Au să vină la scadenţă şi greşelile noastre, peste un an, doi sau trei 
ani. Toţi acești funcționari au să profite de ocazie şi au să se adreseze 
Justiției. Acum le este frică, dar într-o zi au să piardă frica şi au să se 
adreseze Contenciosului. 

Vasăzică, cu respectarea formelor legale, să fie dați afară funcționarii 
răi. 

Şi dacă legea actuală pune oarecare piedici şi ne face să întîrziem în 
darea afară a unui funcționar rău, pentru ca serviciul să nu sufere, sînt de 
acord ca procedura să fie accelerată, iar timpul de judecare a unui astfel de 
funcționar, căruia i se reproşează ceva, să se scurteze, pentru ca prezența 
lui, în locul pe care îl ocupă, să nu creeze o criză de autoritate prea 
îndelungată. Trebuie însă să lucrăm în cadrul legii". 

D-l Radu Mironovici, prefectul Poliției Capitalei: 

„Domnule general, permiteți să vă dau un exemplu: Din cercetările 
făcute împreună cu d-l colonel Brăiescu, comandantul gardienilor publici, 
am constatat că sînt circumscripții care n-au decît cîte 8-12 gardieni pentru 
paza de zi şi de noapte. Or, sînt cel puțin peste o sută de străzi într-o 
circumscripție". 


D-l general Ion Antonescu, conducătorul statului: 
„Nepăzite?" 

D-l Radu Mironovici, prefectul Poliţiei Capitalei: 

„Natural, dacă sînt aşa de puţini. 

Şi iată, acum, înlănţuirea lucrurilor; la Prefectură sînt diurniști, 
funcționari, angajaţi sub nu știu ce titlu, care contează ca gardieni. Sînt 
vreo 80 de femei, care sînt gardieni”. 

D-l general Ion Antonescu, conducătorul statului: 

„Pe aceştia să-i dai afară. Trebuie să isprăvim o dată cu o astfel de 
birocraţie. Există în această privință o carte foarte comică scrisă de un 
romancier englez. Este vorba acolo despre un serviciu, a cărui activitate se 
învîrtea într-un cerc vicios. Casierul era acolo ca să plătească personalul, 
medicul ca să îngrijească pe funcționari, dar din punct de vedere al 
interesului public, toate birourile acestea la un loc, nu aduceau nici un 
Serviciu. 

Aşa este şi la prefectură. Cînd am fost acolo, mi-a făcut impresia că 
totul se petrece ca şi în cartea acelui scriitor englez. D-le Mironovici, 
prefectura d-tale este exact ca şi serviciul acela, despre care scrie autorul 
acela englez. În fiecare cameră sînt cîte zece funcţionari. Cînd am întrebat 
pe unul cu ce se ocupă, mi-a răspuns: cu personalul. Altul, tot așa mi-a 
spus că se ocupă cu altceva, altul la fel, dar activitatea tuturor se învîrtea în 
cercul vicios al prefecturii. 

Nu admit ca în loc de gardieni să fie numite dactilografe. Dau afară pe 
dactilografe şi numesc gardieni". 

D-l Radu Mironovici, prefectul Poliţiei Capitalei: 

„Tot așa m-am gîndit şi eu; iar meseriaşii să fie angajaţi ca meseriași". 

D-l general Ion Antonescu, conducătorul statului: 

„Ai să faci o operă mare, dacă ai să lucrezi aşa. Defectul acesta vine din 
toate timpurile; el începe, la prefectură, din timpul generalului Nicoleanu, 
nu din cel al lui Gabriel Marinescu. 

Eu cunosc o cucoană, mama unuia care era funcționar la primărie, care 
lua 15 000 lei pe lună spunînd că este în serviciul de informaţii. Era un 
altul, un oarecare Adrian Magheru, care toată viaţa lui a fost un parazit 
social. Era comisarul guvernului la jocurile de la Sinaia şi primea 30 000 

lei pe lună; l-am mai găsit la Preşedinţie, unde d-l Gigurtu îi dădea 20 000 
lei pe lună, iar la Interne i se dădeau 10 000 lei pe lună. Lua aproape 100 
000 lei pe lună şi nu făcea nimic, iar eu munceam ca un rob pentru 20-25 
000 lei lunar. 

Prin urmare, d-le Mironovici, toți tilharii să fie daţi afară, dar cu 
respectarea formelor legale şi să se pună în locul lor băieți de inimă. Sînt 
atiția titrați care stau degeaba. Să nu vă uitaţi ca cei numiți să fie 
numaidecît legionari; e destul să aibă spirit legionar. Mie nu-mi trebuiesc 
oameni în cămaşă verde; îmi trebuiesc oameni cu spirit legionar”. 

D-l Radu Mironovici, prefectul Poliţiei Capitalei: 

„D-le general, vreau să vă fac o mărturisire: am prins pe un comisar 
legionar mînuind banii în mod dubios. Eu, cînd am venit la Prefectură le- 
am spus: din clipa cînd am intrat aici, nu mai admit nici un fel de 
potlogărie. Să fie toată lumea corectă”. 

D-l general Ion Antonescu, conducătorul statului: 

„Comisarul era mai dinainte, sau era din cei numiţi de Zăvoianu?" 

D-l Radu Mironovici, prefectul Poliţiei Capitalei: 

„Era din cei numiţi de Zăvoianu. De altfel, n-a făcut un fapt prea grav; 
a luat cîteva mii de lei”. 

D-l general Ion Antonescu, conducătorul statului: 

„O mie de lei sau mai mult este acelaşi lucru. Poate chiar că acești 
găinari sînt mai periculoși”. 

D-l Radu Mironovici, prefectul Poliţiei Capitalei: 

„Am adunat toată lumea și între noi a fost un fel de contract. Le-am 
spus de la început că dacă calcă cineva alături, o păţește; şi i-am dat 25 de 
lovituri, în faţa tuturor”. 

D-l general Ion Antonescu, conducătorul statului: 

„Bine ai făcut". 

D-l Radu Mironovici, prefectul Poliţiei Capitalei: 

„El nu s-a supărat, a rămas mai departe în serviciu şi eu cred că 
sistemul acesta, pe care îl întrebuința căpitanul între noi, să sancționeze cu 
bătaia anumite vinovăţii, este foarte bun". 

D-l general Ion Antonescu, conducătorul statului: 

„Între dv., în camere închise, nu la stîlp, în văzul lumii. Ştiţi că a fost 
odată pus unul la stîlp afară, ca să-l scuipe ovreii”. 

D-l Radu Mironovici, prefectul Poliţiei Capitalei: 

„Nu, domnule general, aceasta s-a întîmplat în sala de festivități, am 
fost numai noi". 

D-l general Ion Antonescu, conducătorul statului: 

„La partea întîi a pedepsei subscriu cu amîndouă mîinile, dar trebuie să- 
l dai și afară, pentru că cine te-a furat odată te va mai fura. Acela nu va 
putea să fie comisar legionar, ci te va săpa în altfel în activitatea d-tale. Să 
nu ierți astfel de lucruri. Toţi cei prinși că au tîlhărit statul, sînt cei mai 
mari duşmani ai mei. De aceea era gata să se prăpădească neamul 
românesc. 

Acestea sînt chestiunile care te privesc, d-le Mironovici. 

De sărbători, luaţi măsuri de ordine şi de supraveghere. Un lucru care ar 
trebui să înceteze pentru că a speriat lumea, pînă cînd se va pune ordine în 
legiune, sînt marșurile de noapte şi agitaţiile de noapte la cuiburi. Acestea 
ar trebui să înceteze. Nu lucrează la întuneric decît cei care au ceva de 
ascuns. 

Dv. aţi lucrat înainte la întuneric. Înţeleg să spargi geamurile, să dai 
zidurile peste cap, să faci revoluție pînă ajungi la putere, dar după ce prin 
revoluţie ai ajuns la putere, lucrezi ziua, pe lumină". 


D-l Al. Ghika, directorul general al Poliţiei: 

„Şedinţele de cuib se ţin seara, după ce lucrul se termină”. 

D-l general Ion Antonescu, conducătorul statului: 

„„Omul acela care este cu adevărat legionar şi care lucrează toată ziua, 
dacă mai se duce şi la o şedinţă de cuib de unde iese la 11-12 noaptea, se 
epuizează. Dv. ştiţi că eu seara cad de oboseală; noaptea dorm şase ceasuri 
şi dimineaţa o iau din nou de la capăt. Noi, dacă ne epuizăm tineretul în 
felul acesta, el nu va mai putea da nimic”. 

D-1 Al. Ghika, directorul general al Poliţiei: 

„Şedinţele se țin odată pe săptămînă şi reprezintă un contact sănătos 
între legionari”. 

D-l general Ion Antonescu, conducătorul statului: 

„Odată pe săptămînă, dar să se țină ziua. Lăsaţi pe legionari să se ducă 
noaptea acasă, să se ocupe de familiile lor, să se odihnească. Nunai masonii 
lucrează pe întuneric; or dv. luptaţi contra masoneriei. În catacombe s-au 
rugat creştinii pînă cînd au triumfat, dar după ce au triumfat, au ieşit la 
lumina zilei. Nu mai lucrezi în catacombe, după ce ai reușit”. 


In preajma anarhiei 


După sărbătorile Crăciunului și ale începutului de an, în şedinţa din 10 
ianuarie 1941 a Consiliului de Miniştri, generalul Antonescu se vede 
nevoit să constate că ordinele sale nu sînt respectate. 

D-l general Ion Antonescu, conducătorul statului: 

„Am spus să nu se mai facă nici o descindere noaptea şi să nu mai intre 
nimeni cu această ocazie cu revolverele în casele oamenilor, pentru că 
revolverele nu sînt date poliţiştilor pentru ca ei să le pună în pieptul 
orişicui". 

D-l general Const. Petrovicescu, ministrul Afacerilor Interne: 

„Avem chiar declaraţii în care se recunoaște modul civilizat în care s-au 
făcut perchezițiile". 

D-l general Ion Antonescu, conducătorul statului: 

„A venit la mine un om bătrîn și mi-a făcut o reclamaţie. L-am rugat să 
o scrie, dar mi-a spus că n-o scrie, pentru că îi este frică de moarte. Cînd i- 
am spus să-mi dea numele celor care l-au nemulțumit, n-a vrut să facă nici 
aceasta, tot de frica morţii. 

Se pot face cercetări cu autorizaţia d-tale, dar numai la vinovaţi, nu să 
se ducă cineva şi să pună revolverul în pieptul unui copil, cum s-a dus la 
Voicu Niţescu. Dar acesta a fost închis în închisoarea de la Seghedin 
pentru cauza românească. Nu trebuie să se petreacă lucruri de acestea”. 

Ziua ce a urmat, conducătorul statului deschide dezbaterile Consiliului 
cu următoarele cuvinte, care exprimă întreaga sa îngrijorare pentru mersul 
lucrurilor: 

„Domnule general Petrovicescu, au venit ieri aici procurorii din ţară. 
Am raportul lor. A asistat la cele raportate și d-l Horia Sima. Se petrec 
lucruri groaznice pe toată suprafața țării. Țara este bolşevizată. Au intrat 
bolşevicii în Mișcarea legionara. 

Astfel, la Brăila s-au scos în timpul sărbătorilor toți jidanii - 
intelectuali, avocaţi, medici, rabini, tineri, bătrîni -, fără nici o deosebire şi 
fără nici o considerație şi au fost puşi la curăţatul zăpezii în oraş. 

La Buzău un rabin bătrîn a fost scos la curăţatul zăpezii. 

Sînt lucruri oribile care se petrec în țară. 

Se duc la prăvăliile jidanilor şi iau fondul de comerţ, distrugînd astfel 
comerțul și creditul. 

În această situație ne vom pomeni peste două luni cu o catastrofă 
economică. 

Fabricile nu mai trimit materiale fabricate pentru că jidanii care au 
prăvălii nu mai cumpără marfă. 

La Caracal, la Corabia se fac numai năzbîtii. Acel Protopopescu este 
aşa cum mi-ați spus, dar nu este permis să scoţi nevasta şi copilul omului 
în stradă. 

Am rapoarte făcute de magistrați. Ai să le citeşti şi d-ta şi ai să vezi ce 
situație este în țară, de la Nord şi pînă la Sud: la Ploieşti, la Galați, la 
Giurgiu, la Alba-Iulia, la Timișoara şi pretutindeni. Şi dv. Îmi spuneți că 
«nu se petrece nimic în țară». 

Ce ai făcut cu Mazilu?“ 

D-l general Const. Petrovicescu, ministrul Afacerilor Interne: 

„I s-a retras delegaţia și s-a publicat comunicatul în ziare”. 

D-l general Ion Antonescu, conducătorul statului: 

„Ce este cu cel de la Caracal?" 

D-1 Al. Ghika, directorul general al Poliţiei: 

„A fost mutat în Nordul Moldovei şi a înaintat o cerere de concediu". 

D-l general Ion Antonescu, conducătorul statului: 

„Şi totuşi activează acolo încă. Da, dar el îşi face de cap. Cer să fie nu 
numai mutat, ci destituit şi această destituire să apară chiar miine în ziare, 
aşa cum s-a comunicat și cu Mazilu și să fie dat în judecată pentru toate 
ilegalitățile comise acolo. Aveţi să cădeţi toți sub satirul bolşevic. 

La Agronomie, studenţii legionari dau afară pe cei mai buni studenți, pe 
motiv că nu sînt legionari. 

De aceea s-a ridicat Ţara Romanească rîndul trecut împotriva regelui 
Carol, pentru că au fost daţi afară studenţii legionari din Universitate și 
opinia publică a ţării s-a revoltat. 

Domnule general Petrovicescu, te rog să vii să-ţi citesc raportul făcut de 
toți primii-procurori din ţară, ca să vezi şi d-ta ce se petrece în această 
tară". 


A fost ultima şedinţă a guvernului legionar ce s-a ținut sub preşedinţia 
conducătorului statului. Ea a durat numai zece minute, generalul 
Antonescu s-a retras cu ministrul de Interne pentru a-i înfățișa adevărata 
stare de lucruri, pe care generalul Petrovicescu se făcea că n-o cunoaște. 

În realitate, generalul Petrovicescu îşi dădea întreaga lui contribuţie la 
crearea acelei stări de haos din care Horia Sima și prietenii săi voiau să 
pescuiască „întreaga putere în stat“. 

Auxiliarul lui Petrovicescu, dar care-l întrecea în pricepere, era însuși 
directorul general al Siguranţei, Al. Ghika. 

Colaborarea dintre general şi Mişcare se apropie de sfîrșit. 

Toate eforturile conducătorului statului de a o îndruma pe un teren 
constructiv, imprimîndu-i cu adevărat un caracter de revoluţie naţională, s- 
au dovedit a fi fost zadarnice. Horia Sima și prietenii săi au preferat să 
rămînă pe drumul terorismului, al jafului şi al dezordini. 

Generalul a dorit din sunet îndreptarea situației. Spirit cavaleresc şi 
loial, obişnuit cu dificultățile rezultate din nepricepere şi micime 

sufletească, conducătorul statului nu voia să admită că în astfel de 
împrejurări tragice pentru neam, o Mişcare ce se pretindea naționalistă şi 
care cultiva jertfa de sine a membrilor ei ar putea să nutrească gînduri de 
răsmeriță. 

Si totuşi răsmeriţa a izbucnit la 21 ianuarie 1941, cu pretexte atît de 
ridicole şi urmări atît de grave pentru ţară şi neam. 

Generalul Antoncascu i-a socotit pe legionari „copiii săi“. l-a adus la 
putere, le-a îmbrăcat cămașa verde, s-a identificat sufletește cu ei. Nu i-a 
fost uşor să ordone foc împotriva lor, nici după izbucnirea rebeliunii. A 
ripostat însă cu toată hotărîrca atunci cînd gloanţele lor izbeau faţa 
martirizată a neamului, a ripostat pentru a salva - pentru a doua oară în mai 
puţin de şase luni - flinta statului român. 

ANEXE LA CAPITOLUL 4 


Anexa nr. ] 


Raport judiciar despre schingiuirea şi legarea la „stîlpul infamiei”, 
în judeţul Constanţa 


În seara de 13 ianuarie 1941, Amelian Toma Vasile din comuna 
Ghindăresti. a fost ridicat din mașina de curse Constanţa-Hiîrşova de către 
legionari şi dus la poliția Hîrşova, pentru a fi cercetat privitor la furtul unor 
porci. Aici, în loc de a fi cercetat de organele poliţiei a fost cercetat de 
şeful sectorului legionar Petre Ion, împreună cu alţi legionari și bătut grav. 
Organele polițieneşti nu au putut interveni, deși faptul se petrecea în 
localul poliţiei, întrucît se găseau sub teroarea legionarilor. 

Mai înainte cu cîteva zile, şeful siguranţei Socarici (rămîne a se verifica 
dacă avea sau nu această calitate), a convocat la sediul poliției întreg 
personalul comisariatului şi le-a pus în vedere să execute toate ordinele 
legionarilor, și să nu se opună la măsurile luate de ei, căci altfel vor fi 
împușcați. 

Poliţiştii nu au intervenit și pentru faptul că se găseau încă sub impresia 
agresiunii săvirşite de Petre Ion şi alți legionari asupra pretorului plășii 
Hirşova, lulian Andreescu, care a fost bătut grav la sediul poliției 
legionare. 

Amelian Toma Vasile a rămas la poliție pînă în seara de 17 ianuarie, în 
care timp a fost ridicat în mai multe rînduri, dus la sediul legionar şi bătut. 

În ziua de 17 ianuarie, şeful de sector, Petre Ion, însoţit de legionarul 
Damian, au venit la Constanţa, de unde, sub ameninţarea cu revolverul, au 
ridicat pe Cristea Popescu și Costea Boian, şi i-au transportat la poliția 
Hîrşova, cu mașina chesturii din Constanţa. 

La poliţie şi aceștia au fost grav bătuţi și apoi închiși în arest. 

În dimineaţa de 18 ianuarie, toţi aceşti trei deţinuţi au fost ridicaţi de la 
poliție de către legionari, duşi şi legați la stilpul infamiei unde au fost ţinuţi 
fără hrană şi fără apă pînă la orele 21, din ordinul şefului de sector, pe un 


201 


ger de circa 6-7 grade sub zero 

În seara de 18 ianuarie a fost adus la Hîrşova, comerciantul Alex. 
Spieghel de către Petre Ion şi Andrei Georgescu, ridicat de la domiciliul 
său din Constanţa şi transportat la Hîrşova cu o maşină de piaţă, pe care l- 
au obligat să o plătească. 

Au ajuns la Hîrşova la orele 21, cînd i-a dezlegat pe ceilalţi trei deținuți 
de la stîlpul infamiei și s-au dus cu toţii la sediul legionar. 

Aici, Petre Ion a chemat pe alţi doi indivizi ce fuseseră bătuţi la sediu 
cu două, trei zile mai înainte, anume Alex. Vlase şi Nicolae Vlase, şi i-au 
obligat pe aceştia să-l bată pe Alex. Spieghel. 

Nemulțţumiţi de cum loveau aceștia, deoarece fiind rău bătuţi nu aveau 
putere, au obligat pe deținutul Cristea să-l bată mai departe, şi cum nici 
acesta nu lovea cum trebuie, a început să-l lovească Petre Ion, împreună cu 
aghiotanţii săi: Ion Geambaşu, Vasile Manu şi Ion Ionescu. 

Alex. Spieghel a fost dezbrăcat de pantaloni şi descălțat de ghete, întins 
pe o masă cu faţa în jos, legat de masă cu frînghii peste picioare și umeri și 
i s-au aplicat cîteva sute de lovituri peste mijloc, fese şi la tălpi. 

Massa pe care a fost legat era destinată special acestui scop, fiind bătută 
în cuie de duşumea, spre a nu se mișca. În timpul bătăii, Petre Ion comanda 
să se bată „la patru ciocane", ca la fierărie şi loviturile se aplicau de paf 
oersoane în acelaşi timp. 

Cînd victima a căzut în nesimţire, a fost dezlegat de pe masă, şi au fost 
luaţi la rînd Cristea Popescu şi Costea Boian; acestora însă, aplicîndu-li-se 
un număr mai mic de lovituri deoarece fuseseră bătuți și mai înainte. 

Lui Alex. Spieghel, după bătaie, i s-a scos membrul pentru a se constata 
dacă este evreu. Cu această ocazie 1 s-au aplicat mai multe lovituri de 
cravaşe şi peste membru. 

Dimineața următoare, toți aceşti patru deținuți au fost legaţi la stîlpul 
infamiei, unde au fost ținuți pînă la orele 16. 

Se menționează că, deși temperatura era foarte scăzută, Alex. Spieghel 
a fost ţinut legat la stîlp numai în ciorapi, deoarece picioarele fiind umflate 
din cauza bătăii nu se mai putea încălța. 

În timpul cît se găsea legat la stîlp, legionarii an chemat copiii de 
școală primară şi i-au îndemnat să azvirle în el cu bulgări de zăpadă, ceea 
ce s-a şi făcut. Aceasta se poate constata din fotografia anexă. Tot în timp 
ce era la stîlp, cum Alex. Spieghel din cauza suferinței nu mai putea să-și 
tic capul ridicat, i s-a trecut pe sub bărbie un lanţ care să-i susțină capul, 
lanţ ce i s-a scos mai tîrziu pentru a nu se strangula şi i s-a pus în schimb o 
tepuşă de lemn cu un capăt sprijinit şi celălalt sub bărbie. Această operație 
a făcut-o legionarul Jon Șerbănescu. Tot timpul cît au stat legaţi la stîlp au 
fost păziţi de către santinele legionare, înarmate cu armă militară, care se 
schimbau din două în două ore, întrucît nu puteau rezista mai mult, din 
cauza frigului. 

După orele 16, au fost duşi la sediul legionar, unde li s-a dat de mîncare 
şi rom de băut. Aici, Alex. Spieghel a decedat pe la orele 21. 

Petre Ion anunțat despre acest fapt, a venit la sediu și văzîndu-l pe 
Alex. Spieghel mort, a dispus să fie dus la spital, ameninţînd pe ceilalți trei 
deținuți că vor păţi la fel, dacă vor spune cuiva că Spieghel a murit la 
sediu. 

Tot cu această ocazie s-au lăudat că va fi decorat pentru că a omorît un 
jidan. 

Cînd a ajuns la spital cu cadavrul lui Spieghel, medicul a constatat 
moartea lui şi a dispus să fie înaintat la morgă. 

S-a făcut autopsia cadavrului de către medicul legist al Parchetului 
Constanţa şi s-a constatat că moartea se datorește traumatismelor. 

Se anexează copie de pe avizul medical al medicului legist, o 
fotografie, reprezentînd pe cei patru ingi la stilpul infamiei şi copie de pe 
rechizitoriul deschis de parchet. Actul medico-legal din care se poate vedea 
în mod amănunțit ce leziuni prezenta cadavrul lui Spieghel și cauza morții, 
s-a înaintat de noi spre aprobare Comisiei medico-legale cu nr. 723 din 30 
ianuarie 1941, astfel că nu putem trimite copie şi de pe acest act. 

Judecător de instrucție, Cab. I Trib. Constanţa, 

(ss) indescifrabil 

Se precizează de noi că fotografia anexă s-a executat de către un 

fotograf ambulant, din ordinul lui Petre Ion şi a fost răspîndită în public. 
Noi ne-am procurat-o de la fotograful Bălăncscu. 
Judecător de instrucție, 
(ss) indescifrabil 
Grefier, 
(ss) G. Banu 


Anexa nr.2 
Plîngere împotriva confiscării unei maşini 


Bucureşti, 12 ianuarie 1941 
MINISTERUL INTERNELOR 
Cabinetul Subsecretariatului de Stat 
Nr. 116 
1941, ianuarie 15 


Domnule Ministru, 

Am onoarea a vă aduce la cunoştinţă că în ziua de 3 ianuarie a.c. s-au 
prezentat la Garajul „Ciclop", din bulevardul Take Ionescu, 5 persoane, 
care au forțat uşa şi volanul autornobilului meu Buick 1940, ridicîndu-l sub 
pretextul că sînt însărcinaţi în acest scop. La cererea şefului garajului de a 
se legitima au refuzat acest lucru, lăsînd însă un bon, a cărei fotocopie vă 
anexez. 

Întrucît cele afirmate în bonul anexat că aş fi pledat peste graniţă, este 
inexact, vă rog, domnule ministru, a lua măsurile necesare să mi se 
înapoieze automobilul meu, de care am nevoie pentru exercitarea profesiei 
mele de antreprenor la stat. 

Primiti, vă rog, asigurarea deosebitei melc consideraţiuni. 

(ss) Ing. B. Sinigallia 

Domniei sale 


Domnului ministru de Interne 

Anexa nr.3 


Soții Munk din Caransebeş, arată cum au fost siliți de şeful 
» Ei bă » > 
legionar local să semneze contracte de „vînzare“ a caselor lor 


15.1.1941 
La Parchet, 
(ss) General Ion Antonescu Declaraţie 


Subsemnații Wilhelm Munk şi soția Ghizela Munk, nasc. Deutsch, 
domiciliați în Caransebeş, am fost chemați în ziua de 8 ianuarie a.c. la 
Poliția Caransebeş, printr-un sergent, unde prezentîndu-ne am fost 
întîmpinaţi de comisarul de poliție Valeriu Miloiu, șeful local al legiunilor 
Taru, avocatul Stauber şi alte persoane, pe care nu le cunoşteam și am fost 
provocaţi să cedăm casele noastre din Caransebeş legionarilor, şi să 
semnăm pentru acest scop trei contracte în alb. Noi am refuzat cererea, 
adică această cedare şi atunci ne-au spus că ne dă ocazie să ne gîndim 
asupra acestei chestiuni şi însoţiţi de un sergent, am fost conduşi în beciul 
poliției, unde am fost deţinuţi de la orele 16 pînă la orele 18, cînd s-a 
prezentat la Poliție d-l avocat Mihail Feneșean, care a avut cunoştinţă că 
sîntem citați pentru scopul de mai sus şi nc-a sfătuit că față de 
constrîngerea ce ni se aplică prin privarea libertății noaste, să cedăm 
provocării şi să iscălim contractele. 

Am primit sfatul d-lui avocat şi am semnat trei contracte în alb, fără ca 
să ni se comunice cine sînt cumpărătorii. 

Nu ni s-a plătit nici un ban. În timpul cît am stat în închisoarea poliției, 
s-a prezentat nouă d-l comisar Miloiu, spunîndu-ne, că am putea salva o 
casă din cele trei ale noastre, dacă donăm fiicei lui Mariei Naghi, o casă, cu 
aceea că uzufructul să fie al nostru cît sîntem în viață. A trebuit să 
consimțim și la această propunere, deşi pe persoana propusă căreia trebuia 
să-i donăm casa nici nu o cunoaştem. 


205 


Declarăm că noi n-am intenționat și nu înțelegem să înstrăinăm casele 
noastre, ci numai constrînşi prin deținerea noastră și de amenințările, că 
„vom sta la închisoare pînă mîine zi și atunci vom vedea că trebuie să 
iscălim contractele în alb“ şi ca să scăpăm de maltratările puse în vedere că 
vom păţi ca Moritz Friedman, am semnat contractele cu rezerva că ne vom 
adresa justiției. Am declarat că vom apela contra acestui procedeu şi ni s-a 
răspuns că vom păţi ca M. Friedman. Am auzit că acest domn a fost dus la 
sediul Legiunii și cumplit bătut. 

Am simțit noi că vom fi constrînşi să cedăm imobilele noastre, după ce 
am văzut cum s-a procedat cu prăvăliile din 2 (doi) ianuarie un act la 
notarul public Repede din localitate, prin care declarăm în prealabil de nulă 
orice vînzare a imobilelor „făcut contra voinţei noastre sub presiunea 
morală şi fizică" 

(ss) Wilhelm Munk 
(ss) Ghizela Munk, n. Deutsch 
Caransebeş 9 Ianuarie 1941 


Anexa nr.4 


ispută cu saşii preluarea cu forţa a 


> 


Legionarii din Mediaş îşi 
imobilelor și 


d 
magazinelor evreieşti 
Bucureşti, 18 decembrie 1940 


COPIE 
MINISTERUL INTERNELOR 
Cabinetul ministrului 
Marele Stat Major 
Secţia a 2-a 
La nr. 220 127/940 


Am onoarea a face cunoscut că, în urma cercetărilor făcute, prefectul 
judeţului Tîrnava-Mare raportează: 

1. În ziua de 27 noiembrie 1940, pe cînd se aflau în gara Copşa Mică, 
toate autoritățile publice, prefectul, şeful poliției, comandantul Legiunii de 
Jandarmi, în aşteptarea trenului cu care se înapoia d-l general Ion 
Antonescu, conducătorul statului - de față fiind şi d-l general Vasiliu şi d-l 
ministru Rioşianu, saşii din Mediaș au ocupat, prin echipe organizate, 
prăvăliile evreieşti din centrul oraşului, în număr de 10 (zece), pretextînd 
că au contracte de vînzare-cumpărare cu evreii, cînd în realitate ei nici pînă 
astăzi nu au perfectat aceste contracte. 

Puşi în faţa acestui atac prin surpriză şi pentru a nu da loc la conflicte 
cu minoritatea săsească şi după ce prin intervenţia Mişcării legionare s-a 
provocat creditele necesare, s-a început şi de Mişcarea legionară bătălia 
cumpărării prăvăliilor şi imobilelor jidăneşti, care au mai rămas în 
Sighişoara, Mediaş și în restul județului. 

La operaţia aceasta de cumpărare de imobile, se caută a se respecta în 
totul dispoziţiile legale în vigoare. Faptul că românii vor să ajungă în 
această regiune în proprietatea prăvăliilor şi al imobilelor jidăneşti, explică 
toată nemulțumirea și agitația sașilor care s-au erijat acum în fervenți 
agitatori ai jidanilor de pretinsele brutalităţi la care evreii ar fi supuşi din 
partea autorităților româneşti. În realitate, ei urmăresc să înlăture pe români 
de la orice cumpărări de bunuri care aparțin evreilor. Prin lumina acestor 
date este a se vedea şi incidentul din noaptea de 3-4 decembrie 1940 de la 
Mediaş. 

Organele de control ale Inspectoratului de poliție din Alba-Iulia au avut 
o atitudine mai aspră față de cîțiva evrei din Mediaş, care voiau să cedeze 
prăvăliile lor exclusiv saşilor. 

Gârzile cetăţeneşti pe care saşii pretind că le-au instituit cu prilejul 
acelui incident, pentru apărarea populaţiei, sînt în realitate nişte echipe ce 
fuseseră instalate în fața prăvăliilor şi în curțile prăvăliilor evreieşti cu 
aproximativ o săptămînă înaintea acelui incident, cu scopul de a opri pe 
români să intre în tratative cu jidanii pentru cumpărarea prăvăliilor sau 
imobilelor. 

În ziua de 4 şi 5 decembrie, prefectul judeţului a fost la București, 

chemat la Ministerul Coordonării, iar în ziua de 5 ianuarie 1941, d-l 
comandant al garnizoanei și al pazei teritoriului judeţului, d-l It. col. 
Antohi s-a deplasat la Mediaș, luînd măsuri de ordine, comunicînd 
prefectului că situația nu prezintă nimic grav. 

În ziua de 8 decembrie, prefectul judeţului a cercetat personal 
chestiunea la Mediaș şi a constatat ca populaţia românească este profund 
indignată de atitudinea saşilor, care sprijinesc pe evrei şi nu se împacă 
deloc cu ideea că pot şi românii să cumpere prăvălii ori imobile de la evrei. 
Or, în agitația și alarma pe care au dat-o evreii, ca o ironie a soartei, ci se 
văd apăraţi şi încurajați în aceasta tocmai de concetățenii noştri saşi. 


Ministrul Afacerilor Interne, 
(ss) General Petrovicescu 


Anexa nr.5 
Declaraţie tip pentru proprietarii cărora li se luau magazinele 


Declaraţie „tip“, originală, scrisă chiar la mașina sediului legionar 
Constanţa, ce trebuia a fi completată de proprietarii cărora li se luau 
magazinele. 

Completarea se făcea în urma unei bătăi crunte. 

Prețul magazinului se fixa de sediu prin sume derizorii. 

De remarcat că datoriile ce avea negustorul pe piață pentru marfa din 
magazin, trebuiau să fie achitate tot de negustorul predator, deşi marfa o 
luau legionarii. 


DECLARAȚIE 
Subsemnatul... eee aaneneeeee „ declar că am cedat de bună voie 
magazinul meu din str... eee DE era cutie , cu tot inventarul ce-l 


are. 
Acest inventar este cel alăturat, contrasemnat de mine şi de d-l 

Plata mărfurilor pe care le predau d-lui... cena ; 
se va face la prețul de cost rezultat din facturi, pe măsura vînzării lor. 

Predau de asemenea toate drepturile ce rezultă pentru mine din 
contractul de închiriere al localului ca și registrele, facturile, copierele și 
toate actele comerciale. 

Noul proprietar nu rămîne obligat cu nimic față de terți. Datoriile 
contractate de mine, rămîn asupra mea. De asemenea datoriile ce le am 
pînă azi către stat, județ, comună etc. 

Cu un cuvînt, declar că în afară de drepturile ce mi se cuvin, potrivit 
scrisorii de față, în legătură cu marfa predată, nu am de ridicat nici o altă 
pretenție şi de nici un fel. 

Drept pentru care am semnat prezenta. 


Anexa nr.6 


Gravele nereguli găsite la preluarea „Ajutorului legionar“ din 
Prahova 
noiembrie 1940 


Camaradului Comandant 
Prof. M. Tuse 
Şeful judeţean al Mişcării legionare din Prahova 


Dîndu-mi-se misiunea de a organiza „Ajutorul Legionar" din Ploiești şi 
jud. Prahova, am înţeles ca mai întîi să pun ordine în însuși biroul 
„Ajutorului Legionar". Am încercat a fixa norme și pune o regulă, pentru 
că nu existau: 

1. Am constatat că pînă la venirea camaradului Iordăchescu, s-au 
împărțit chitanțiere de primirea sumelor donate şi nu se ştie nici pînă azi la 
cine sînt. 

2. N-a existat nici o situaţie contabilă și nici o evidenţă a banilor şi 

valorilor depuse la „Ajutor”. Deşi există trecute într-o însemnare valorile în 
aur, primite la „Ajutor", totuși lipsesc din biroul „Ajutorului” unele obiecte 
de aur etc. 

3. Din fondurile „Ajutorului" sau luat sub forma împrumutului circa 
251 150 lei (două sute cincizeci una mii, una sută cincizeci). 

Se spune că din fondurile „Ajutorului Legionar” s-a dat Primăriei 
Ploiești, sau camaradului primar dr. Nicolescu, suma de lei 792 500 (șapte 
sute nouăzeci şi douămii cinci sute) şi nu se ştie-care este destinaţia acestei 
sume. La „Ajutorul Legionar” nu există nici un act justificativ pentru 
această sumă. 

4. Cheltuielile stricte ale organizaţiei au fost plătite tot din fondul 
„Ajutorului Legionar”. Capitolul întrece pînă azi 140 000 lei (una sută 
patruzeci mii), deşi cheltuielile „Ajutorului" nu sînt decît a 6-a parte. Am 
găsit însemnat că s-a primit din fondul cotizațiilor suma de lei 21 288 
(douăzeci şi una mii, două sute optzeci şi opt). 

5. Or, a plăti cheltuielile organizației din „Ajutorul Legionar" 
înseamnă să schimbăm destinaţia fondului. 

6. A doua zi după venirea mea la „Ajutorul Legionar", am dat un 
ordin scris camaradului Iordăchescu să nu mai dea nici o sumă de bani din 
casa „Ajutorului Legionar", care nu are destinaţia ajutorării. Acest ordin n- 
a fost respectat de camarazii de la conducerea organizaţiei și s-au impus 
plăți, care n-aveau nimic de-a face cu „Ajutorul Legionar”. Un camarad 
cerea să 1 se dea o sumă de bani pentru altcineva fără să vrea să dea 2 
rînduri justificative. S-a socotit pe nedrept jignit, pentru că bonul 
Justificativ era în primul rînd pentru plătitor, care să poată da ca socoteală 
oricînd, pe acte, nu pe încredere şi pe vorbe. Veţi constata că s-au dat din 
fondurile „Ajutorului"” unele sume de bani fără a se lua vreun act doveditor 
de la primitor. 

Deşi am ținut mult ca socotelile şi justificarea fondului „Ajutorul 
Legionar" să devină o realitate şi banii să aibă o destinaţie precisă şi 
adecvată scopului ce şi-a propus, am constatat că s-a continuat în lipsa mea 
a se lua bani din ordinul altor camarazi. Eu am înţeles că dacă am 

misiunea, am şi răspunderea. Or, cum pot avea răspunderea, dacă misiunea 
mea nu e luată în seamă. 

7.Actualmente în casă se găsește ca sumă de rulment numai circa una 
sută mii lei. 

8. Am găsit un noian de hirtii și recomandaţii pentru ajutoare, 
nesoluţionate. Or, hîrtiile nu trebuiau să rămînă la dosar, să le rezolve 
Dumnezeu cu mila. „Ajutorul Legionar” trebuie să răspundă prompt şi 
eficace acolo unde trebuie. Am dat soluţiunca hiîrtiilor care aşteptau de mai 
bine de o lună de zile; am făcut anchete şi ajutorările după caz. Paralel, am 
soluționat și cazurile de ajutorări, venite zilnic. Persoanele ce urmau să fie 
ajutate au fost chemate prin c. p. Nimeni deci, nu va mai sta la poarta 
sediului ca la pomană. 

9. Am încercat fără succes ca fondul „Ajutorului" să aibă destinația 
strictă a ajutorării în ordinea ce mi-aţi fixat-o. Socoteam că organizația își 
poate plăti cheltuielile din cotizaţiile ei. 

10. Doream să cer restituirea împrumuturilor. De asemenea, să obțin 
confirmarea sumei de lei 792 500 şi lămurirea înmînării ei de la Primărie. 

La fel să lămuresc situația sumei de lci 100 000, pentru că dacă 
vestoanele sînt făcute pentru camarazi, cheltuiala urmează să o suporte ci 
sau organizația. 

11. Am făcut socotelile în registrele ce avem. Operațiile contabile n-au 
fost făcute de la început. Din această cauză pînă azi n-am fost în măsură să 
iau în primire. Se poate lua în primire numai cu registre noi. Am comandat 
şi pus în lucrare imprimate, registre etc., spre a ţine o contabilitate şi o 
evidenţă a ceea ce primim şi ceea ce distribuim. 

Toate aceste registre, chitanţiere, boniere etc. sînt gata și-și pot 
îndeplini rostul lor. 

12. Am înfiinţat fişele de anchetă socială şi pentru înlesniri. Camaradul 
dr. Nicolescu ne-a pus la dispoziţie şi personalul Asistenţei Sociale a 
Primăriei, pentru conlucrare și colaborare. 

13. Înţelesesem să organizez „Ajutorul Legionar" pe compartimente: a) 
Contabilitate; b) Distribuţie şi Casierie; c) Serviciul statistic; d) Asistenţă 

medicală, şi e) Serviciul plasării. Dădusem delegație pentru Serviciul 
plasării camaradului avocat Oct. Petcu. La Serviciul statistic apelasem și la 
cetățeni. Pentru casierie, distribuţie şi contabilitate, aveam nevoie de 2 
camarazi permanenţi, deosebiți de cei nepermanenți. 

14. Dădusem misiune camaradului ing. P. Constantinescu şi avocat N. 
Paladă să înfiinţeze o cantină legionară. Am văzut că în lipsa mea, s-au luat 
cîte 20 000 lei pentru cantină, însă cu nu ştiu dacă și acestea sînt în cadrul 
„Ajutorului Legionar”. Aveam de gînd să înființez un cămin al copiilor 
Legiuhii, adică acei copii care, veniţi de la ţară, n-au familii în oraş şi sînt 
ținuți în condiții mizerabile de patroni, stăpîni etc. şi chiar exploataţi de 
aceștia. 

15. Am făcut intervenție la Prefectură pentru coordonarea activității 
tuturor instituțiilor și așezămintelor de ocrotire şi binefacere pentru a nu ne 
găsi în faţa unor cereri de ajutorări sau plasamente soluționate sau 
soluționabile de celelalte instituţii, comitete, oficii etc. 

16. După ce organizam „Ajutorul Legionar”, pe compartimente, iar 
lucrările de birou, aveau să fie puse la punct și la zi, lucru ce a fost 
imposibil în totalitatea lui, din cauză că nu am avut nici măcar o cameră a 
noastră, aveam de gînd să fac un apel la ploieștieni, pentru a lua parte la 
bătălia „Ajutorului", făcînd totodată şi o susținută propagandă. 

Camarade comandant, am venit la „Ajutorul Legionar" bine intenționat 
şi cu credinţa că voi realiza ceva. Pentru a-mi îndeplini misiunea, aveam 
nevoie de libertate şi autoritate de a conduce. 

Libertatea ce mi s-a dat la un moment angaja răspunderea mea. 
Autoritatea nu putea rezulta decît din unitatea de comandament. Am înțeles 
să existe ordine şi control. Acestea nu le putem avea decît cu scripte şi 
contabilitate. Vă dau sfatul să ţineţi socoteala stricta a banului și să meargă 
acolo unde e menirea lui. O fi frumoasă încrederea, însă nu-i bună. Banul e 
ispită; nu-l lăsați pe mîna cuiva, decît cu socoteală şi răspundere. E timpul 
să luaţi măsuri. Cu acest raport eu mi-am făcut datoria față de Legiune și 
de şef. 

De bunul mers şi biruința Legiunii, sînt şi eu interesat; de aceea cu 

conştiinţa împăcată, eu pot lăsa pentru altul locul de la „Ajutorul 
Legionar”. 

Insist să mă înlocuiţi. 

Trăiască Legiunea şi Căpitanul, (ss) Bite Stoicescu 


P.S. - Voi activa în organizaţie şi pentru Legiune, în direcțiile în care 
sînt în măsură să realizez ceva, fără indispoziţii şi cu mai mult succes. 

Cît privește însărcinarea dată, în cadrul „Ajutorului Legionar”, 
camarazilor ing. P. Constantinescu şi av. N. Palada, cantina va fi totuşi 
înfiinţată de cuibul „Ion Creangă", fără vreun ban de la „Ajutor”. 

Şeful garnizoanei mă va verifica. 

Trăiască Legiunea şi Căpitanul, 
(ss) Bite Stoicescu 


Anexa nr.7 


Doamna Aurora Cârlan, văduva unui profesor cuzist, se plînge că a 


fost percheziționată în condiții inumane 


Domnule General, 

Subsemnata Aurora Cârlan, văduva profesorului Cârlan din Suceava, 
respectuos vă supun următoarele: 

În seara de 4 ianuarie a.c., la ora 11,15, au venit la casa mea comisarul 
de poliție Vasile Ciubotaru, însoţit de trei elevi de la liceul „Ştefan cel 
Mare“ din Suceava şi anume: Frumosu Mihai, Mohnaţchi Roman și Pridic 
Ghcorghe, toţi elevi ai clasei a VIII-a. Primii doi au fost elevi ai soţului 
meu. Au fost întîmpinaţi de fiul meu Traian, student medicinist în lași, care 
i-a întrebat dacă au autorizaţie. Ei au arătat autorizația semnată de d-l jude- 
instructor Mihai Babor-Bălăceanu, iar eu spunînd că nu-i primesc la o oră 
atît de târzie, n-am primit nici un răspuns. Comisarul a dispus ca un elev să 
se posteze la uşa dintre bucătărie şi restul casei, iar ceilalți să intre cu el 
prin camere. Au efectuat percheziţia comisarul şi cu doi elevi, apoi cu tot 

trei elevi, în care timp alți elevi aşteptau în curte pe la ferestre. Se înţelege 
ca îndeosebi elevii au răscolit casa, căutînd și prin căptușeala de la scaune 
şi canapele. Totodată au fost percheziționaţi corporal fiul meu Traian, doi 
nepoți refugiați din Cernăuţi, dintre care unul militar, precum şi 
servitoarea mea, o femeie în vîrstă de peste 65 ani. 

Mi-au fost confiscate: a) 128 svastici, dintre care una fiind amintire de 
la d-l prof. A. C. Cuza, una de la d-l general Gh. Băgulcscu, de prin anii 
1923 sau 1924 (cînd a fost un congres la C.-Lung-Bucovina) şi cîte una de 
la profesorii I. C. Cătuneanu, N. C. Paulescu şi Const. Tomescu, iar restul 
rămase încă de prin anul 1937. Printre aceste 128 svastici, erau și unele cu 
fotografia d-lui prof. A. C. Cuza şi a d-lui prof. A. C. Cuza şi O. Goga; b) 
„Călăuza bunilor români”, o ediţie veche din anul 1925; c) 10 cartuşe de 
puşcă şi d) 5 scrisori primite de fiul meu de la o domnişoară din Suceava. 

Menţionez că cele 10 cartuşe erau păstrate ca amintire de la soțul meu. 
În lupta de la Inoteşti din 20 noiembrie 1916, cînd a fost rănit, soțul meu 
(voluntar bucovinean), avea în buzunarul mantalei cele 10 cartuşe și un 
carnet, care au fost stropite cu sînge din rana iui și care sint pline de sînge 
şi pînă în prezent. În una din scrisorile confiscate, i se aduce la cunoştinţă 
fiului meu că în Suceava au fost bătuţi doi elevi, prieteni ai lui, şi că nu 
trebuie să vie curînd la Suceava, căci va fi bătut şi dînsul. 


Domnule General, 

După 15 ani de luptă şi de suferință pe teren naţionalist, soţul meu a 
murit în seara cînd se înapoiase de la înmormîntarea lui Octavian Goga, 
fulgerat de apoplexie, ca şi cel pe care îl petrecuse la groapă. În trecerea lui 
prin viață, soţul meu nu a strîns averi, nu a făcut afaceri, ci a murit pentru 
deșteptarea la viață națională, românească şi creştinească a județului 
Suceava. Afost o pildă de cinste şi de jertfă pentru populația judeţului și 
pentru toți cei ce l-au cunoscut. A avut ca și legionarii procese înscenate şi 
inspecții tendențioase, ieșind bine în toate. 

În anul de tristă prigoană - 1938 - a suferit ca şi legionarii, fiind chemat 
pe la Tribunalul Militar din Cernăuţi pentru svasticile de metal de pe 

poartă, iar după ce a murit, mie mi s-au făcut destule şicane pentru 
svasticile tencuite pe peretele casei mele. Nici pînă în prezent nu am primit 
pensia cuvenită pentru timpul de la 1 iunie 1938 pînă la 2 mai 1939, timp 
în care actele mele de pensie au colindat pc la liceu, Inspectoratul şcolar 
Cernăuţi, Ministerul Educaţiei Naţionale și Casa generală de pensii, sub 
pretext că trebuie să mai dau un act pe care de fapt îl dădusem. 

Cu venirea la cîrmă a guvernului naţional-iegionar, am crezut că s-a 
terminat calvarul meu. Văd însă că mai am de suferit. Este de nedescris 
durerea mea, cînd văd că elevi, care au fost educați de soțul meu, vin în 
miez de noapte să pună la îndoială românismul meu, să-mi scociorească 
prin toate ungherele, să-mi dea lecții de ceea ce pot şi ceea ce nu pot păstra 
în locuința mea. Căci au voit să-mi ridice şi 4 caricaturi reprezentînd pe A. 
C. Cuza şi O. Goga, caricaturi pc care mi le-au lăsat numai cînd le-am spus 
că, în definitiv, sînt mai subsidiare tablourile lui Cuza şi Goga decît 
caricaturile. 

Repet, domnule general, m-am opus la efectuarea percheziției și pînă la 
urmă n-am admis să mi se facă această percheziţie, însă n-am opus forța 
pentru că eram foarte emoţionată şi mă gîndeam că tinerii elevi ar fi putut 
să se poarte brutal cu mine“... 

Rămîn prea respectuoasă şi devotată, 

(ss) Aurora Cârlan 


Anexa nr.8 


Maltratarea unui grup de săteni care au umblat de Anul Nou cu 
plugul pe străzile Bacăului 


... Iată ce s-a întîmplat la Bacău, în seara de Sf. Vasile: 

„Țăranii dintr-o comună vecină orașului, com. Călugăra, au alcătuit un 
plug cu 10 boi; două mari svastici luminate, plugul nostru de altă dată, cu 
100 oameni. 

M-am prezentat prefectului şi șefului regional al Mișcării legionare, 

Eugen Dragomir, cărora le-am aratat cîtă impresie ar face între germanii de 
aici, destul de numeroşi, un asemenea plug, cerîndu-le cuvenita autorizaţie. 
Şeful regional al Mișcării a admis fără condiţii. Prefectul însă a cerut ca 
svasticile să fie imprimate pe semnul legionar, motivînd că svastica singură 
este semnul cuzist şi acesta ar nemulțumi pe legionari care şi ei 
organizează un plug. După discuţii care au durat două ore, am admis 
punctul de vedere al prefectului. 

Seara la ora 6 jum., plugul şi-a făcut apariția în oraş, provocînd valuri 
de entuziasm şi admiraţie atît din partea românilor, cît şi din partea armatei 
germane. Ajungînd în dreptul grădinii publice pentru a străbate centrul 
oraşului ca să ajungă la primărie unde urma să se facă prima urătură, le-a 
ieşit în cale o bandă de legionari cu revolvere care cereau ca plugul să se 
înapoieze. La intervenţia publicului, legionarii, în majoritate dobrogeni, le- 
au permis trecerea printr-o stradă laterală, ajungînd astfel pînă la mine 
acasă. De aici, la Comandamentul german, unde au fost primiţi de ofițerii 
germani cu multă însuflețire, dîndu-le țăranilor șampanie, țigări etc. O 
adevărată manifestaţie şi sinceră demonstraţie de prietenie, fapt de mare 
importanţă, întrucît se ştie, populaţia pînă acum, din anumite motive, nu a 
arătat suficientă prietenie germanilor. 

De la Comandamentul german am mers apoi Primărie, în Centrul 
oraşului, unde, repet, soldaţii și ofițerii germani şi-au manifestat toată 
bucuria la vederea svasticiior. Într-un cuvînt, succesul a fost formidabil. 

Pe la ora 11 noaptea, pe o stradă paralelă cu centrul orașului, a apărut o 
bandă de legionari dobrogeni înarmaţi cu topoare și revolvere, şi fără ca ai 
noștri să opună vreo rezistenţă, căci le dădusem ordin, susținînd doar că au 
autorizaţie de la Prefectură pe care au şi prezentat-o. Legionarii, neţinînd 
seamă dc nimic, au sfărîmat, călcînd în picioare, svasticile. În momentul 
acela nu era de faţă nici un german, din fericire, dar foarte multă lume 
românească care a rămas profund indignată. Au distrus complet svasticile 
şi instalația electrică pentru motivul ca svastica este semnul cuzist. 

Încă nu am luat contact cu prefectul care a eliberat autorizaţia. Faptul 
fiind foarte grav, vi-l relatez pentru ca domnul general să ia neapărat 


216 


cunoştinţă de cele întîmplate'. 
(ss) Gh. Uriziceanu 


Anexa nr.9 


Domnul Voicu Niţescu se plînge de percheziţia neomenească ce i s-a 
făcut 


Domnule General, 

Scriindu-vă în ziua onomasticii dv., îngăduiți-mi ca înainte dc 
comunicarea ce sînt nevoit să v-o fac, să urez cu acest prilej sănătate 
deplină şi întreagă energie pentru a duce cu bine şi pînă la capăt marea 
sarcină ce aţi luat asupra dv. În aceste grele vremuri. 


Domnule General, 

În ziua de 5 ianuarie a.c. (ajunul Bobotezei), scara pe la ora 7, au intrat 
în locuinţa mea, aflătoare în Parcul Dorobanţilor nr. 23, 4 persoane 
înarmate. În casă se găseau în acest moment numai copiii mei minori, 
orfani de mamă, dintre care cel mai micare abia 6 ani. Cu revolverele în 
mînă, cele 4 persoane au spus că au venit să facă percheziție. Copiii mei, 
cum era firesc, văzînd revolverele, s-au înspăimîntat atît de mult, încît nu- 
şi mai pot veni în fire, iar cel mai mic nu se mai poate odihni nici noaptea. 

După circa trei sferturi de ceas de şedere în casă şi după ce au cercetat 
cîteva cărţi şi reviste din biblioteca mea, cel 4 persoane, chemate dc alte 2, 
venite ulterior, au părăsit locuinţa spunînd că a fost greşeală. 

Cam la un sfert de ceas după aceasta am sosit și eu acasă. În clipa cînd 
mă găseam la poartă, apare o maşină, din care au descins 4-5 tineri. Unul 
dintre dînşii mi-a comunicat că este inspector de poliţie și că informaţi de 
cele întîmplate au venit să ia măsuri. Primind relațiile necesare, aceşti tineri 
s-au depărtat, lăsînd pe unul dintre dînșii să vegheze asupra casei. Acesta 
însă s-a îndepărtat cam după o jumătate de ceas după ce a primit relații la 
telefon. 

Eu am comunicat cele întîmplate la telefon d-lui director general al 
Siguranţei, care mi-a răspuns că persoanele care au intrat în casă au fost 
identificate şi că măsuri au fost luate. Mi-a spus în acelaşi timp să am 
încredere şi linişte căci nimic nu se va mai întîmpla. 

A doua zi, ieri, în ziua de Bobotează la răstimpuri, au apărut iarăşi, cînd 
două, cînd trei persoane, care supravegheau de aproape şi stăruitor locuința 
mea. După-masă s-au îndepărtat cu o mașină. Seara însă şi noaptea au 
reapărut din nou alte persoane sau aceleaşi, care scrutau prin geamuri 
interiorul casei. 


Domnule General, 

V-am relatat în modul cel mai obiectiv faptele de mai sus. 

Am făcut parte cîndva dintr-un guvern, al cărui membru deosebit de 
stimat erați și dv. și am avut atunci o adîncă satisfacție cînd am văzut cu 
cîtă grabă şi de obligatoare conştiinciozitate mi-aţi dat concursul, în 
numele Ministerului Armatei, pentru promovarea şi ajutorarea industriei de 
casă a Secelenilor din jud. Brașov. 

La Ministerul Muncii, unde mă găseam atunci, activam pentru 
naționalizarea acesteia şi îndepărtarea din cîmpul ei a elementelor ce 
împiedicau afirmarea muncii naționale. După plecarea acelui guvern n-am 
mai făcut parte din altele, care s-au succedat. Simţeam însă că am fost 
înlăturat pentru această firească atitudine, pe care cu toate acestea nu 
înțelegeam să mi-o schimb. 

De ce nu v-aşi mărturisi că îmi simţeam totuşi sufletul ușurat văzînd 
cum dv. suportați cu stoicism și abnegaţie un tratament ce luase proporțiile 
unei odioase prigoane. 

Înainte de războiul de întregire am pătimit în temniţa Seghedinului, 
unde am fost închis de unguri pentru scrisul şi atitudinea mea națională. 

Am condus cel mai vechi ziar al neamului, „Gazeta Transilvaniei", în 
care am scris atîtca articole semnate şi nesemnate, întru apărarea dreptății 
neamului meu. 

În timpul războiului, am organizat și condus în Siberia Corpul de 

voluntari ardeleni, bănăţeni şi bucovineni, care au sîngerat din greu în lupta 
contra bolșevicilor, trudind pentru afirmarea şi realizarea idealului 
național. 

Mi se poate imputa ceva pentru aceste fapte? 

Mi se spune că oameni suferinzi de mania delataţiunii răspîndesc 
zvonul că aş fi „mason", crezînd că în felul acesta își pot satisface 
măruntele patimi de răzbunare. 

Nu sînt „mason”. Nu aparţin nici unei organizaţii cu caracter 
antinațional sau anticreștin. Nici din întreprinderile economice conduse de 
semiți, sau cu capital semit, n-am făcut şi nu fac parte. Tot scrisul meu, 
toată truda, întreaga atitudine a mea de totdeauna, munca de publicist 
dinainte și de după război, cărțile mele „Douăzeci de luni în Rusia şi 
Siberia", în care înfățișez activitatea voluntarilor și lupta lor de acolo 
pentru idealul național; cartea „Scurt popas în Japonia", sînt străbătute de 
duh național românesc şi de combaterea vrăjmășiilor străine şi mai ales 
semite. 

Am contribuit oare cu prin vreun păcat al meu la ciuntirea țării? Dar 
mie nu mi-a cerut nimeni părerea asupra celor ce trebuia să se facă pentru a 
salva ţara. Eram un advertizat şi un indezirabil. 

De ce atunci pornire împotriva mea? cînd eu n-am persecutat pe 
nimeni, n-am urît pe nimeni, ci mi-am iubit doar țara și neamul, pentru care 
m-am silit din toate puterile să-mi fac datoria. 

Să nu am eu dreptul ca să pot trăi nicicînd liniştit în țara mea şi nici 
chiar sub un regim integral naţional? Să nu mi se îngăduie să-mi cresc 
paşnic și trudnic din sărăcia mea, care este mai simțită decît starea pe care 
o aveam înainte de a intra în guvernul din 1928, dar pe care mi-c greu să o 
vestesc public, copilașii care nu mai au decît pe tatăl lor? 

Vă rog, domnule general, ca văzînd în calitatea dv. de conducător al 
statului şi de ostaş al dreptăţii, cele înfăţişate aici, să luați măsurile ce se 
impun. Nu apăr nicidecum un interes al meu, dar cred că sînt dator să-mi 
apăr copiii şi să-mi ţin viața la dispoziția țării şi a naţiei, singurele care au 
dreptul să dispună de ea. 

Al dv. cu întregul devotament şi cu stima cea mai profundă. 
(ss) V. Nițescu, avocat 
Bucureşti, la 7 ianuarie 1941. 
Conform cu originalul: 
Serg. major Jon Burghelea 


Anexa nr.10 
Notă informativă asupra asasinatelor de la închisoarea Jilava 


MINISTRUL JUSTIŢIEI 
Adresa nr. 656/4.1V. 1941 


Prin Ordinul de urmărire nr. 19 860 din 26 martie 1941, d-l general 
Comandant militar al Capitalei a ordonat punerea sub urmărire penală, 
repartizîndu-se Cabinetului 10 instrucție al Tribunalului Militar C. M. C. a 
următorilor: 

1. Dumitru | —1.DumitruGroza | | 9.Marcu Octavian |] Marcu Octavian 
"n F opna Me Oe J ophesany 
Popescu Ilarion ; rar Nicolae 
Iftimescu loan 13. Constantin Dumitrescu 


5. 
6. Rădulescu Ilie 14. Orăşeanu Constantin 


7. Sauciuc Vanghele 15. Tudor M. Nicolae 
8. Gheorghe Creţu 16. Pană Alexandru. 


Toţi aceştia puşi sub urmărire pentru faptele prevăzute şi pedepsite de 
art. 315, alin. I, teza 2; art. 464, nr. 1 şi 8, combinat cu art. 101 c. d. şi 482 
c. g. m. 

O parte din acești indivizi mai sînt puși sub urmărire și pentru alte fapte 
care nu sînt în legătură directă cu asasinatele din Penitenciarul Jilava din 
noaptea de 26-27 noiembrie 1940. 

Deţinuţii politici închiși la Jilava în fortul nr. 13, în 19 celule, erau 

păziți de o gardă formată numai din legionari, organizată de Prefectura 
Poliției Capitalei, ai cărei comandant şi personal se schimba zilnic la ora 9 
seara pornind garda de schimb de pe planșeul circulației din Prefectura 
Poliției Capitalei. 

Garda legionară era dată de corpul muncitoresc legionar şi cuprindea 
cca. 30 oameni înarmați. 

În seara de 26 noiembrie 1940, garda legionară s-a adunat ca de obicei 
pe planşeul Prefecturii de Poliţie, la ora 20, plecînd cu brecul la 
Penitenciarul Jilava. 

Neobişnuit a fost însă faptul că de această dată a plecat şi Gheorghe 
Creţu, comisar- ajutor legionar, care în alte seri mergea izolat numai pentru 
inspecții, şi într-o mașină de turism, separată, au plecat la Jilava Dumitru 
Groza, comandantul C. M. L., Romulus Opriş, chestor legionar în 
Prefectura Poliției, şi Grimalschi Pavel, şeful Biroului II legionar din 
Prefectura Poliţiei, cu grad de şef de poliție. 

Ajunși la închisoarea Jilava, garda cca nouă a luat posturile obișnuite în 
primire de la garda care urma să plece. Din instrucția făcută pînă în prezent 
nu am putut stabili dacă la asasinatele petrecute în acea noapte au luat sau 
nu parte şi membrii din garda veche, cercetările fiind în curs. 

Din declaraţia inculpatului Gheorghe Creţu rezultă că pe la ora 11,30 
seara, Dumitru Groza a adunat pe toţi legionarii de gardă şi le-a ţinut o 
cuvîntarc în care le-a spus că a sosit momentul să răzbune pe Căpitan și pe 
camarazii omoriîţi, cxecutînd prin împușcare pe deţinuţii politici. 

După aceca Dumitru Groza, după o listă pe care o adusese întocmită, a 
repartizat pe legionari pe celule, cu consemnul ca în momentul cînd vor 
auzi un foc de pistol să pătrundă în celule şi să împuște pe deţinuţi. 

Pentru uşurarea operaţiunii şi pentru ca deţinuţii surprinşi în somn să nu 
încerce vreo rezistenţă, legionarii au scos mai dinainte lacătele de la celule. 

După trecerea rondului militar, cum consemnul era să se aştepte 
trecerea acestui rond, legionarii s-au postat fiecare în dreptul celulei ce le 
fusese repartizată şi la ora 0,30 s-a auzit un foc dc pistol, la care semnal au 
pătruns în celule împușcînd pe deținuți. 

Din instrucția făcută în cauză nu am putut constata pînă în prezent în 
mod detaliat decît felul cum au lucrai doi dintre inculpaţi: Ghcorghe Creţu 
şi Octavian Marcu, care în răspunsurile la interogatorii arată următoarele: 

Crețu Ghcorghe a pătruns singur în celula nr. 17, unde se aflau deținuții 
următori: Panova lon, Bonea Niculescu, Reiner Otto, Constantinescu 
Laurenţiu, Malneschi Petre, Găman Nicolae, Iordache Ion lordănescu, 
Horvat luliu, Horvat Victor, Vărvu reanu Mihail şi Niculescu Virgil. 

Creţu Ghcorghc descrie cum a găsit pe aceşti deținuți treziţi din somn 
de împușcături, cum la vederea lui şi-au acoperit îngroziți capetele cu 
păturile, cum a tras 5 încărcătoare de cîte 20 cartuşe în grămadă şi cum 
după aceea a tras cîte un foc în capul fiecăreia dintre victime ca să fie sigur 
că au murit. 

Din constatările făcute de medicul legist, la Institutul Medico-Legal, 
constatări care nu au fost consemnate într-un raport medico-legal, conform 
legii, deoarece în trecuta instrucţiune nu i s-a cerut de nimeni să 
îndeplinească această obligaţie legală - rezultă că toți acești deținuți 
prezintă pe lîngă numeroase răni împușcate şi numeroase răni tăiate 
profund ale capului cu despicarea masivelor osoase, ceea ce denotă că pe 
lîngă pistol asasinul sau asasinii au întrebuințat și topoare sau alte 
instrumente dc asemenea natură. 

În această privinţă instrucţia este în curs şi am obligat pe medicul legist 
să întocmească rapoarte medico-legale detaliate. 

Inculpatul Marcu Octavian, care nu făcea parte din garda de schimb și 
care venise ocazional să vadă săpăturile pentru deshumarea osemintelor lui 
Corneliu Codreanu și a celorlalți din mormîntul de lîngă închisoarea Jilava, 
a pătruns şi el în acea noapte în închisoare, unde erau deținuții politici, cu 
cîteva clipe înainte de începerea măcelului şi declară cu mult sînge rece, 
făcîndu-şi un titlu de glorie din aceasta, că a intrat în prima celulă găsită cu 
nr. 10, unde afirmă că zărindu-l pe plutonierul Sârbu, care a omorît pe 
Căpitan, a tras în el un încărcător întreg de pistol, în timp ce alţi legionari, 
pe care pretinde că nu-i cunoaște, au împușcat pe ceilalți deţinuţi din 
celulă. 

Atît Gheorghe Creţu cît și Octavian Marcu, afirmă că fiind foarte 
ocupați cu această operaţie, nu pot şti cum au fost repartizați pe celule 
ceilalți legionari. 

Gheorghe Creţu însă, arată în mod formal că printre cei care au 
executat pe deţinuţi la Jilava se aflau: Romulus Opriş, Dumitru Groza, 
Pavel Grimalschi, Popescu Ilarion, Sauciuc Vanghele, Iftimescu Ion şi 
Rădulescu Ilie. 

Pe ceilalți declară că nu i-a cunoscut, dar că în total erau în număr de 
31. 

După terminarea asasinatelor, toți legionarii s-au strîns în corpul de 
gardă, au intonat un cîntec legionar şi au ieşit cu toții din închisoare 
mergînd spre mormîntul legionarilor, după care s-au risipit, înapoindu-se la 
Prefectura de Poliţie numai Romulus Opriș, Pavel Grimalschi, Gheorghe 
Creţu, Octavian Marcu, cam pe la ora 1,30. 

Romulus Opriş şi Octavian Marcu s-au urcat pe sala de la intrarea 
cabinetului prefectului, unde au întîlnit pe secretarul general al Prefecturii, 
maiorul Constantin Orăşeanu, care a intrat la prefect împreună cu Opriş. 

Instrucția cercetează în prezent în ce fel fostul prefect, colonelul 
Zăvoianu, şi secretarul general, maiorul Orăşeanu” au avut vreun amestec 
în faptele descrise mai sus. 

Pînă în prezent avem în această privinţă declarația gardianului Laslău 
Ion, că în seara de 26 noiembrie, cam pe la ora 22,40, s-au suit în maşină în 
poarta prefecturii colonelul Zăvoianu și maiorul Orăşeanu, dînd ordin unul 
din ei şoferului: „Dă-i drumul la Jilava"; această împrejurare gardianul a 
raportat-o imediat, chiar în acea seară, ofițerului de serviciu Simion loan. 

La cîteva minute după înapoierea de la Jilava, Gheorghe Creţu, 
Octavian Marcu şi Pavel Grimalschi au coborit la arestul Poliției Sociale, 
unde au fost primiţi de şeful arestului Tănăsescu loan, căruia spunîndu-i 
Creţu că a terminat cu deţinuţii de la Jilava, Tănăsescu i-a răspuns că mai 
are şi el alţii, şi i-a condus la celulele arestaților Ralet şi Suciu, pe care 


7 Amîndoi foşti ofiţeri activi, înlăturați cu ani înainte din armată pentru acte 
reprobabile. 

Creţu şi Grimalschi i-au împușcat, Octavian Marcu abținîndu-se deoarece 
nu mai avea cartuşe. 

După aceea au trecut în arestul Poliţiei Judiciare, conduşi tot de Ion 
Tănăsescu, unde au găsit pe arestatul comisar Paul Voincscu, pe care l-a 
împușcat Gheorghe Creţu și Octavian Marcu, căruia îi împrumutase între 
timp cartușe Grimalschi. 

După aceea Creţu s-a dus din nou la Poliția Socială să caute pe 
comisarul Davidescu, pe care însă nu l-a mai găsit, căci cu puţin timp 
înainte fusese ridicat, împreună cu comisarul Ionel Dumitrescu, de către 
comisarul legionar Topliceanu Nicolae, care i-a condus împreună cu alți 
doi legionari rămaşi necunoscuţi într-o pădure din apropierea Ploieştilor, 
unde i-a împușcat, scăpînd cu viaţă numai comisarul Ionel Dumitrescu, 
care, deşi lăsat ca mort pe loc, a putut scăpa, grav rănit, avînd intestinele 
perforate. 

Cadavrele celor asasinați în aresturile poliției au fost ridicate de 
Octavian Marcu, Constantin Dumitrescu și Dragomir Niculae, în prezența 
fostului secretar general maior Orășeanu, care nu a lăsat să fie scoase 
cadavrele pe planșeul circulației, ci prin dosul poliţiei, de unde au fost 
transportate cu o maşină într-o pădure din apropierea Capitalei. 

Prim-procurorul militar fiind sesizat telefonic de comandantul 
închisorii Jilava despre măcelul petrecut acolo, a anunţat telefonic, între 
alții, şi pe comisarul de serviciu Tofan, de la Prefectura Poliţiei; acesta a 
cerut casa colonelului Zăvoianu, pe care nu l-a găsit acasă și a putut 
comunica telefonic numai cu maiorul Orăşeanu, care i-a interzis să 
raporteze cele întîmplate Parchetului civil. 

Peste puţin timp comisarul Tofan, aflînd şi de asasinatele din aresturile 
poliției, a raportat şi acest caz telefonic atît prefectului colonel Zăvoianu, 
care între timp venise la Prefectură şi maiorului Orăşeanu, primid şi de 
astădată, de la amîndoi, interzicerea de a raporta Parchetului. 

Cu toate acestea comisarul Tofan anunţase cu puţin mai înainte pe 
procurorul de serviciu şi se găsea în cabina telefonică pentru a anunţa pe 
procurorul general şi pe primul-procuror, în momentul în care aceştia au 

intrat în Prefectura Poliţiei sesizaţi de procurorul de serviciu. 

Reprezentanții aceștia ai Parchetului au cobrît la arestul poliției, de 
unde nu fusese încă ridicate cadavrele, şi pe gratiile ușii celulei în care se 
afla cadavrul lui Voinescu, au putut să se convingă personal despre aceste 
asasinate. 

Fostul prefect colonel Zăvoianu a negat cu hotărîre că s-ar fi găsit vreun 
om asasinat în Prefectura Poliţiei și ca să se convingă personal a coborit și 
a revenit peste cîtva timp afirmînd din nou că nu era nimic adevărat. 

Între timp maiorul Orăşeanu, înfuriat că Tofan, comisarul de serviciu, 
nu-i executase ordinul de a nu raporta Parchetului, a intrat în camera 
agenților, unde se afla comisarul Tofan, şi în prezența mai multor agenţi i-a 
făcut aspre observaţii, spunîndu-i că şi-a mîncat capul şi dînd ordin 
ofițerului de serviciu Simion Ion să-l bage la arest, fapt pe care acesta l-a și 
executat, băgîndu-l la o celulă. Peste un sfert de oră maiorul Orășeanu a dat 
ordin ofițerului de serviciu să-l aducă pc Tofan la cabinetul prefectului, la a 
cărui uşe Orășeanu i-a ieşit în întîmpinare și l-a ameninţat cu moartea dacă 
spune celor din cabinetul prefectului că a fost arestat. 

După aceea Constantin Orăşeanu a coborit la arest, unde a dat ordin 
şefului arestului să spele sîngele și să şteargă toate urmele crimelor, 
precum şi ordinul să prevină pe soldaţii care fuseseră de gardă să nu spună 
nimic din cele ce au văzut. 

Pentru explicarea amestecului maiorului Orăşeanu în evenimentele pe 
care le-am expus mai sus, este sufucient să mai menționăm că în arhiva 
secretă a Serviciului Poliţiei Sociale s-a găsit un dosar cu nr. 4 253, pe care 
se găsesc scrise cu mașina 11 nume de poliţişti și cu mîna scris de maiorul 
Orăşeanu, încă doi, frații Horvath, în care sînt trecuţi 10 dintre cei care au 
fost asasinați la Jilava și încă 3 care se află în viaţă. 

Această listă, după însăşi declarația inculpatului Orășeanu, i-a fost 
dictată, pretinde el, de un legionar, al cărui nume nu poate sau nu vrea să-l 
spună. 

Cele expuse mai sus nu sînt decît un rezumat al situației, astfel cum 
rezultă din instrucția făcută pînă în prezent, care nu poate să fie considerată 

decît la începutul ei, deoarece în dosarul de instrucție început la Cabinetul 
III Instrucție al Tribunalului Militar, continuat la Camera de punere sub 
acuzare a Curţii de Apel din Bucureşti, nu a rezultat decît unele indicii 
foarte necomplete. 

Instrucția actuală se face cu multă greutate din această cauză şi mai ales 
din împrejurarea că au dispărut multe piese de control şi majoritatea celor 
chemaţi să aducă o lămurire prin declarațiile lor, sînt încă timoraţi. 

Am luat însă o scrie de măsuri menite ca cercetarea să meargă, în 
măsura posibilului, la un rezultat satisfăcător. 


Anexa nr.1] 
Notele informative asupra asasinării prof. N. lorga şi V. Madgearu 


Nr. 2 422/3 Aprilie 1941 
PARCHETUL GENERAL AL CURŢII DE APEL DIN BUCUREŞTI 
către PREŞEDINŢIA CONSILIULUI DE MINIȘTRI 


La nr. 1 690 din 3 aprilie 1941 
Avem onoarea a vă înainta alăturat două note informative - una a 
Parchetului 'Tribunalului Prahova, iar alta a Parchetului Tribunalului Ilfov - 
rezumînd cercetările de pînă acum cu privire la asasinarea, în ziua şi în 
noaptea de 27 noiembrie 1940, a profesorilor Nicolae Iorga şi Virgil 
Madgearu. 
Procuror general, (ss) B. Stoenescu 


Notă informativă asupra împrejurărilor de fapt în care a fost 
săvirşit asasinatul profesorului Nicolae lorga 


Pînă la cutremurul din noaptea de 9 spre 10 noiembrie 1940, profesorul 
Nicolae Iorga locuia la Vălenii de Munte, cu soţia sa d-na Ecaterina lorga 
şi cumnata sa d-na Lucia Bogdan, care îi era şi cea mai apropiată 

colaboratoare la toate instituţiile culturale patronate de victimă. Tot timpul 
cît profesorul a locuit la Vălenii de Munte era păzit de legionari, sub motiv 
de a preveni vreo agresiune ce s-ar exercita contra sa. 

Din cauza cutremurului, casa profesorului fiind dărîmată, a fost obligat 
să se mute la vila sa din Sinaia, str. Codrului, unde a continuat să lucreze la 
Istoria universală. 

Cu mult înainte de asasinat, profesorul devenise foarte nervos şi 
adeseori spunea familiei că va fi omorît de legionari. D-na Iorga şi cumnata 
sa Lucia Bogdan l-au sfătuit să plece în Italia şi să locuiască în Casa 
Românească din Veneţia, pînă la liniştirea situaţiei. Întotdeauna a refuzat 
această propunere sub motiv că nu e laş să-și părăsească ţara. 

În ziua de 27 noiembrie 1940, profesorul se găsea în biroul său din vila 
de la Sinaia, unde lucra, iar d-na Ecaterina Iorga scria într-o cameră de la 
parter. La ora 17,30, uşa de la camera d-nei lorga s-a deschis şi trei 
persoane au barat ușa, iar alte patru se găseau în camera alăturată. D-na 
Iorga s-a ridicat impresionată de la biroul său şi a întrebat cine sînt. Unul 
din acei indivizi a răspuns: „Poliţia Legionară a Capitalei" şi au venit să-l 
ia pe d-l profesor lorga la București, pentru un interogatoriu. D-na Iorga le- 
a spus că profesorul este bolnav. Au răspuns foarte miraţi: „bolnav"? În 
acel moment a intrat pe uşă bucătăreasa. Aneta Cazacu, care aducea ceaiul 
pentru victimă. D-na Iorga i-a făcut semn să ducă ceaiul sus în biroul unde 
profesorul lucra, dar indivizii au observat acest gest şi au urmat pe 
bucătăreasă pînă în camera unde lucra victima. Într-un minut au coborit din 
birou. Victima mergea înainte, iar cei 7 indivizi îl urmau. În vestibul, 
profesorul s-a îmbrăcat şi în timp ce voia să-şi pună galoşii, observînd că 
unul din acei indivizi se uită curios la el, l-a întrebat dacă e voie să-şi ia 
galoşii. D-na Iorga a intervenit sfătuindu-l să-şi ia galoşii, fiindcă poate să 
răcească. 

După ce s-a îmbrăcat complet, a voit să meargă la baie, dar toţi indivizii 
s-au pus în față, interzicîndu-i acest lucru, apoi înconjurînd pe victimă, au 
coborit scările şi au ieşit. Unul din acei indivizi îşi uitase pălăria în biroul 
profesorului şi a cerut servitoarei ca să i-o aducă. Profitînd de această 

întîrzicre, victima i-a spus soției sale să aibă grijă de notele de la „Istoria 
universală", la care tocmai lucra în acel moment. 

În drum spre maşină, care fusese garată mai jos, grupul s-a întîlnit cu d- 
şoara Alina Iorga, fiica victimei, care auzind de la tatăl sau că merge la 
Bucureşti, pentru un interogatoriu, a cerut să meragă şi ea, însă unul dintre 
cei 7 i-a răspuns că n-are loc în mașină. 

Profesorul a fost aşezat în față, împreună cu şoferul şi un alt individ, iar 
alți patru în fund. Cel care a rămas jos a salutat pe cei care au plecat cu 
salutul legionar. 

A doua zi, 28 noiembrie 1940, corpul profesorului a fost găsit împușcat 
pe cîmpul de lîngă comuna Strejnic. Lîngă cadavru s-au găsit nouă tuburi 
de cartușe, dintre care 7 de calibru 7,65, iar 2 de calibru 6,35. 

Prin rechizitoriul introductiv cu nr. 8 268 din 27 martie 1941 al d-lui 
prim-procuror al Tribunalului Prahova, s-a deschis acţiune publică pentru 
crima de omor cu premeditare (art 464, pct. p, c. p), contra lui Tudor Daco, 
fost informator la Poliţia Legionară din Ploieşti, și Ștefan Iacobuță, fost 
şofer la Institutul Naţional al Cooperaţiei, amîndoi dispăruţi. Pentru primul 
s-a făcut cerere de extrădare din Ungaria, unde se pare că este arestat. 

Afacerea este în curs de instrucţie la cabinetul 2 instrucţie, Tribunalul 
Prahova. 


Notă informativă asupra împrejurărilor de fapt în care a fost 
săvîrşit asasinatul lui Virgil Madgearu 


În ziua de 27 noiembrie 1940, pe la orele 13,30-14, în timp ce fostul 
ministru Virgil Madgearu și soția sa luau masa la locuinţa lor din str. 
Vasile Conta nr. 12, un grup de 7 legionari, ce au venit cu o maşină, s-au 
prezentat acolo. Unul a rămas de pază la poarta locuinţei lui Virgil 
Madgearu, iar ceilalți 6 sub pretextul că vor să-i vorbească au pătruns în 
casă şi au pretins lui Virgil Madgearu să-i urmeze imediat la Prefectura 
Poliției Capitalei, unde spuneau că este chemat pentru a da o declaraţie. 
Unul dintre legionari s-a prezentat spunînd că este din poliția legionară şi 

arătînd carnetul său de legitimaţie cu fotografie ce a fost văzut de victimă, 
cît şi d-na Madgearu, fapt care a servit mai târziu pentru identificarea lui. 
Cum Virgil Madgearu s-a arătat mirat de acest procedeu şi nelămurit de 
declaraţiile ce i se cereau, a ezitat la început să-i urmeze, însă față de 
atitudinea presantă a celor 6 legionari, care îl zoreau să meargă, 
împiedicînd în același timp pe d-na Madgearu să telefoneze şi poate şi 
încrezător în cuvîntul de onoare de legionar, ce unul dintre ei, care şi-a 
spus şi numele, şi l-a dat, asigurînd pe victimă că în cel mult o oră va fi 
acasă, Virgil Madgearu s-a hotărît în cele din urmă să-i urmeze, urcîndu-se 
cu ei toţi într-o mașină ce staţiona nu departe de locuinţa victimei. În loc de 
Prefectura Poliţiei, mașina s-a îndreptat însă spre pădurea Snagov, unde la 
punctul denumit „Coada Lungă”, victima şi însoțitorii ei s-au dat jos, au 
intrat în pădure şi acolo victima a fost omorită pe la spate cu 6 gloanţe de 
diferit calibru în cap şi 6 în spate. După aceea, asasinii s-au suit în mașina 
cu care veniseră şi au dispărut. Venirea mașinii în pădurea Snagov, ducerea 
victimei şi a însoțitorilor ei în pădure, au fost văzute de un pădurar care a 
auzit şi focurile de armă, ceea ce l-a făcut după plecarea asasinilor să caute 
şi să găsească cadavrul victimei. Tot acest pădurar a notat numărul mașinii, 
ce în urmă s-a stabilit că aparținea Institutului Naţional al Cooperaţiei, a 
cărei direcțiune generală o deservea. Această mașină prezentată de noi 
pădurarului, a fost recunoscută de el ca fiind cea care transportase pe 
victimă în pădurea Snagov. Din carnetul de alimentare al acestei mașini s-a 
putut constata cine a semnat bonurile de benzină în ziua de 27 noiembrie 
1940 şi prin urmare de cine a fost condusă în acea zi. De asemenea, s-a 
constatat că spre deosebire de cantităţile de benzină luate în zilele 
precedente, conducătorul ei a întrebuințat în ziua de 27 noiembrie 1940 o 
cantitate mai mare și anume 70 litri benzină, care i-ar fi permis deci să 
parcurgă un drum foarte lung, ceea ce de altfel rezultă și din kilometrajul 
notat pe carnet, din care se vede că din acea zi și pînă la alimentarea din 
ziua următoare, maşina a parcurs 326 km. S-a mai stabilit că după ce pe la 
orele 15, maşina a plecat de la Snagov spre Ploiești, ea a revenit din acea 
direcție spre București, scara pe la orele 21, cînd este văzută la depozitul de 

benzină Snagov-$Şosea de lîngă comuna Țigăneşti, unde în drum spre 
București s-a oprit să ia benzină, în mașină fiind de astă dată numai patru 
persoane, celelalte 3 rămînînd probabil la Ploieşti. Aceste constatări au 
permis bănuiala că cei care au asasinat pe Virgil Madgearu nu sînt străini 
de asasinarea prof. Nicolac lorga, ridicat în aceeași zi pe la orele 17,30 de 
la vila sa din Sinaia și omorît apoi pe drumul dinspre Sinaia spre 
Bucureşti. Această bănuială s-a verificat mai tîrziu ca întemeiată, deoarece 
fotografiile a doi dintre asasinii lui Virgil Madgearu, înaintate de noi 
organelor anchetatoare de la Prahova, au fost recunoscute de către martori 
ca fiind ale unora dintre cei care au participat la ridicarea prof. Nicolae 
Iorga de la vila sa din Sinaia. 

Pe baza celor de mai sus, prin rechizitoriul cu nr. 15 692 din 7 februarie 
1941, al d-lui prim-procuror al Trib. Ilfov, s-a deschis acțiune publică 
pentru crima de omor cu premediatare (art. 464, pct. 1 din Codul penal) 
contra lui Ștefan I. Cojocaru, fost consilier la Institutul Naţional al 
Cooperaţiei; I. Tucan, fost secretar general al acestui institut; Ştefan 
lacobiţă, fost şofer la acest institut, şi Tudor Dacu, fost informator la 
Poliția Legionară din Ploieşti. Primul a fost arestat, ceilalți trei sînt 
dispăruți. Pentru Tudor Dacu s-a făcut cerere de extrădare din Ungaria, 
unde se pare că este arestat. 

Afacerea este în curs de instrucţie la cabinetul 3 instrucție, Tribunalul 
Ilfov. 

Raport al Comisiei speciale de anchetă criminală privitor la 
condiţiile în care au fost instruiți principalii vinovați pentru prigoana 
împotriva legionarilor 


Anexa nr. 12 
COMISIA SPECIALĂ 
DE ANCHETĂ CRIMINALĂ 


RAPORT 


Comisia specială de anchetă criminală, înființată prin Decretul-lcge nr. 
3 225 din 23 septembrie 1940, completat prin Decretul nr. 3 321 bis din 3 
octombrie 1940, s-a constituit la 4 octombrie 1940 şi a lucrat în fiecare zi 
lucrătoare pînă la 26 noiembrie 1940; la 27 noiembrie 1940 intervenind 
asasinarea în masă a tuturor deținuților arestați de comisie, la închisoarea 
militară Jilava, comisia şi-a încetat lucrările, iar la 8 decembrie 1940 a 
intervenit un decret formal de suspendarea lucrărilor acestei comisii (nr. 3 
990). 

În intervalul de la 4 octombrie la 26 noiembrie 1940 inclusiv, comisia a 
lucrat în toate zilele lucrătoare, cu o suspendare de şase zile (11-16 
noiembrie), timp în care Palatul Justiţiei, unde lucra comisia, a fost închis 
pentru reparații din cauza degradărilor provocate de cutremurul din 10 
noiembrie 1940; totuşi în timpul acestei suspendări a şedinţelor, membrii 
comisiei au făcut, în mod separat, anchete în ţară, la domiciliul obligator 
Vaslui şi la penitenciarul special R.-Sărat. 

Comisia a ţinut între 4 octombrie şi 26 noiembrie 1940, 38 de şedinţe în 
care s-au luat 61 de interogatorii, 58 declaraţii de martori și informatori şi 
s-au dresat 32 procese-verbalc de confruntări între cei audiaţi înaintea 
comisiei; deosebit de aceasta comisia a efectuat la 10 octombrie, 25 
octombrie și 26 noiembrie, descinderi la domiciliul generalului I. Bengliu, 
la Crematoriul Cenuşa şi la închisoarea militară Jilava. 

Comisia a emis 33 mandate de arestare contra următorilor preveniți: 


231 


generalul Gabriel Marinescu, fost prefect al Poliției Capitalei şi apoi 
ministru de Interne; generalul Ion Bengliu, fost inspector general al 
Jandarmeriei; general George Argeșanu, fost comandant al Corpului II de 
Armată-și în urmă prim-ministru; Radu Pascu, fost prim-preşedinte al 
Curţii de Apel din Bucureşti; colonel V. Zeciu, fost prim-procuror militar; 
colonel Ştefan Gherovici şi colonel Anibai Panaitescu din Jandarmerie; 
maiori Iosif Dinulescu, Aristide Macoveanu și Alexandru Popescu din 
Jandarmerie; Ernest Urdăreanu, fost ministru al Palatului; Vasile Parisianu, 
fost director în Prefectura Poliției Capitalei; Nicu Ştefănescu, fost director 
în Siguranța Generală; comisarul Pavel Patriciu din Prefectura Poliției 
Capitalei; agenții de poliţie: Gheorghiu Petre, Niculae Găman, Constantin 
I. Popescu, jandarmul: Ion Iordache zis Iordănescu, Gh. Comşa şi Nicolae 
Lescenco, precum și jandarmii: plutonier-major Niţu Ștefan, plutonierii: 
Nicolae Bularda, Ion N. Caşotă, Neacşu Crăciun, V. Moisescu, Gh. 
Niculcscu, Gh. Oancea, Const. Sîrbu, lon Stănciucu, V. Taşcă şi Nicolae 
Zăinescu; sergentul instructor Tudor Petre şi soldatul Barabaş Ion. 

Seria crimelor comise contra membrilor fostei „Gărzi de Fier" începe la 
30 noiembrie 1938 cu asasinarea, din ordinul regelui Carol II, a lui 
Corneliu Codreanu, a celor trei asasini ai fostului prim-ministru lon G. 
Duca şi a celor 10 asasini ai lui Mihai Stelescu, toți 14 deținuți în 
penitenciarul special R.-Sărat, transportați în noaptea de 29 spre 30 
noiembrie 1938, în două camioane, spre București şi ucişi pe drum, prin 
strangulare, de 14 jandarmi, în dreptul pădurii Tăncăbești, apoi duși ia 
închisoarea Jilava, unde au fost îngropaţi; a urmat apoi împuşcarea 
avocatului Nic. Făgădaru și a şoferilor Bica Anania și Petre Ion, în 
apropierea comunei Pata, lîngă Cluj, în noaptea de 2 decembrie 1938; 
uciderea locotenentului Nicolae Dumitrescu la Prefectura Poliţiei Capitalei, 
prin strangulare, în noaptea de 25 ianuarie 1939; împuşcarea profesorului 
Vasile Cristescu, în strada Aviator Iliescu, în seara de 26 ianuarie 1939, de 
agenții poliției; sinuciderea legionarei Constanţa Grecu la Prefectura 
Poliției Capitalei, în dimineaţa de 29 ianuarie, după informaţii ucisă, fiind 
aruncată pe fereastră de la etaj în curte; împuşcarea a şapte legionari în 

comuna Huedin, lîngă Cluj, în noaptea de 13/14 februarie 1939; uciderea 
prin strangulare pe drum, în camionetă, în noaptea de 17/18 februarie 1939, 
a şapte legionari pe cînd erau transportați de la Prefectura Poliției la 
Crematoriul Cenușa, unde au şi fost incineraţi; dispariția a trei legionari din 
închisoarea Legiunii de Jandarmi Soroca, în noaptea de 24/25 martie 1939, 
sub motiv că ar fi evadat; împuşcarea Nicoletei Nicolescu, în noaptea de 10 
iulie 1939, pe drum spre Jilava, în marginea Capitalei; împușcarea fără 
judecată, în mod public, în seara de 21 septembrie 1939, pe locul unde 
fusese asasinat primul ministru Armand Călinescu, a celor şase asasini ai 
lui, care au fost expuşi vederii publice şi la care s-au adăugat cadavrele a 
trei legionari (Stănculescu Marin, Paraschivescu M. şi Ovidiu Isaia), uciși 
la Prefectura Poliției în aceeași zi; împușcarea din ordinul regelui Carol II, 
transmis prin Ernest Urdăreanu, în dimineaţa de 22 septembrie 1939, ca 
represalii a 147 de legionari în 55 de judeţe, cîte 3 de judeţ (au fost județe 
unde nu s-au executat decît 1 sau 2, iar la Brașov și Constanţa s-au executat 
cîte 4), precum şi împușcarea a 95 de legionari, internaţi sau deținuți şi 
anume: 7 din Spitalul Militar Brașov, 13 din Penitenciarul Special R.- 
Sărat, 31 din domiciliul obligator Vaslui şi 44 din domiciliul obligator 
Miercurea Ciuc; uciderea prin strangulare în camionetă, în noaptea de 
22/23 septembrie 1939, a legionarului Victor Dragomirescu, pe cînd era 
transportat de la Prefectura Poliţiei la Crematoriul Cenușa, unde a fost 
incinerat; uciderea în acelaşi mod a lui Gh. Cumă în noaptea de 10 
octombrie 1939 şi a lui Gh. Clement, în noaptea de 14 octombrie 1939. 

Acestea sînt, după cercetările făcute de comisie, toate crimele săvîrșite 
sub fostul regim în contra legionarilor; 48 victime au fost suprimate în 
timpul cît a fost prim-ministru Armand Călinescu, 242 au fost uciși în 
zilele de 21, 22 şi 23 spetembrie 1939, ca represalii pentru uciderea 
primului ministru, iar doi au fost uciși în urmă; în total 292 de persoane 
ucise fără judecată. 

Lucrările Comisiei speciale de anchetă erau foarte înaintate, grație 
metodei de lucru a Comisiei și devotamentului membrilor săi, care lucra 10 
şi chiar 14 ore pe zi; dat fiind însă că în aceste crime erau implicați 

miniştri, 55 de prefecți de judeţ, 55 de comandanţi de jandarmi, cel puţin 
tot atîți comisari, inspectori şi ofiţeri de jandarmi, plus peste 20 de 
executanți dintre jandarmi și agenţii de poliție şi cîteva sute de martori, ale 
căror depoziţii, luate în marc parte prin comisii rogatorii, trebuiau 
completate, lucrările comisiei ar mai fi durat o lună sau două cel mult, 
pentru a termina o anchetă foarte complicată, ceea ce ar fi însemnat un 
record. 

Cu toate acestea s-au adus comisiei, chiar în Consiliul de Miniștri, 
învinuirea că temporizează afacerea, acuzare pornită din rîndurile acelora 
care, după cum s-a stabilit în urmă, nu urmăreau decît o răzbunare oarbă, 
iar nu o reparare dreaptă, acuzare care nu merită nici un răspuns. 

Totuși nu este lipsit de interes să fie evidenţiat că înfiinţarea Comisiilor 
de anchetă, opera conducătorului statului, care înțelegea să recurgă la 
singurul organ legal şi la adăpost de orice bănuială de părtinire, pentru 
restabilirea dreptului, justiția, nu era pe placul așa-zisei Mişcări legionare, 
care urmărea să-şi facă dreptate singură, indiferent dacă, prin procedeul 
acesta, ar fi lovit şi în nevinovați. 

În ce priveşte pe cei deferiți Comisiei de anchetă criminală, de la 
început s-a văzut că intenția celor ce conduceau Mişcarea legionară, era de 
a aduna la Jilava pe toți cei bănuiţi, pe drept sau pe nedrept, că au prigonit 
pe legionari, pentru ca apoi să-i suprime, în adevăr, Comisia de anchetă, 
emiţînd, la 16 octombrie 1940 (după 11 zile de la constituire), mandate de 
arestare contra generalilor Gabriel Marinescu şi Ion Bengliu, a colonelului 
Vasile Zeciu şi a maiorilor Iosif Dinulescu şi Aristide Macoveanu, a fixat 
ca loc de detenţie închisoarea Văcăreşti, conform legilor în vigoare. 
Prefectul Poliției, colonelul Zăvoianu, a restituit mandatele spre a fi emise 
pe închisoarea Jilava. Comisia rcfuzînd, s-au făcut demersuri şi s-a obținut 
modificarea regulamentului închisorilor militare, introducîndu-se un alineat 
la art. 2, după care urma să fie arestate la închisoarea Militară şi persoanele 
trimise în prevenție de Comisiile de anchetă (Decret nr. 3 521 din 17 
octombrie 1940, publicat în Monitorul Oficial nr. 244). 

Prin acest mijloc, Comisia a fost silită să dispună transferarea 

deținuților mai sus-menţionaţi la Jilava, iar pe de altă parte să dea toate 
mandatele de arestare pe viitor pentru închisoarea Jilava, deşi acest fapt era 
de natură să îngreuneze enorm lucrările comisiei, transportul de la Jilava 
fund mult mai dificil, decît transportul de la Văcăreşti. 

La Jilava, de fapt, stăpînea Poliţia legionară, care se instalase acolo şi 
care a mers atît de departe cu îndrăzneala şi inconștienţa, că a refuzat să 
permită convorbirea avocatului Naum cu clientul său generalul Marinescu 
deşi avocatul avea autorizaţia în scris a prezidentului Comisiei de anchetă. 

La Jilava se găseau 65 de deţinuţi, toți împuşcaţi în noaptea de 26 spre 
27 noiembrie 1940. Dintre aceştia numai 28 aveau mandate de arestare în 
regulă; restul erau arestaţi fără nici o formă, printr-un abuz scandalos al 
autorităţii. Ceva mai mult, din cei 28 arestați de Comisie cu mandate, 16 se 
găseau deja arestați fără formă la Jilava şi numai 12 au fost aduşi acolo în 
baza unor mandate de arestare în regulă. 

Aceşti 12 preveniţi, arestați de Comisia de anchetă, sînt: Radu Pascu, 
Colonelul Anibal Panaitescu, maiorul Alex. Popescu, comisarul Pavel 
Patriciu, plutonierii: Bularda Nicolae, Niculescu Gh., Stăncinea Ion şi 
Zăinescu Nic., şi agenţii de poliţie: Ion Ilordache, Nic. Găman, Gh. Comşa 
şi Nic. Lescenco. 

Contra acestora, găsind probe zdrobitoare de culpabilitate, Comisia de 
anchetă, căreia 1 se aduce învinuirea că temporiza ancheta, spre a scăpa pe 
principalii vinovaţi, i-a arestat, deşi ei scăpaseră vigilenței Poliţiei 
legionare. 

Printre cei 64 asasinați în închisoarea Jilava, în noaptea de 26/27 
noiembrie 1940, se găseau sublocotenentul Traian Cinghiţă şi agenții de 
poliție: Bonca Niculescu, Miron Tudor, Constantin Bouleţ, Marin 
Georgescu şi Laurenţiu Constantinescu, pentru care Comisia a făcut adresă 
formală către Prefectura Poliţiei (nr. 206 din 19 noiembrie 1940), spre a fi 
puși imediat în libertate dacă sînt deținuți, întrucît Comisia a hotărît lăsarea 
lor în libertate; cu toate acestea sus-numiţii au fost reținuți arestați încă 
şapte zile după primirea adresei și apoi uciși împreună cu ceilalți. 

Toate aceste fapte s-au petrecut fiindcă la Jilava domnea bunul plac al 

Poliției Legionare, condusa de criminali analfabeți, care nici nu puteau 
pricepe ce e permis şi ce nu e permis și care erau ferm hotărîți să execute 
fără judecată pe acei pe care îi ridicase în mod abuziv şi-i internase în 
închisoare spre a-i avea la îndemînă atunci cînd se va da semnalul de 
masacru. 

În această privinţă nu este fără interes să relevez un pasaj dintr-o petiție 
adresată de d-na Atanasia general Marinescu Comisiei de anchetă, în 
ajunul uciderii soţului său (înregistrată la 27 noiembrie 1940), prin care 
cere transferarea generalului într-un sanatoriu ,,față de zvonurile 
insistente, pentru a i se da putinţa de a se îngriji şi de a i se asigura viața”. 

Aceasta dovedește că graţie unor indiscreţii, generalul era prevenit că 
va fi ucis şi că uciderea deţinuţilor de la Jilava era hotărîtă dinainte. 

Colonelul Opriş, comandantul închisorii Jilava, ar putea da informaţii 
mai ample asupra abuzurilor Poliţiei Legionare în închisoare şi asupra 
uciderii celor 64 în noaptea de 26 spre 27 noiembrie 1940. 

În ce privește uciderea deţinuţilor de la Jilava şi a celor de la Prefectura 
Poliției Capitalei în noaptea de 26 spre 2/ noiembrie 1940, Parchetul 
Militar poate da toate detaliile. 


Preşedintele Comisiei, 
(ss) Eugenia Bănescu 

Predeal. Generalul |. Antonescu și Corneliu Zelea Codreanu 

Predeal. Generalul |. Antonescu se întreţine cu rudele martirilor 
legionari 

Rîșnov. Generalul |. Antonescu într-o procesiune 


Rîşnov. Reculegere 

București. Piaţa 6 Septembrie. Generalul |. Antonescu 
primește jurămîntul de credinţă al legionarilor 
la 6 octombrie 1940 


242 


Bucureşti. Piaţa 6 Septembrie. Generalul |. Antonescu. 
Horia Sima și Radu Mironovici trec în revistă 
coloanele legionare, la 6 octombrie 1940 


Bucureşti. Piaţa 6 Septembrie. Cu aceeași ocazie, 
mulţimea legionară ovaţionează pe generalul lon Antonescu 

lași. M.S. regele Mihai |, regina-mamă, generalul |. Antonescu, 
Horia Sima și tatăl Căpitanului la serbările de la 9 noiembrie 1940 

laşi. Generalul |. Antonescu aclamat cu același prilej de masele 
legionare 

Cu ocazia plecării și întoarcerii sale din Capitalele Axei? 
generalul |. Antonescu primește onorurile detașamente legionare 

Alba lulia. Serbările de la 1 decembrie 1940 

Alba lulia. Serbările de la 1 decembrie 1940 

Alba lulia. Serbările de la 1 decembrie 1940 


București. Serbarea pomului de Crăciun la Președinția 
Consiliului de Miniștri 


Yy 


Sinaia. Anul Nou. Generalul lon Antonescu, însoțit 
de Horia Sima, face urarea către rege 


Sinaia. Anul Nou. Generalul lon Antonescu, însoțit 
de Horia Sima, face urarea către rege 

